| HUOMENEN 


k- id LA 


| Tämä kirja 


kertoo lukijalleen Suomen työläisnaisliikkeen 
monivaiheisista, sisältörikkaista tapahtumista 
60-vuotistaipaleella. Kirjoituksissa esitellään 
uranuurtajanaisia, jotka rohkeasti raivasivat 
latua naisten toiminnalle, muun työväenliikkeen 
rinnalla. Kirja kertoo koruttomasti naisten ur- 
hoollisuudesta ja sinnikkyydestä toiminnan 
vaikeissakin tilanteissa. Kirjoittajista ovat mo- 
net omakohtaisesti kokeneet tapahtumien 
myrskyt ja ovat olleet iloitsemassa yhteisistä 
voitoista. Tämän päivän ihmisille kirja kertoo 
kansamme naisten toiveista ja vaatimuksista 
tasa-arvoiseen elämään, oikeudesta työhön ja 
samaan palkkaan. Kirjan kerronta on elävää ja 
tunnepitoistakin. Monet kymmenet historial- 
lisestikin arvokkaat valokuvat valoittavat ta- 


pahtumia ja hauskat tuokiokuvat, huumori- 


pitoiset kaskut, vanhat runot värittävät kirjaa. 


KIINTOISIA 
JA ODOTETTUJA 


UNKARI 
kuvitettu tietoteos 


Runsaasti kuvitettu, viimeiset tie- 
dot sisältävä laaja hakuteos, jossa 
esitellään Unkarin maantieto, histo- 
ria, valtiomuoto ja yhteiskuntajär- 
jestys, talouselämä, elinkeino ja 
kulttuuri. 


PRUDENCIO DE PEREDA: 
FIESTA 


Erikoislaatuinen romaani nyky- 
päivien Espanjasta. Lukijan valtaa 
alusta pitäen jännittynyt odotus, 
joka vain kiihtyy, mitä lähemmäksi 
yllättävää loppua päästään. 
Suomentaja Elvi Sinervo. 


HAIL SOLOHOV: 


IVAAJAT 1-11 


Kauan odotettu suurromaani val- 
mistumassa syksyyn mennessä täy- 
dellisenä, molemmat osat käsittä- 
vänä suomenkielisenä laitoksena. 
Suomentaja Juhani Konkka. 


KANSANKULTTUURI Oy 


Simonkatu 8 — Helsinki 
Hämeenpuisto 37 — Tampere 


SYLVI-KYLLIKKI KILPI: 


SUOMEN 
IKKEEN 


256 siv. Hinta sid. 600: — 


Sylvi-Kyllikki Kilven »Suomen 
työläisnaisliikkeen historia» sisältää 
arvokkaita asiatietoja ja luontevia 
henkilökuvia maamme työläisnais- 
liikkeen monista huomattavista 
hahmoista. Siihen on talletettu run- 
sas historiallinen aineisto ja se on 
ensimmäinen: yhtenäinen kuvaus 
työväenliikkeen naisten vaiherik- 
kaalta toimintasaralta. 

Kirjaa on rajoitettu määrä saa- 
tavana Suomen Naisten Demo- 
kraattisesta Liitosta, Simonkatu 8. B. 
sekä SNDL:n piiritoimistoista. 


HUOMENEN TIELLÄ 


SUOMEN TYÖLÄISNAISLIIKKEEN 
60-VUOTISJUHLAKIRJA 


Toinen painos 


KUSTANTAJA 
SUOMEN NAISTEN DEMOKRAATTINEN LIITTO 


Toimituskunta: 


Hellä Meltti, Tyyne Tuominen, Helvi Laine, 


Mirjam Suvanto, Anna-Liisa Kasanen, 
Kerttu Virtanen, sekä vastaava toimittaja 
Elli Stenberg 


Tampere 1960 — Kirjapaino Sanan Tie 


Vaaliessaan nyt 60 vuotta täyttävän maamme 
työläisnaisliikkeen perinteitä 


Suomen Naisten Demokraattinen Liitto 


omistaa tämän kirjan 


niille uranuurtajille, jotka ansiokkaasti toimivat 
työläisnaisliikkeen synnyn ja voitokkaan alkutai- 
paleen vaiheissa, 


niille taistelijanaisille, jotka urhokkaasti olivat 
mukana silloinkin, kun maamme työväenluokan 
oli oikeuksiaan puolustaessaan tartuttava aseisiin, 


niille aatteen uskollisille puolustajille, jotka Suo- 
men vanhan Sosialidemokraattisen Naisliiton tul- 
tua valtiovallan toimesta lakkautetuksi ja kielle- 
tyksi eivät päästäneet työläisnaisten toimintaa 
laantumaan, vaan vankilavainojen uhallakin vei- 
vät sen vaikeiden aikojen yli, 


niille rohkeille naisille, jotka sodan oloissa, hen- 
kensä alttiiksi pannen toimivat sotaa vastaan, 
rauhan puolesta, sekä 


niille demokraattisille naisille, jotka sodan pää- 
tyttyä olivat luomassa ja sen jälkeen ovat toimin- 
nallaan kehittäneet edistyksellisten naisten suurta 
yhteistä liikettä työtätekevän kansanosan oikeuk- 
sien puolustamiseksi, rauhan turvaamiseksi, onnel- 
lisemman tulevaisuuden saavuttamiseksi kansal- 
lemme. 


Huomenen tiellä 


DEMOKRAATTISTEN NAISTEN MARSSI 
Säveltänyt Einar Englund 


Ajan myrskystä nousten suurena soi 
tämä naisten ja äitien kuoro: 

Mikä eilistä on, ei palata voi 

— nyt on elämän voimien vuoro. 

Sota tempasi vaimoilta puolison, 

veri poikien kostutti maata. 

Vaan hän kellä rinnassa huominen on, 
ei taakseen katsoa saata. 


Avarampana aukeni taistelun tie. 
Toi uusia lauluja tuulet. 

Ja ne kansasta kansaan viestejä vie, 
joita ennen vain kuiskasi huulet. 
Mikä ennen kangastus kaukainen, 
uni raatajan, päämäärä loitto, 
sukupolvemme silmin on näkevä sen. 
Se on ihmisen valtava voitto. 


Ja lastemme onni kun ratkaistaan, 
vuoks rauhan kun tehdään työtä, 
myös naiset pohjoisen syntymämaan, 
myös Suomen naiset on myötä. 

Ja silloin Suomesta suurena soi 
tämä naisten ja äitien kuoro: 

mikä eilistä on, ei palata voi! 

Nyt on elämän voimien vuoro! 


Aira ja Elvi Sinervo 


Pukijalle 


Tänä vuonna tulee kuluneeksi 60 vuotta siitä, kun työläisnais- 
liike maassamme alkoi muun työväenliikkeen vanavedessä. Sen 
pyrkimys tähtäsi kauas tulevaisuuteen ja päämäärä, sosialismi, 
oli silloin kaukainen kangastus. Nyt se on paljon lähempänä, sillä 
moni lukijamme on varmasti itse saanut nähdä sosialismin maita, 
vaikka ei meidän kansamme ole sitä päämäärää saavuttanut. Uran- 
uurtajat näkivät kangastukset todellisina. 


60 vuotta on melkein ihmisen ikä, pitkä aika yksilön elämässä. 
Inhimillisen kehityksen historiassa se muodostaa kuitenkin vain 
lyhyen jakson. Mutta sinä aikana on ehtinyt tapahtua paljon. On 
käyty kaksi suurta maailmansotaa, joista kumpikaan ei ole men- 
nyt jättämättä jälkiä myös kansamme elämään. Luokkasota, joka 
päättyi työväenluokan tappioon ja fasistinen taantumuskausi ovat 
myös olleet kohtalokkaita kansallemme. Omalla tavallaan ovat ne 
luoneet eri vaiheita työväenliikkeen ja samalla työläisnaisliikkeen 
kehitykseen. 

Työläisnaisliikkeen alkuvaiheissa mukana olleista ovat vain har- 
vat enää elossa. Toinen ja kolmaskin sukupolvi on astunut työtä 
jatkamaan. Nuoremmista tulee tuskin moni ajatelleeksi sitä, mi- 
ten edelliset sukupolvet ovat uraa aukaisseet. Joitakin vuosikym- 
meniä sitten kulkivat perimätiedot työväenliikkeen sarallakin vielä 
hyvin, mutta nykyinen nopea elämän rytmi ei suo paljon aikaa 
taaksepäin katselemiseen, niin voimakkaasti kulkee kehitys eteen- 
päin. Mutta »joka ei vanhaa tunne, ei se uuttakaan ymmärrä». 
Senvuoksi tulisi nykyisen sukupolven tuntea kansamme elämän 
tie myös työväenliikkeen vaiheilta. Naisliikkeellä on ollut siinä 
aina erikoinen tehtävänsä, vaikka se onkin ollut osa työväenliik- 
keestä. 


Kuljettu taival jakaantuu kolmeen vaiheeseen: työläisnaisliikkeen 
syntymisestä luokkasodan päättymiseen, siitä Suomen ja Neu- 
vostoliiton välirauhan tekoon v. 1944 ja nykyiseen vaiheeseen. 
Työläisnaisliikkeestä on kirjaksi koottua aineistoa aikaisemmin 
Sylvi-Kyllikki Kilven »Työläisnaisliikkeen istoria», joka sisältää 
runsaasti aineistoa ensimmäisen vaiheen ajalta. Sen jälkeiseltä 
ajalta ei kirjallisuudessamme ole käsitelty työläisnaisten toi- 
minnan vaiheita. Toinen vaihe on vasemmistotyöväen osalta jää- 
nyt olosuhteiden pakosta vaille sanomalehtienkin painettua sanaa. 
Mielestämme on tärkeää, että siitä talletetaan jotakin, mikä an- 
taa oikean kuvan naisten toiminnan luonteesta noiden vaikeiden 
vuosien ajalta sekä miistä olosuhteista, jotka siihen vaikuttivat. 

Niitä tilastollisia tietoja, joita on saatavissa virastoista ja ar- 
kistoista, ei ole haluttu tähän liiaksi koota. Ne olisivat peittä- 
neet sen yleiskuvan, mikä kirjalla on haluttu luoda. Koska kirjan 
toivotaan saavan suuren lukijapiirin ennen kaikkea naisten kes- 
kuudessa, on sitä toimitettaessa pidetty tärkeämpänä kirjoitusten 
kuvausluonnetta kuin asioiden luetteloimista. Työläisnaisten toi- 
minta ja muu edistyksellinen naisliike on ollut niin tapahtumari- 
kasta, että vain pieni osa on voitu saada tähän kirjaan kootuksi. 


Kirjan toimituskunnan ja SNDL:n liittotoimikunnan puolesta 
kiitän lämpimästi kaikkia niitä, jotka ovat tavalla tai toisella aut- 
taneet kirjan syntymistä, niin varsinaisia kirjoittajia kuin niitä 
vanhuksiakin, joita tämän yhteydessä on haastateltu, sekä haastat- 
telujen suorittajia. Aineistoa kerääntyi niin runsaasti, että kaikkia 
ei ole voitu tähän käyttää. Monet oikein hyvät muistelmat jäi- 
vät pois myöhästymisensä takia. Mutta niitä tullaan käyttämään 
tämän työläisnaisliikkeen juhlavuoden aikana jatkuvasti sanoma- 
lehtien palstoilla. Sitäpaitsi ne kerätään erikoiseen »muistojen 
kirjaan», mikä talletetaan tulevia sukupolvia varten. 

Toivon hartaasti, että kirja »Huomenen tiellä» poistaisi osaltaan 
sitä puutetta, mikä meillä on kansantajuisen kirjallisuuden 
alalla tämän vuosisadan yhteiskuntaelämästä. Vaikka kirja ku- 
vaa pääasiassa naisliikettä, antaa se yleiskuvan muustakin yh- 
teiskuntaelämästä ja sopii kaikkien, ei yksin naisten luettavaksi. 

Tampereella 25. päivänä tammikuuta 1960. 


ELLI STENBERG 


NÄIN SE ALKOI 


Aina oli opetettu: »Nainen vaietkoon seurakun- 
nassa». Mutta tuli työväenliike, joka sanoi: » Ylös 
herää kansan nainen etujasi valvomaan» ja 
opetti: »Vasta sitten voidaan köyhälistön va- 
pauttaminen toteuttaa, kun naiset saadaan rin- 
nan työväen miesten kanssa ajamaan vähäosais- 
ten asiaa». 


Työläisnaisten, kuten muunkin työkansan heräämistä ja 
järjestäytymistä sanoivat porvarilliset agitaattorit vain so- 
sialistivillitsijöiden aikaansaannokseksi. Mutta aikakirjat, 
kuten kansa itsekin, tietävät kertoa elämän olleen kivikkoa, 
jonka lomiin putoili hedelmälliselle pohjalle sosialismin oppi 
sorrettujen vapauttamisesta ja oikeuksiinsa asettamisesta, 
oikeudenmukaisuuden ja veljeyden saattamisesta järjestel- 
mäksi ihmisten keskeisissä suhteissa. 

Viime vuosisadan loppupuolella meidänkin maassamme 
rikkaus lähti versomaan uusilla urilla. Tulivat tukkiyhtiöt 
ja sahan isännät, »pomot», pankit ja tehtailijat. Tämä uusi 
riipoi elämää entisiltä sijoiltaan, ihmiset juuriltaan. Maaseu- 
dun köyhää väkeä sorrettiin pois isäinsä raivaamilta mailta. 
Tilattomien määrä kasvoi valtavasti. Perhekunnittain lähdet- 
tiin ansion hakuun sinne, missä sitä luultiin olevan, kaupun- 
keihin ja muihin asutuskeskuksiin. Siellä oli jo ennestään teh- 
taalaisia, rakennusmiehiä, palvelusväkeä ja ulko- sekä käsi- 

työläisiä. »Tee työtä ja tee vastaan sanomatta» oli kova 
käsky, jonka alaisena sielläkin elettiin. 

Uudessa järjestelmässä tarvittiinkin markkinoilla ostetta- 
vaksi muun tavaran edellytyksenä ensi sijassa työkäsiä. 
Niistä maksettiin halpa hinta, palkka oli perin pieni. Erään 
»Invaliditeettikomitean» v. 1903 suorittaman tutkimuksen 
mukaan olivat kaupunkilaisraatajien päiväpalkat 1 mk 33 
pennistä 2 mk 67 penniin. Maaseudulla ne olivat vielä pie- 
nemmät, n. 80 pennistä 1 mk 90 penniin päivässä. Toimi- 
nimi Ahlströmin omistamalla Santaholman sahalla lähellä 
Tamperetta maksettiin v. 1908 täysikasvuisille, perhettä 
elättäville työmiehille ainoastaan 2 mk palkkaa 20 W -tunti- 
sesta työpäivästä. Ruisleipä maksoi tuolloin 30 penniä kg, 
naudanliha 75 penniä, sianliha 1 mk 20 penniä, vehnäjauhot 
40 penniä kg. Virallisluontoisen viikottaisen ravintoainemää- 
rän, johon ei sisältynyt voita eikä maitoa, katsottiin maksa- 
van silloiselle vindeksiperheelle» (4,39 henkeä) 20 mk 73 
penniä. Mutta Ahlströmin töissä maksettiin perheen elättä- 
jälle vain 12 mk viikossa, siis n. 3/5 siitä mitä tarvitaan yk- 
sistään ruokaan. Millä sitten ostaa vaatteita ja millä mak- 
saa vuokraa. 

Harvalla oli silloin oma asunto ja vuokrat olivat suhteel- 
lisen korkeat. Yhden huoneen asunnosta maksettiin vuosisa- 
dan alussa vuokraa n. 5—18 mk kuukaudessa. Työpäivien 
pituudella ei ollut rajaa. Ne voivat olla 11—16-tuntisia ja 
pitempiäkin, kuten leipureilla, palvelusväestä puhumatta- 
kaan. Halvimmin palkattuna ja ilman työnsuojelua raatoi 
tässä näännytyksessä myös naisia ja lapsia, joita kurjuus 
pakotti melkein ehdoitta ansiotyöhön. Verokarhut ja ulos- 
ottomiehet olivat tuttuja vieraita kansan kodeissa. 

Asuttiin enimmäkseen yhdessä huoneessa koko perhe, ja 
tavallisesti oli kaupunkien työläisperheissä vielä »kortteeri- 
laisia». Tehtaalaiset asuivat usein »kasarmeissa», yhteis- 
asunnoissa, joissa oli yhteiskeittiöt »piiseineen». Aina ei ol- 
lut asuinhuoneessa hellaakaan. Kodittomat nukkuivat työn 

vieressä, kuten leipurit leivintuvissa, käsityöläiset verstaissa 
ja monasti naiset ja lapsikankurit koneensa ääressä. Sosiaa- 
linen turva sisältyi käsitteisiin: vaivaishoito, armeliaisuus ja 
huutolaiset. Oli kerjäläisyyttä, irtolaisuutta ja juoppoutta, ei 
kunnottomuudesta, vaan elinmahdollisuuksien niukkuudesta 
pursuavaa. — Irtain omaisuus oli melkein olematonta ja har- 
valla oli kahta vaatepartta, vielä vähemmän päällystakkia. 
Paljon oli köyhälistön lapsia, joilla ei ollut vaatteita, ei jal- 
kineita. Ruokavaliosta ei voinut puhuakaan. Se liikkui melko 
yleisesti perunan, leivän ja puuron vaiheilla. Niitäkään ei 
ollut kyllin, eikä aina ollenkaan. Särpimenä oli melko ylei- 
sesti silakan tai sillin suolavesi ja »monasti kyynel vain», 
kuten työläisnaisliiton puhujalle vuosisadan alussa kertoi 
erään talon saunassa asuva, mökkinsä menettänyt vaimo. 
Heikko ravinto, huonot asunnot, raskas raadanta ja mel- 
kein tavoittamattomissa olevat terveyden- ja sairashoito 
jättivät kansan elämän tautien temmellyskentäksi. Keuhko- 
tauti oli yleistä, etenkin tehtaalaisten keskuudessa. Esim. 
Tampereella oli vv. 1889—98 puolet kuolleista tehtaalaisista 
keuhkotautiin sortuneita. »Tilaston mukaan 1/8 lapsista 
kuoli ensi-ikävuodella» selitti ensimmäisen yksikamarisen 
eduskunnan anomusvaliokunta, käsitellessään työväen edus- 
tajanaisten esitystä kuntien velvollisuudesta palkata käti- 
löitä. Köyhälistön miesten ja naisten keski-ikä oli hyvin al- 
hainen. Väestötilastojen mukaan oli vv. 1901—1910 mies- 
ten keskimääräinen ikä 45 ja naisten 48 vuotta. Kouluope- 
tuksestä pääsivät osallisiksi pääasiassa varakkaan väen lap- 
set. Maantie oli kansan lapsen alkeis. ja korkeakoulu. 

Tällaista oli elämä, jota kansan nainen, »työmiehen tytär 
ja muija, torpan akka, palkolliset ja muu köyhälistön nais- 
väki» eli sorretuimmista sorretuimpana, yhteiskunnan ta- 
holta poljettuna naisena, äitinä ja kansalaisena. 


YLÖS HERÄÄ 


Näin ei voitu jatkuvasti elää. Siksi kutsu »Työn orjat, 
sorron yöstä nouskaal» pani kansan voimat, myös naiset 
liikkeelle, yhdistymään, esittämään vaatimuksiaan. 

Kun työväenyhdistyksiä ja -osastoja, valtiollisia ja am- 
mattikunnallisia, alettiin perustaa, liittyi niihin naisia, eräisiin 
runsaastikin. Tämä naisten mukaantulo työväenyhdistyksiin 
ei kuitenkaan tainnut olla kaikille miehille aivan itsestään 
selvä asia. Kun esim. Porin työväenyhdistys perustettiin v. 
1887, käytiin kokouksessa kovaa keskustelua, otetaanko nai- 
sia yhdistykseen vai ei. Päätökseksi kuitenkin tuli, että myös 
naiset kelpaavat mukaan. Jo alun pitäen luontui naisten toi- 
minta yhdistyksissä »keittiön puolelle», niille samoille van- 
hoille askeleille, joita naiset saivat kotonakin kulkea. Se oli 
taloudellista toimintaa, ravintolan pitoa iltamissa ja juhlis- 
sa, ompeluseurojen työtä yhdistysten myyjäisten ja arpa- 
jaisten tukemiseksi ja järjestämiseksi. Ohjelmatoiminta, joka 
yhdistyi läheisesti yhdistysten taloudelliseenkin työhön, mutta 
on myös olennainen osa työväenliikkeen kulttuuriharrastuk- 
sista, oli erityisesti naisten alaa. He olivat huvitoimikunnis- 
sa, esittivät luentaa, laulua ja lausuntaa sekä osallistuivat 
näytelmiin. Kaikki tämä työ ja taloudellinen toiminta oli sil- 
loin ja on vieläkin yksi kulmakivi työväenliikkeen toiminta- 
edellytysten luomisessa, työväentalojen rakentamisessa, tais- 
telurahastojen kartuttamisessa ja kulttuuriharrastusten he- 
rättämisessä. 

Mutta vaikka naisten käytännöllinen panos yhdistyksissä 
luontuikin ensi sijassa taloudelliselle ja ohjelmansuoritusalal- 
le, niin työväen perustiedon alkeet opittiin nyt, vaikkakin 
enimmäkseen »kuunteluoppilaina», yhdistysten väittely-, ko- 
kous- ja juhlatilaisuuksissa sekä kävelyretkillä. Naisilla oli 
herkkä ja voimakas luokkavaisto ja he olivat innokkaita agi- 
taattoreita, työväenasian puolestapuhujia omassa elämänym- 
päristössään. He ottivat myös kantaa suurissa ratkaisuissa 

Suomen Työläisnaisten Liiton toisen edustajakokouksen osanottajat 
Turussa v. 1902. 


ja toimivat miesten rinnalla niiden puolesta. Niinpä jo työ- 
väenliikkeen alkuvuosina olivat naiset monin paikoin mies- 
tovereiden rinnalla etummaisina irroittamassa nuorta työ- 
väenliikettä herrassosialistien talutusnuorasta. 

Monet tunnetut ja tuntemattomat työväenmiehet, itsenäis- 
tyvä työväenliike kokonaisuudessaan, ymmärsivät naisten 
yhteiskunnallisen aseman ja tiesivät naisten merkityksen työ- 
väenliikkeessä. Naisia autettiin näkemään oma ihmis- ja 
kansalaisarvonsa. Heitä rohkaistiin tulemaan mukaan köy- 
hälistön vapautustaisteluun, jossa myös naisten voimat tar- 
vitaan ja joka vain voi tuoda naiselle tasavertaiset oikeu- 


det miehen rinnalla työntekijänä ja kansalaisena sekä hänelle 


äitinä kuuluvat erikoisoikeudet. Työväenpuolueen perusta- 
vassa kokouksessa v. 1899 käsiteltiin tätä työväenliikkeen 
kysymystä alustuksena »Miten työläisnaiset saataisiin liit- 
tymään työväen asianmukaiseen yhteistoimintaan taloudel- 

lisen ja yhteiskunnallisen asemansa parantamiseksi». Ponsis- 
sa sanottiin asiasta: 


1:0 Työväenpuolueohjelmaan on otettava myöskin vaati- 
mus naisten täydellisestä tasa-arvoisuudesta miesten kanssa. 
2:0 Harrastuksen levittämiseksi yhteistoimintaan työläis- 
naisten keskuudessa on ryhdyttävä innokkaaseen agitatsioon, 
josta työväenpuoluehallinto pitää huolta yhdistysten ja osas- 
tojen välityksellä keskustelukokousten, kirjallisuuden yms. 
keinojen avulla.» 


Lisäksi velvoitettiin työväenyhdistykset ja osastot tuke- 
maan naisten työpalkan korotus- ja työpäivän lyhennys- 
vaatimuksia sekä perustamaan naisten ammattiosastoja työ- 
väenyhdistyksiin ja käyttämään naisia »mikäli mahdollista, 
työväenyhdistysten luottamustoimiin». 

Vuosisadan viimeisellä kymmenluvulla oli jo perustettu 
myös naisten yhdistyksiä sekä osastoja. Niitä oli sekä am- 
mattikunnallisia että valtiollisia ja ne olivat työväenyhdis- 
tysten alaosastoja. Työväenyhdistysten säännöt yleensä 
edellyttivät tällaisten alaosastojen muodostamista, eivätkä 
ne muuten olisi päässeet syntymäänkään , sillä tsaarin 
virkavalta ei vahvistanut niiden sääntöjä, eikä antanut 
niille lupaa toimia. Naisten järjestäytyminen omiin 
osastoihinsa lähti liikkeelle ensin ammatillisella alalla. 
Helsingissä olivat —omjelijattaret ensimmäisinä, sitten 
Viipurissa pesijättäret ja Turussa palvelijattaret. Aika- 
kirjoihin ei ole merkitty, oliko Turussa jo v. 1896 
ompelijattarien osasto, mutta ne kertovat, että tuona vuonna 
naiset tekivät Juseliuksen paitatehtaalla lakon, joka on maam- 
me ensimmäisiä lakkoja. Kysymys oli palkkojen korottami- 
sesta, ja lakkolaiset voittivat kamppailussa. Naisten am- 
mattiosastojen rinnalle oli jo muodostunut myös ensimmäi- 
set poliittisen työväenliikkeen naisosastot, Vv. 1896—99 
niitä perustettiin Turun, Helsingin, Hangon, Vaasan, 
Tampereen, Kotkan, Oulun sekä Forssan Työväen Yhdis- 
tyksiin. Nämä naisosastot ryhtyivät puolestaan edistämään 

Turun paitatehtaan lakkotoimikunta v. 1896. 


naisten ammatillistakin järjestäytymistä ja perustivat naisten 
ammattiosastojakin. Helsingin Työväenyhdistyksen Nais- 
osasto, joka perustettiin 1898, joutui pääkaupungin osastona 
ja voimakkaasti toimivana viemään eteenpäin monia tärkeitä 
aloitteita. 


»HTY:n naisosasto merkitsee työläisnaisliikkeessä aktiivi- 
sinta ja arvovaltaisinta naisyhdistystä. Se johti vuosisadan 
vaihteessa oppositiota wrightiläistä suuntausta vastaan. Se 
oli perustamassa työläisnaisliittoa ja maamme tunnetuim- 
mat sosialistinaiset ovat toimineet sen jäseninä», 


kirjoittaa Sylvi-Kyllikki Kilpi HTY:n naisosaston 60-vuo- 
tishistoriikissaan. Tämän osaston toimesta järjestettiin työ- 
läisnaisten liiton perustava kokous Helsinkiin heinäkuun 
4—6. pnä 1900. Läsnä oli 21 naisjärjestöä, joista 9 oli naisten 
ammattiosastoa. 


URANUURTAJIEN SÄÄDÖKSIÄ 


Liiton perustajista lienevät useimmat jo manan majoilla. 
Mutta heidän työnsä ja säädöksensä on perintönä, tämän 
sukupolven omaisuutena. 

Liiton perustajat katsoivat jo alunalkaen itsestään selväksi 
asiaksi Työläisnaisten Liiton aatteellisen ohjelman samai- 
suuden puolueen periaateohjelman kanssa. Tästä johtuen ei 
perustavassa kokouksessa, eikä myöhemmissäkään, tehty 
liitolle varsinaista periaateohjelmaa. Se muodostui vuosien 
varrella niiden päätösten pohjalta, joita edustajakokouksissa 
tehtiin. Liiton päätökset nojasivat aina puolueen periaateoh- 
jelmaan ja edustajakokousten päätöksiin, mutta osoittivat 
erikoisesti ne näkökohdat ja tehtävät, joiden merkeissä nais- 
ten työtä kulloinkin kehitettiin voimien kokoamiseksi työ- 
väen yhteisen asian puolesta. 

Perustavana kysymyksenä naisten liiton ensimmäisessä 
edustajakokouksessa olikin »Miten voisimme me työläisnai- 
set ajaa työväen aatetta, niin että siitä olisi mahdollisimman 
suuri hyöty» ja vastauksena todetaan päätöksessä: 

»Kokous pitää edullisena ja aivan välttämättömänä jatkaa 
entistä toimintatapaa käsikädessä köyhälistön miesten kans- 


sa työväenpuolueen valtiollisen ja ammattikunnallisen luok- 
kataistelun edistämiseksi.» 


Tämä valtiollisen ja ammattikunnallisen luokkataistelun 
edistäminen merkitsi työtä kansanvaltaisten oikeuksien ja 
kansan taloudellisten ja sosiaalisten elämänvaatimusten puo- 
lesta. Näille pyrkimyksille olikin koko vanhan työläisnaislii- 
ton toiminta omistettu. 

Toimintansa tavoitteet naisliitto ammensi kansan naisten, 
lasten ja kotien elämän tarpeista. Niiden mukaisesti se asetti 
vaatimuksensa ja ohjasi työnsä. Jo ensimmäisessä edustaja- 
kokouksessa käsiteltiin naisten sorronalaista asemaa ja nai- 
siin kohdistettua riistoa. Keskustelun alaisena olivat erikoi- 
sesti naisten työpäivän pituus, puutteellinen ammattientar- 

kastus ja kappaletyö sekä mm, »Mitä voitaisiin tehdä si- 
veellisesti ja taloudellisesti rappiolle joutuneiden työläisnais- 
ten auttamiseksi». Viime mainitusta, ajan kipeästä kysymyk- 
sestä tehtiin aivan oikea johtopäätös, että »Siveellisyyskysy- 
myksen onnellinen ratkaisu riippuu etupäässä siitä, miten voi- 
makkaasti edistetään nykyisen yhteiskuntajärjestelmän ku- 
kistamista ja uuden tilalle luomista». Ohjeena ulospääsyyn 
sorronalaisesta asemasta kehoitti perustava kokous valistus- 
työhön, yhteenliittymiseen ja yhteistoimintaan. Tämä näkyy 
esimerkiksi perustavan kokouksen hyväksymässä naisten 
palkka- ja työolosuhteita koskevassa päätöksessä, jossa an- 
nettiin ohje mm. siitä, että 

»mikäli mahdollista väsymättömästi agiteerattaisiin työläis- 

naisten keskuudessa, että he hetimiten heräisivät tietoisuu- 

teen omasta voimastaan» 
ja että vaatimusten toteuttamiseksi oli saatava valistustyön 


keinoilla 
»kaikki työläisnaiset kuulumaan yhdistyksiinsä ja siten hyvin 
järjestäytyneinä voidaan pakoittaa työnantajat vaatimuk- 
siimme>». 


Tällaiseen agiteeraamiseen ja pakottamiseen oli todella 
syytä jo naisten palkkojenkin vuoksi. Sen osoittaa mm. Ed- 
ward Gyllingin tutkimus palkoista, joka julkaistiin myös 
Työläisnaisessa v. 1907. Sen mukaan oli esim. teollisuustyös- 
sä miehellä keskimääräinen vuositulo 821 mk, mutta naisella 
vain 370 mk, maatyöläisillä vastaavasti 361 mk ja 193 mk 
sekä kaupan ja »kulkuneuvojen» alalla 532 mk ja 200 mk. 

Naisten yhteenliittymisen edistämiseksi käsitteli naisliitto 
edustajakokouksissaan köyhälistön naisten eri ryhmien eri- 
koiskysymyksiä. Työssä käyvän naisen välittömiä pulmia ja 
vaatimuksia, myös ammatillisen järjestäytymisen kysymyk- 
sinä, on käsitelty melkein jokaisessa vanhan työläisnaisliiton 
edustajakokouksessa. Niistä on tehty monet päätökset ja 
paljon työtä näiden päätösten toteuttamisen puolesta. Työ- 
läisnaisliike onkin muun työväenliikkeen mukana alun pitäen 

ymmärtänyt ammatillisen järjestäytymisen merkityksen osa- 
na työväen luokkataisteluliikkeestä. Alkuvuosina poliittinen 
ja ammatillinen toiminta kulkivat naisten linjalla, kuten puo- 
lueessakin järjestöllisesti käsi kädessä, kunnes v. 1907 pe- 
rustettiin ammatillinen keskusjärjestö, johon naisammatti- 
osastotkin alkoivat liittyä useiden kuuluessa silti edelleen 
myös naisliittoon. 

Myös perheenäitien asemaa pohdittiin. »Miten saataisiin 
perheenäidit kohotetuksi siitä taloudellisesta ja henkisestä 
kurjuudesta, johon nykyinen yhteiskunta on heidät saatta- 
nut», oli yksi työläiskotien ja -naisten kysymys, jota käsi- 
teltiin v. 1905 Tampereella pidetyssä edustajakokouksessa. 
Todettiin, että porvarillinen naisliike on riittämätön valvo- 
maan työläisnaisten etuja ja näille vieras, vetenkin kun se 
koettaa pitää heitä talutusnuorassaan». Työläisnaiset oli 
saatava ymmärtämään työväenliikettä, »sillä vasta kun työ- 
läiset ovat vapautetut taloudellisesta ja valtiollisesta sorto- 
tilasta, paranee työläisnaisenkin asema sekä perheen äitinä, 


että kansalaisena». Valistustyöllään tahtoi liitto tässäkin ky- 
symyksessä selvittää naisille työväenliikkeen perustotuuk- 
sia ja osoittaa tietä eteenpäin. Se päätti, että myös perheen 
äideille on 


»selitettävä kapitalistisen tuotantotavan turmiollisuutta sekä 

alati siitä paisuvaa aineellista ja henkistä kurjuutta» 
ja edelleen, että 

»Heille on paljastettava kaikkia niitä keinoja, joilla kapita- 

lismi rakentaa sulkuja köyhälistön vapautustaistelulles. 

Tällaiset olivat vanhan sosialidemokraattisen naisliiton 

valistustyön suuntaviivat, eikä vain työläiskodeissa ja teh- 
taissa julistettuina, vaan myös maaseudulla. Liittohallinnon 
palkkaamat tai muut puhujat kiersivät niin maaseudulla kuin 
kaupungeissakin. Näillä matkoilla näkemästään ja saamis- 
taan vaikutteista he kertoivat usein Työläisnainen-lehden 
sivuilla, Niinpä v. 1911 nimimerkki J. R—o kertoo erään 
7-henkisen pientilallisen oloista ja toimeentulosta Karjalas- 

sa, että vuositulo, kun verot on pois vedetty, merkitsee 28 
pennin arvoista päivittäistä ylöspitoa perheen jäsentä kohti, 
»pienempää päivärahaa kuin vangeille vankilassa». Alitui- 
nen puute ja ylivoimainen ponnistelu olemassaolosta lyö 
leimansa etenkin naiseen, hän kertoo, »niin ettei voi saada 
käsitystä häntä tutkimalla, että eletään 20-vuosisadalla. Pi- 
kemminkin puhuu hänen olemuksensa keskiajasta tai vielä- 
kin aikaisemmasta ajanjaksosta». Tietämättömyyttä oli pal- 
jon. Kirjoittaja sanoo, että »hyvällä tahdolla» voitiin kui- 
tenkin havaita, että katkeruutta olosuhteisiin ja heräämistä 
niiden vertailuun oli, mutta paljon oli vielä toivomisen varaa, 
Eikä ihme, sillä »He ovat katkismuksella kasvatettuja, ei- 
vätkä osaa ryhtyä edes mihinkään järjestymistoimiin asiansa 
auttamiseksi». Heräämään ja asiaansa ajattelemaan heitä 
kehoitettiin. — Ja Helena maalaisnainen, joka jo ymmärtää 
syvemmin köyhälistön »yhteenliittymisen parantavan voi- 
man», sanoo kirjeessään: 
»Lähelläni asuu ihmisiä, joilla ei koskaan huomaa mitään 
kiirettä. Mutta minun taasen täytyy ponnistaa yli voimieni 
saadakseni välttämättömimmän ravinnon... Minun täytyy 
sanoa omantuntoni mukaan, että näitten olosuhteitten val- 
litessa en minä ehdi ajattelemaan mitään korkeampaa, mi- 
tään ylevämpää, kuin vain toimeentuloa. Sen tähden kaipaan 
syvemmässä sielussani rauhaa ja lohdutusta ja toivon mitä 
hartaammin köyhän kansan vapautusta rahavallan kahleis- 
ta». 


Näin sekä maaseudun että kaupungin köyhälistönaiset ta- 
voittelevat toistensa kättä. 

Naisliitto oli omaksunut puolueen kannan ja vaatimukset 
torppareiden ja muiden maanvuokraajien sekä tilattoman 
väestön olojen parantamiseksi. Pyrkimyksenä oli saada maa- 
seudun köyhälistölle rauha maanomistajien ja isäntien mieli- 
valtaa, ylettömiä veroja ja häätöjä vastaan. Naisia kehoi- 
tettiin työskentelemään virkeästi maaseudun asian selvittä- 
miseksi. Naisten edustajakokous v. 1909 käsitteli viljelys- 
pakkoa ja totesi, että 


2 — Huomenen tiellä 


vomistava luokka, joka on valloittanut koko maan hal- 
tuunsa, antaa ennemmin maansa maata viljelemättömänä, 
kuin sallivat köyhälistön perheelle tilaisuutta maata viljel- 
len elättää itseään, josta seuraa, että yhä suurempia jouk- 
koja työnnetään työttömyydestä johtuvaan nälkätaisteluun». 

Naisia kehoitettiin tekemään viljelyspakkoa tunnetuksi se- 
kä eduskuntaryhmää »painostamaan viljelyspakon ratkaisua 
eduskunnassa mitä pikemmin». — Järjestyneet työläisnaiset 
ymmärsivät torpparien vapautumisvaatimuksen oikeutuksen 
ja tukivat sitä puolueen esimerkin ja linjan mukaisesti sekä 
joukkotyössään että edustajainsa kautta eduskunnassa. Erää- 
nä työläisnaisten solidaarisuuden ilmauksena maaseudun nai- 
sille oli se apu, jota naisosastot keräsivät Laukon häädetyille 
torppareille. Ja kansalaissodassa tavattiin sekä työmiehen että 
torpparin vaimo ja tytär samalla puolella rintamalinjaa. Oli 
kysymys yhteisestä hädästä ja yhteisistä pyrkimyksistä. 

Työväenluokan yhtenäisyys oli hyvin läheinen ja kallis 
asia vanhalle työläisnaisliikkeelle. Turussa v. 1902 pidetyssä 
II edustajakokouksessa korostettiin välttämättömyyttä toi- 
mia yhdenmukaisesti »köyhälistön miesten kanssa työväen- 
puolueen valtiollisen luokkataistelun edistämiseksi» ja pää- 
tettiin samalla suhteesta porvarillisiin naisjärjestöihin: 

>... Yläluokan naisiin nähden on asetuttava puhtaan 
luokkataistelun kannalle. Ainoastaan niissä asioissa, jotka 
meille naisille ovat yhteisiä, olkoon liittohallinnolla vapaus 
ottaa osaa yhteisiin pyrintöihin, jos se voi tapahtua puolue- 
ohjelmaa syrjäyttämättä.» 

Yhtenäisyyden arvostamista vanhassa työläisnaisliikkeessä 
kuvastaa myös katkelma Ida Aalteen pitämästä tervehdys- 
puheesta v. 1905 edustajakokouksessa. 

»Vastustajamme on mahtava. Sillä on käytettävänään 
suunnaton määrä keinoja, joilla se milloin hienommin, milloin 
silmiinpistävämmin takoo kahleita köyhälistön liikkeelle. 
Ainoastaan meidän läpipääsemättömillä riveillä me sen 
voitamme, Tätä jos mitä meidän tulisi muistaa. Sinne päin 
on siis taistelu suunnattava, ei koskaan omien rivien aineksia 
vastaan. Ja tämä tapahtuukin, jos olemme aatteeseen syven- 
tyneet.» 


Tällainen työläiskantainen periaatteellisuus uhkuu vanhan 
työläisnaisliiton kaikista päätöksistä, lausunnoista ja teoista. 
Tässä hengessä se suoritti herättäjän ja järjestäjän työtään 
köyhälistön naisten keskuudessa. Eikä se empinyt kutsues- 
saan kansan naisia toimintaan, mielenosoituskokouksiin ja 
-kulkueisiin julistamaan vaatimuksiaan. 

Työläisnaisliike joutui jo alkuvuosikymmenellään ottamaan 
kannan sodan ja rauhan kysymykseen. Ensimmäisen kerran 
se oli esillä v. 1909 liittokokouksessa Lahdessa. Kansojen 
elämää painoivat jo sotavarustelut ja niiden mukana kasvoi 
sodanuhka. Koko kansainvälisessä työväenliikkeessä käsitel- 
tiin kysymystä imperialismista ja militarismista. Keskuste- 
lussa huomautettiin että "Suomestakin viedään niukkoja 
varoja sotilastarkoitukseen Venäjälle” ja tuomittiin militaris- 
tiset armeijat, koska ne rasittavat kansaa ja ovat porvariston 
ase kansaa vastaan. Ymmärrettiin kuitenkin kansanmiliisin 
ja kansan puolustuksen oikeutus. Esitettyä päätösehdotusta 
arvosteltiin ylimalkaiseksi ja yksipuoliseksi. Tahdottiin sanoa 
asia laajemmin, niin että luokkakanta tuli selvästi näkyviin. 
Kysymyksestä hyväksyttiin seuraava ponsi: 

»Siihen nähden, että militarismi eli seisovan armeijan 
ylläpitäminen, joka on nykyisen ja virkavaltaisen järjes- 
telmän seuraus ja joka antaa yläluokalle tehokkaan aseen 
köyhälistöä vastaan sekä nielee suuria summia valtion 
varoja, on köyhälistölle turmiollinen, piti kokous välttä- 
mättömänä, että harjoitetaan innokasta militarisminvastaista 
agitatiota johon köyhälistön naisten tulee ottaa innokkaasti 
osaa sekä kodin piirissä että sen ulkopuolella. Ollen sitä 
mieltä, että rauhan aatteen toteuttamista on pidettävä 
lopullisena ihanteena, katsoo kokous kuitenkin nykyoloissa 


sosialidemokraattisen puolueen vaatimusten mukaisen 
kansanpuolustuksen tarpeelliseksi.» 


V. 1917 maailmansodan riehuttua jo kolmisen vuotta, kun 
nälkä ja elämän epävarmuus ahdisti kansan naisten mieltä, 
sai myös kansojen rauhantahto yhä voimakkaampia ilmaisuja. 
Tässä tilanteessa pidetty naisliiton edustajakokous v. 1917 

Kansainvälisen Naistenpäivän juhlatoimikunta ennen luokkasotaa 
Lahdessa. Eturivissä vasemmalta: Ida Roikonen, Laina Savan- 
der (Savutie), Hulda Vesanto, puheenjohtajana, Ida Kitunen, sihtee- 
rinä, Fiina Tuominen; takarivissä: Olga Peura, Hilma Se- 
lander, Hilma Salminen, Aliina Peltonen, Fanni Laaksonen, Nikkinen 
ja Hilma Majanen. 


hyväksyi vastalauseen sotaa vastaan, joka puhuu voimakasta 
kieltään vielä tämänkin päivän naispolvelle: 


»Suomen sosdem.-naisliiton edustajakokous tuntien sen 
sanomattoman kurjuuden, minkä imperialistinen riistosota 
on mukanaan tuonut meidänkin maamme köyhälistölle, joka 
kuitenkin on sodan jaloista säästynyt ja aavistaen sen onnet- 
tomuuden ja hädän, mihin sodan raatelemat kansat, varsinkin 
niiden työväenluokat ovat joutuneet, ilmoittaa yhtyvänsä 
kaikkien maitten kapitalismia ja imperialismia vastaan 
taistelevien 'alas sota! vaatimukseen. Sijalle pikainen 
rauha.» 


Työläisnaisliikkeen kansainväliset yhteydet lähtivät kehit- 
tymään rinnan työväenliikkeen vastaavien yhteyksien 
rakentumisen kanssa. Kun vuosisadan alussa järjestettiin 
sosialistikongresseja, järjestettiin niiden yhteyteen myös 
erikoisia naisten neuvotteluja. Ensimmäinen tällainen naisten 
neuvottelu oli v. 1907 Stuttgartissa pidetyn sosialisti- 
kongressin yhteydessä. Siellä järjestettiin kansainvälinen 
komitea edistämään naisten kansainvälistä kosketusta. 
V. 1910 oli Kööpenhaminassa yleisen kongressin ohella myös 
naisten kokous, jonka johtavana persoonallisuutena oli 
tunnettu saksalainen sosialisti Klara Zetkin. Tähän 
kokoukseen = osallistui 130 edustajaa 17 maasta, mm. 
Suomesta = Ida Aalle, Hilda Herrala, Aura Kiiskinen, 
Hilja Pärssinen ja Miina Sillanpää. Tämä kokous 
antoi kansainvälisen työläisnaisliikkeen tehtäväksi kamppai- 
lun yleisen ja yhtäläisen äänioikeuden puolesta ja rauhan 
puolesta, sodan uhkaa vastaan. Näiden kysymysten 
merkeissä päätettiin ryhtyä viettämään kansainvälistä 
naistenpäivää kaikkialla maailmassa samanaikaisesti erikoi- 
sena vetoomuksena naisille yhtyä toimintaan vaatimustensa 
puolesta. — Tämä naisten kongressi hyväksyi myös naisten 
työsuojelua, äitiys- ja lasten huoltoa sekä -suojelua koskevan 
ohjelman. Se muodostui perustaksi työläisnaisliikkeen vastaa- 
ville ohjelmille eri maissa. — Kööpenhaminan kongressi 
asetti kansainvälisen naissihteeristön kehittämään sosialisti- 
naisten kansainvälistä toimintaa. Puhjennut maailmansota 
katkaisi nämä yhteydet ja kun ne kansalaissodan jälkeen 
alkoivat jälleen kehittyä, seurasivat ne sitä kahtaalle 
jakautumisen linjaa, hajaantumista, joka työväenliikkeessä 
tapahtui sodan jälkeen. 

Vanha työläisnaisliike oli kiinteässä kosketuksessa etenkin 
Venäjän, mutta myös Ruotsin sosialistinaisiin. V. 1906 
pidetyssä liiton edustajakokouksessa olivat läsnä ensim- 
mäiset Venäjän vallankumouksellisen liikkeen naisedustajat. 
Tilaisuudessa lausuttiin tervehdykset molemmin puolin, 

jolloin suomalaisten taholta sanottiin mm.: "Me olemme 
ihailleet vapaustaisteluanne. Köyhälistön taistelu Venäjällä 
on taistelua ihmisyyden voitoksi. Naisten osanotto tuohon 
on työtä koko ihmiskunnan naisten puolesta.” 

Vieraiden taholta tervehdittiin Suomen työläisnaisia 
ensimmäisinä, jotka Euroopassa olivat saavuttaneet täydel- 
liset valtiolliset oikeudet. Vieraat kertoivat Venäjän kansan 
vapaustaistelusta, joka vaatii joka päivä veriuhreja. He 
lausuivat luottamuksensa siitä, että kun tuohon taisteluun 
yhtyy koko kansa, niin he voittavat. He esittivät myös 
vakaumuksensa siitä, "että ainoastaan sosialismi vapauttaa 
naisen ja että naisliikkeen edistys riippuu sosialististen 
puolueiden myötävaikutuksesta. Naisten vapautusliike on 
niin Venäjällä kuin muissakin maissa käyvä käsi kädessä 
kansan vapautuksen kanssa, sillä vapaa on ainoastaan se 
kansa, jossa nainen on myös vapaa.” 

Ruotsalaisten sosialistinaisten edustaja vieraili v. 1913 
pidetyssä edustajakokouksessa. Tämän jälkeen oltiin koske- 
tuksissa ja vaihdettiin tervehdyksiä niin Venäjän kuin 
Ruotsin, mutta myös Saksan ja Englannin naisten kanssa. 
Kansalaissodan jälkeen eivät nämä sisarjärjestöjen keskeiset 
suhteet enää järjestyneet entiselleen. Suomen työläisnaiset 
olivat kyllä Suomen itsenäisyyden pimeinäkin vuosi- 
kymmeninä kanssakäymisissä ja kosketuksissa Venäjä 
kansan naisiin, mutta vierailulla olivat Venäjän sosialistiset 
naiset v. 1917 jälkeen vasta v. 1945 Suomen Naisten 
Demokraattisen Liiton kutsumina kansainvälisen naisten- 
päivän juhlilla. 

Kansainvälisen naistenpäivän vietosta Suomessa päätti 
liitto edustajakokouksessaan Tampereella v. 1913. Tällöin 
keskusteltiin myös siitä, missä merkeissä päivää vietettäisiin 
ja päätettiin ottaa päivän vieton kysymyksiksi: 


»Eduskunnan vallan laajentaminen, kunnallinen ääni- 
oikeus, militarismi sekä liittotoimikunnan, jos se katsoo 
sellaisen tarpeelliseksi, kunakin vuonna määräämä kysymys. 


Selostuksia eri maiden naisten toiminnasta ja heidän 
oikeuksistaan kuntaan ja valtioon nähden.» 


Jokaisessa työläisnaisliikkeen edustajakokouksessa käsitel- 
tiin sosiaalisia kysymyksiä, esitettiin niistä täsmälliset 
"ponnet” ja kehiteltiin niitä. Näiden päätösten ja ponsien 
pohjalta liiton edustajakokouksessa v. 1911 hyväksyttiin 
yhtenäinen sosiaalinen ohjelma. Tälle ohjelmalle olivat esi- 
kuvana ne asettamukset, jotka sosialistinaisten kongressi 
Kööpenhaminassa v. 1910 hyväksyi ja esitti yhtenäisenä 
ohjelmana eri maiden naisille. Tämä Suomen työläisnaisten 
ensimmäinen sosiaalinen ohjelma sisältää mm. seuraavia vielä 
nykyisenä aikana tärkeitä vaatimuksia: 


»Naisten työnteon kielto sellaisilla ammattialoilla, jotka 
ovat laadultaan vahingollisia äidin ja lapsen terveydelle. 

Synnyttäjälle ennen ja jälkeen synnytystä 14 viikon loma, 
josta ainakin 8 viikkoa jälkeen synnytyksen. 

Suojeluksen tulee ulottua kaikkiin palkkatyössä oleviin 
teollisuuden, kaupan, maanviljelyksen y.m. työaloilla. 

Pakollinen synnyttäjäin avustus 14:na viikkona synny- 
tyksen aiheuttaman ansiokyvyttömyyden ajalla, ja on 
avustusaikaa lääkärin lausunnon nojalla, jos äidin tai lapsen 
terveys sitä vaatii, pitennettävä. 

Palkattava riittävä määrä kätilöitä, perustettava synnytys- 
laitoksia, raskaiden ja äitien koteja, jossa varattomat äidit 
saavat maksuttoman ylläpidon, järjestettävä kotihoitoa, 
annettava imetyspalkkioita, milloin äiti ei saa muuta tukea 
synnytysajalta. 

Perustettava lastenseimiä, lastentarhoja ja koteja turvat- 
tomia lapsia varten, joissa varattomat lapset saavat hoitoa 
ja kasvatusta ja joita ei saa johtaa orjamielisessä, kristilli- 
sessä hengessä. 

Koulu =maallistutettava, tehtävä yhtenäiseksi, yhden- 
mukaiseksi, kansakoulu pohjakouluna, opetuksen perustana 
sopusuhtaisesti kasvattava työopetus. 


Kun tarkastelee ohjelmaa kokonaisuudessaan, voi todeta, 
että monessa kohdassa on edetty, saatu parannuksia aikaan. 
Kiitos työväenliikkeen ponnistusten. Jokainen uudistus on 

vaatinut sitkeää ja peräänantamatonta kamppailua. Ei niitä 
ole vallanpitäjiltä lahjaksi saatu. Todettavat saavutukset 
ovat erittäin arvokkaita, mutta paljon on kuitenkin vielä 
tehtävä vanhan työläisnaisliikkeen sosiaalisen ohjelman 
hengen ja kirjaimen lopullisen täyttämisen ja edelleen 
kehittämisen puolesta. Vaatimus palkallisesta synnytys- 
lomasta, minkä työläisnaiset ovat jo vuosikymmenet sitten 
asettaneet, on edelleen toteuttamatta, samoin vaatimus tasa- 
vertaisuudesta palkkaan nähden, 

V. 1955 syksyllä Suomen naisten liittopäivät hyväksyivät 
laajan Suomen naisten oikeuksien julistuksen, joka tämän 
päivän olosuhteitten mukaisesti esittää vaatimukset myös 
v. 1911 asetettujen tavoitteiden eteenpäinviemiseksi. Varmaa 
kuitenkin on, että vasta sosialismi voi antaa kansamme 
naisille heille kuuluvat oikeudet, kuten uranuurtajat kovassa 
vastuksessa vaatimustensa puolesta kamppaillessaan ovat 
todenneet. 


TIETO KANSAN OMAISUUDEKSI 


Valistus ja tieto koko kansan omaisuudeksi oli pyrkimys, 
jonka merkeissä vanha työväenliike suoritti yhteiskunnallista 
herättäjän työtään työkansan keskuudessa, esitti kansan 
sivistystyötä ja ajatuksen vapautta koskevia vaatimuksiaan, 
teki aloitteita niistä ja kamppaili niiden puolesta. Lähtö- 
kohtana oli saada kansan syvät rivit tietoisiksi asemastaan, 
heräämään ja järjestäytymään ihmis- ja kansalaisarvonsa 
kohottamiseksi, voimaksi — yhteiskunnallisen edistyksen 
puolesta. Vaatiessaan koulupakkoa työväenliike nosti esille 
jo silloin myös vaatimuksen yhtenäiskoulusta pohjakouluna, 
joka antaisi kaikille kansan lapsille samat mahdollisuudet 
ponnistaa ja jatkaa laajemman tiedon kentillä. 

Työväenliike tahtoi myös raivata köyhälistön tieltä pois 
ne sumentavat tekijät, jotka estivät sitä kohoamasta 

henkisesti. Kaksi tällaista suurta kysymystä, joista työväen- 
liike teki voimakasta valistustyötä ja esitti vaatimuksiansa 
oli uskonnonvapauden aikaansaaminen ja raittiusasia. 
Vaadittiin uskonnon vapauslakia ja kieltolakia, joka samalla 
oli myös eräs ajan suurista sosiaalisista kysymyksistä, kuten 
siveellisyyskysymyskin. — Työväenliikkeen kysymyksinä 
olivat kaikki nämä vaatimukset myöskin järjestäytyneiden 
työläisnaisten omia ja lisäksi hyvin läheisiä kodin, naisen 
aseman ja lasten sekä varttuvan nuorison kysymyksinä. 
Niitä käsiteltiin edustajakokouksissa ja tehtiin päätöksiä, 
joiden puolesta toimittiin innolla ja tehtiin laajaa valistustyötä 
kansan naisten keskuudessa. 

Huolehtiminen lasten ja varhaisnuorten kasvusta työväen- 
liikkeen taistelun jatkajiksi johti työläisnaisliikkeen alottee- 
seen työväen varhaisnuorisojärjestön, Ihanneliiton, perusta- 
miseksi v. 1902, Ihanneliiton toiminnan ohjaus olikin sitten 
v. 1912 asti, jolloin se viranomaisten taholta lakkautettiin. 
osa työläisnaisliiton työstä. Ihanneliiton työn samoin kuin 
sen lehden ”Ihanteen” tukemista ja edistämistä käsiteltiin 
jatkuvasti naisliiton edustajakokouksissakin, monesti rinnan 
lasten koti- ja koulukasvatusta koskevien kysymysten 
kanssa. 

Merkittävää valistustyötä suoritti työläisnaisliiton julkaisu, 
"Työläisnainen". Sen perustamisesta päätettäessä edustaja- 
kokouksessa 1905 todettiin että "työväen oma sanomalehti 
ja sen lukeminen on köyhälistön vapaustaistelussa yhtä 
välttämätön, kuin jokapäiväinen leipä on ihmiselle”. Mutta 
kun naisten keskuudessa oli välinpitämättömyyttä lukemista 
kohtaan ja kun oli tärkeää saada laajemmin esille myös 
naisten toiminnalle läheiset kysymykset, katsottiin tarpeel- 
liseksi perustaa ”oma yleinen naisten lehti”. ”Palvelijatar”- 
lehti, joka edelsi ”Työläisnaista”, lakkasi ilmestymästä tämän 
aloittaessa taipaleensa v. 1907. Lehdellä oli monia vaikeuksia, 
taloudellisten ja poliittisten olojen tuomia. Se koki kaikki 
ne lasku- ja nousukaudet, jotka vanha työläisnaisliikekin, 

mutta se jatkoi ilmestymistään, kunnes viranomaiset lakkaut- 
tivat sen v. 1925, ”Työläisnainen” oli järjestölehti, joka 
antoi ohjeita toiminnalle, julkaisemalla liiton tiedoituksia ja 
osastojen kokousselostuksia. Se kertoi naisten ja lasten 
asemasta, selosti työväenliikkeen vaatimuksia ja työtä niiden 
puolesta ja pyrki myös herättämään kansan naisissa luku- 
halua julkaisemalla lehdillään aatteellisia runoja ja kauno- 
kirjallisia, —ajankysymyksiin liittyviä —elämänkuvauksia. 
"Työläisnainen" oli myös tärkeä kansainvälisten suhteitten 
ja solidaarisuuden rakentaja. Sen sivuilta voivat työläisnaiset 
tutustua kanssasiskojensa elämän oloihin ja vaatimuksiin eri 
maissa. "Työläisnaisen" viesti, kuten työläisnaisliiton 
yleensä, kansan naisille oli: herää, valistu, järjestäydy 
oikeuksiasi puolustamaan! Yhdessä olemme voimakkaita! 


SUUREN UUDISTUKSEN PUOLESTA 


Vanha =sosialidemokraattinen naisliitto teki toukotyöt 
aatteen valistussaralla kansan naisten keskuudessa ja herätti 
heidät tajuamaan asemansa ja oikeutensa esittää vaatimuk- 
siaan olojen parantamiseksi. Se loi köyhälistön naisille myös 
yhteenliittymisen puitteet, järjestön, jonka voimaa se käytti 
muun työväenliikkeen mukana koko kansan demokraattisten 


oikeuksien puolesta. Hyvin merkittävä oli työläisnaisten 


osuus äänioikeustaistelussa. — Vaatimus naisten äänioikeu- 
desta oli työväenliikkeelle, paitsi kysymys naisen kansalais- 
oikeudesta, myös kysymys voimasta pyrittäessä saamaan 
eduskunnan kautta työväenluokalle tunnustettu sija yhteis- 
kunnallisena — valtatekijänä. = Asettautumalla varauksetta 
yleisen ja yhtäläisen äänioikeuden kannalle työväenpuolue 
sovelsi kansalaisten yhdenvertaisuusperiaatettaan käytän- 
töön, teki oikeutta naisille ja osoitti luottamusta työväen 
naisiin. Taistelullaan äänioikeusuudistuksen puolesta, yksi- 
kamarisen kansaneduskunnan puolesta sekä vaaleissa, kun 


26 


Tampereen naisten äänioikeuskomitean jäseniä yhteisessä kuvassa 
vuonna 1905. 


uudistukset oli saavutettu, osoittivat köyhälistön naiset, että 
he olivat tämän luottamuksetn arvoisia. 

Kuten puolue, niin myös naisliitto asetti jo perustavassa 
kokouksessaan vaatimuksen yleisestä ja yhtäläisestä ääni- 
oikeudesta ja päätti, että "”äänioikeusasiassa pyritään 
täydellisesti työväenpuolueen kannalle” ja että äänioikeus- 
asian tärkeyttä on kaikin keinoin selvitettävä maan kaikille 
naisille, jotta saadaan naiset "yhdessä miesten kanssa sitä 
vaatimaan”. Kokous katsoi myös, että "työläisnaisten liitto- 
hallinto koettakoon toimia yhdessä yliluokan naisyhdistysten 
ja unioonin kanssa tämän päämäärän saavuttamiseksi, jos 
se vain voipi tapahtua työläisnaisten nykyistä kantaa 
muuttamatta”. 

Mutta yhteistoiminta yliluokan” naisten kanssa ei 

näyttänyt kovinkaan lupaavalta, sillä porvariston taholla 
oli herännyt pelko luokkatietoisuuteen kohonneen työväen- 
luokan valtiollisen vaikutuksen mahdollisesta laajentu- 
misesta. Porvaristo pyrki pääsemään äänioikeusuudistuksesta 
laajentamalla äänioikeutta vain porvaris- ja talonpoikais- 
säädyn kohdalta ja naisille vastaavasti alentamalla hieman 
äänioikeuden ehtona olevia varallisuussensuksia. Keski- 
aikainen säätyjärjestelmä olisi pitänyt edelleen säilyttää. 
Turussa v. 1902 pidetyssä edustajakokouksessa panivat 
myös naiset tälle kaavailulle pontevan vastalauseen ja 
vaativat "yleistä, yhtäläistä ja välitöntä äänioikeutta kaikille 
21 vuotta täyttäneille Suomen kansalaisille sukupuoleen 
katsomatta”. Tampereella pidetyssä edustajakokouksessa 
v. 1905 tähän lisättiin vaatimus naisten vaalikelpoisuudesta. 

Äänioikeuskysymyksen alusti Tampereen kokouksessa 
Sandra Reinholdsson (Lehtinen), joka edusti kokouksessa 
HTY:n naisosastoa ja valittiin tällöin liittotoimikuntaan 
samoin kuin Aura Kiiskinen, joka kokouksessa edusti 
Viipurin palvelijatarosastoa. — Selostettuaan äänioikeus- 
asiaa oli alustaja kehoittanut taisteluun sen puolesta kaiken 
uhallakin ja viemään vaatimukset läpi sekä korosti erikoisesti 
vaalikelpoisuusvaatimuksen välttämättömyyttä. Keskustelu 
asiasta oli innostunutta ja vauhdikasta, ”Moitittiin aatelit, 
papit ja porvarit, jotka kielsivät naisilta äänioikeuden.” 
— Vaalikelpoisuudesta puhuttiin loistavasti ja huudettiin 
”alas naisten poikkeuslait”, jotka asettivat avionaisen hol- 
housasemaan. Todettiin vielä, että politiikka kuuluu naisille. 
"On aina ollut miehiä, jotka ovat lainanneet naisten ajatuksia 
ja niitä esittäneet. Emmekö jo voisi syrjäyttää tulkkeja ja 
huutaa itse ajatuksemme maailmalle”, julisti eräs puhuja ja 
hänen ajatuksensa saivat voimakkaat hyvä-huudot. Kokous 
hyväksyi päätöksen, jossa vaadittiin yleisen ja yhtäläisen 
äänioikeuden ohella myös vaalikelpoisuutta ja kumottavaksi 
siviililait, jotka asettavat aviovaimon holhouksen alaisuu- 
teen. Näiden siviililakien, "naisten poikkeuslakien”, kuten nii- 

tä nimitettiin, tilalle vaadittiin tasavertaisuutta. Päätöksissä 
asetettiin lisäksi tehtävät äänioikeusasian perille viemiseksi. 
Oli tehtävä voimakasta ”agitatsiota”, lähetettävä puhujia 
ympäri maata, jaettava maa toimintapiireihin, kerättävä 
rahastoa taistelua varten, toimitettava innostavia lehtisiä ja 
järjestettävä yleisiä äänioikeuskokouksia. 

Nämä päätökset eivät jääneet paperille. Äänioikeuspiirejä 
ja —agitatsionitoimikuntia perustettiin ainakin Kotkaan, 
Helsinkiin, Turkuun, Tampereelle, Ouluun, Vaasaan, 
Kuopioon, Poriin ja Lahteen sekä Mikkeliin ja Viipuriin. 
Näillä toimikunnilla ei ollut toimitsijapulaa. Ne löytyivät 
kansan naisten keskuudesta, samoin vakinaiset” ja 
”tilapäispuhujat”. Rahaa kerättiin, puhujamatkoja ja hyök- 
käysretkiä tehtiin maaseudulle runsaasti sekä piireiltä että 
liitosta käsin. Osastot muodostivat omia toimikuntiaan ja 
renkaita, jotka järjestivät erilaisia kokouksia ja tilaisuuksia. 
Etenkin renkaat, missä niitä oli, suorittivat tarmolla henkilö- 
kohtaista valistustyötä. Hyvän esimerkin näiden ”vaali- 
renkaiden” toiminnasta antaa Talikkalan työväenyhdistyksen 
naisosasto, jonka toimintakertomuksissa äänioikeus- ja 
ensimmäisen vaalikamppailun ajoilta selostetaan, että kaksi 
naista aina yhdessä otti muodostaakseen tällaisen renkaan. 
Tällaisia renkaita Talikkalan naisosastolla oli tuolloin 33 ja 
niitä ohjasi 66 naista. Nämä ohjaajat pitivät keskenään 
neuvotteluja keskustellen työtavasta ja valistustyön kysy- 
myksistä sekä siinä käytettävästä aineistosta. Näiden 
renkaiden kokouksia oli pidetty 206 ja kuhunkin kokoukseen 
oli osallistunut keskimäärin 10—20 naista, yhteensä 3184 
henkilöä. 

Naisten äänioikeuspiirien järjestämästä työstä eri puolilla 
maata antaa erinomaisen kuvan Hämeen pohjoisen vaalipiirin 
naisten toiminta. Siellä muodostivat naisosasto ja kutojat 
yhteisen äänioikeustoimikunnan. Osastoissa, eikä vain 
jäseniä, valittiin 


naisosastoissa, vaan muissakin, missä oli nai 
alatoimikuntia. Vaalipiirin äänioikeustoimikunta järjesti mm. 

mielenosoituskulkueen, johon osallistui n. 5.000 naista, 
painatti oman = julistuksen, jota levitettiin 5.000 kpl 
painoksena ja palkkasi pari puhujaa. 

Liitto kutsui naisten maata käsittävän neuvottelukokouksen 
Helsinkiin 2. 12. 1905 ja antoi tämän kokouksen merkeissä 
"Kansan naisten julistuksen”, jossa tähdennettiin naisten 
äänioikeuden merkitystä työväenluokalle. Syy tämän neuvot- 
telukokouksen = koollekutsumiseen oli se, että havaittiin 
porvarisnaisten ryhtyneen "kalastelemaan työläisnaisia 
äänioikeusasialla”. Tarvittiin siis työläisnaisille jälleen uutta 
puhtia ja kirkkautta asiaan. Kokoukseen tuli 44 edustajaa, 
jotka edustivat 24 paikkakuntaa. Samaan aikaan oli myös 
naisliitto uniooni järjestänyt naisten äänioikeuskokouksen 
Helsinkiin, Tässä kokouksessa, jossa oli läsnä n. 300 naista, 
mukana paljon työläisnaisia, tuli sitten selvä pesäero yhteis- 
työstä porvarillisten naisten kanssa äänioikeusasiassa. 
Siinä tuli esiin vaatimusten sovittamattomuus. Kiivaan 
keskustelun jälkeen porvarilliset naiset hyväksyivät ponnen 
”että kaikille 21 vuotta täyttäneille naisille, niin avionaisille 
kuin naimattomillekin on myönnettävä ääni- ja vaali- 
kelpoisuus yleisen, yhtäläisen ja välittömän äänioikeuden 
perusteella”. — Mutta eduskuntauudistuksesta he eivät 
olleet valmiita keskustelemaan eivätkä sitä hyväksymään. 
Tässä kokouksessa hyväksyttiin myös päätös siitä, mitä 
naisten pitäisi tehdä äänioikeuden saavuttamiseksi ja 
päätettiin perustaa naisten äänioikeuskomitea. Työläisnaiset 
eivät kuitenkaan täyttäneet heille tässä komiteassa varattuja 
paikkoja. 

Työläisnaisten edustajat siirtyivät kesken tämän 
kokouksen omaan kokoukseensa, jossa tähdennettiin erikoi- 
sesti sitä, että työläisnaisliikkeen ei ole pyrittävä eteenpäin 
naisasialla, kuten porvarillinen naisliike tekee, ja että 


yhteistyö porvarillisten naisten kanssa himmentää luokka- 
rajoja. Sen vuoksi kokous päätti, että ”järjestömme sekä sen 
yksilöt velvoitetaan pysymään poissa yläluokkanaisten 

kokouksista ja toimikunnista sekä kaikesta sellaisesta 
yhteistoiminnasta”. 

Joulukuun 17. päivä v. 1905 oli sovittu työläisnaisliiton 
taholta naisten äänioikeuspäiväksi. Sen merkeissä järjestettiin 
mielenosoituskokouksia ja -kulkueita 63 paikkakunnalla ja 
niihin osallistui yli 22.000 naista. Liitossa oli tällöin vain 
36 osastoa, niistä samalla paikkakunnalla useita, joten 
osastojen luku verrattuna äänioikeuspäivän tilaisuuksien 
yleisömäärään ja paikkakuntien lukuun osoittaa, miten 
naisten omatoimisuus moninkertaisti voimia ja laajensi liiton 
kosketusta kansan naisiin. Liittohallinnon toimitsijat kiersivät 
maata ohjaten toimintaa, pitäen satoja puheita, innostaen 
naisia toimintaan äänioikeus- ja eduskuntauudistusten 
puolesta. Ja näiden uudistusten puolesta ponnistettiin, sillä 
niiden tuloksena odotettiin ratkaisevia parannuksia köyhä- 
listön nurjaan ja puutteenalaiseen elämään. 

V. 1906 toukokuussa säädyt viimein hyväksyivät lain 
yleisestä ja yhtäläisestä äänioikeudesta. Heinäkuussa keisari 
vahvisti lain ja lokakuussa samana vuonna se astui voimaan. 

Työväen rivien yhtenäisyys ja suuri, toreilla ja teillä 
näkynyt voima, kuten monet suuret kokoukset ja suurlakko, 
muodostivat ne keinot, joilla nämä uudistukset ajettiin läpi. 
Suomen työväenluokkaa kantoivat tässä taistelussa eteenpäin 
ratkaisevalla tavalla Venäjän työläisten ja köyhien talon- 
poikien vallankumoukselliset voimat, jotka v. 1905 nousivat 
tsarismia vastaan ja mursivat sen perustaa. Tämän vaiku- 
tuksesta ja oman maan työväenliikkeen joukkoponnistusten 
tuloksena saavutettiin demokratian suuri voitto. Tässä 
työväenluokan kamppailussa, sen riveissä yhtä jalkaa 
kulkien lunastivat työläisnaiset pelottomalla ja innostuneella 
työllään Suomen naisille tasavertaisen oikeuden valita ja tulla 
valituiksi eduskuntaan. 


ODOTUKSEN INNOSTUSTA JA PETTYMYSTÄ 


Suurlakon jälkeen, joka oli kohottanut työläisjoukkojen 
taistelumieltä, alkoi voimakas järjestöllinen kehitys myös 
naisten liiton kohdalla ja jatkui kohti odotettuja ensimmäisiä 
vaaleja. Kun erikoisesti vaalityötä käsittelemään koolle- 
kutsuttu edustajakokous kokoontui lokakuussa 1906, muodos- 
tui siitä suurin siihenastisista liiton kokouksista. — Tämän 
edustajakokouksen | evästämänä naiset kävivät työhön 
työväen vaalivoiton puolesta. Mielissä poltti tarve saada 
köyhälistön naisia ja miehiä eduskuntaan ratkomaan puutteen 
ja kurjuuden solmuja. Naisten äänioikeuspiirit ja muut 
komiteat muutettiin vaalityön elimiksi, asetettiin ehdokkaita, 
”agiteerattiin” heidän puolestaan, neuvottiin vetämää 
viivaa ja äänestettiin. Jos oli esiintynyt epäilyjä siitä, että 
naiset eivät ymmärtäisi käyttää oikein äänioikeuttaan, niin 
vaalit osoittivat, että naisten äänioikeus ei suinkaan 
muodostunut haitaksi sosialisteille. Tästä kirjoittaa vaalien 
jälkeen Työläisnaisessa nimimerkki —ki. —nen, seuraavasti: 


»Kun vaaliaika on ohi, on paikallaan kysyä, olemmeko me 
työläisnaiset täyttäneet velvollisuutemme puoluetta kohtaan? 
Saammeko nyt, otettuamme ensi kerran osaa vaali- 
kamppailuun, jälkimaailmalta tunnustuksen. Muistamme, 
kuinka monet väittivät naisten äänioikeudesta koituvan 
vahinkoa — puolueellemme. Pelättiin naisten äänestävän 
rovasteja uuteen eduskuntaan. Monet puoluemiehet uskoivat 
näiden ihmisnylkijäin ja ammattivalehtelijain olevan siihen 
määrin vilun ja nälän kuristamain työläisäitien ja tyttärien 
suosiossa. Vaalin lopullinen tulos osoittaa kumminkin, että 
taannuttajain listoja äänesti yhtä hyvin pimeät työmiehet 
kuin jotkut vanhoilliset mummot. Sen sijaan suurin osa 
työläisnaisia äänesti sosialisteja, paikoitellen innokkaammin 
kuin miehet.» 


Ensimmäiseen eduskuntaan tuli 80 sosialidemokraattista 
kansanedustajaa ja heidän joukossaan 9 naista. Nämä 
ensimmäiset olivat Ida Aalle, Anni Huotari, Mimmi Kanervo, 

Sosialidemokraattiset naisedustajat vuoden 1917 eduskunnassa: 
Ylärivissä: Hanna Karhinen, Aino Forsten, Aura Kiiskinen, 
Hanna Kohonen, Aino Takala ja Hilda Herrala. Keskellä: Ida 
Aalle-Teljo, Miina Sillanpää, Anna Huhtinen, Elviira Vihersalo, Tyy- 
me Salomaa, Anni Savolainen ja Alma Jokinen. Alarivissä: 
Anni Huotari, Hilja Pärssinen, Hulda Salmi ja Maria Letonmäki. 


Maria Laine, Jenny Nuotio (Kilpeläinen), Hilja Pärssinen, 
Maria Raunio, Aleksandra Reinholdsson (Lehtinen) ja Miina 
Sillanpää. 

Täynnä intoa niiden toivomusten ja tarpeiden täyttämiseen, 
joiden toteuttajaksi kansa oli heidät eduskuntaan valinnut, 
kävivät työväenryhmän edustajat käsiksi eduskuntatyöhön. 
Siihen aikaan ei tehty aloitteita, vaan anomusehdotuksia. 
Ne olivat esityksiä eduskunnalle, että se anoisi »keisarilli- 
selta majesteetilta alamaisesti», että hallitus valmistaisi 
armollisen esityksen ja eduskunnan hyväksyttäväksi esittäisi 
lakiehdotuksen» jne. — Työväen naisedustajat tekivät myös 
ehdotuksia anomuksista ensimmäisille ja myöhemmille valtio- 
päiville. Ne koskivat niitä kansan naisten, lasten ja kotien 
elämässä esiintyviä epäkohtia, joita olisi pitänyt ryhtyä 

kiireimmiten korjaamaan, kuten naisen asema avioliitossa, 
äitiys- ja lasten suojelu, yksinäisten äitien ja lasten oikeu- 
dellinen ja sosiaalinen asema, naisten ja lasten työsuojelu, 
oppivelvollisuus ja yhtenäiskoulu, alkoholikysymys ja monet 
muut. 

Eduskunnalta odotettiin paljon, Mutta kun sen avajaiset 
olivat olleet 22. 5. -07 niin jo 13. 6. samana vuonna Työläis- 
naisen eduskuntaselostaja sanoo, »viestit eivät ole iloisia ja 
lupaavia» — »porvarit jankuttavat turhia asioita ja sosiali- 
demokraatit saavat olla päällekatsojia». Mainitaan »porvari- 
puoluelaisten» enemmistöstä ja kuinka niiden anomukset ovat 
»mitättömistä asioista tahi suorastaan yläluokkien yksityis- 
tarpeita lujittavia». Pettymys kasvoi vuosien varrella, jolloin 
monet alkoivat jo oivaltaa, ettei työläisryhmä eduskunnassa 
merkinntyt suorinta tietä vallitsevien yhteiskuntaolojen 
muuttamiseen. 

Kun Suomen työväenluokka lähti äänioikeusuudistuksen 
jälkeen kamppailemaan eteenpäin uudessa valtiollisessa 
asemassaan, oli sillä edelleen vastassaan kaksinkertainen 
seinä, oman maan taantumus ja sitä tukeva Venäjän 
itsevaltias. Työväenliikkeen kamppailukysymykset sisälsivät 
vaatimukset leivästä, työntekijän oikeuksista, sosiaalisesta 
turvasta, maasta ja kansan henkisen kasvun mahdollisuuk- 
sista. Sen pyrkimykset kansanvallan puolesta kohdistuivat 
harvainvaltaa vastaan myös kunnallisen hallinnon alalla. 
Työväenliikkeellä oli toiminnassaan nousu- ja laskukausia, 
kun se saavuttamansa parlamentaarisen aseman avulla 
ponnisteli kansan elämänmahdollisuuksien parantamiseksi, 
kansanvallan laajentamiseksi ja kansamme oikeuden puolesta. 
määrätä itse asioistaan. 


ULJASTA TAISTELUA ELÄMÄSTÄ 


Vuoden 1917 tapahtumat osoittivat, ettei Suomen porva- 
risto ollut halukas tunnustamaan kaupunkien ja maaseudun 
työtätekeville kansanvaltaisia ja taloudellisia oikeuksia. Se 
ei myöskään ollut halukas hankkimaan Suomelle itsenäi- 
syyttä siinäkään vaiheessa, jolloin keisarin valta v. 1917 
helmikuun vallankumouksessa kukistui. Suomen porvaristo 
pelkäsi menettävänsä asemansa työtätekevien joukkojen lii- 
kehtiessä maalla ja kaupungeissa. Lakkoja oli runsaasti eri 
puolilla maata. Vaadittiin 8-tuntista työpäivää, torppareiden 
vapauttamista, kunnallislakien uudistusta, vaadittiin elintar- 
vikkeita, Ja työväenliike nosti myös voimakkaan vaatimuk- 
sen maan korkeimman vallan siirtämisestä eduskunnalle. V. 
1916 valittu työläisenemmistöinen eduskunta oli hajoitettu. 
Käytiin uudet vaalit, joissa enemmistö menetettiin, Tuli Lo- 
kakuun vallankumous Venäjällä. Se kumosi siellä vanhan 
valtakomennon ja sen seuralaisen, Väliaikaisen hallituksen. 

ë työläiset ja talonpojat muodostivat neuvostojen val- 
lan. Tämän vallankumouksen rohkaisemana ja innoittamana 
Suomen työkansa nousi kamppailuun, suurlakkoon vaatimus- 
tensa läpiviemiseksi. Marraskuun suurlakon painostuksen 
tuloksena eduskunta hyväksyi viimein valtalain, joka sääti 
korkeimman vallan käytön maassamme eduskunnalle, lain 
8-tuntisesta työpäivästä ja kunnallislait, jotka määräsivät 
yleisen ja yhtäläisen äänioikeuden kunnallisvaaleissa. Se oli 
porvariston mielestä liian pitkälle menevää. Se sanoutui irti 
näistä uudistuksista ja niistä kansanvaltaisen kehityksen edel- 
lytyksistä, joita työväenliike oli aikaisemmilla taisteluillaan 
luonut ja lähti »lujan vallan», diktatuurin, tielle, turvautui 
aseisiin. Porvaristo tunsi, etteivät sen pyrkimykset saaneet 
tukea oman kansan laajojen joukkojen keskuudessa, siksi se 
pani toivonsa vieraaseen, haki tukea Saksan keisarivallalta, 
kun Venäjän taantumus oli jo romahtanut, Porvaristo ryhtyi 

Ns. Pyhtään naiskomppania vuodelta 1918. 


luokka-asemansa lujittamiseksi aseelliseen väkivaltaan oman 
maan työväenluokkaa vastaan. 
Niin syttyi kansalaissota, johon työkansan miehet ja nai- 


set, sen järjestäytynyt voima, työväenpuolue ja joukkojär- 
jestöt joutuivat tahtoessaan säilyttää aikaisempien taistelu- 


jen saavutukset ja lunastaa tien kehitykselle. 


Kansalaissodassa Suomen köyhä kansa osoitti suurta ul- 
juutta ja tinkimättömyyttä pyrkimystensä ja ihanteittensa 
puolesta. Naiset eivät väistyneet nytkään riveistä. Heillä oli 
sydän täynnä: Työttömyyttä oli paljon. Nälkä oli jo pitkän 
aikaa kalvanut elämää kodeissa. Elintarvikkeita oli hyvin 
niukalti. Niitä sai pääasiassa keinottelijoilta, mutta huikeilla 
hinnoilla. Niihin eivät työläisten palkat riittäneet. Elämä 


oli turvatonta ja epävarmaa. Tilanteen selvittämisen ase- 


mesta porvarilliset piirit pitivät yllä sekavuutta valkokaar- 
tilaisten esiintyessä eri puolilla maata lakossa olevia työläi- 
siä vastaan, Työläisnaiset ja -äidit tajusivat ja tiesivät missä 


on syy elämän tukaluuteen ja epävarmuuteen ja missä vastus 

niiden poistamiselle. Niinpä oli itsestään selvää, että muun 
työväenluokan mukana joutuivat myös sen naiset kokemaan 
luokkasodassa kaiken sen, mitä työkansan osaksi silloin tuli. 

Alkujaan ei liene ollut tarkoitus muodostaa naiskomppa- 
nioita. Naiset ryhtyivät ensi työnään avustamaan rintamalle 
lähteviä miehiä ja heidän perheitään. Sitten he ryhtyivät 
harjoittelemaan ensiavun antamista ja keräämään ensiapu- 
tarpeita. Naiset toimivat lukuisissa virasto- ja järjestysteh- 
tävissä sekä suorittivat »ulkovalvontaa». Mutta pian alkoi- 
vat naiset nähdä, että myös heitä tarvitaan rintamalla tais- 
teluissa. Naiset toimivat rintamalla alussa valistustyönteki- 
jöinä ja ensiaputehtävissä, mutta sitten alettiin ottaa naisia 
myös punakaartin riveihin, muodostettiin naiskomppanioita. 
Näitä oli ainakin Tampereella, Helsingissä, Viipurissa, Kot- 
kassa ja Kymenlaaksossa yleensä, Turussa, Lahdessa, Riihi- 
mäellä jne. 

Punakaartin riveissä naiset taistelivat uljaasti aatteellisen 
vakaumuksensa kannustamina ja innoittamina. Eva Klind- 
bergin tutkielmaansa »Työläisnaiset kansalaissodan vaiheis- 
sa» kokoama aineisto kertoo mm. tamperelaisten punakaarti- 
laisnaisten osuudesta taisteluissa: 


»Tampereen piirityksen aikana, kun valkoiset olivat tun- 
keutuneet Onkiniemen puistoon, sai Pispalan naiskaarti mää- 
räyksen marssia Tahmelan kautta Näsijärven ranta-alueelle 
ja lähestyä sieltä Onkiniemeä. Tampereen naiskaartin tuli 
vetää ketju Mustanlahden perästä Särkänniemen poikki pi- 
täen vasempana sivustana Porin rautatietä. Marian kaartin 
tuli vetää ketju Pyynikin harjulle itärinnettä aina venäläis- 
ten juoksuhautalinjaan saakka Pispalan harjulle. Kaikkien 
piti ääntä päästämättä lähestyä Onkiniemeä. Yleishyökkäyk- 
sen merkki ilmoitettiin annettavaksi viisituumaisen tykin 
laukauksella. Tykki sijaitsi Pyynikin harjulla, jossa se jy- 
mähtikin 15 minuuttia vailla viisi. Nyt alkoi aseiden räiske, 
huuto ja kiljunta sellaisena, ettei aikaisemmin oltu rinta- 
malla sellaista kuultu. Naiset hyökkäsivät rohkeasti välit- 
tämättä valkoisten kuulasateesta. Valkoiset joutuivat ve- 
tääntymään takaisin jäälle.» 

Kotkalaisen naiskomppanian toiminnasta kerrotaan seu- 


raavaa: 
»Loviisasta saksalaiset lähettivät 8 pvä huhtikuuta jouk- 
koja Kotkaa kohti. Kotka hälyytti Kymenlinnan naisjoukot 
Ahvenkoskelle. Nämä joukot torjuivat hyökkäyksen, ja sak- 
salaisten oli peräännyttävä. Kymenlaakson naisjoukot pa- 
nivat saksalaiset perääntymään myös Kausalasta.» 
Suomen työläisnaiset, jotka olivat halunneet oikeuksiaan, 
jotka toivoivat rauhaa, joutuivat ase kädessä taistelemaan 
luokkansa ja pyrkimystensä puolesta. Tämä teko on heille 
kunniaksi. He osoittivat siinä suurta valmiutta ja sankaruutta 
ja antoivat sille uhrinsa kuten muutkin työväen taistelijat. 
Suomen vanha työläisnaisliike on taistelullaan äänioikeus- 
kysymyksessä ja kansalaissodan vaiheissa piirtänyt suomalai- 
sen työläisnaisen nimen lähtemättömästi kansamme historian 


kirjaan, 


PERINTEET VELVOITTAVAT 


Kansalaissodan ja sitä edeltäneiden tapahtumien taustaa 
vastaan kirkastui Suomen työläisille, että porvaristo ei vain 
vastusta kansanvaltaisia uudistuksia, vaan on myös valmis, 
parlamentarismista piittaamatta, mitään keinoja kaihtamatta 
mitätöimään säädetyt uudistukset, jos ne liiaksi rajoittavat 
sen luokkaetuja. Tämän kokemuksen pohjalta Suomen vanha 
työväenliike joutui arvioimaan taisteluaan ja sen kysymyksiä 
luokkasodan päätyttyä. Työväenliikkeessä tapahtui uudel- 
leen järjestäytymistä. Niin myös työläisnaisliikkeessä. 
Vanhan sosialidemokraattisen naisliiton kunniaksi on sa- 
nottava, että se tässä kansalaissotaa seuranneessa työväen- 
liikkeen hajaantumisen vaiheessakin asettui »puhtaan luok- 
kataistelun kannalle» ja pysyi uskollisena luokkakantaisille 
taisteluperinteilleen. 
Vanha työläisnaisliike lähti liikkeelle koko muun työväen- 
liikkeen mukana kansannaistenkin herättyä tajuamaan sor- 

ronalaisen yhteiskunnallisen asemansa osana koko työväen- 
luokasta. Työläisnaisliitto lähti paljastamaan niitä yhteis- 
kunnallisia epäkohtia, jotka painoivat raskaimpina naista, 
lasta ja kotia. Se suoritti valistustyötä ja nosti esiin vaati- 
muksia naisten oikeuksista. Kansan sosiaalisten olojen pa- 
rantamiseksi vanha työläisnaisliitto suoritti uraauurtavaa 
työtä. Se pyrki jatkuvasti osoittamaan, että epäkohdat voi- 
daan korjata vain osallistumalla itse uudistustyöhön. Siksi 
naisliitto kutsui ja kokosi työläisnaisia mukaan suuriin jouk- 
koponnistuksiin kehityksen viemiseksi eteenpäin. Työväen- 
luokan yhtenäisessä joukkovoimassa ja -tuessa vanha työ- 
läisnaisliike näki myös naisten vaatimusten perilleviejän. Sen 
kunniakkaita toiminnan ja taistelun perinteitä seuraten voi 
Suomen työläisnaisliike muun työväenliikkeen mukana ja 
yhtenäisin rivein täyttää uranuurtajien testamentin ja kehit- 
tää sen säädöksiä niin, että Suomen nainen voi täysin 
oikeuksin, tasavertaisena kansalaisena rakentaa tälle maalle 
rauhan ja kansanvallan valoisaa tulevaisuutta. 


Helvi Laine 

Ylös siskot! 


Julkaistu »Naisten lehtin-nimisessä lehdessä v. 1902 joka on 
| Viipurin kaupungin ja Talikkalan työväenyhdistysten nais- 
| osastojen toimittama. 


Oi siskoni köyhät ja poloiset 
Te kelpeät raatajain lapset 
Te surujen suurien tyttäret, 

Niin hennot ja vaaleahapset 
Ja kurjuuden leimalla lyödyt. 


Te ootte jo kyllin kestäneet 
Kapitaalin kahlehen alla, 

Te orjina olette vavisseet 
Eessä mahtavan rahavallan 
Ja kohtalon ankaran kouran. 


Te, jotka voimanne uhkuvat Nyt aika on päätä jo kohottaa 
Ja poskienne puhtahan hohteen Ja kahlehet harteilta poistaa 
Ja henkenne lahjat parhaimmat Ja varsi vapaana ojentaa 

Ja intonne polttavan pohteen. Pois orjantunne suistaa 
Saatte mammonan uhriksi antaa. Ja tuntea ihmis-arvo. 


Oi teidän on aika jo herätä 
Ja astua suurehen taistoon, 
Niin heikot voimamme kerätä 
Ja saada tarmoa vaistoon 

Ja itsetuntohon tulta. 


On eessä kaunis tehtävä 
Tuo taistelo ihmiskunnan 
On vapaus kaikille saatava 
Ja siunaus veljestunnon 
Ja valolle luotava voitto. 


Siis nouskaa, riveihin rientäkää 
Pois sielusta orjien valta 
Ylös nouskaa, päivä jo pilkistää 
Taas pilvyen pimeän alta 
Ja kasvaa köyhien toivo! 


Miija Vuokkonen 


Työ tehty lapsillemme jää 


Suuria lumihiutaleita leijaili ilmassa maata kohti putoilles- 
saan. Oli talvinen sää, vaikka olikin jo huhtikuun 7. päivä. 
Aivan samanlainen sää oli silloinkin, neljäkymmentäviisi 
vuotta sitten, muistelee Karimäen Elina, 75-vuotias, väsynyt 
vanhus istuessaan ikkunan lähellä, mukavassa nojatuolissa 
tyttärensä Lainan kodissa. Katsellessaan lumihiutaleitten 
leikkiä Elina siirtyy muistojensa mukana menneisyyteen. 


* * * 


Suoniityn torppa kuului Laukon kartanoon. Torpasta teh- 
tiin kolme miehen ja hevosen työpä 


Ää viikossa veroina kar- 
tanoon. Lisäksi kiireisinä työaikoina tehtiin 20 naisen työ- 
päivää, joita sanottiin apupäiviksi. 

Elina, Suoniityn torpan nuori tytär oli niiden torpparien 
naisten joukossa, joita oli kutsuttu kartanoon perunan nos- 
toon. Oli kolea syyskuinen päivä. Iltapäivällä vihmoi sadet- 
takin sen verran, että vaatteet tulivat kosteiksi. Naiset ah- 
keroivat työssään vaativan ja ankaran työvoudin silmällä- 
pidon alaisina. 

Kun työpäivä oli pitkä, eivät etäämpänä olevien torppien 
naiset ehtineet käydä yöllä kotona, vaan oli yövyttävä kar- 
tanossa. Täällä ei kuitenkaan ollut naisille varattua yöpymis- 
paikkaa. Heidät sijoitettiin milloin mihinkin ulkosuojiin. Kyl- 
millä ilmoilla saattoi joskus päästä kartanon leivintupaankin. 
Tälläkin kertaa naiset toivoivat pääsevänsä sinne. Siellä olisi 
voinut riisua kosteiksi tulleet vaatteet yltään kuivumaan. 
Mutta he pettyivät. Kartanossa vietettiin tyttären syntymä- 
päiväjuhlia, eikä leivintupaa voitu luovuttaa majoitukseen. 

Torpparien naiset ohjattiin vanhaan vaunuvajaan, jonne oli 
viety vähän olkia. 

Työstä väsyneet naiset istuivat vajan oljilla nauttien eväis- 
tään kylmän aterian. Kartanon pihamaalta kuului juhlahumu. 
Ajopelit toisensa jälkeen ajoivat pihaan tuoden vieraita. Kuu- 
lui iloista juttelua ja naurua. Keittiöstä kantautui siellä tou- 
huavien naisten ääniä ja herkullisten ruokien tuoksu. Vaunu- 
vajassa olevat naiset tunsivat vilunväristyksiä. He kietaisi- 
vat mukanaan tuomansa isot huivit ympärilleen ja paneu- 
tuivat oljille yrittäen nukkua. 

Elina joutui seinän vierelle. Seinän raosta näkyi kartanon 
päärakennuksen valaistuihin ikkunoihin. Ikkunoitten takana 
liikkui hienosti puettuja, iloisia nuoria ihmisiä, Sellaisia pu- 
kuja Elina oli luullut olevan vain saduissa. Kuului soittoa ja 
laulua. Hänet valtasi juhlatunnelma, jollaista hän ei ollut 
koskaan kokenut. 

Vilunväristykset palauttivat Elinan todellisuuteen ja hän 
tunsi katkeruutta mielessään. Miksikä toiset nuoret saavat 
tuolla sisällä noin huolettomasti iloita, mutta toiset saavat 
raskaan työpäivän jälkeen väristä vilusta hatarassa vaunu- 
vajassa, kun kartanosta ei riittänyt edes kunnon yöpaikkaa 
sateisen päivän jälkeen. 


k $ * 


Hietalan torppa oli kartanon läheisyydessä. Sen hallinta 
oli kolmen sukupolven ajan siirtynyt isältä pojalle. Torpan 
maat olivat hyvin hoidettuja ja antoivat hyvän sadon. Tor- 
pan vanha isäntä oli jo pitkän aikaa ollut vuoteenomana. 
Juha-poika huolehti isännyydestä ja verojen suorittamisesta 
kartanoon, toivoen saavansa torpan haltuunsa isänsä jäl- 
keen. Niin ei kuitenkaan käynyt. Isän kuoltua parooni mää- 
räsi torpan maat liitettäviksi kartanon maihin. Rakennukset 
hajoitettiin. Leskeksi jäänyt äiti sai mökkipahasen asutta- 
vakseen ja vähän perunamaata. Juhalle annettiin lupa rai- 
vata itselleen uusi torppa. 

Elina ja Juha olivat tutustuneet toisiinsa kartanossa töissä 
ollessaan. Nuorten välille muodostui lämmin suhde, joka kan- 
nusti Juhaa oman torpan rakentamiseen. Kun torpan tupa 
oli valmis ja vähän maatakin ympärillä, tuli Elina sinne 
emännäksi. Kivikkoisen maaperän vuoksi torppa sai nimek- 
seen Karimäki. 

Uudessa torpassa oli elämä raskasta. Peltoa oli kuokit- 
tava lisää, kiviä ja kantoja raivaten. Eläimille oli saatava 
ruokaa talveksi, lehdeksiä ym. luonnonvaraisiakin rehuja 
hankkimalla. Mutta Elina ja Juha tunsivat olevansa nuoria. 
He elivät omaa elämäänsä, oman perheensä ympäröiminä. 
He olivat onnellisia, omalla tavallaan — kunnes tuli häätö. 

Kartanonherra, Laukon parooni, oli tehnyt torpparien elä- 
män entistäkin tukalammaksi yhä lisääntyvillä vaatimuksil- 
laan. Veropäivien urakat olivat toisinaan niin suuria, että 
torppari, jolla oli kolme päivää verotyötä viikossa, sai olla 
kartanossa neljäkin päivää ennenkuin sai urakkansa suori- 
tetuksi. Kartanossa yöpyviä veropäivien tekijöitä kohdeltiin 
epäinhimillisesti. Metsien hakkuitten ja uusien puiden istu- 
tuksen tultua käytäntöön kiellettiin torppareita laiduntamasta 
eläimiään kartanon metsissä. Torpparien elämä oli turvaton- 
ta, parooni saattoi milloin hyvänsä ottaa jonkin torpan maat 
omiin tarkoituksiinsa ja torppari sai lähdön. 

Torpparit esittivät paroonille yhteisen vaatimuksen epä- 
epäoikeudenmukaisten olojensa korjaamiseksi. Parooni ei ha- 
lunnut edes kuulla heidän esityksiään. Vaatimustensa tueksi 
torpparit lähtivät lakkoon. Parooni hankki heille häätötuo- 
miot. Jo muutaman päivän ajan hänen hankkimansa poliisi- 
joukko oli jättänyt jälkeensä hävitettyjä koteja, autioita torp- 
pia ja kodittomiksi jääneitä ihmisiä. Kodittomien perheiden 
asema oli surullinen, sillä parooni oli kieltänyt lähiseutujen 
asukkaitakin antamasta häädetyille suojaa. Monet perheet 
laittoivat asunnokseen havumajoja metsiin. Parooni oli an- 
tanut käskyn myös havumajojen hävittämisestä ja poliisit 

tekivät käskyn mukaan, häätäen asukkaat niistäkin, milloin 
näitä piilopirttejä löysivät. 


Tänään odotettiin häätäjien ehtivän Karimäkeen. Elina ja 
Juha olivat ottaneet huomioon häätöjen mahdollisuuden 
mutta nyt kun asia oli tulemassa todeksi, tuntui raskaalta. 
Yhdessä he olivat parhaat nuoruusvuotensa uhranneet tor- 
pan hyväksi, toivossa saada siitä perheelleen leipä. Mutta 
nyt odotti lähtö. Tuvassa vallitsi odotuksen jännittävä mieli- 
ala. Se tarttui lapsiinkin. Kuusivuotias Laina-tyttö jätti ta- 
van takaa leikkinsä rientäen ikkunaan katsomaan, joko hää- 
täjiä näkyy. 


— Nyt ne tulevat, huudahti Laina ikkunan luota. Isä ja 
äiti kiirehtivät katsomaan. Pihamaalle oli saapumassa joukko 
ratsupoliiseja kiiltäväkoristeisissa varusteissaan, seuranaan 
muuta miesjoukkoa hevosineen. 

Osa heistä astui tupaan joukon johtajan esittäessä Kari- 
mäen Juhalle paroonin vaatimuksen, että torppa tyhjenne- 
tään, jos Juha ei halua asua torppaa entisillä ehdoilla. 

— Me torpparit olemme esittäneet paroonille vaatimuk- 
semme oloissamme olevien epäkohtien korjaamiseksi. Olois- 
samme on niin paljon epäkohtia, että entisillä ehdoilla ei 
voi jatkaa. Minun ehtoni torppaan nähden ovat samat kuin 
torpparien yhteiset ehdot, vastasi Juha katsoen sen jälkeen 
Elinaan, joka päänliikkeellä osoitti hyväksyvänsä Juhan 
vastauksen. 

— Jaha, meidän tehtävämme on sitten tyhjentää asunto, 
sanoi johtaja, antaen samalla alaisilleen määräyksen ryhtyä 
toimeen. 

Laina katseli jäykin silmin poliisien touhukasta toimintaa 
näiden kantaessa tavaroita ulos tuvasta. Kun sitten eräs po- 
liisimies kokosi kainaloonsa lattialta lasten leikkikaluja, joi- 
den joukossa oli Lainan räsynukkekin, juoksi Laina paikal- 
le, riisti nuken poliisin käsistä ja kiirehti ulos. Pihamaalle 

tavaroitten joukkoon, kyljelleen heitettyyn kaappiin nojaten 
hän suori nukkensa vaatteita ja tunsi vapisevansa tukahde- 
tusta itkusta ja vihasta. Hän vihasi paroonia, jonka tiesi 
häätöön syylliseksi ja vihasi poliiseja, jotka tulivat häätöä 
toimittamaan. 

Elina seisoi lieteen nojaten, katsellen kodin tyhjentämistä 
näkemättömin silmin. Kun ikkunat poistettiin ja lapset tuli- 
vat valittamaan kylmää, hän lähti heidän kanssaan ulos et- 
simään sinne heitetyistä vaatteista suojaa kylmää vastaan. 

Huone oli jo tyhjennetty, jäljellä oli vain seinään kiinni- 
tetty penkki ja pöytä. Juha istui penkillä pöydän päässä eikä 
hievahtanutkaan paikaltaan kehoituksista huolimatta. Polii- 
sit taluttivat hänet ulos. 

Kun ulkorakennuksetkin oli tyhjennetty, lähtivät häätäjät 
vieden mennessään lehmän ja aitasta löytämänsä viljan, per- 
heen koko viljavaraston. Tämä ryöstösaalis vietiin kartanoon 
häätäjien palkoiksi. 

Poliisijoukon lähdettyä tuli pihamaalle uutta väkeä, aikai- 
semmin häädettyjen torppien piilopirtteihin siirtyneitä asuk- 
kaita. Heidän mukanaan oli ihmisiä lähipitäjistä, aina Tam- 
pereelta ja Nokialta saakka. He halusivat omin silmin todeta 
ne järkyttävät tapaukset, joista sanomalehdet Laukon hää- 
töjen yhteydessä kertoivat. 

Jokelan Hilma, naapuritorpan emäntä, joka perheineen oli 
torpasta häädön jälkeen häädetty vielä torpan läheisyyteen 
kyhäämästään lautakojusta, asui nyt metsässä havumajassa 
ja uskoi varmasti torpparien vieläkin voittavan asiansa. Hän 
astui Elinan vierelle sanoen: 

— Ei meidän tätä niin vakavasti tarvitse ottaa. Me pää- 
semme vielä torppiimme takaisin ja parooni joutuu korvaa- 
maan meille häädöissä tulleet vahingot. 


— Paroonilla on vielä paljon valtaa. Hänellä on myös 
laki ja oikeus puolellaan, sanoi Elina. 

— Mutta kohta kokoontuu uusi eduskunta ja sinne me- 
nee myös Laukon torpparien edustaja, Siellä tehdään uudet 

lait, sellaiset, että torpparitkin saavat oikeutta, puhui Hilma 
innostuen. 

— Kunpa niin olisi, vastasi Elina. 

Suurin osa pihamaalle kokoontuneesta väestä lähti katso- 
maan seuraavaan häätöpaikkaan. Mutta muutamia jäi, halu- 
ten auttaa Karimäen perhettä ensimmäiseen vieraaseen yö- 
pymispaikkaan, häädettävän alueen ulkopuolella asuvan 
vanhuksen luokse. Vanhus oli, paroonin kiellosta huolimatta 
luvannut antaa heille suojaa siksi kunnes saavat itselleen 
asunnon. 

Pihamaalle jä 
roita kasoihin, Elinan ja Juhan järjestellessä vaatteita ym. 


neet ihmiset keräsivät ulos heitettyjä tava- 


tarvittavaa myttyihin, mukaan otettavaksi. Suuria lumihiu- 
taleita leijaili ilmassa ja putoili maahan ikäänkuin haluten 
peittää häätäjien jättämät surulliset jäljet. 

Kylätieltä kuului pihamaalta lähteneen joukon askeleita ja 
laulua. Elinan korviin kantautuivat sanat: » Vaikka valmiina 
työmme viel' meille ei näy, jää kuitenkin työ tehty lapsil- 
lemme!» Laulu oli Elinalle entisestään tuttu. Lakkolaisten 
kokouksissa sitä oli usein laulettu. Nyt kuultuna laulun jät- 
tämä tunne oli voimakkaasti mieltä sykähdyttävä. Elina ta- 
jusi, ettei laulussa tarkoitettu sitä työtä, jota he olivat teh- 
neet peratessaan peltojaan, sitähän he eivät voineet jättää 
lapsilleen. Mutta laulussa puhuttiin siitä taistelusta, johon he 
olivat lähteneet elämänehtojensa parantamiseksi. Jos he ei- 
vät olisi sitä tehneet, niin heidän lapsensa saisivat elää sa- 
mojen epäoikeudenmukaisten ehtojen alaisina. Mutta hei- 
dän taistelunsa herättää kyllä ihmiset näkemään torpparien 
aseman niin, että oloihin saadaan korjauksia, vaikka he ei- 
vät siitä itse saisikaan nauttia. Elina tunsi mielensä rauhalli- 
seksi, ja levollisesti katsoi hän tulevaisuuteen, vaikka edessä 
oli tuntematon tie. 

Siitä tulikin monivaiheinen tie. Paikoitellen se oli hyvin- 
kin raskas, muistelee vanhus. Laukon häädetyt torpparit ei- 

vät päässeet torppiinsa takaisin. Mutta torpparikysymyksen 
ratkaisua heidän taistelunsa auttoi. Nyt ei ole torppareita, 
on vain pientilallisia, jotka ovat itsenäisiä. Tosin heilläkin 
on vaikeutensa, mutta heillä on myös paremmat mahdolli- 
suudet toimia oikeuksiensa puolesta, ajattelee Elina. 

Jokainen sukupolvi jättää lapsillensa jotakin parempaa kuin 
itse on saanut. Me jätimme äänioikeuden, torpparien vapau- 
tuksen ja jotain muutakin, Mutta uusille sukupolville tulee 
uudet tehtävät. 

Elsa Rautee 


Naisille oikeutta 


Pietarsaaren Demokraattisten Naisten arkistokokoelmassa 
on erikoisen arvokas muistoesine: kaunis lippu lähes 60 vuo- 
den takaa. »Naisille oikeutta» on sen lyhyt julistus. 


Toiminta parempien työolosuhteiden ja yleisen äänioikeu- 
den puolesta olivat omiaan innoittamaan Pietarsaarenkin 
naisia toimintaan. Niinpä paikkakunnalla toimi jo vuosisa- 
dan alussa Villa- ja kutomotehtaan, tupakkatehtaan ja pai- 
velijain ammattiosastot — pääasiassa naisten alkuunpanemi- 
na. Vuosina 1908—1911 ne yhdistivät piiriinsä jo noin 600 
naista. Mielenkiintoinen on havainto, että naiset olivat Pie- 
tarsaaren Työväenyhdistyksen ensimmäisinä toimintavuosina 
1901—02 enemmistönä yhdistyksen johtokunnassa. Varsinai- 
sen naisosaston perustamisvuodeksi tuli kuitenkin vasta vuosi 
1903. Osaston nimi, Pietarsaaren Naisten Ammattiosasto, 
viittasi paikkakunnalla vallitsevaan ammattiyhdistyshenkeen, 
mutta osastolla oli joka tapauksessa vahva työväen naisosas- 
ton leima. Samana vuonna perustettiin osaston yhteyteen kä- 
sityöseura ja juuri tämä osasto hankki itselleen alussa mai- 
nitun kauniin lipun. 

Ompelukerhotoiminnan ohella olivat kävelyretket suosit- 
tuja. Niitä järjestettiin milloin lyhyemmän työpäivän puoles- 
ta, milloin äänioikeustaistelun tukemiseksi sekä kaupunkiin 
että lähiympäristöön. Puheiden ohella esitettiin ohjelmaa, jos- 
kus tanssittiinkin. Tavallisimmin nämä kävelyretket järjestet- 
tiin yhdessä työväenyhdistyksen kanssa, jolloin naisten teh- 
täväksi jäi ravintolasta eli kahvista ja virvokkeista huolehti- 
minen ja ajanvieteohjelman järjestäminen. Myöhemmin jär- 
jesti naisosasto omia retkiään naisten erikoisvaatimusten tu- 
kemiseksi. Tilaisuudet olivat yleensä hauskoja, minkä vuoksi 
niihin tuli runsaasti nuorisoakin mukaan. Varttuneempien 
naisten mukaantulossa osaston toimintaan taisi olla hieman 
toivomisen varaa, koskapa työväenyhdistyksen kuukausi- 
kokouksen pöytäkirja kertoo vuodelta 1905 seuraavaa: 

»Luettiin naisosastolta tullut kirjelmä, jossa yhdistystä ke- 
hoitettiin ryhtymään jonkinlaisiin toimenpiteisiin naineitten 
naisten saamiseksi yhdistyksen tai oikeammin naisosaston 
jäseniksi.» 

Pöytäkirja kertoo kokouksen suhtautuneen myönteisesti 

tähän esitykseen. Tuon syksyn ja seuraavan talven valtai- 
sat tapahtumat suurlakkoineen saivat kuitenkin naisetkin 
ponnekkaammin liikkeelle. Erikoisesti oli esillä äänioikeuden 
saaminen myös naisille. Niinpä luemme työväenyhdistyk- 
sen pöytäkirjasta vuodelta 1906: 

» Esitettiin P-saaren työläisnaisten pitämästä kokouksesta 
tullut kirjelmä, jossa kysyvät miesten mieltä, yhtyykö ne lak- 
koon naisten kanssa, jos ei naisille myönnetä vaalikelpoi- 
suutta.» 

Tukeakseen taloudellisesti työväen omia toimitaloja har- 
rastivat naiset ravintola- ja ohjelmatoiminnan ohella käsityö- 
kerhoja, joissa valmistettiin palkintoja myös erilaisiin arpa- 
jaisiin. Rahantarve oli suuri, arpajaiset toivat kassaan aina 
muutaman markan, joten ompeluseuroja pyrittiin erikoisesti 
arpajaisten aikana pitämään vilkkaassa toiminnassa. Vuoden 
1916 suurarpajaisten aikana pyrittiin nämä ompelu- ja käsi- 
työkerhot vakiinnuttamaan. Työn katkaisi kuitenkin luok- 
kasota. 

Toiminta jatkui tosin pian sen jälkeenkin, joskin muo- 
doiltaan toisenlaisena. Erikoisen suuren työn tekivät Pie- 
tarsaaren naiset poliittisten vankien ja heidän perheidensä 
auttamiseksi. Paitsi heti luokkasodan jälkeen oli tämä työ 
edelleen käynnissä pitkin 20-lukua, jolloin työväenliikkeen 
miehiä ja naisia oli vangittuna, jatkuen aina 30-luvulle. Mai- 
nittakoon vain, että yksistään v. 1926 hankittiin avustuksia 
käsityö- ja iltamatoiminnan avulla kokonaista 2613 mk. Mary 
Pekkalan järjestäessä 30-luvulla Vankien Apu-järjestöä 
oli Pietarsaaren edustajana Helsingin kokouksessa Liisi Piisi- 
lä. Huolimatta ohranan vainosta saatiin tuo toiminta paikka- 
kunnalla jälleen hyvään vauhtiin. Kokoonnuttiin milloin syn- 
tymä-, milloin nimipäivien merkeissä yhteisiin kahvitilaisuuk- 
siin, joiden kautta järjestettiin keräystä ja lähetettiin paket- 
teja vangeille ja heidän omaisilleen. 

Kansainvälisen naistenpäivän tilaisuudet olivat erityisen 
suosittuja 20-luvulla, jolloin niitä vielä voitiin järjestää. To- 

dellisen suururakan suorittivat Pietarsaaren naiset hoidelles- 
saan tuona aikana emännyyttä Hietasaaren kesänviettopai- 
koilla järjestetyllä lastenleirillä, jonne joka kesä kokoontui 
7—10 päivän ajaksi kokonaista 400—500 työläiskodin lasta. 

Vakaumuksellisuutta ja intoa toimia vaarallisissa vainon 
oloissa vähäosaisen kansan hyväksi eivät Pietarsaaren nai- 
silta pystyneet riistämään synkät lapualaisvuodetkaan. Vaik- 
ka itse toiminta noina vuosina jäi vähäisemmäksi, oli monien 
naisten omaksuma syvä aatteellisuus sodan jälkeisten va- 
paampien aikojen tultua omiaan antamaan erittäin hyvän 
lähtökohdan sille laajalle naistoiminnalle, mikä Pietarsaares- 
sakin SNDL:n osastojen kautta nopeasti versoi. Tuo kät- 
köistä löytynyt lähes 60 vuotta vanha naisten lippu symbo- 
lisoi siten myös sitä jaloa aatteellisuutta, tarmoa ja taitoa, 
mitä menneiden vuosien taistelijat olivat työssään osoitta- 
neet ja nykyisille työnjatkajilleen perinnöksi jättäneet. 


R. Kostinen 


(Tietoja toiminnasta ovat antaneet Aino Mäntylä, Liisi Piisilä 
ja Maija Sutinen. Lisäksi on niitä saatu Pietarsaaren työväenjär- 
jestöjen asiakirjoista.) 

25 penniä — 
päivän palkka 


Anna Ahlgvist 


Pori on eräs maamme huomattavimpia teollisuuskeskuk- 
sia ja teollisuus on siellä osaksi varsin vanhaa. Niinpä Po- 
rin tulitikkutehtaan perustamisesta on kulunut pitkälti toista- 
sataa vuotta, ja yli 100-vuotiaita laitoksia on kaupungissa 
monia muitakin. Työväenliikkeen riveissä varhaisesta nuo- 
ruudestaan lähtien mukana ollut nyt jo 73-vuotias työläis- 
veteraani Anna Ahlgvist kertoo nähneensä sen rik- 
kauksien ja pääomien valtavan kasvun ja harvoihin käsiin 
kasaantumisen, joka yksin Porin kohdalla on tapahtunut 
yli 60 vuoden aikana. 

Toveri Ahlgvist muistaa, että heti, kun vuoden 1898 
suuret laulujuhlat olivat nykyisen puuvillatehtaan sijainti- 
paikalla päättyneet, alkoivat kaivuu- ja paalutustyöt, ja en- 
nen pitkää alkoivat myös tehtaan kiviset muurit kohota. 
Kun harjakaiset oli pidetty ja miehet panivat ikkunan- ja 
ovenkamanoita paikoilleen, pyrki kertojamme — silloin 13- 
vuotias Anna Grönberg — tehtaaseen töihin ja pääsikin. 
Tehdas ei silloin vielä tietenkään toiminut, vaan hänkin 

juoksi siellä erinäisissä palvelustehtävissä ja väliaikoina sii- 
voili paikoilleen pystytettäviä koneita. Asentajat olivat eng- 
lantilaisia, koska ammattimiehet puuttuivat omasta maasta. 
Kertojamme palkka oli 25 penniä päivältä, ja työpäivä oli 
pitkä, se alkoi klo 6 aamulla ja päättyi klo 7 illalla. Vä- 
lillä oli kaksi ruoka-aikaa, toinen tunnin ja toinen puolen 
tunnin, Tuolla 25 pennillä sai ostaa — jos sen kokonaan 
leipään käytti — kolme hiivaleipää, ei muuta. Annan palkka 
oli sama 25 penniä vielä seuraavana kesänäkin hänen ol- 
tuaan työssä jo vuoden. Muilla myöhemmin otetuilla tytöillä 
oli sama palkka. He olivat tyytymättömiä palkkansa pie- 
nuuteen, mutta eivät oikein tienneet, mitä olisi pitänyt tehdä 
asian korjaamiseksi. Mitään ammattiosastoa ei silloin ollut 
eikä muutakaan järjestöä. 

Tytöt, nämä kehruun työntekijät, menivät kerran jokiran- 
taan, istuivat ja neuvottelivat siellä työaikana. Vahti tuli 
hakemaan heitä töihin, mutta tytöt vastasivat, etteivät he 
tule ennenkuin palkka paranee. Sitten tuli tyttöjä hakemaan 
itse isännöitsijä Sundell, jolla kerrottiin olleen huomattava 
osa tehtaasta. Tämä isännöitsijä, joka oli tehtaan ensimmäi- 
nen isäntä ei kaiketi ollut työnantajista pahimpia, koska 
hän, kuultuaan tyttöjen vaatimuksen, suostui palkankoro- 
tukseen, joskaan ei ilmoittanut heti, millä määrällä ansiota ko- 
rotetaan, vaan sanoi: »Menkää ja järjestykää, älkääkä olko 
niinkuin lammaslauma, vaan valitkaa keskuudestanne vii- 
saampi, joka tulee puhumaan asioista joukon puolesta». Ty- 
töt kuuntelivat ihmeissään, koska eivät olleet koskaan kuul- 
leet sellaista puhetta, puhetta järjestöistä ja esiintymisestä ko- 
ko joukon puolesta. Kun he eivät vieläkään ryhtyneet töi- 
hin, tuli vahti hetken kuluttua ja ilmoitti, että palkka nou- 
see 50 penniin päivältä. Silloin vasta tytöt menivät töihin. 
Heillä oli oikea taistelijan asenne: palkan piti nousta ja nou- 
sun piti olla tarkasti tiedossa ennenkuin töitä voitiin jatkaa. 

Toveri Ahlgvist muistaa myös tapauksen, joka mainiosti 
kuvaa samankailtaista sisukasta taistelumieltä, ja siinäkin 


52 


oli tekijänä nainen. Kaukaa Hyvelästä 4—5 kilometrin ta- 
kaa, poikki tiettömän, vetisen ja liejuisen lahdenpohjan kävi 
töissä muuan työläisnainen, silloin vielä nuori iältään. Ja- 
lan hän kulki niinkuin silloin oli kaikkien kuljettava, vieläpä 
paljasjaloin. Päästyään työpaikalle hän oli loassa ja savessa 
väliin melkein vyötäisiä myöten. Kun hän sai käteensä en- 
simmäisen tilin, tuon 25 penniä päivältä, piti hän kotvan ai- 
kaa rahoja kämmenellään, kysyi eikö täällä makseta enem- 
pää ja saatuaan tietää, ettei makseta, puristi ensin rahat lu- 
jasti nyrkkiinsä ja viskasi ne sitten kovalla voimalla takai- 
sin luukusta, josta ne oli annettu ja sanaakaan sanomatta 
lähti eikä koskaan sen jälkeen siihen tehtaaseen palannut, 
Tämä oli omalaatuinen ja ankara reaktio palkan pienuutta, 
työpäivän pituutta ja sorron julmuutta vastaan. 

Lopuksi mainitsemme toveri Ahlgvistin kertomuksesta 
vielä kohdan, joka koskee alussa mainitun Porin tulitikku- 
tehtaan alkuaikoja eli aikaa, jolloin tämä tehdas vielä sijaitsi 
joen pohjoispuolella ns. Amalianpalatsin takana. Lapsityö- 
voiman käyttö oli siihen aikaan yleistä ja tehtaan johto 
teetti mm. tulitikkulaatikoita lapsilla. Eräässä perheessä neljä 
alle 10-vuotiasta lasta valmisti näitä laatikoita kotonaan. 
Kun yksi tytöistä makasi keuhkotautisena ja työssä 
tarvittiin tuo määrä, neljät kädet, meni Anna neljänneksi. 
Liima-aineena oli jonkinlainen liisteri, joka söi kädet sy- 
ville uurteille ja ryppyisiksi. Työpäivä oli pimeästä pimeään 
ja ruokana oli pelkkä suolavesi, kalja ja pala hapanta lei- 
pää. Perheen äiti sanoi, että perunaa saatte sitten kun isä 
tulee kotiin. 

Kerrotaan myös, että tulitikkutehtaan perustamisen ja suur- 
ten nälkävuosien jälkeen tehtaan johto lähetti parivaljakoita 
maakuntaa kiertämään ja nyppimään teitten varsilta nälkäi- 
siä orpolapsia vankkureille. Lapset tuotiin Poriin työsken- 
telemään ja kuolemaan myrkyllisen fosforin ääressä, jotkut 
10-, 8- tai 6-, jopa jotkut 4-vuotiaina. 

Työläisten hiestä ja verestä on rikkaudet koottu, sanoo 

Anna Ahlqvist ja lisää, että työläiset puolestaan ovat jääneet 
yhtä köyhiksi koko elämänsä ajaksi. 

Se on työläisen osa kapitalistisessa yhteiskunnassa, mutta 
se osa pitää saada paremmaksi yhteisen taistelun kautta ja 
koko yhteiskunta pitää muuttaa, se on Anna Ahlgvistin 
mielipide. — J. M. 


Hennala 


Perheitänsä huoltavat äidit muodostavat kansanosan, joka 
| raskaimmin tuntee taloudelliset vaikeudet porvarillisen yh- 
teiskunnan »normaalisinakin» vuosina. Vaikeina aikoina 
heidän ponnistelunsa lastensa elämän puolesta moninkertais- 
tuvat. 

Suomen työläisnaisten kohdalla kärsimykset saavuttivat 
huippunsa ensimmäisen maailmansodan aikana ja ennen 
kaikkea omassa maassamme käydyn luokkasodan jälkeen 
vuonna 1918. Hätä puristi työläisperheiden elämää kaik- 
kialla, jopa viljarikkaalla maaseudullakin, kuten esimerkiksi 
Asikkalassa, jossa eräs työväenyhdistys perheenäitien aloit- 


Vasemmalta: Helena ja 
Usko Sirnelä, 

Selma ja Aaretti Koskinen 

Helmi ja Oskari Järvinen 

teesta osti pitäjän rovastilta rukiita ja jakoi niitä nälkää nä- 
keville perheille. Luokkasodan taisteluiden tauottua nälkään 
yhdistyi voittajien julmuus vankileireillä ja sadistinen nau- 
tinto voitettujen kiduttamisesta ja surmaamisesta. 

Monet työväenliikkeemme vanhukset vavahtavat kuulles- 
saan lausuttavan sanan Hennala. Heille Hennala ei ole 
vain paikan nimi, vaan siihen yhdistyy tuskaa, kauhua ja 
kuolemaa. Hennalan vankileirin kauhumuistot eivät rajoitu 
Hämeen maakuntaan, vaan levittäytyvät ympäri Suomen. 
Tarkalleen ei kukaan tiedä miten monta elämää valkoinen 
terrori Hennalassa tuhosi, mutta myöhemmin suoritettujen 
kaivausten ja arviointien mukaan surmattujen ja nälkään 
näännytettyjen luku kohoaa useihin tuhansiin. Lisäksi ne, 
jotka kuolivat välittömästi Hennalan vankileireiltä vapau- 
duttuaan. 

Teloitusraivonsa suojeluskuntalaiset kohdistivat ensiksi 
naisiin. Helatorstai huipentui Hennalan vankileirille kulje- 
tettujen naisten veritorstaiksi, sillä silloin »voittajaurhojen» 
kerrotaan teloittaneen Mattilanmäen harjulla noin kaksi- 
sataa naista. 

Teloitusten ohella niitti nälkäkuolema vankileireillä run- 
sasta satoa. Riutuva elämä tarttui kiihkein sormin maasta 
esiinpistäviin ruohonoraisiin, myös kasvien juuristo kaivet- 

tiin ravinnoksi, samoin karsittiin puiden kuoret. Kellastu- 
neessa sillinpäässä nähtiin ihmiselämän pelastaja. 

Maaseudun matalissa majoissa ja laitakaupunkien asumuk- 
sissa viettää vaiherikkaan elämänsä ehtoopäiviä jo harveneva 
työläisveteraanien joukko, joilla on henkilökohtaisia muis- 
toja Hennalan vankileiriltä. 

Lahdessa, Lotilan kaupunginosassa, asuvat Helmi ja Os- 
kari Järvinen. Helmi kertoo v. 1918 tapahtumista: »Mie- 
heni oli punakaartissa ja joutui haavoittuneena Hennalan 
vankileirille toukokuun kolmantena päivänä. Perheessämme 
oli neljä lasta, joista nuorin oli neljän kuukauden ikäinen. 
Urpo-pojan selkä oli auki, joten hän joutui sairasvuoteessa 
makaamaan vatsallaan. Rahaa jäi meille 65 markkaa. Olisi 
sitä ollut vähän enemmän, mutta ne loput julistettiin nume- 
roiden perusteella vääräksi rahaksi. 

Ruoan etsimisessä kului aikaa. Muistan eräänkin tapauk- 
sen, jolloin kuljin 40 kilometriä ennenkuin löysin nälästä sai- 
raille lapsille jotain syötävää. Tavallisin päivän annos oli 
pala kaurajauhoista valmistettua leipää ja ankarasti säännös- 
telty peruna. Rahaa ei ollut korttijauhojenkaan ostamiseen. 
Hädässäni menin Hollolan köyhäinhoitolautakunnasta pyy- 
tämään apua. Lautakunnan puheenjohtaja Islander tiesi, että 
mieheni on vankina Hennalassa, siksi hän sanoikin, että »ne 
kakarat pitäisi tappaa». Tappamisen asemesta hän kuitenkin 
määräsi 25 markkaa lasteni hengenpitimiksi. Eräs toinen nai- 
nen ei saanut mitään, sillä hänellä oli vielä sormessaan 
»syömätön» vihkisormus. 


ä Hen- 


Miehelleni yritin viedä myös jonkinlaista syötä 
nalan vankileirille, jonne ravinnon toimittaminen oli ampu- 
misen uhalla kielletty. Parhaiten sai ruokapaketin piikkilan- 
ka-aitauksen sisipaolelo varhain aamulla, jolloin äkäisim- 


varhaisella käynnilläni sain vartiomieheltä luvan asettaa ruo- 
kakäärön piikkilanka-aitauksen alle, josta mieheni sai nou- 
taa sen minun mentyäni pois paikalta. 

Aamuisin oli sillä paikalla, jossa nyt on Hennalassa te- 
loitettujen muistomerkki, röykkiö yöllä ammuttujen vankien 
ruumiita. Kerran näin siinä kymmenkunta alusvaatteisilleen 
riisuttua naisen ruumista.» 

Oskari Järvinen kertoi haavoittuneensa käsivarteen Lah- 
den taisteluissa. »Harjukadulla oli sidontapaikka ja kun tu- 
lin sieltä ulos niin saksalaiset pidättivät minut, ottivat kel- 
loni ja lompakon sekä käskivät menemään kadun vastak- 
kaiselle puolelle. Tajusin, että surma odotti kadun toisella 
jalkakäytävällä, siksi käytävän reunalle ehdittyäni lähdin- 
kin nopeaan juoksuun. Saksalaiset suuntasivat jälkeeni kuula- 
sateen, jonka seurauksena haavoittunut käsivarteni katkesi 
toisesta paikasta ja olkapäähän sain pintaosuman. Ylläni ol- 
leeseen takkiin tuli monta luodinreikää. Paettuani sain lää- 
kärinapua Okeroisissa toimineelta lääkäri Kajavalta. Jalka- 
rannan ylikäytävällä jouduin sitten vangiksi ja minut kulje- 
tettiin Hennalaan. 

Hennalassa olivat teloitusryhmät jatkuvasti toiminnassa. 
Mitään tutkintoja ei suoritettu. Teloitusryhmät näyttivät toi- 
mivan itsenäisesti »parhaan ymmärryksen mukaan». Nälkä 
ja taudit auttoivat niiden työtä.» 

Hollolan Pyhäniemessä asuvat Helena ja Usko Sirnelä. 
Vaimo hoitaa kanoja ja mies kalastelee. Pariskunta meni 
naimisiin vuoden 1916 kesällä. Usko lähti punakaartiin tam- 
mikuussa 1918 ja nuori vaimo oli varma voitosta. Perheen 
ensimmäinen lapsi syntyi helmikuussa Lahden synnytyslai- 
toksella. Ensimmäinen levottomuus nuoren äidin rinnassa 
heräsi, kun hän sai tietää miehensä lähteneen taisteluihin 
Padasjoen rintamalle. Samanaikaisesti synnytyslaitokselle 
saapui tieto, että lapsen isä on punakaartilainen ja äidiltä 
tiedusteltiin heti maksua. Silloin synnytyspotilas sai korkean 
kuumeen. 

Hennalaan johti Usko Sirnelänkin tie taistelujen tauottua. 
Teloitusuhkan alaisena jatkui kamppailu nälkää vastaan van- 
kileirillä. Kun nälkä oli jo riuduttanut elimistön voimareser- 

vit, niin voittajat järjestivät viiden vuorokauden jaksoja, 
jolloin ei annettu mitään syö Kuoleman sato oli tä- 
män vuoksi runsas. Kerran viisipäiväisen jakson jälkeen 
saimme saksalaisilta vähän rukiin jyviä. Silloin jokainen jyvä 
muuttui osaksi elämästä. 

Karmaisevimmat näkymät koki Helena Sirnelä Hollolan 
kirkolla. Hän kertoo niistä seuraavaa: 

»Hollolassa suojeluskuntalaiset toimeenpanivat teloituksia 
kirkon vierellä. Sain tietää, että mieheni veli, Kalle Silen oli 
teloitettu siellä ja lähdin etsimään vainajan ruumista. Am- 
muttuja oli röykkiöittäin kirkon vierellä ja eräs mies raahasi 
niitä kasaan tukkisaksilla. Ammuttujen joukossa oli useita 
alastomiksi riisuttuja ja silvottuja naisten ruumiita. 

Suojeluskunnan komentopaikka oli aivan lähellä sijaitse- 
vassa pappilassa. Ruustinnan kerrottiin pyytäneen suojelus- 
kuntalaisia suorittamaan teloitukset hieman kauempana, sillä 
pappilan kaivon vesi oli alkanut punertua. — Kirkonvierei- 
selle teloituspaikalle kylvettiin koko kesän ajan kalkkia, mut- 
ta siitä huolimatta maa luovutti sille kuulumatonta löyhkää. 
— Uskon ja Kallen isä, Aarne Silen, oli ollut ahkera kir- 
kossakävijä, mutta nähtyään kirkon vierellä suoritetut teloi- 
tukset, hän ei sinne enää mennyt. 

Kalle Sileniltä jäi vaimo ja viisi lasta, jotka ajettiin pois 
asunnosta. Tähän pieneen mökkiimme kokoontui sitten neljä- 
toista vainottua. Myös mieheni Kusti-veli piileksi peruna- 
kuopassa ja säilytti siten henkensä. Kahvimyllyllä jauhoin 
jyviä ja niistä rouheista keitin velliä koko joukolle. 

Punaiseksi maalatussa mökissä Kärpäsen mäen rinteessä 
asuvat Selma ja Aaretti Koskinen. Molemmat lähtivät pu- 
nakaartiin, Aaretti rintamalle ja Selma kaartin taloustoimiin. 
Taistelujen tauottua Selma kuljetti ruokaa Hennalan vanki- 
leirille. Näkemästään hän kertoo seuraavaa: 

»Vapunpäivän aikaan koottiin vankeja Fellmanin pellol- 
le. Siellä ne olivat muutaman vuorokauden. Eräs nainen syn- 
nytti siellä ja lapsi kuoli. Ruokaa kuljetin vankileirille siihen 

asti, kunnes näin suojeluskuntalaisten ampuvan ruokaa vie- 
neen naisen. Sen jälkeen en uskaltanut jatkaa. Helatorstai- 
yönä näin naisia kuljetettavan ammuttavaksi Mattilanmäen 
harjulle. Syyskesällä kävin vankileirin surmankappelissa. 
Siellä oli laveri, jonka kohdalla koko seinä oli kauttaaltaan 
veritahrojen peitossa. Laverin läheisyydessä oli vielä pieniä 
vaateriekaleita. 

Rullatehtaan Nurmi-nimistä työmiestä vietiin Hennalasta 
kaupunkiin tuomittavaksi. Mies kärryn nurkassa oli vain 
pieni kasa luuta ja nahkaa. Kun hän pääsi pois Hennalasta, 
kului puolen kilometrin mittaiseen kotimatkaan koko päivä.» 

Aaretti Koskinen, nyt 82-vuotias vanhus, kertoo lyhyesti: 
»Helsingin taisteluissa haavoituin jalkaan, niskaan ja kor- 
vaan. Minut vangittiin Tilkan sairaalasta ja vietiin Suomen- 
linnaan. Vankileirillä meni toisesta silmästä näkö. Kun pää- 
sin pois niin vesikauhaa en jaksanut nostaa huulilleni — 
mutta sittenkin oli parempi kun taistelimme oikeuksiemme 
puolesta.» 

Lukija. Tämä on raskasta kirjoittaa ja raskasta lukea. Roh- 
kaiskoon meitä tietoisuus siitä, että Suomen työväenluokka 
ponnistelee paremman elämän ja kotiemme onnen rakentami- 
sen puolesta. Tämän kamppailun me voitamme yh- 
teisvoimin. 


Mikko Eränen 


Ei mun sorrossa painu pääni, ihmisyyttäni ihannoin. 
Sille lauluni nytkin soipi, sille uhriksi käydä voin. 
Vielä käymme me käsi käissä, näemme korkean ihanteen. 
Uuden uskon ja riemun ruskon viemme rintahan jokaiseen. 


Vangin laulusta tytölleen 

Vaikeat vuosikymmenet 


”itsenäisessä” isänmaassa 


»Vihan viikate viljaa kalleinta vei» 


»Tappakaa ne naarassudet», kehoitti Ilmari Kianto v. 1918: 


pitäen työläisnaisia maamme porvaristolle kaikkein vaaral- 
lisimpina, »Sudenjahdissa kelpaa maalitauluksi juuri naa- 
rassusi ehkä enemmän kuin uros, sillä metsästäjä tietää, 
että naarassusi synnyttää yhtä pahoja penikoita — — — 
Punakaartilaiset ovat petoja, monet heidän naisistaan susi- 
narttuja — — — Olkoon tuomio lyhyt.» Näin kirjoitti tämä 
korpikainuun kansan kurjuuden kuvaaja. Hän ei tuntenut 
ensinkään myötätuntoa sen luokan taistelua kohtaan, jonka 
elämän surkeutta oli kirjoissaan paljastanut. Kurjuuden ro- 
mantiikan olisi hänen mielestään pitänyt säilyä maassamme. 
Hänen sanansa kuvaavat yleensä sitä mielialaa, jonka kan- 
salaissodan valkoinen voittaja yritti kannattajiensa mieliin 
vakiinnuttaa: eläimellinen viha ei ainoastaan niitä kohtaan, 
jotka olivat nousseet oikeuksiaan puolustamaan, vaan myös 
heidän perheitään, vieläpä syntymättömiä lapsiaankin koh- 
taan. 

Niin julmaa kuin valkoisten kosto yleensä punakaartilai- 
siin nähden olikin, ilmeni se suorastaan hysteerisenä vihana 
naisiin tai oikeammin punakaartilaistyttöihin nähden, sillä 
suurin osa punaisten puolella olleista naisista oli nuoria 
tyttöjä. 

Naisia joutui valkoisen terrorin uhreiksi tosin paljon vä- 
hemmän kuin miehiä. Sosialidemokraattisen Naisliiton toi- 
mintakertomuksessa vuodelta 1918 on seuraavia tietoja, jot- 
ka ovat yhtäpitäviä virallisten tietojen kanssa: noin 90.000% 

työläistä sijoitettiin vankileireihin. Paljonko heistä oli nai- 
sia, ei ole tietoa, mutta heinäkuun 5. päivänä eli siis lähes 
3 kuukautta Tampereen ja Helsingin valloituksen jälkeen 
oli vielä 72.589 henkilöä vangittuna, näistä naisia 4.575. 
Santahaminassa oli heinäkuun alussa yli 1.000 naista, niistä 
86 % 15—20-vuotiaita, siis nuoria neitoja. Vankilassa näl- 
kään kuolleiden virallinen luku oli huhtikuuhun 1919 jo 
11.783. Ilman laillista tutkimusta ja oikeuden päätöstä te- 
loitettiin Sosialidemokraattisen puolueen tilastokomitealle an- 
netun tiedon mukaan 18.788, joista »monta sataa naista». 
Valtiorikosoikeuksissa langetettiin 555 kuolemantuomiota, 
tuomittujen joukossa naisia ja 9 kansanedustajaa. Tuomioista 
pantiin toimeen 150. Aikaisempi historia ei tunne missään 
maassa mitään tämänkaltaista terroria ja vankileirijärjestel- 
mää. Vasta hitleriläisen natsismin keskitysleirit sen ylittivät. 
Näin alkoi porvaristo isännöidä maassamme, jonka itse- 
näisyyden Neuvosto-Venäjä oli sille tunnustanut vuoden 
1917 lopulla. 

Nämä ovat kuitenkin vain kylmiä numeroita, jotka eivät 
kaameudestaan huolimatta anna todellista kuvaa siitä jul- 
muudesta, jolla sodan voittanut porvaristo — »lahtarit», 
joiksi kansa heitä nimitti — kohteli voitettuja työläisiä — 
»punikkeja», jonka nimityksen antoi vihollinen, mutta jonka 
punakaartilaiset ja muutkin työläiset omaksuivat itselleen. 
— Paitsi punaisten puolella mukana olleita joutui sadoittain 
sellaisia naisia heidän kostonsa uhriksi, jotka valkoisia pae- 
ten lähtivät punakaartin mukaan seuraamaan miestään, sul- 
hastaan tai muuta omaistaan, useat lapsineen. Vangittujen 
joukossa oli raskaana olevia naisia, jotka sellaisen kurjuu- 
den keskellä joutuivat synnyttämään likaisella, kylmällä lat- 
tialla ilman mitään puhtausmahdollisuuksia ja hoitoapua. 
Useat näistä lapsista kuolivat. 

Entinen kansanedustaja Siina Urpilainen, joka ei tosin 
ollut kansanedustaja vielä v. 1918, kertoo tämän ajan ko- 
kemuksistaan seuraavaa: 


»Luokkasodan aikana asuin Kinnulan pitäjässä, jonne olin 
v. 1916 avioitunut. Pitäjämme jäi rintaman taakse valkoisten 
puolelle. Valkoiset mobilisoivat miehiä armeijaansa. Paljon 
oli n , jotka eivät halunneet mennä sinne. He lähtivät 
yrittämään punaisten puolelle tai pakenivat ja kätkeytyivät 
metsiin. Kun miestäni ei löytynyt, pidätettiin minut ja kul- 
jetettiin kuulustelusta kuulusteluun uhaten ja pelottaen. Luu- 
livat saavansa tiedon mieheni olinpaikasta. Odotin ensim- 
mäistä lastani. Epätietoisuus miehestäni, pelko omasta koh- 
talostani ja tulevasta lapsestani tekivät kuulustelut kidut- 
taviksi. Lopulta minulle annettiin lupa matkustaa vanhem- 
pieni luokse Pihtiputaalle, mutta määrättiin ilmoittautumaan 
siellä suojeluskunnalle. Siellä sain tietää, että veljeni, joka 
oli perheen ainoa työkykyinen jäsen ja vanhempieni tuki, 
oli vangittu. — Kesällä 1918 hän kuoli Tammisaaren lei- 
rillä. — Tämä lisäsi vielä tuskaani. Viikon kuluttua minut 
karkoitettiin taas Kinnulaan syytettynä siitä, että olin pi- 
tänyt yhteyttä Viitasaaren ja Pihtiputaan punakaartilaisiin. 
Jouduin kotiarestiin yksinäni. En saanut poistua mihinkään 
määrättyjä suojeluskunnassa käyntejä lukuunottamatta. 
Asuntoni oli yksinäisellä paikalla. Valkoisten hurttien öi- 
set uhkailut ja pelottelut kammottivat. Huhtikuussa sairas- 
tuin enkä voinut ilmoittautua suojeluskunnassa. Illalla tu- 
livat oudot miehet, metelöivät ja uhkailivat. En saanut ke- 
tään avukseni, vaikka olin kovin sairas. Aamulla syntyi 
poikani. Kukaan ei ollut sitä maailmaan auttamassa. Minä 
vain, kidutettu ja henkisesti piinattu äiti sen itsestäni ir- 
roitin ja olin onnellinen siitä, että se eli.» 


Yli kuolemankenttien 


»Tänv on kentälle kaatuvan huuto, 
pyhä huokaus viimeinen: 

Nyt eespäin, toverit, eespäin 

yli kuoleman kenttien.» 


Keväällä 1918 olivat harvat ne työläisperheet ja maa- 
seudun torpat ja töllit, joista ei joku perheenjäsenistä ollut 
poissa, joko kaatuneena tai teloitettuna taikka suljettuna 

vankileirille. Useimmiten ne olivat miehisiä perheenjäseniä, 
joten naisten oli pääasiassa kannettava huoli omaisten etsi- 
misestä sekä vankien, orpojen ja leskien huoltamisesta. Mutta 
oli koteja, joista äiti ja isä olivat molemmat poissa. 

Sinä keväänä ja kesänä kulki jatkuva virta naisia sora- 
kuopille ja kalmistoihin etsimään ruumisläjistä omaisiaan. 
Useilla paikkakunnilla, kuten Tampereella asetettiin kone- 
kivääreillä aseistetut sotilaat estämään joukkohaudoilla ja 
ruumisläjillä käynnit. Niin vaelsivat naiset myös vankilei- 
riltä toiselle omaisiaan ja tuttaviaan etsien. Salaiset kirje- 
liput ja paketit kuljettivat viestejä ankarasta valvonnasta 
huolimatta. Paenneita piiloteltiin ja autettiin turvaan. Sa- 
lainen työ opittiin olosuhteiden pakosta ja siihen turvaudut- 
tiin myöhemminkin aina, kun kansamme työtätekevien vä- 
häisetkin kansalaisoikeudet oli riistetty. 

1918. Ollessani kesälomalla 
maalla oli jossakin lähikylässä uskonnolliset seurat. Emän- 


Muistan tapauksen kesältä 


täni, jonka mies oli vankileirillä, hankkiutui lähtemään sin- 
ne, vaikka matkaa oli kymmenkunta kilometriä, mikä oli kä- 
vellen kuljettava. Ihmettelin sitä, mutta lähdin mukaan, kos- 
ka oma tytärkin lähti ja tarkoitus oli viipyä koko päivä. 
Perillä huomasin, että sinne oli tullut punakaartilaisten vai- 
moja ja leskiä eri puolilta pitäjää jopa toisista pitäjistäkin. 
Sinne ei oltu tultu uskonnollisia seuroja varten, vaan sen 
ohella pidettiin yhteistä neuvottelua siitä, ketkä lähtevät 
käymään eri vankileireillä Tampereella, Raumalla, Tammi- 
saaressa, Hennalassa ja Lappeenrannassa. Samoin neuvo- 
teltiin siitä, mistä taloista voidaan saada, joko maksusta tai 
ilman, apua ruokapakettien laittamiseen. Sovittiin myös kuka 
minkin paketin laittaa ja vie lähtijiölle laivarantaan. Olen 
myöhemminkin monesti ihmetellyt tätä alkuvoimaista yh- 
teistyötä, niin perusteellisen tarkkaa se oli. Tiedettiin kaikki 
lähiseudun punakaartilaiset, missä kukin oli ja keitä oli vielä 
etsittävä. Sovittiin siitä, kuka lähettää tyttärensä tai menee 
itse kirjuriksi niiden luokse, jotka eivät kyenneet itse omai- 


63. 


silleen kirjoittamaan. Oltiin myös iloisia, että oli tullut näin 
hyvä tilaisuus yhteiseen neuvonpitoon. 

»50 vuoteen ei tässä maassa työväenliikettä nouse», niin 
uskoi valkoinen voittaja. Mutta ei kestänyt 50 päivää, kun 
se oli jo alussaan. Työväenliike oli kärsinyt tappion, mutta 
se ei ollut kuollut. Ankaran terrorin ja vainon alta se nosti 
päätään ja olosuhteiden vuoksi joutuivat kärkipaikoille nai- 
set. Niinpä työläisnaisliike saikin aikaisempaan verrattuna 
kokonaan uuden toimialan, valtiollisten vankien ja heidän 
perheittensä sekä punaorpojen huoltotyön. Se muodosti tär- 
keän osan työläisnaisten toiminnasta aina sodan päättymi- 
seen v. 1944 asti. Vaikka kansalaissodan vangeista suurin 
osa vapautettiinkin Tarton rauhansopimuksessa sovitun am- 
nestian perusteella vv. 1920—21, jatkui valtiollinen vaino 
maassamme neljännesvuosisadan ajan. 

Mutta hajanainen ja satunnainen työ ei luonnollisesti nai- 
sille riittänyt. Ei riittänyt myöskään se, että yritettiin aut- 
taa vangittuja. Oli jatkettava työväenliikkeen toimintaa 
muutoinkin. Oli vaadittava vankien vapauttamista sekä työ- 
läisten elinehtojen parantamista, sillä rahan arvon huima 
aleneminen ja elintarvikepulan aiheuttama suuri hintojen 
nousu oli laskenut työläisten elintason niin, että perheet oli- 
vat jopa kurjuuden asteella. Sitä ei paljon auttanut se, että 
Amerikan apuna saaduista jauhoista keitettiin vesivelliä, jota 
jaettiin puutteessa oleville perheille. Kun lisäksi ankara »Es- 
panjan kuume»-epidemia toi sairautta ja kuolemaa, oli varsi- 
naisen kansan kärsimysten mitta jo enemmän kuin kukku- 
roillaan. Suurista lapsiperheistä, joiden isät olivat kuolleet, 
vietiin lapsia Pohjanmaalle suurtilallisille »kasvateiksi». Jot- 


kut äidit suostuivat tähän surkeudessaan, mutta paljon oli 
niitä, jotka »pitivät kiinni pennuistaan» niinkuin hakijat 
kiukuissaan epäonnistumisestaan sanoivat. 


Sitkeä sukupolvi 


»Ei henkeä kahlita voinut yö, 

ei tarmoa talvinen halla. 

Taas versoo tulevien polvien työ 
uus toivo on tuskien alla.» 


Ilmari Välke 


Järjestöllisen toiminnan aikaansaaminen tuntui aluksi koh- 
taavan vaikeuksia. Oli totuttu toimimaan pääasiassa työ- 
väentalojen piirissä ja niihin oli työväenjärjestöiltä nyt 
pääsy kielletty. Helsingin työväentalo oli suurelta osaltaan 
raunioina saksalaisten pommituksen ja siitä aiheutuneen tuli- 
palon jäljiltä. Kun porvariston apuna olleet saksalaiset, jotka 
Helsingin valtauksen pääasiassa suorittivat, valtasivat työ- 
väentalon, vangitsivat he siellä olleet punakaartilaiset ja 
asettuivat itse majailemaan sille. Myöhemmin siellä majaili 
vielä suomalaisia valkokaartilaisia. Tampereen työväenta- 
lolla istui valtiorikosoikeus tuomiten punakaartilaisia ja muita 
työläisiä. Sen lisäksi siellä oli kaupungin elintarvikekansliat. 
Yleensä oli työväentalot takavarikoitu muuhun käyttöön. 

Ehkä enemmän vielä kuin järjestöjä, kaivattiin työväen 
sanomalehtiä. Mitä tapahtuu muualla maailmassa, siitä ei 
paljon tiedetty. Porvarillisten lehtien tietoihin ei luotettu eikä 
niitä haluttu lukeakaan. Missä ovat työväen entiset puhujat 
ja järjestäjät? Ovatko kaikki vankeina tai teloitetut? Missä 
ovat Aura Kiiskinen ja Tintti Kaihosalo? kyseltiin naisten 
keskuudessa. Missä Alma Jokinen, Aino Forsten ja muut 
naiskansanedustajat? Tiedettiin, että eduskunnan kokoon- 
tuessa toukokuussa oli 56 sen työläisjäsentä määrätty van- 
gittavaksi. Niiden joukossa seitsemän naista. Miten kehit- 
tyvät asiat Venäjällä, milloin maailmansota loppuu? Nämä 
olivat asioita, jotka askarruttivat mieliä. Osattiin arvioida, 

että maailman tapahtumat vaikuttavat osaltaan siihenkin, 
loppuuko Suomen työläisten tuhoaminen. Toivottiin tilan- 
teen paranevan. Luotettiin ainakin Venäjän vallankumouk- 
sen voittoon. 

Tämä sukupolvi ei ollut saavuttanut mitään oikeuksia 
taistelutta. Se oli ollut valmis tarttumaan aseisiin oikeuksien- 
sa puolustamiseksi kun porvaristo aseelliseen hyökkäykseen 
valmistumisella sen siihen pakotti. Se ei halunnut nyt tap- 
pion hetkelläkään luopua työväenluokan ihanteista ja niiden 
puolustamisesta. Se oli taistellut tulevaisuuden puolesta, pa- 
remmasta yhteiskunnasta lapsilleen. Sitä työtä ei voinut eikä 
saanut jättää kesken. Niin selvä oli aatteen johtotähti tällä 
sukupolvella, niin varma usko asiansa lopulliseen voittoon. 

Niinpä tuli järjestöjen henkiin herättäminen jo kesän ai- 
kana yhä enemmän keskustelun alaiseksi kaikkialla, missä 
järjestöjen jäsenet toisiaan tapasivat. Kun sitten syksypuo- 
lella saatiin hyviä uutisia, se toi niin paljon innostusta ja 
uutta uskoa, että mikään ei voinut enää estää toiminnan 
järjestöllistä uudelleen organisointia, ei sekään, että tynkä- 
eduskunta, jossa ei ollut työväen edustajia enää muita kuin 
Matti Paasivuori, oli hyväksynyt poikkeuslain, jolla kumot- 
tiin yhdistymis-, kokoontumis-, lausumis- ja painovapaus. 
Tärkein hyvistä uutisista oli se, että Moskovassa oli elokuus- 
sa perustettu Suomen Kommunistinen Puolue. Osa työväen- 
liikkeen johtohenkilöistä oli onnistunut siirtymään turvaan 
Neuvosto-Venäjälle. He eivät olleet unohtaneet oman maansa 
työläisiä, vaan olivat edelleen mukana sen taistelussa. Ke- 
hoitus taistelun jatkamiseen näissä vaikeissakin oloissa ei 
kaikunut kuuroille korville. Mieliä ilahdutti sekin, että ka- 
donneita omaisia ja tovereita toivottiin löytyvän vielä rajo- 
jen takaa. 

Kommunistisen puolueen perustamisessa oli mukana usei- 
ta maamme työläisnaisliikkeessä tunnetuksi tulleita henki- 
löitä. Ensimmäisen puoluekonferenssin v. 1919 alussa an- 
taman julistuksen 66 allekirjoittajasta on 11 naista, mukana 

entisiä kansanedustajia Aura Kiiskinen, Alma Jokinen ja 
Elviira Vihersalo. Osa näistä naistovereista palasi myöhem- 
min kotimaahan ja vankilatuomion kärsittyään on jälleen ol- 
lut mukana maamme työläisnaisliikkeessä. 

Vaikka SKP sinänsä ei kuulu työläisnaisliikkeeseen, ei 
sitä voida täysin sivuuttaa 1920- ja 1930-luvun vaiheista 
kerrottaessa, sillä sen johtava osuus tuntui työväenliikkeen 
kaikilla aloilla tänä aikakautena. Sen jäsenistä oli noin 25 
prosenttia naisia ja nämä toimivat muillakin naisliikkeen 
työsaroilla. Näiltä vuosikymmeniltä on työläisnaisliikettä 
niinkuin koko työväenliikettäkin mahdoton kuvata vain jon- 
kin järjestön tai liiton puitteissa, koska järjestöjä lakkaamatta 
hajoitettiin. Työläisnaisliike pyrki jatkuvasti löytämään uusia 
julkisia — siis maanpäällisiä — toimintamuotoja, mutta olo- 
suhteiden pakosta joutui tämän tästä turvautumaan salaiseen 
— maanalaiseen — toimintakenttään. 


Tienhaarassa 


Vuoden 1918 syksy toi muutoinkin uutta toivoa työläi- 
sille. Maailmansodan rintamalla saatiin aikaan aselepo ja 
Saksan keisarivalta kukistui. Tosin Saksan vallankumous ei 
ollut sosialistinen niinkuin Venäjän vallankumous, mutta 
keisarivallan mukana oli silloinen mustin taantumus kukis- 
tunut. Tämä toi tappion myös Suomen porvaristolle, joka 
saamansa sotilasavun palkkioksi oli luvannut maamme ku- 
ninkuuden saksalaiselle prinssille. Porvariston voitonhurma 
alkoi laimeta ja työläiset rohkaistuivat avoimempaan toi- 
mintaan. Niinpä salaisesti kootut järjestöt, niiden mukana 
Sosialidemokraattisen Naisliiton osastot ryhtyivät valmista- 
maan uutta liittokokousta jatkaakseen keskenjäänyttä toi- 
mintaansa. Joulukuun 14. päivänä kokoontuikin liittotoimi- 
kunta, mutta vakinaisista jäsenistä oli jäljellä vain kaksi, 
Elin Fagerholm ja Hilda Öberg. Helsingin lähiympäristön 

naisyhdistykset valitsivat siihen lisäjäseniä siksi, kunnes uusi 
liittokokous saatiin koolle. Naisliitto oli ehkä vähemmän kuin 
mikään muu työväenliikkeen ala kärsinyt jäsen- ja järjestö- 
katoa. Vuoden 1917 lopussa liittoon kuului 110 naisosastoa 
ja 11 naisten ammattiosastoa. Vuoden 1919 aikana siihen 
ilmoittautui 74 naisosastoa ja 7 ammattiosastoa. 

Suomen vanhassa työväenliikkeessä oli työtätekevä väestö 
toiminut yhtenäisenä joukkona. Ei koskaan oltu vedetty tark- 
kaa rajaa sosialidemokraattisen puolueen sisällä olevien eri 
suuntausten väliin. Varsinaisissa joukkojärjestöissä, kuten 
naisliitossa, ei näitä eri virtauksia ilmennytkään. Joukkojär- 
jestöt omaksuivat yleensä sen terveen luokkahengen, minkä 
olevat olot olivat sen jäsenistössä muokanneet. Mutta vähän 
ennen luokkasotaa ja varsinkin sen aikana, asennoitui so- 
sialidemokraattisen puolueen oikeistosivusta Väinö Tannerin 
johdolla puolustamaan luokkasovintoa porvariston kanssa. 
Juuri silloin, kun yhtenäisyys oli kaikkein tärkeintä, alkoivat 
oikeistolaiset julistaa tuomiota työväenluokan taistelulle. 
Saksalaisten suojaaman Suomen valkoisen taantumuksen tur- 
vissa julistivat oikeistososialidemokraattiset johtajat: Ei olisi 
pitänyt tarttua aseisiin. Tämä kielsi kaiken sen parhaimman, 
mikä Suomen vanhalle työväenliikkeelle oli olennaista, tais- 
telun yhteiskunnallisen vallankumouksen puolesta. 

Missään varsinaisissa työväen joukkojärjestössä ei tanneri- 
lainen oikeistosuuntaus onnistunut saamaan johtoasemaa, 
vain Sos.dem. puolueessa. Suuntataisteluja tosin käytiin kaik- 
kien keskusjärjestöjen edustajakokouksissa, mutta työväen- 
liikkeen periaatteita kunnioittava jäsenistö oli niissä voima- 
kas. Niinpä Sosialidemokraattinen Naisliittokin omaksui jo 
ensimmäisessä luokkasodan jälkeen pidetyssä edustajako- 
kouksessaan joulukuussa 1919 johdonmukaisen sosialistisen 
kannan. Oli nimittäin kolme pääkysymystä, joissa suunta- 
eroavaisuudet tänä aikana ilmenivät. Ne olivat suhde Suo- 
men luokkasotaan, Neuvosto-Venäjään ja pääoman valtaan. 
Kun tältä pohjalta katselee naisliiton ja edellä mainitun ko- 

kouksen työtä, niin voi todeta, että ei ollut kysymystäkään 
katumisesta ja työläisten taistelun tuomitsemisesta, varauk- 
setta otettiin myötätuntoinen asenne myös Venäjän voitta- 
nutta vallankumousta kohtaan. Kärjistyneessä luokkataiste- 
lun tilanteessa pidettiin tärkeimpänä tehtävänä työtätekevien 
etujen horjumatonta puolustamista, mikä tuli parhaiten nä- 
kyviin Sos.dem. puolueen ja eduskuntaryhmän työn ankarana 
arvosteluna. Erikoisesti arvostelu koski sitä, että vankien 
vapauttamiseksi ei oltu riittävästi toimittu. Vaadittiin kaik- 
kien vangittujen vapauttamista eikä vain tuomioiden lieven- 
tämistä, johon oikeistolaiset olivat valmiit tyytymään. Ko- 
rostettiin, että kysymys ei ollut armahtamisesta, vaan 
oikeutetusta vapaudesta, joka on ulotettava myös rajan 
taakse siirtyneisiin. Vaikka edellämainitun kokouksen pu- 
heenvuoroissa havaitsi myös oikeistosuuntausta, oli kokouk- 
sen yleinen henki selvästi taistelumielinen. Jotkut sellaiset- 
kin naisliiton jäsenet, jotka myöhemmin tuomitsivat luokka- 
sotaan osallistumisen, esiintyivät tässä kokouksessa sen 
puolustajina ja entisenlaisen toiminnan jatkajina. Kokous 
valmisti edustajiaan seuraavalla viikolla alkavaa Sos.dem. 
puolueen edustajakokousta varten ja sen luonnetta kuvaa 
päätöslauselmassa kohta »suhde Sos.dem. puolueeseen». Lii- 
ton suhde puolueeseen päätettiin pitää ennallaan, mutta 
»puolueen on oltava jyrkän marxilaisen luokkataistelun kan- 
nalla», 

Kun Sos.dem. puolueen johto ei pysynyt marxilaisella kan- 
nalla, vaan sanoutui irti kaikesta vastuusta luokkasotaan 
nähden tuomiten sen, otti kielteisen kannan Neuvosto-Venä- 
jään ja lähti luokkasovitteluun porvariston kanssa, päätti 
vasemmistolaisenemmistöinen Naisliiton toimikunta joulu- 
kuussa 1920 kehoittaa osastojaan eroamaan Sos.dem. puo- 
lueesta, johon kaikki naisosastot liiton ohella silloin kuului- 
vat, ja liittymään äskettäin perustettuun Sosialistiseen Työ- 
väenpuolueeseen. Silloin erosivat liittotoimikunnan oikeisto- 
laiset jäsenet ryhtyen hajoittamaan liittoa ja perustaen sit- 


69 


temmin keväällä 1921 oman liittonsa, Suomen Työläisnais- 
liiton, joka myöhemmin liitti nimeensä sanan »sosialidemo- 
kraattinen». 


»Lait pettää, hallitukset sortaa» 


Vanha Sos.dem, Naisliitto sai pitää seuraavan liittoko- 
kouksensa joulukuussa 1921 yhtenäisen ja ehjän toiminta- 
mielen vallitessa. Suoritettiin muodollinen Sos.dem. puoluees- 
ta eroaminen. Käytännössä se oli jo tapahtunut. Kokouksen 
tärkeimmäksi kysymykseksi muodostui valtiollisten vankien 
vapauttaminen ja taistelu uudelleen alkanutta valtiollista vai- 
noa vastaan. Työläisiä pidätettiin ja tuomittiin jatkuvasti. 
Tuomiot olivat suuriakin. Niinpä Ida Olli Viipurista tuomit- 


Riihimäen toimekas naisosasto 20-luvulla. 


tiin 10 vuodeksi kuritushuoneeseen syytettynä punaorpojen 
ja leskien taloudellisen avun organisoimisesta. Naistyössä 
tunnettu Ellen Mäkelin oli pidätetty vähän ennen tätä ko- 
kousta. 

Kokous joutui jälleen arvostelemaan Sos.dem. puoluetta 
ja eduskuntaryhmää, nyt erityisesti sen vuoksi, että ne oli- 
vat yhtyneet porvareihin hyväksymällä 900 kansalaissodan 
vangin tuomitsemisen yksityisrikollisina. Kun Neuvosto- 
Venäjän ja Suomen kesken tehdyssä Tarton rauhansopi- 
muksessa saatiin neuvostohallituksen vaatimuksesta aikaan 
sopimus, että kansalaissodan vangit vapautetaan, kierrettiin 
sopimusta jättämällä osa vapauttamatta. 

Tässä naisliiton kokouksessa päätettiin ryhtyä organisoi- 
maan järjestelmällistä valtiollisten vankien avustustoimintaa. 
Siitä avautui naisille laaja ja pitkälle kestävä työkenttä, 
mikä vainoista huolimatta toimi keskeytymättä. Tai oikeam- 
min, se työskenteli sitä tarmokkaammin, mitä enemmän työ- 
läisiä vainottiin. Naisten toimesta alettiin viettää myös pu- 
naorpojen päivää heinäkuun ensimmäisenä sunnuntaina. Se 
tehtiin yhdessä Järjestönuorten liiton ja osastojen kanssa. 
Naisjärjestöt auttoivat muutoinkin kaikin tavoin näiden var- 
haisnuorisojärjestöjen työtä. 

Punaorvot ja työläissankarien haudat olivat kipeä kohta 
porvaristolle. Hautojen kunnostamista yritettiin monella paik- 
kakunnalla estää ja hautakiviä niille ei saanut pystyttää. 
Työväenjärjestöt huolehtivat kukkien istutuksesta haudoille. 
Tavallisesti valittiin hautakomitea, joka tämän asian hoiti. 
Kun puita tai kukkia istutettiin taikka hiekkakäytäviä kun- 
nostettiin, tuli talkooväkeä riittämiin. Hautojen kunnosta- 
mista pidettiin kunniatehtävänä. 

Työväen merkkipäivinä ei kokoontumista haudoille yleen- 
sä sallittu. Usein jouduttiin seppele kuljettamaan sinne sa- 
laa. Muistan punaorpojen päivän v. 1923. Tampereen Jär- 
jestönuorten toimikunta pyysi poliisimestarilta lupaa saada 

kokoontua haudoille kunnioittamaan kaatuneiden äitien ja 
isien muistoa. Sitä ei sallittu. Emme välittäneet kiellosta, 
mutta vaihdoimme kokoontumisajan. Julkista ilmoitusta asias- 
ta ei tehty. Paljon kuitenkin kerääntyi sekä punaorpoja että 
aikuista väkeä. Lähellä hautausmaata olevat entiset venä- 
läiset kasarmit, joissa ei enää ollut vankileiriäkään, olivat 
täyttyneet talleja myöten asunnoistaan häädetyillä työläi- 
sillä. Sieltä virtasi tie mustana kansaa haudalle, Laulettiin: 


Nyt kukkanurmen alla sankarit lepäjää 

ja sammunut on sydän rinnassansa. 

Heit' kunnioittain muistaa ne, jotka jälkeen jää. 
He iloll' antaneet on kalleimpansa. 

Sankarten veri kantaa hedelmän kauneimman. 
Heille historia antaa ikuisen kunnian. 

Kunnia vapauden sankareille. 


Maija Ahtola laski seppeleen haudalle ja puhui kauniisti 
sekä vanhemmille että lapsille erikseen. Lopuksi laulettiin 
vielä »Ylös, eespäin elämä kutsuu yli kuoleman kenttien». 
Sitä laulettaessa tuli järjestäjille tieto, että poliisilaitokselta 
lähti ratsuja. Joku oli nähtävästi käynyt sinne tiedoittamas- 
sa. Mutta tiedoitus toimi meilläkin, laulu oli kuitenkin jo lo- 
pussa. Rauhallisesti lähdettiin kotiin, suuri osa vain tien 
toiselle puolelle. Luulen, että kaikki olivat porttien ulkopuo- 
lella, kun ratsut haudalle ehtivät. Allekirjoittanut tuli suuren 
lapsilauman kanssa kaupunkiin päin, kun poliisit laukkasi- 
vat ohi. Kiukkuisia katseita näimme, sillä poliisit arvasivat, 
mitä joukkoa me olimme. 


Viimeinen vanhan Sos.dem. Naisliiton edustajakokous pi- 
dettiin toukokuussa 1923. Suuntariidat olivat ratkenneet. 
Valtiolliset vainot olivat tulleet jatkuviksi, niin myös van- 
kien ja heidän perheittensä huolto. Nyt oli pantava pontta 
työväen elinehtojen parantamiseen ja perustuslain suomien 
oikeuksien toteuttamiseen. Naisten kokoaminen tähän toi- 


72 


mintaan katsottiin tärkeäksi. Pidettiin sopivana erilaisten 


kerhojen, naisjaostojen ja muiden järjestömuotojen käyttä- 
mistä, sillä naisliikkeen oli oltava kiinteässä yhteydessä 
muun työväenliikkeen kanssa eikä se saanut muodostua eril- 
liseksi linjaksi. 

Kokousta pidettäessä ei vielä tiedetty, että koko liitto jou- 


tuisi valtiollisen vainon kohteeksi. Elokuussa samana vuonna 
lakkautettiin Sosialistinen Työväenpuolue ja sen mukana 
myös Sos.dem. Naisliitto ja Sos.dem. Nuorisoliitto sekä nii- 
den lehdet. Niinpä lakkautettiin Naisliiton lehtikin, Työläis- 
nainen. Keskeisimmät toimihenkilöt, lehtien toimittajat ja 
eduskuntaryhmä vangittiin, kaikkiaan yli 200 henkilöä. Nais- 
liiton toimihenkilöistä pidätettiin tässä yhteydessä mm. Elin 
Fagerholm, Tintti Kaihosalo, Elmi Peltolehto, Hilma Toi- 
vola, Paula Saari ja Betty Peltonen Helsingistä, Lyyli Hei- 
nonen ja Eevi Peräkylä Viipurista, Fanny Kuitunen ja Maija 
Ahtola (nyk. Turussa) Tampereelta, Laina Mäkinen Po- 
rista, Ida Koski Oulusta, Hilma Korkeala Vaasasta (nyk. 
Tampereella). Oikeuden päätös sekä järjestöjen lakkaut- 
tamisesta että toimihenkilöiden tuomioista annettiin Turun 
Hovioikeudessa 20. päivänä kesäkuuta 1924 ja Korkein Oi- 
keus vahvisti sen seuraavana vuonna. 


Sinnikästä kamppailua 


Jos ohrana, joksi valtiollista poliisia yleensä kutsuttiin, 
luuli, että se voi lakkauttaa vasemmistotyöväen toiminnan, 
niin se pettyi. Jos tannerilainen suunta uskoi, että Suomen 


työväestö tulee antamaan luottamuksensa heille, niin se ereh- 
tyi. Niin naisliike kuin muukin työväenliike etsi ja löysi 
aina uusia muotoja työllensä. Uutta naisliittoa ei pyritty pe- 
rustamaan, koska sen toiminnalle ei olisi ollut mahdollisuuk- 
sia. 

Kommunistisen puolueen järjestöjen yhteyteen oli perus- 

tettu naisjaostoja, jotka muodostivat järjestöllisen pohjan 
naistyölle puolueen sisällä. Ne oli pakotettu toimimaan 
maanalaisina niinkuin muutkin tämän puolueen järjestöt. 
Sen yhteydessä oli myös kansainvälistä toimintaa. V. 1919 
perustettu Kommunistinen Internationale kiinnitti erikoista 
huomiota siihen, että oli löydettävä uusia työmuotoja työtä- 
tekevien naisten yhdistämiseksi entistä suuremmassa mää- 
rässä toimintaan sekä omien että koko työväenluokan oi- 
keuksien puolesta. V. 1920 pidettiin Internationalen kong- 
ressin yhteydessä ensi kerran myös naisten kansainvälinen 
neuvottelukokous. Siinä kiinnitettiin huomiota siihen, että 
joukkotyössä naisten keskuudessa oli valittava sopivimmat 
muodot kunkin maan oloja silmällä pitäen, Puolueen omissa 
järjestöissä tuli olla naistyötä johtavat elimet johtoportaasta 
soluun asti. Erityisen kommunistisen naisliiton perustamista 
ei pidetty tarpeellisena. 

Ammattiliittojen, ammatillisten paikallisjärjestöjen, vieläpä 
useiden ammattiosastojenkin yhteyteen oli perustettu nais- 
jaostoja. Ne olivat julkisia. Eri paikkakunnille perustettiin 
myös paikallisjärjestöjen nimellä toimivia vasemmistotyö- 
väen järjestöjä, joiden yhteyteen perustettiin myös nais- 
jaostoja. Samoin perustivat niitä Sosialistisen työväen ja 
pienviljelijäin vaalikomiteat. Useilla paikkakunnilla kasvoi- 
vat osuusliikkeiden Naiset Mukaan-toimikunnat, kun muita 
julkisia toiminnan mahdollisuuksia ei ollut. 

Jokaisen järjestön yhteydessä toimi huvitoimikunta, niin- 
kuin oli ollut tapana työväenliikkeen alusta alkaen. Nii- 
den jäsenistö oli suurimmalta osaltaan naisia, sillä viihde- 
toiminta toi paljon sellaista käytännöllistä työtä, mitä naiset 
mieluisasti tekivät. Huvitoimikuntien järjestämät tilaisuudet 
olivat syvästi aatteellisia ja niiden merkitys järjestöelämässä 
oli siihen aikaan hyvin suuri. Jokaisesta kaupungista ja muista 
asutuskeskuksista tehtiin »turneematkoja» ympäristöön joko 
puhtaasti iltamien järjestämiseksi tai oman seuran retkeilyi- 
nä. Ne kokosivat maaseudun nuoria tanssiin ja vanhempaa 

väkeä ohjelmaa seuraamaan, mihin nuoretkin tanssin ohella 
joutuivat. Näin tehtiin huvitoimikuntien kautta aatteellista 
työtä maaseudulla. 

Ei naisilta työkenttää puuttunut. Kun v. 1925 perustettiin 
vielä valtiollisten vankien huoltoyhdistyksiä ainakin useim- 
piin kaupunkeihin, niin tämäkin työ tuli säännölliseksi ja 
järjestelmälliseksi. Siinä oli tosin mukana miehiäkin, mutta 
naisten osuus oli ehdottomasti merkittävin. Helsingin val- 
tiollisten vankien huoltoyhdistys julkaisi lehteä »Huuto sy- 
vyydestä» jota levitettiin myös muualle maahamme. Siinä 
tiedoitettiin vangitsemisista, vankien oloista ja muusta asiaa 
koskevasta. Samalla selvitettiin huoltotyön merkitystä sekä 
vangituille ja heidän perheilleen että koko yöväenluokan 
toiminnalle. Helsingin yhdistys toimi muutoinkin yhteyden 
pitäjänä eri paikkakuntien kesken. 

Nämä monet erilaiset naisjärjestöt olisivat olleet kovin ha- 
jallaan, ellei niille olisi saatu mitään yhteyttä. Yhteys muo- 
dostui naisten edustajakokouksista, joita pidettiin sekä pai- 
kallisia että alueita, piirejä ja koko maata käsittäviä. Näihin 
valitsivat edustajansa kaikki erilaiset naisjärjestöt aina ur- 
heiluliikettä myöten. Niitä pyrittiin saamaan sellaisiksi, että 
myös työpaikat ja asuma-alueet olisivat valinneet edusta- 


jansa, mutta tämä jäi hyvin vähäiseksi. Sikäli kuin tässä 
suhteessa tottumusta saatiin, valtiollinen vaino vei aina työn- 
tekijöitä ja työn kehittyminen oli hidasta. Kuitenkin on näil- 
lä työläis- ja talonpoikaisnaisten edustajakokouksilla huo- 
mattava merkitys 20-luvun naisten toiminnassa. Kun julki- 
nen toiminta 30-luvulla täysin kiellettiin, olivat edustajaliik- 
keen tuomat yhteydet maanalaisen työn huomattavana apu- 
na. Eräästä tällaisesta kokouksesta kertoo ent. kansanedus- 
taja Siina Urpilainen: 
»V. 1927 oli suuri edustajakokous Oulussa. Mutta tämä ei 
saanutkaan rauhassa jatkua. Iltapäivällä tuli kokoussaliin 


Oulun poliisimestari apulaisineen. Repi seiniltä tunnukset ja 
niin me puheenjohtajat, sihteerit ja alustajat saimme ssu- 

»Huuto syvyydestä»- 
lehden kansikuva 


Elin Fagerholm, S. Sosialidemo- 
kraattisen naisliiton puheenjoh- 
taja 20-luvulla 


Oulun ja Kemin työläis- ja talonpoikaisnaisten edustajakokous 
Kemissä v. 1928. Joukossa mm. Ida Koski, Alina Paakkolanvaara, 
Fanni Timonen, Elsa Pirkkola ja Lyyli Karppi. 


rata poliisikamarille kuulusteltaviksi. Saaliina heillä oli 
myös kokoussalin pöydältä ottamansa pieni punainen lippu. 
Ida Koskelta kysyivät: 'Mitä merkitsee tuossa lipussa pu- 
nainen väri, sirppi ja vasara?' Tähän Ida vastasi, että 'pu- 
nainen väri on työläisten väri ja sirppi ja vasara on työn 
symboli’. Tämän jälkeen kysyivät Ida Ala-aholta: 'No, mitäs 
merkitsee tähti lipussa ?’, johon Ida vastasi rauhallisesti, että 
minun mielestäni se on toivon tähti’. Se ei tyydyttänyt po- 
liisimestaria ja lippu, tunnukset ja pöytäkirja julistettiin ta- 
kavarikoiduiksi ja meille sanottiin: »Saatte mennä toistai- 
seksi”.» 


Edelleen Siina Urpilainen kertoo: 


»V. 1928 oli suurilukuisia kokouksia Kemissä, Rovanie- 
mellä, Kajaanissa ja Pietarsaaressa. Taantumukselliset oi- 
keistolehdet alkoivat kirjoittaa kommunistien tekemästä 
vaarallisesta kiihoitustyöstä. Maalaisliiton lehti 'Pohjolan 
Sanomat kirjoitti monta sivua Rovaniemen työläisnaisten 
kokouksesta, jossa tiesi olleen mukana talonpoikaisnaisia ja 
varotteli heitä liittymästä kommunisteihin. Lapualaisliikkeen 
nousun vuosina oli erittäin otollinen maaperä työläis- ja ta- 
lonpoikaisnaistenkin toimintaa organisoidessa.» 


Huomattavimmat tämänluontoiset naisten edustajakokouk- 
set olivat v. 1925 Helsingissä pidetty maatakäsittävä kokous, 
jossa oli edustajia useista kaupungeista ja maaseudulta ja 
joka loi pohjan koko liikkeelle sekä viimeinen, samalla suu- 
rin naisten kokous marraskuussa 1929. Siihen osallistui 
edustajia kaukaisia maakyliä myöten. Se kuohutti poliittista 
ilmapiiriä voimakkaalla rauhanvetoomuksellaan ja paljasta- 
malla suurten naisjoukkojen edustajille porvariston hankkeet 
sodan ja fasismin valmistamiselle maassamme. Kokouksessa 
mukana ollut Elina Hämäläinen kertoo sen valmis- 
teluista seuraavaa: 


»Olin ollut vasta muutaman päivän eräällä rakennust 
maalla, josta saimme kokoukseen kolme edustajaa. Mieltäni 
poltti ajatus, miten valinnan voisi hoitaa. En tuntenut en- 
nestään työtovereitani. Olin tiilien puhdistuksessa kahden 
muun naisen kanssa. He olivat innokkaita juttelemaan ja 
kaikille ohikulkijoille heillä oli sanottavaa, joka ei tosin 

ollut juuri valistavaa. Kun nämä naiset eräänä aamuna läh- 
tivät kahville ruokailutupaan, rohkaisin mieleni ja sanoin toi- 
selle heistä: 'Voisitteko tehdä pienen palveluksen ?' "Tehdään, 
kyllä tehdään, mitäs se olisi” 'Ilmoittaisit ruokailuhuonees- 
sa, ettei kukaan lähtisi pois heti syötyään, sillä ruokatunnin 
aikana on kokous.» 

Hän ilmoitti asian kahvia juomaan tulleille muurareille. 
Miehet nauroivat, että mistähän asiasta siinä kokouksessa 
keskustellaan, missä sinä olet kokoonkutsujana. Silloin tämä 
sanansaattaja oli vähän kimpaantunut ja sanonut: 'En minä 
mitään kokousta järjestä. Se uusi tyttö pyysi ilmoittamaan. 
Kaipa hän tietää, mitä on asiaa”, 

Ruokatunti tuli. Tunsin, että työtoverit odottivat uteliai- 
na. Kerroin asian ja siitä keskusteltiin. Sitten valittiin edus- 
tajat sunnuntain edustajakokoukseen. Ehdotin sitä työtove- 
riani, joka oli niin hyvin tiedoitustehtävän hoitanut. Toiset 
panivat vastaan. Luulivat kai, että hän sielläkin käyttää sa- 
manlaista kieltä kuin työpaikalla. Pidin kuitenkin kiinni eh- 
dokkaastani ja hänet valittiin yhdeksi kolmesta edustajas- 
tamme. 

Sunnuntain kokoukseen oli ehdokkaani ottanut mukaansa 
kynän ja paperia. Hän kirjoitteli ahkerasti muistiin ko- 
kouksessa kuulemaansa. Kun menimme maanantaiaamuna 
työhön, hän julisti heti: *Tänään on ruokatunnilla kokous!" 
Työpaikan toverit kokoontuivat tiiviisti ruokailuhuoneeseen. 
Avasin kokouksen ja annoin puheenvuoron toverilleni. Hän 
luki muistiinpanot, joita olikin pitkä rimpsu ja sanoi lo- 
puksi: 'Näistä ja monista muista hyvistä asioista siellä pu- 
huttiin, mutta minä en ehtinyt kaikkia kirjoittamaan.” 


Tänä aikana ilmestyi kerran kuukaudessa lehti »Työläis- 
ja talonpoikaisnainen». Se toimitettiin Helsingissä ja sen toi- 
mitus piti samalla yhteyttä edustajakokousten valitsemiin 
komiteoihin ja muihin naisjärjestöihin, jotka lehteä levitti- 
vät. Lehden toimitussihteerinä oli aluksi Tintti Kaihosalo, 
sitten Betty Peltonen. Hänen tultuaan vangituksi toistami- 
seen v. 1929 kutsuttiin hänen tilalleen viipurilainen Lyyli 
Heinonen. Vastaavana toimittajana oli aluksi Sofia Varvi ja 
myöhemmin Ida Reijonen. Tässä lehdessä julkaistiin v. 1929 
edustajakokouksen laajat päätökset, yhteensä 13 tiheästi pai- 

nettua, kaksipalstaista isoa sivua. Tämän johdosta lehti lak- 
kautettiin ja vastaava toimittaja Ida Reijonen tuomittiin 7 
kuukaudeksi vankilaan. Kuvaavaa silloiselle aktiivisten nais- 
ten mielialalle oli Idan suhtautuminen asiaan. Kun häneltä 
ennakolta tiedusteltiin, mitä hän tuumii, jos kokouksen pää- 
töksien julkaisemisesta tulee painokanne ja hän joutuu siitä 
vastaamaan, Ida vastasi: »Jos joudun toisten ansioista van- 
kilaan, niin valmis olen, pidän sen kunnian omanani», Ida 
joutui kuitenkin jo ennen tämän tuomion vahvistamista suu- 
remmalle tuomiolle omista ansioistaan. 


Valittuja ja valitsijoita 


Nykyisin pidetään vaaleja sinä mittapuuna, josta katso- 
taan poliittiset voimasuhteet maassamme. Kansalaissodan 
jälkeen, aina vuoteen 1944 ei siitä voida arvioida työväenliik- 
keen vaikutusta ensinkään. Koko tämän ajan oli suurelta 
osalta työläisiä riistetty äänioikeus. Niinpä monet voivat 
käyttää äänioikeuttaan ensi kerran vasta v. 1945 vaaleissa, 
vaikka olivat jo keski-iässä. Usean kerran vangittiin koko 
työväen eduskuntaryhmä. Työväestö ei voinut asettaa eh- 
dokkaikseen ketä halusi. Sillä ei ollut sanomalehdistöä ja 


järjestöverkostoa vaalityöhön käytettäväksi samalla tavoin 
kuin muilla puolueilla. Siitä huolimatta vasemmistolainen työ- 
väenliike teki sinnikkäästi työtä saadakseen omia edusta- 


jiaan valituiksi. Lainsäädännön ja kunnallisen toiminnan kan- 
nalta ei sillä ollut vaikuttavaa merkitystä. Edustajien kautta 
voitiin kuitenkin jotenkin seurata muiden puolueiden työtä 
valtion ja kuntien elimissä sekä tehdä paljastuksia porvaris- 
ton toimenpiteistä. 

Eräs niistä laeista, jotka v. 1917 oli joukkoliikkeen avulla 
saatu eduskunnassa ratkaistuksi oli uusi kunnallislaki, jonka 
mukaan työläiset pääsivät ensi kerran kunnallisvaaleissa 
äänestämään. Se tapahtui joulukuussa 1918. Niin vaikea 

kuin tilanne tällöin olikin, asetti työväestö omat ehdokkaan- 
sa. Sanomalehtiä ei ollut, suuri osa entisistä äänestäjistä oli 
vankiloissa. Naisten osuus vaaleissa tuli ratkaisevaksi. Vaa- 
lien tulos oli yllättävä itse työväellekin, mutta vielä enem- 
män porvaristolle. Helsingissä työväki tai 25 valtuustopaik- 
kaa, yhteensä valittiin 66. Punainen Tampere kunnostautui 
parhaiten. Työväki sai 24 valtuustopaikkaa porvariston 18 
vastaan. Vaalien tulos osoitti, että vallankumouksellisen 
nousukauden into ei ollut hävinnyt. 

Kevättalvella 1919 pidetyissä valtiollisissa vaaleissa koki 
porvaristo vielä suuremman järkytyksen. Ei uskottu työ- 
väellä olevan suuriakaan mahdollisuuksia. Jonkinlaisen ku- 
van siitä, paljonko työläisistä oli vailla äänioikeutta, voi saa- 
da esim. Helsingistä, jossa oli naisäänioikeutettuja 38,2 % 
enemmän kuin miehiä, mutta työläiskaupunginosissa jopa 
43 % enemmän. Aikaisemmin oli äänioikeutettuja naisia ja 
miehiä jokseenkin sama määrä. Niinpä voidaankin sanoa, että 
naiset kunnostautuivat, sillä työväki sai eduskuntaan kai- 
kesta huolimatta 80 edustajaa. Tosin niistä oli naisia vain 
10. Jotkut vaalipiirit eivät asettaneet ollenkaan naisehdo- 
kasta, toiset taas niin monta, että äänet menivät hajalle. 
Näistä oli entisiä edustajia vain Miina Sillanpää. Kun työ- 
väenliike hajaantui, kuuluivat nämä Anni Rytköstä lukuun- 


ottamatta oikeistosuuntaukseen. Useimpien olo eduskunnassa 
ei jäänyt pitkäaikaiseksi. Anni Rytkönenkin joutui miehensä 
kanssa vainonalaisena lähtemään maanpakoon. 
Seuraavissa valtiollisissa vaaleissa oli työväestö kahtena 
vaaliliittona. Tällöin sai Sosialistinen Työväenpuolue 27 
edustajaa, niistä 6 naista ja Sos.dem. puolue 53 edustajaa, 
joista 11 naista. Sosialistisen Työväenpuolueen naisedusta- 
jat olivat Elin Fagerholm Helsingistä, Emmi Mäkelin Kuo- 
piosta, Hilda Hannunen Vaasasta, Laura Härmä Turusta, 
Lempi Tuomi Jyväskylästä sekä helsinkiläinen Rosa Sillan- 
pää, joka valittiin Hämeen eteläisestä vaalipiiristä. 
Sosialidemokraateista tulivat valituiksi mm. Miina Sillan- 

pää, Aino Lehtokoski, Aino Malkamäki ja Anni Huotari. 
Tämän eduskunnan Sosialistisen Työväenpuolueen ryhmä, 
kaikki 27 edustajaa, joukossa nuo 6 naista, vangittiin elo- 
kuussa 1923. Jälleen oltiin tynkäeduskunnassa kuten v. 1918. 

Vaikka vasemmistotyöväestöllä ei nyt ollut puoluetta, joka 


seuraavan vuoden vaaleissa olisi asettanut ehdokkaita, ei 
se suinkaan jättäytynyt syrjään. Muodostettiin Sosialistisen 
työväen ja pienviljelijäin vaaliliitto, joka sai 18 edustajaa. 
Niissä ei ollut yhtään naista, sos.demeistä valittiin 9 naista. 

Vaikeuksista huolimatta jo seuraavissa vaaleissa 1927 voi- 
tettiin kaksi paikkaa ja nyt tuli vasemmiston ryhmään myös 
kolme naista, Ida Hämäläinen Viipurista, Siina Urpilainen 
Oulun piiristä ja Martta Lehtonen Helsingistä. Viimeiset 
vaalit, missä vasemmistotyöväki sai olla mukana ennen so- 
taa, olivat v. 1929. Silloin voitettiin jälleen 3 paikkaa, mutta 
naisista tuli valituksi vain Siina Urpilainen. Ida Hämäläinen 
oli vangittu ja Martta Lehtonen lähtenyt Amerikkaan. Fa- 
sistisen Lapuan liikkeen nousu v. 1930 lopetti sen ryhmän 
työn eduskunnassa, joka oli työtätekevän väestön etuja re- 
hellisesti ajanut ja taistellut maamme perustuslaeissa jo v. 
1905 säädetyistä kansanvaltaisista oikeuksista myös maam- 
me työväestölle. Tästä eduskuntaryhmästä vangittiin ne, 
jotka olivat säästyneet lapualaishuligaanien kyydityksiltä. 
Sen ainoa naisedustaja oli saanut viimeksimainitun kohtalon. 


Elämän puolesta, sotaa vastaan 


Paljon tarvittiin työväenliikkeessä ja työläisnaisliikkeessä 
sen mukana voimavaroja ja tarmoa uusien järjestömuoto- 
jen löytämiseksi lakkautettujen tilalle, katkenneiden jäsen- 
yhteyksien uudelleen solmimiseksi ja muiden vainotoimen- 
piteistä johtuneiden häiriöiden korjaamiseksi. Siitä huolimatta 
kyettiin sentään aina vetämään esiin kullekin ajankohdalle 
sopivat vaatimukset työtätekevän kansan oikeuksista. 


6 — Huomenen tiellä 81 


20-luvun keskivaiheilla kohosi maamme teollisuustuotanto 
nopeaa vauhtia, mutta työläisten palkat pysyivät jatkuvasti 
sangen alhaisina. Ensimmäisen maailmansodan aikana ja 
jälkeen ollut inflaatio oli pudottanut realipalkat aivan mi- 
tättömiksi. Ei edes tämän vaikutusta palkkoihin korjattu 
pyytämättä tai vaatimatta. Työläisten oli kaikista palkan- 
korotuksista kamppailtava, joskaan ei aina lakkoon asti. 
Mutta niihinkin jouduttiin 20-luvulla usealla eri ammatti- 
alalla, sellaisillakin, missä työläisten enemmistö oli naisia, 
Niitä olivat mm. Hyvinkään kutomatehtaan lakko v. 1928, jo- 
ka kesti 29 viikkoa, siis yli puoli vuotta, käsittäen 1100 
työläistä, ja samanaikaisesti Nokian kumitehtaan lakko, joka 
koski 820 työläistä ja kesti lähes vuoden. Muissakin suu- 
rissa lakoissa, joista Crichton-Vulcanin lakko ja työnanta- 
jien sen yhteydessä julistama metallisulku tuli kuuluisim- 


Öön perhe häädettynä lakon vuoksi Martinniemellä 

maksi, oli naisia mukana. Myös satamalakko sekä Kemin 
saha- ja lautatarhatyöläisten lakko olivat naisiinkin nähden 
paljon vaikuttavat. Kun useat työnantajat omistivat vuokra- 
taloja, joissa työläiset asuivat, ryhtyivät he suorittamaan 
perheitten häätöjä, mikä teki lakkolaisten aseman vaikeaksi. 
Tämä merkitsi ankaraa kamppailua työväenliikkeen kaikilla 
toimintasaroilla. Lakkolaisten tukeminen sekä taloudellisesti 
että solidaarisuuden merkeissä tuli naisten toiminnassakin 
ajankohtaiseksi. Työnantajilla oli apunaan nk. Pihkalan rik- 
kurikaarti, jota he kuljettivat lakkoja murtamassa. Siitä huoli- 
matta työläiset kestivät sitkeästi, mikä ilmenee lakkojen kes- 
toajasta. Mutta kamppailu oli ankaraa ja tulokset jäivät vä- 
häisiksi. 

Kun 20-luvun lopulla alkanut yleismaailmallinen pula 
alkoi tuntua Suomessakin, valmistautui porvaristo lyömään 
työväenliikkeen kokonaan hajalle. Ryhdyttiin nostamaan 
fasismia kansanliikkeen nimellä, mistä sitten lapualaisliike 
syntyikin. Tämän vuoksi nousi taistelu rauhasta sekä sodan 
ja fasismin vastustaminen koko työväenliikkeessä keskeiseksi 
kysymykseksi. Elokuun ensimmäistä päivää vietettiin 
kansainvälisenä — sodanvastaisena päivänä, —»Punaisena 
päivänä», jolloin järjestettiin suuria kokouksia ja mielen- 
osoituksia joka puolella maata. Virkavalta koetti saada 
näissä aikaan epäjärjestystä. Poliisit pamputtivat osanottajia 


ja häiritsivät muutoinkin. Olipa monin paikoin armeijakin 
hälytystilassa. 

Tänä aikana olivat laulut hyvin taisteluhenkisiä ja niitä 
laulettiin kaikissa tilaisuuksissa. Niitä laulettiin myös 
sellaisella innolla, että ne tulivat todella sydämestä, kun 
kutsuttiin » Veikot, siskot, barrikaadein luo!», sillä tunnettiin 
että »jaloa, suurta taistella on ihmisoikeudesta». Vappu- 
marsseihin varustauduttiin punaisilla huiskuilla, joita oli 
varsinkin = nuorisoliittolaisilla jokseenkin = kaikilla. Kun 
marssiessa laulettiin »Nyt lippu tää jo nostakaa, sen suojass” 
elää, kuolla saa», nousivat punahuiskut. Niitä heilutettiin 

korkealla, jolloin ne lainehtivat marssin tahdissa. Jos jossakin 
kokouksessa tai juhlassa pidätettiin puhuja tai joku muu 
— niinkuin usein tapahtui — taikka tilaisuus hajoitettiin, 
kajahti heti voimakkaasti: »Riistäjät ruoskaansa selkäämme 
soittaa, vastassa valkoinen armeija on». 

Kaikessa tämänkaltaisessa olivat naiset muiden työläisten 
mukana. Mutta sen lisäksi heillä oli omat merkkipäivänsä ja 
toimintamuotonsa. Niinpä vietettiin Kansainvälisen Naisten- 
päivän merkeissä erikoista naisten valistusviikkoa, jolloin 
järjestettiin runsaasti kokouksia ja juhlia. Ellei saatu aikaan 
suurempaa, pidettiin pieniä tilaisuuksia, mutta tätä päivää ei 
unohdettu vaikeimpinakaan aikoina. Rauhankysymys oli 
silloin niinkuin on aina ollut tämän päivän pääkysymys. 
Niinpä sen merkeissä hyväksyttiin v. 1929 julistus, jossa lau- 
suttiin seuraavaa: 

»Työtätekevien naisten on kiinnitettävä täysi huomio 
uhkaavaan sodan vaaraan. Kapitalistinen maailma 
varustautuu sotaan, mikä merkitsee miljoonien työtätekevien 
teurastusta. Järkkymätön tosiasia on, että sotavalmistelut 
ovat käynnissä ja ne nielevät yhä suuremmiksi kasvavat 
sotamiljoonat. Kapitalistisen maailman ristiriidat kärjistyvät, 
mutta uhkaavana on myös valmistelut työläisten ja talon- 
poikaiston maata vastaan. Sodat siirtomaissa ovat käynnissä 
ja niillä orjuutetaan yhä enemmän näitä kansoja.» 

Työläis- ja —talonpoikaisnaisten — edustajakokouksissa 
käsitellyt kysymykset olivat siis 20-luvulla ja varsinkin sen 
loppupuolella osittain samanlaisia kuin ovat nykyhetken 
kysymykset demokraattisessa naisliikkeessä. Kun Tannerin 
hallituksen aikana käsiteltiin eduskunnassa sotatilalakia, 
käsiteltiin sitä myös kaikissa naisten edustajakokouksissa 


ja se tuomittiin jyrkästi, samoin kuin muutkin sodan- 
valmistelut, Naiset tekivät myös työtä sotatilalain estämiseksi 
järjestettyjen mielenosoitusten onnistumiseksi. Helsingin 
työväentalon pihamaalla pidetyssä mielenosoituskokouksessa 
oli silloin, v. 1926, n. 5000 osanottajaa. Tämän sekä monien 
muiden työläisten järjestämien vastalauseiden vaikutusta oli, 

että lain hyväksyminen saatiin estetyksi. Lapuanliikkeen ja 
talonpoikaismarssin turvin muodostettiin kesällä 1930 
Svinhufvudin hallitus. Se oli vasta yhden yön vanha, kun 
se jo antoi uuden esityksen sotatilalaiksi. Eduskunta, jossa 
ei enää ollut varsinaisia työväen edustajia, hyväksyi sen. 

Tällaisilla toimenpiteillä Suomen valtiovalta osoitti. 
olevansa mukana sodan valmisteluissa. Siksi tuli taistelu 
sotaa ja fasismia vastaan 20-luvun loppupuolen tärkeim- 
mäksi kysymykseksi. Kun SKP kutsui joukkojaan järjestel- 
mälliseen taisteluun sotahankkeita ja fasistien vallan- 
kaappaushankkeita vastaan, kantautui tämä myös 
naisjärjestöjen tietoon. Jouduttiin vakavasti käsittelemään 
sodanvastaisen joukkotoiminnan järjestämistä, sillä tämä 
kysymys pidettiin tärkeänä ennen kaikkea naisille, 

Nämä olivat asioita, joita käsiteltiin naisten edustaja- 
kokouksissa kautta maan. Edustajakokoukset eivät olleet val- 
tiovallalle mieluisia. Siksi niitä vainottiin. V. 1929 Helsin- 
gissä pidetty suuri työläis- ja talonpoikaisnaisten edustaja- 
kokous puolusti tinkimättä kansan oikeuksia vaatien, että 


»Pulan kustannukset on asetettava sen aiheuttajain, 
kapitalistien kannettaviksi. 

Valtion, kuntien ja kapitalististen tuotantolaitosten taholta 
on järjestettävä riittävästi töitä sitä haluaville tai maksettava 
elintasoa vastaava palkka työttömyysajalta. Työpalkkoja 
on kohotettava. Tuotannon rationalisointi, jonka tarkoituk- 
sena on työläisten elinehtojen huonontaminen, on lopetettava. 

Työttömyydestä, kadosta ja epäsuotuisista oloista kärsi- 
mään joutuneilta työläisiltä ja pienviljelijöiltä on kuoletettava 
kaikki valtiolliset, kunnalliset ja kirkolliset verot ja 
maksut sekä velat jms. rasitukset sekä asetettava ne 
riistävien luokkien kannettaviksi noudattamalla jyrkästi 
kohoavaa veroasteikkoa. 

Fasismin hyökkäystä ja sodan vaaraa vastaan on käytävä 
tarmokasta taistelua. Suojeluskunnat ja ohrana on lakkau- 
tettava ja yhteiskunnallisten varojen myöntäminen niille 
on lopetettava. Sotalaitosta ja sen menoja on supistettava.» 


Taas ajojahti käy... 


Kaikki vasemmistolaisen työväenliikkeen järjestöt lakkau- 
tettiin v. 1930. Ankara ajojahti kävi työläisten vangitsemi- 
seksi. Mussolinin Italiaa ja fasistista Japania lukuunottamatta 
ei missään maassa ollut niin paljon poliittisia vankeja kuin 
Suomessa 30-luvun alkupuolella. Vasta Hitlerin natsismi 
kehitti Saksassa sekä miehittämissään maissa valtiollisen 
vainon huippuunsa. 

Vainoista huolimatta työ jatkui, mutta vain maanalaisena, 
salaisena. Niin tapahtui naisten toiminnassakin. »Työläis- ja 
talonpoikaisnainen» alkoi ilmestyä salaisena. V. 1935 
kansanrintamakaudella se muutti nimensä Naisten lehdeksi. 
Naisten työ muodostui tänä aikana suurelta osaltaan valtiol- 
listen vankien avustustyöksi. 30-luvulla sisältyi siihen paljon 
epäitsekästä uhrautumista, pelotonta tarmoa toimia salaa, 
kun julkisuus oli kielletty, tehdä kaikki niiden hyväksi, jotka 
yhteisen asian vuoksi istuivat vankilassa. 

Tämän uhrautuvan työn arvo on ollut maamme työväen- 
liikkeelle uskomattoman suuri. Sen tietää ja tuntee jokainen 
vankilassa ollut toveri. Se aineellinen tuki, mikä suurimmalta 
osaltaan naisten kautta vankilaan kulki, on pelastanut 
monen ihmisen elämän ja terveyden ja ollut kaikille 
kohtalaisen kunnon säilyttäjänä. Aineellisen tuen ohella on 
vankien avustustyö merkinnyt ehkä vielä enemmän taistelu- 
tarmon ja henkisen vireyden säilyttäjänä. Tätä se on ollut 
ainakin niille perheille, jotka ovat voineet luottaa siihen, 
että Puna-Avun kerhot pitävät huolen lasten ja perheitten 
välttämättömistä tarpeista. 

Puna-Avun työllä, jota suoritti myös salaisena ilmestyvä 
lehti »Punainen huoltotyö» oli muun ohella kasvattava ja 
valistava merkityksensä. Se veti piiriinsä usein humaanisen 
mielen omaavia, joskin poliittisesti vielä kehittymättömiä 
ihmisiä, jotka vainonalaisessa asemassa toimien kasvoivat 
työväenluokan taistelijoiksi. 

Ohranan palkkaamat provokaattorit yrittivät monenlaisin 
provokaatiotoimenpitein hajoittaa kommunistisen puolueen 
organisaatiota sekä kaikkea sen lähellä olevaa toimintaa. 
Vaino kohdistui huoltotyöhönkin. »Tänään he, huomenna 
ehkä jo me. Muista tovereitasi» Näin luki eräässä 
Puna-Avun julistuksessa, mutta sitä huomista ei pelätty. 

Vankien ja heidän omaistensa avustustyöstä 30-luvulla 
puhuttaessa ei voida jättää erityisesti mainitsematta rouva 
Mary Pekkalaa. Hänen miehensä, kansanedustaja, 
tuomari Eino Pekkala joutui v. 1930 yhdessä kansanedustaja 
Rötkön kanssa lapualaisten kyyditsemäksi. Heidät ryöstettiin 
eduskunnan perustuslakivaliokunnasta. Mutta sen sijaan, 
että kyyditsijät olisi vangittu ja tuomittu, vangittiin ja 
tuomittiin kyydityt. Tällöin joutui rouva Pekkala, joka itse 
oli Englannin alamainen eikä osannut edes maan kieltä, 
vastakkain Suomen valtiovallan kanssa. Hiljaisesta ja 
vaatimattomasta olemuksestaan huolimatta hän osoitti 
ihmeellistä tarmoa ja kollektiivisuutta. Hän näki vääryyden, 
ei ainoastaan omaan mieheensä kohdistuneena, vaan 
kokonaisena, koko työtätekevää kansaa koskevana. Häntä 
itseään suojasi ohranaa vastaan Englannin alamaisuutensa. 
Sen hän arkailematta käytti samoin kuin runsaasti yksityisiä 
varojaankin Vankien Avun hyväksi, joka hänen ympärilleen 
muodostui. 

Vankien Apu muodostui ensi sijassa vankien omaisten 
järjestöksi. Sen toiminta laajeni maata käsittäväksi suorittaen 
sitä tehtävää, mitä ohranan toimesta lakkautetut huolto- 
yhdistykset olivat tehneet. 

Ei ohrana suinkaan antanut Mary Pekkalankaan rauhassa 
tämänkaltaista tehtävää suorittaa. Kotitarkastuksia pidettiin 
ja kuulusteluissa kuljetettiin. Mary Pekkala puolustautui 
sitkeästi eikä hänen kärsivällisyytensä loppunut, vaikka 
ohranan taholta yritettiin. Paitsi vankien avustustyötä on 
Mary Pekkala antanut toiminnallista tukeaan myös maamme 
rauhanliikkeelle jo ennen sotaa ja sen jälkeen. 

Tytöt »yliopistossa» 


Kun pakkotoimenpiteet sulkivat työläisiä pois normaalista 
elämästä, perheensä ja omaistensa, työnsä ja toveripiirin pa- 
rista, oli heidän löydettävä parhaimmat keinot kestääkseen 
pakkovallan. Ensimmäisen kerran tuli monelle, ainakin nai- 
sista, tilaisuus käyttää aikaa itselleenkin. 

Niin kauan, kun Hämeenlinnan Keskusvankilassa, jossa 
valtiolliset naisvangit tuomiotaan »lusivat», oli mahdollisuus 
järjestää edes vähän yhteishetkiä ja ottaa kirjoja myös van- 
kilan ulkopuolelta, oli elämä vielä jotakuinkin siedettävää, 
ellei ollut sairas. Ruokakysymyskin järjestyi, sillä lisäruoka, 
mitä omaisilta ja ystäviltä saatiin, tasattiin tovereitten kes- 
ken. Työpäivä oli tosin 10-tuntinen, mutta kun ei ollut me- 
noja, niin illat ja sunnuntait tulivat käytettyä hyvin. Tove- 
rien tuki rohkaisi niitä, jotka tavalla tai toisella tukea tar- 
vitsivat, 

Mutta 30-luvulla ja sodan aikana ei näin ollut. Valtiollis- 
ten vankien oikeuksia vähennettiin aste asteelta, kunnes ne 
sodan aikana otettiin kokonaan pois. — Turvasäilöläiset oli- 
vat tutkintovangin asemassa. — Sen lisäksi suoritettiin eris- 
tämisiä ja tuomittiin yhtämittaisia »vesileipä-kovavuode»- 
rangaistuksia tai pimeätä koppia. Kun omia kirjoja ei enää 
ollut ja eristyksellä ei saanut edes vihkoa ja kynää — muuta 
kuin kivitaaulun kynineen — kävi opiskelukin vaikeaksi. 
Mutta sittenkin opiskeltiin. 

Näissä oloissa täytyi vangin kehittyä äärimmäisen tar- 
kaksi ja nokkelaksi. Vankilaviranomaiset sanoivat, että kun 
te yhdestä konstista palatte, niin te toisen keksitte. Tottakai. 
Oli pakko. Niinpä oli vangin opittava hyväksi sähköttäjäksi. 
Se oli konsti, jota voi käyttää, vaikka siitä joskus paloikin. 
Missään muissa oloissa ei ihmisellä ole sellaista muistia ja 
keskittymiskykyä kuin tällaisen pakon alaisuudessa. Kurin- 
pito-osastolla oli jokainen yksinäissellissä ja teki työtä siellä 
eikä työhuoneella. Vaikka ei ollut käytössä luvallista kynää 

ja paperia eikä vankilan kirjastosta saanut edes kirjoja oman 
valinnan mukaan, niin siitä huolimatta opiskeltiin pitkä oh- 
jelma imperialismin kaudesta. Opiskeluaineisto kirjoitettiin 
siellä noin viitenätoista 10—20 sivua pienen pientä tekstiä 
käsittävänä »lunttana». Siitä olisi tullut noin 200-sivuinen 
kirja. Lunttia seurasivat kontrollikysymykset, joihin opiske- 
lijat vastasivat. 

Mitä vaikeammiksi olot muuttuivat, sitä tärkeämpää oli 
säännöllinen yhteydenpito tovereihin ja säännöllinen ajatus- 
työ. Paitsi sitä hyötyä, mitä se antoi tietojen kasvamisena, 
oli se hermoston kunnossapidon kannalta hyvinkin tärkeä 
keino. 

Mutta vankilassa myös taisteltiin, ennen kaikkea niistä 
oikeuksista, jotka lain mukaan valtiollisille vangeille kuului- 
vat. Kun fasistinen liike alkoi nostaa päätään v. 1929, alet- 
tiin ensimmäiset kiristykset valtiollisten vankien oikeuksiin- 
kin nähden. Vangit vastasivat siihen syömälakolla, joka alkoi 
Tammisaaren pakkotyölaitoksessa ja levisi sieltä muihin van- 
kiloihin. Sen tukemiseksi Suomen Ammattijärjestö julisti 
yleislakon, joka ei onnistunut toivotussa laajuudessa. Vangit 
saivat kuitenkin riistettyjä oikeuksiaan takaisin. 

30-luvun alkupuolella kiristyivät valtiollisten vankien olot 
uudelleen. Kirjojen saantia, kirjeenvaihtoa omaisten kanssa 
ja yhdessäolon hetkiä supistettiin. Keväällä 1932 kiellettiin 
sanomalehtien saanti kokonaan. Kylmyydellä, epäsiisteydellä 
ja kelvottomalla ruoalla ryhdyttiin kiusaamaan vankeja. Mo- 
nelta kymmeneltä vangilta otettiin Hämeenlinnassakin val- 
tiollisten oikeudet ja heidät suljettiin erikoiseen ku- 
rinpito-osastoon. Yhteys omaisiin estettiin jopa vuodeksikin. 
Surkeinta se oli äideille, jotka eivät saaneet tietää mitään 
pienistä lapsistaan. Tätä vastaan ryhtyivät valtiolliset van- 
git syömälakkoon v. 1933. Miehiltä se vaati 4 kuolonuhria. 

Kyllä naisetkin joutuivat antamaan vankilassa kuolonuh- 
reja, mutta se tapahtui sairauden ja hoidonpuutteen vuoksi. 
V. 1925 kuoli Estella Ketola Porista. Hän oli fyysilliseltä 

kunnoltaan heikko kestämään niitä vaikeuksia, jotka häntä 
vankilassa kohtasivat. Hän kirjoitteli paljon runoja ja lau- 
luja. Tunnetuin niistä on: 

»Taas ajojahti käy eikä valoa näy. 

Taas vankilat uhreista täyttyy . . .» 

Vankila maksoi hänelle elämän. Vaikka henkinen voima 
auttoi paljon terveyden säilymiseen vankilassa, niin hehku- 
vinkaan henki ei voi estää elämän liukumista hauraasta ruu- 
miista, jota ei ole mahdollisuus hoidolla auttaa. Estellan hau- 
taustilaisuudesta Porissa muodostui suuri mielenosoitus val- 
tiollista vainoa vastaan. Siinä oli osanottajia yli 2.000 hen- 
keä. 

Muista vankilassa kuolleista naistovereista mainittakoon 
Hilma Toivola, kuoli v. 1926, Olga Tajakka v. 1931 ja Bertta 
Puustinen 1932. Vankilassa kuolleiden tovereitten hautauk- 
sesta muodostui aina valtava surumarssi, jonka valtiovalta- 
kin käsitti mielenosoitukseksi vainoa ja vankilaterroria vas- 
taan. Usein miehitettiin poliisivoimin hautojen ympäristö ja 
kansajoukko hajoitettiin kesken hautaustoimenpitein. Toisi- 
naan taas hautajaisyleisöä ei päästetty haudan lähellekään. 

Kaikesta vakavuudesta huolimatta sai huumori ja toveril- 
linen lämpö sijansa valtiollisten vankien elämässä. Käsin- 
kirjoitettu lehti välitti ajatuksia ja mielialoja vangilta toiselle. 
Huumori puhkesi parhaiten esiin aina silloin, kun lähtijälle 
muistutettiin hänen edesottamuksistaan ja annettiin »eväitä». 

Itsenäisen Suomen aikana on valtiollisista syistä tuomituita 
ollut, v. 1918 tuomituita lukuunottamatta, 4690, niistä naisia 
781. Tästä määrästä ovat poissa painokannejutut ja muut 
sellaiset, joita lain mukaan ei pidetty suoranaisina valtiollisina 
tuomioina. Myös sodan aikana tuomitut tai muuten vankilaan 
suljetut eivät sisälly tähän. Tuomioiden määrä oli yhteensä 
13.680 vuotta, josta naisten osalle tulee n. 2500 vuotta. Tuo- 
miot olivat ennen sotaa 1—8 vuoteen, mutta on naisia, jotka 
ovat olleet yli 10 vuotta vankilassa joutuen sinne useamman 
kerran. 

Ihmisoikeuksien puolesta 


Fasistien vallankaappaus Saksassa vavahdutti kaikkia 
niitä, jotka eivät hyväksyneet sotaisen taantumuksen valtaan- 
pääsyä, ja jotka eivät olleet tähän asti uskoneet sen 
mahdollisuuteen. Jo lapuanliike oli muokannut edistys- 
mielisen sivistyneistön mielialaa lähentymään taantumuksen 
ja sodan vastustajia, mutta nyt heissä alkoi ilmetä 
antifasistista —toimekkuutta. Useat sosialidemokraattiset 
työläisetkin käsittivät nyt fasisminvaaran. Työ yhteis- 
rintaman ja kansanrintaman aikaansaamiseksi löysi nyt 
otollista maaperää. 

Lapuanliikkeen nousun vaiheissa oli kaikki vasemmisto- 
laiset lehdet lakkautettu valtiovallan toimesta. Aikaisemmat 
lakkautukset olivat usein määräaikaisia ja aina saatiin jokin 
toinen lehti tilalle, sillä niitä ilmestyi sentään useita eri 
puolilla maata. V. 1923 lakkautetun Työmiehen jälkeen tuli 
päälehdeksi Työväenjärjestöjen Tiedonantaja. = 30-luvun 
alkupuolella ei ollut oikeastaan mitään julkista lehteä, joka 
olisi rohjennut ryhtyä arvostelemaan olevia oloja. 

Kun tässä tilanteessa alkoi ilmestyä lehtiä, joiden asenne 
oli sodan ja fasismin vastainen, mm. viikkolehti »Tulenkan- 
tajat», oli se suuresta merkityksestä rauhantahtoisille ihmisil- 
le. Se toi ajan synkkyyteen edes vähän sitä valoa, jota todella 
kaivattiin. Tulenkanajia toimitti Erkki Vala ja sitä rahoitti 
Mary Pekkala, joka oli koonnut ympärilleen joukon vapaa- 
mielistä sivistyneistöä. Lehti kokosi piiriinsä akateemista nuo- 
risoa, kirjailijoita ja muuta sivistyneistöä, joka pulan ja mui- 
den ajan vaikeuksien vuoksi oli alkanut lähentyä työväkeä. 
Akateeminen Sosialistiseura alkoi myös kiinnittää entistä 
enemmän huomiota yhä kasvavaan fasismin vaaraan ja so- 
dan valmisteluihin. Se julkaisi Soihtu-lehteä, joka oli teoreet- 
tisempi eikä niin laajalle levinnyt kuin Tulenkantajat. Näi- 
den lisäksi alkoi kerran viikossa ilmestyä Nykyaika, joka le- 
visi etupäässä vapaamielisen porvariston keskuuteen sekä 

Kirjallisuuslehti, jonka levikki oli ehkä laajin. Sen toimitta- 
jana oli Jarno Pennanen. Näiden Helsingissä ilmestyvien 
lehtien rinnalla alkoi Vaasassa ilmestyä Folkviljan. Sitä toi- 
mitti Georg Backlund. On selvää, että nämäkin lehdet oli- 
vat ankaran sensuurin alaisia ja joutuivat usein vaikeuksiin 
viranomaisten kanssa. Siitä huolimatta ne kokosivat ympä- 
rilleen myös sivistyneistön naisia. Maija Savutie, Kaisu- 
Mirjami Rydberg ja Elvi Sinervo olivat Kirjallisuuslehden 
avustajia ja myös yhteistyössä sodan ja fasismin vastusta- 
jien kanssa. Keskustelutilaisuuksia ajan kysymyksistä ryhdyt- 
tiin järjestämään ei ainoastaan Helsingissä, vaan muissakin 
kaupungeissa. Näillä oli suuri yleisömenestys ja selvästi fa- 
sisminvastainen yhtenäinen mieliala. 

Järjestöllisesti huomattavaksi yhteydenpitäjäksi vapaamie- 
liseen sivistyneistöön tuli Ihmisoikeuksien Liitto. Sen ja koko 
kansanrintamaliikkeen huomattavin ja tunnetuin persoona oli 
professori Väinö Lassila, jonka sisar, Tampereen tyttöly- 
seon lehtori Tyyne Lassila tuli naisten keskuudessa keskei- 
seksi. Jäsenmäärältään tämä järjestö ei tullut kovin laajaksi, 
sillä siihen vältettiin kokoamasta niitä poliittisesti merkittyjä 
henkilöitä, joiden vuoksi sitä olisi ruvettu syyttämään kom- 
munistiseksi. Tämän järjestön osastoja oli useissa kaupun- 
geissa ja niihin kuului suurelta osaltaan naisia. 

Huomattavimmaksi kamppailuksi muodostui 30-luvun puo- 
livälissä Toivo Antikaisen oikeusjutun vaiheilla ollut toi- 
minta, mihin naisetkin osallistuivat aktiivisesti. Taantumuk- 
sellisten piirien taholta suunniteltiin ja vaadittiin Toivo An- 
tikaiselle kuolemantuomiota. Koska sellaista tuomiota ja sen 
täytäntöönpanoa koskevaa lakia ei maassamme ollut, ryh- 
dyttiin fasistiselta taholta äänekkäästi vaatimaan kuoleman- 
rangaistuksen käytäntöönottoa poliittisista rikoksista. Kes- 
kusteltiin jo siitä, olisiko hirtettäessä pantava solmu niskan 
vai kaulan puolelle. Kuolemanrangaistuksen käytäntöönotto- 
vaatimus sinänsäkin nostatti laajat kansalaispiirit sitä vas- 
taan. Mutta oli selvästi nähtävissä, että asian esille vetämi- 

nen juuri nyt tähtäsi Antikaisen saattamiseen näiden pyrki- 
mysten ensimmäiseksi uhriksi. Tässä tilanteessa ei ollut varaa 
tuhlata aikaa. Sen havaitsivat kuolemanrangaistuksen vas- 
tustajat. Ryhdyttiin keräämään nimiä suureen, kuolemanran- 
gaistusta vastustavaan adressiin. Lyhyessä ajassa, ilman mi- 
tään julkista mainosta, siihen saatiin 127.127 nimeä. Tosin 
adressi asian kiireellisyyden vuoksi jätettiin eduskunnan pu- 
hemiehelle jo silloin, kun siinä oli vasta vähän yli 68.000 
nimeä. Etäisemmiltä seuduilta tulleet vietiin myöhemmin. 
Adressi käsittää kokonaisuudessaan 7 noin 10 sentin vah- 
vuista ison arkin kokoista kirjaa. 

Naiset ovat aina joutuneet suorittamaan käytännöllisiä 
juoksutehtäviä. Niinpä he olivat valmiit tähänkin. Äänettö- 
mästi, ilman mitään kohua kuljetettiin adressilehtiä ovelta 
ovelle, Niin onnistuttiin työ tekemään ohranan häiritsemättä. 
Asia tuli julkisuuteen suurena yllätyksenä. 

Naisten osuus yhteis- ja kansanrintamaliikkeessä ei ollut 
muutoinkaan vähäinen. Vankilasta vapautuneet olivat tot- 
tuneet järjestöelämään. He liittyivät niihin järjestöihin, joissa 
voivat tehdä ainakin rauhan työtä ja veivät aina tuttavia 
mukanaan. Työväenopistojen opiskelijamäärä lisääntyi ja nii- 
den toiminta virkistyi. Helsingin Toveriseura laajeni suu- 
reksi, Tampereella sosdem. klubi ja sosdem. nuoriso-osasto 
niinikään. Muilla paikkakunnilla kehitys kulki samaan suun- 
taan. Näistä lähti sittemmin se nuorten naisten joukko, joka 
sodan aikana otti rohkeasti osaa rauhantyöhön. 

Myös ammatilliset järjestöt ja niiden naisjaostot kasvoivat 
erittäin vilkkaasti. Uudet tulokkaat olivat suurelta osaltaan 
lakkautettujen ammatillisten järjestöjen entisiä jäseniä. He 
olivat aktiivisia ja luottamusta herättäviä. Jäsenistö rupesi 
valitsemaan heitä erilaisiin luottamustehtäviin, joten yhteis- 
työn mahdollisuudet kasvoivat nopeasti. 

Ammattiyhdistysnaiset järjestivät vuosittain pari viikkoa 
kestäviä Pohjoismaisia opintopäiviä. V. 1938 ne olivat Tuk- 
holmassa. Siellä oli mukana Suomestakin useita ns. vasem- 

— Marjamäki, 

Aino Järvinen, 

Eräs Ruotsin suo- 
malainen, 

Elli Stenberg, 

tuntematon, 

Lempi Lehti, 

Alli Ojansuo, 

Laura Härmä. 


Pohjoismaisilla opintopäivillä olleita suomalai- 
sia Tukholmassa v. 1938 retkeilyllä Skansenilla. 


mistolaisia, niitä jotka pitivät tärkeänä, että myös ammatti- 
yhdistysliike osallistuisi sodan- ja fasisminvastaiseen kamp- 
pailuun, sillä fasismi oli uhkana myös ammattiyhdistysliik- 
keelle ja sodanvaara kaikille. Fasisminvastainen henki tuntui 
muiden pohjoismaalaisten keskuudessa ehjemmältä kuin suo- 
malaisten. Rouva Sonja Branting, jonka nimi tuli kuuluisaksi 
varsinkin Espanjan sodan aikana hänen aktiivisuudestaan 
avustuskamppailussa, piti opintopäivillä selostuksen Saksan 
fasismista, mikä kauhisti ja kuohutti mieliä. 

Hyvää sodan- ja fasisminvastaista työtä teki myös sivis- 
tyneistönaisten piirissä Naisten Vapauden ja Rauhanliiton 
Suomen osasto, jonka puheenjohtajana toimi professorin 
rouva Toini Iversen. Joitakin työläisnaisia liittyi siihen mu- 
kaan, jotta voitiin tämänkin kautta laajentaa suureksi toivot- 
tua kansanrintamaa. Vähäisestä jäsenmäärästään huolimatta 
tämä järjestö toimi rohkeasti juutalaispakolaisten sekä Abes- 
sinian ja Espanjan sodan uhrien auttamiseksi. 

Espanjan sodan uhrien avustaminen oli todella laajaa nais- 
ten yhteistoimintaa ja siitä muodostui 30-luvun suurin jouk- 
kokamppailu. -Toinen tärkeä kamppailu oli eduskuntavaalit, 

jolloin kommunistinen puolue kehoitti jäseniään äänestämään 
niitä sosialidemokraattien ehdokkaita, jotka olivat rauhan 
kannalla, koska kerran vasemmistoväestö ei saanut asettaa 
omia ehdokkaitaan. Näin saatiin eduskuntaan mm. Mauri 
Ryömä ja Cay Sundström, jotka Akateemisen Sosialistiseu- 
ran piiristä olivat tulleet eniten työläisten luottamusta naut- 
tiviksi. Naisia ei tosin saatu lisää. 

Tänä aikana tulivat jälleen käytäntöön työväentalojen ra- 
vintolat juttutupina, joissa väiteltiin kovasti. Mutta nekin 
tulivat ohranan vainoamiksi ja mikä pahinta, niitä ei hy- 
väksytty oikein työväentalojen johtokuntienkaan taholta. Va- 
semmistosuuntaa vierottiin yhä. Sos.dem. puolueosastoista 
ryhdyttiin erottamaan niitä, jotka katsottiin vasemmistolai- 
siksi. — Suomen Työläisnaisliitto oli pitänyt ovensa suljet- 
tuina näiltä. Sen jäseneksi pääsyä valvottiin tarkasti. 


Rauhan sankareita sodan oloissa 


»Sankari suurin ei hän ken surmaa tuo. 
Suurin on hän, joka työllään rauhaa luo.» 
R. Woollstein 


Huolimatta sodan- ja fasisminvastaisen toiminnan laajen- 
tumisesta maassamme, huolimatta yhteis- ja kansanrintaman 
saavuttamasta kansansuosiosta, saivat fasistiset sotapoliitikot 
ämisvaltaa silloin, kun natsi-Saksa oli alkanut avoi- 


mää 
men hyökkäyksen Euroopassa. Kansan tahdosta välittämättä 
Suomi sidottiin suurvaltojen sotapolitiikkaan, ensin näennäi- 
sen itsenäisesti omaan talvisotaansa. Sen jälkeen solmittiin 
rauha, mutta sitä alettiin heti rikkoa ryhtymällä nopeasti so- 
tavarusteluihin uudella rajalla ja sitten avoimeen hyökkäyk- 
seen Saksan asekumppanina. 


7 — Huomenen tiellä 97 


Sodan aikana saivat useat sosialidemokraattisen puolueen 
jäsenet kommunistien kohtalon. Heidän joukossaan oli kuusi 
kansanedustajaa, Kaisu-Mirjami Rydberg, Mikko Ampuja, 
K. H. Wiik, Yrjö Räisänen, Cay Sundström ja Väinö 
Meltti sekä kaupunginjohtaja Johan Helo. Kansanedustajia 
syytettiin siitä, että he olivat vastustaneet määrärahojen 
myöntämistä puolustuslaitokselle. Uskonnollisista syistä ase- 
palveluksesta kieltäytyneitä myös vangittiin. 

Syksyllä 1939 alkaneen liikekannallepanon yhteydessä 
suunniteltiin useita sotatilan lakeja, mm. naisten työvelvolli- 
suuden voimaansaattamista. Tätä vastaan työläisnaiset osoit- 
tivat mieltään ja esittivät vastalauseitaan eri puolilla maata 
pidetyissä joukkokokouksissa. Vaikka ei naisten toimintaa 
talvisodan kuukausina juuri muutoin näkynyt kuin jatku- 
vasti toimivan Puna-Avun merkeissä, lienee sitä silloinkin 
jonkin verran ollut, koska sodan aikana ja heti sen päätyt- 
tyä suoritettiin jälleen työläisnaisten vangitsemisia. Ainakin 
se voitiin havaita, että rauhan tulosta riemuittiin ja Suo- 
men— Neuvostoliiton ystävyysseuroja ryhdyttiin perusta- 
maan kautta maan. Jo toukokuusta 1940 lähtien sen jäsen- 
määrä kasvoi vainosta, vangitsemisista ja kokoontumisrajoi- 
tuksista huolimatta muutamassa kuukaudessa 35.000:ksi. Nii- 
den yhteydessä ja luottamustehtävissä toimi myös naisia. 

Vainot jatkuivat, mutta työkin jatkui niistä huolimatta. 
Toisen sodan aikana, jolloin kansan kärsimys joutui kaikin 
tavoin koetukselle, pääsi varsinainen sodanvastustajain työ 
vasta järjestäytymään. Vastarintaliike, työ rauhan puolesta, 
ei saanut meillä avointa sissisodan luonnetta eikä sabotaashi- 
työtä ollut siinä määrin kuin monessa muussa maassa. Huo- 
mattava osa asekuntoisista miehistä meni kuitenkin »metsä- 
kaarteihin» mieluummin kuin taisteluun Neuvostoliittoa vas- 
taan. Osa heistä astui avoimen sodanvastustamisen tielle. 

Taistelu rauhan puolesta oli silloin uhkarohkeaa ja hitleri- 
läisen natsikomennon vuoksi niin vaikeaa, että pidätyksiä ta- 
pahtui lakkaamatta. Siviilielämässä oli miehiä vähän. Sekä 

näiden että syrjäänvetäytyneiden sotilaiden askeleita oli 
helppo seurata. Naisten osuus on usein ratkaisevalla hetkellä 
tärkeämpi kuin uskotaankaan. Niinpä nytkin tarvittiin naisia 
kaikkialla yhteyksien pitäjinä, aktiivisten sodanvastustajain 
majoittajina ja suojaajina, muonan ja varusteiden hankkijoi- 
na, mutta ennen kaikkea rauhantyön tekijöinä. 

Tilastot eivät kerro paljonko naisia silloin suljettiin »tur- 
vasäilöön» tai pidätettiin ja tuomittiin, sillä valtiollisten van- 
kien erikoisoikeudet lopetettiin ja samalla niiden erikoisosas- 
tot. Tuomiot tulivat niin monien lainkohtien mukaan, että 
oikeustilastoista niitä on mahdoton tarkasti löytää. Tuomiot 
olivat ankarat. Elinkautisia kuritushuonerangaistuksia ja 
kuolemantuomioita annettiin naisillekin. Kuolemaantuomittui- 
na olivat mm. Helmi Vänskä ja Lyyli Turkia Kotkasta sekä 
Hulda Taivainen ja Martta Koskinen Helsingistä. Myös 
Hella Wuolijoki tuomittiin kuolemaan, mutta hänen kuole- 
mantuomionsa alennettiin elinkautiseksi kuritushuonevan- 
keudeksi. Oli muitakin, mutta en ole saanut nimiä tietooni. 
Paljonko kuolemantuomioita annettiin, sitäkään ei tiedetä, 
sillä kaikkien sodan aikana hävinneiden kohtalosta ei ole 
tietoa. 

Edellä mainitsemistani ehtivät toiset pelastua, mutta Mart- 
ta Koskinen teloitettiin. Hän oli sankari, joka uljaasti an- 
toi elämänsä toisten elämän puolesta. 

Paljonko on muita teloitettuja naisia? Turkulainen Kerttu 
Aalto, joka nyt on vainaja, kertoi, että samassa oikeuden- 
käynnissä hänen kanssaan sai kaksi nuorta naista kuoleman- 
tuomion, mikä määrättiin pantavaksi toimeen seuraavana 
aamuna ilman valitusoikeutta. Nämä ottivat tuomion rau- 
hallisesti, kertoi Kerttu. He olivat kaikki Mikkelin läänin- 
vankilassa, mutta näitä naisia ei tuomion jälkeen tuotu enää 
selliinsä. 

Minkälainen on kuolemaantuomitun tunnelma hänen odot- 
taessaan viimeistä yötään tai aamuaan, siitä kertoo Hella 
Wuolijoki kirjassaan »Enkä ollut vanki» seuraavasti: 


»Silloin alussa ruokani maistui kalmalle ... ikkunani aal- 
tolasin takaa katsoi kuolema selliini ... likaisenvihreät sei- 
nät ja katto alkoivat puristaa minua kuin ruumisarkku. Jo- 
kainen toimenpiteeni kotini suhteen tuntui järjestelyltä kuo- 
lemani varalle. Koetin tähyillä omaisteni silmistä heijastusta 
minulle varatusta turmasta. Koetin tehdä työtäni ja unoh- 
taa sen, mutta kuolema irvisti vastaani vartian hyytävän 
julmista kasvoista. Tulin aivan pieneksi ja avuttomaksi, kai- 
pasin omaisteni rakkaita kasvoja, lapsenlapseni käsivarsia, 
äitiäni ja isääni, kunnes he öisin tulivatkin haudoistaan aut- 
tamaan minua. Eivätkä he yksin — vähitellen heitä alkoi 
tulla haudoistaan paljon, paljon ... vanhoja ystäviäni ja 
niitä tuntemattomia miljoonia koko maailman juoksuhau- 
doista, keskitysleirien ja vankilain hautakammioista. 

Heitä oli paljon ja he kaikki vakuuttivat, ettei se ollut- 
kaan niin kovin peloittava, se kuolema — vain pieni ope- 
ratio. Olinhan ennenkin ollut leikattavana. Vain pieni muo- 
donvaihdos ... aivan välttämätön, jotta voisi elää edelleen 
maan sylissä ja ihmisten sydämissä. 

Sellini metallipöytään oli kaiverrettu: 'Toveri, älä lannis- 
tu...” Vartijat olivat koettaneet raapia pois niitä sanoja, 
mutta ne paloivat siinä sittenkin kuin tulikirjoitus ... Kuin- 
ka monta tuntematonta tuskaa lienevät nuo sanat helpotta- 
neet... 

Ja sitten minä lakkasin pelkäämästä kuoleman ajatusta ja 
aloin valmistaa itseäni siihen tietoisesti, kaikkine ajatuksi- 
neni, koko järkineni. Aloin kiirehtiä työtäni, käyttää hyväk- 
seni jokaisen minuutin muistiinpanojeni kirjoittamiseen. Val- 
mistauduin matkalle ... kulkemaan sitä tietä, jota miljoo- 
nat olivat tässä sodassa kulkeneet. 

Minun saattajakseni tuli — laulu: 
Niin huomispäivänä kansat 
on veljet keskenään... 


Laulu otti minua kädestä ja kuljetti minua kuin äiti .. 
se silitti päätäni ja rohkaisi: "Tule, lähdetään yhdessä! ... 
Me kuljimme hymyillen, käsi kädessä aseitten eteen ... 

Välistä yöllä heräsin kylmän hien vallassa, koska olin 
unohtanut lauluni sanat. Mutta ne muistuivat mieleeni taas- 
kin, ja miljoonain ihmisten voitonvarmat askeleet seurasivat 
meitä uuteen maailmaan ... En ollut yksin. 

. niin huomispäivänä kansat 
on veljet keskenään.» 


Niin, veljet ja siskot keskenään. Sen huomispäivän puo- 
lesta toimivat työtätekevät naiset vaikeina vuosikymmeninä 
vitsenäisessä» isänmaassa. Työ ei ole mennyt hukkaan. Hei- 
dän askeltensa jäljissä etenevät yhä suuremmat rauhaa ja 
oikeutta puolustavat naisten joukot huomenen tiellä. 


Elli Stenberg 


Helsingin toveriseuran puhekuoro 30-luvulla. Keskellä johtaja 
Elvi Sinervo. 


Aamuherätys ovikellolla 


Oli elokuun kolmas päivä vuonna 1923. Varhain aamulla, 
vähän jälkeen neljän, soi ovikello rajusti. Heräsimme asunto- 
toverini Sonjan kanssa samaan aikaan. Nukuimme työläis- 
perheen entisessä aviovuoteessa. Ei siihen aikaan konekir- 
joittajain palkoilla ylettynyt eri vuoteisiin vuokralaisasun- 
noissa. Isäntäväen puolelta kiirehdittiin avaamaan. Karjuva 
miehen ääni kuului kysyvän, missä huoneessa asuin ja sa- 
massa jo rynkytettiin huoneemme ovea. Ilman mitään esit- 
telyä kuulin, että olen pidätetty ja että mitä kiireimmin on 
vedettävä vaatteet ylle ja seurattava hakijoita. 

Ensimmäinen pysähdys oli Pengerkadun poliisiputkan 
pahnoilla. Näille samoille pahnoille oli ennen minua tuotu 
Hilma Toivola. Hän oli taitava ammatti-ihminen, vaatetus- 
työläinen. Hilma Toivola oli aina ihailtavan tahdikas, hä- 
nellä oli säteilevä hymy ja erityisen kirkkaat silmät. Hilma 
oli ammatillisen liikkeen eturivin naisia. Hänellä oli monia 
luottamustoimia myös poliittisessa järjestötoiminnassa. Is- 
tuimme pahnoilla ja ihmettelimme. Sisimmässäni pelkäsin an- 
karasti. Takanani oli jo ensimmäinen salainen Neuvostolii- 
ton matka. Epäilin suuresti, että joku oli joutunut kiinni ja 
antanut ilmi. Olin ollut mukana suuressa edustajakokouk- 
sessa ja osallistunut kursseille, joista ohrana tiedon saa- 
tuaan olisi jakanut kuritushuonevuosia roimalla mitalla. Em- 
me päässeet arvailuissamme vielä mihinkään kun putkan ovi 
aukeni ja sisälle työnnettiin Tintti Kaihosalo, jonka saimme 
nyt Hilman kanssa toveriksemme Pengerkadun siveyspolii- 
sin pahnoille. 

Pitkälle ei tämä pahnojen pitely venynyt kun komennettiin 
»mustaan maijaan» ja sitä tietä Aleksanterinkadun poliisi- 
putkiin, jossa kaikki jouduimme erikseen. Täällä vallitsi sil- 

minnähtävän hermostunut mieliala. Minutkin pantiin riisu- 
maan sukkanauhani ja irroittamaan nauhat kengistä, joita 
senjälkeen saattoi siirrellä kuin suksia. Tämä oli kuulemma 
varmistautumista karkaamista vastaan. 

Tintin kanssa jouduimme samaan kerrokseen lähelle toi- 
siamme, käytävän eri puolille. Koppi ei ollut minkäänlaisilla 
mukavuuksilla pilattu, lukuunottamatta permantosiiliä eräitä 
luonnollisia asioita varten. Ristikkoakkuna oli katon 
rajassa ja kalustona vain jakkara. Yöksi annettiin 
patja, joka oli pakattu poikkipäin painetuilla oljilla niin täy- 
teen, että se oli kuin jättiläismakkara. Sen päällä ei pysynyt 
muuten kuin jaloilla tukien kummaltakin puolen. Se oli ker- 
rassaan huvittava vuode. Ikäiseni ruumiinvoimissa se vielä 
hymyilytti, mutta selkäsairaalle Tintille se mahtoi olla kau- 
hun paikka. Minkäänlaista tyynyä ja peitettä ei saanut, ja 
elokuusta huolimatta sementtipermanto huokui kylmää. 

Vihdoin valkeni päivä, jolloin sain kunnian istua moottori- 
pyörän sivuvaunuun. Alkoi matka Katajanokalle lääninvan- 
kilaan. Eri puolilla maata oli ohrana kaapannut kolmisen- 
sataa työväenliikkeen ihmistä, oli lakkautettu työväenlehtiä, 
suljettu kirjapainoja ja pantu sinettejä työväentalojen oville. 
Eräs rivistön nuorimpia siirrettiin nyt odottamaan syytteen 
kypsymistä Turun hovioikeudessa, syytteen nimi oli: avun- 
anto valtiopetoksen valmisteluun. 

Vankilaan pääseminen oli suuri helpotus. Tuntui kuin olisi 
päässyt taivaaseen. Elämä sai säännöllisemmän muodon, 
pääsi päivittäin kävelemään ulkoilmaan, pääsi saunaan ja 
ennenkaikkea: näki tovereita. Vartija, joka saattoi minua 
tutkintovankien osastolle, kertoi, että vankila on nyt niin 
täysi, että tekin joudutte toisen toveriksi. Siitä tuli elämäni 
huimaavimpia hetkiä: tämä toveri oli Tintti. Halasimme, 
nauroimme ja itkimme ilosta. Ensimmäisen päivän jälkeen 
saimme kumpikin leukamme niin kipeäksi, että sitä oli käsin 
autettava. Puhumattomuudesta saattaa olla niinkin kipeitä 
seurauksia. 


Tämä Tintin sellitoverina olo oli kuin suurta juhlaa. Hä- 
nellä oli siihen mennessä käynyt jo tapaajakin. Oli tuotu 
uusia kirjoja, voita, korppuja ja sokeria. Kaiken hän jakoi 
kanssani. Luimme kirjoja ääneen vuoron perään ja saimme 
vartijoilta monta koputusta oveen, muka vankilaan sopimat- 
tomasta naurusta. N 

Tulevat tuomiot eivät meitä suuresti surettaneet. Olimme 
vuorenvarmoja siitä, että työväenliike ei lopu tähän. Vakau- 
muksen ihmiset vankiloissa, työväenasian puolesta, ovat suu- 
ria kiihoittajia, se ajatus ruokki tunteitamme ja piti yllä hy- 
vää mielialaamme. 

Juttumme käsiteltiin Turun hovioikeudessa. Kuritushuone- 
tuomioita tuli yhteensä 380 vuotta ja 10 kuukautta. Kan- 
salaisluottamusta menetettiin yhteensä 1.113 vuodeksi. 

Jouduin hovioikeuteen vapaalta jalalta. Vallanpitäjien pas- 
mat alkoivat seota. Työväenliike oli jälleen löytänyt uusia 
muotoja ja vangittuja vaadittiin vapaiksi. Olin yksi niistä, 
joka tämän kamppailun tuloksena pääsi vapaalle jalalle. Tuo- 
mio vahvistettiin korkeimmassa oikeudessa. Se oli vuosi ku- 
ritushuonetta ja kansalaisluottamus menetetty kahdeksaksi 
vuodeksi. 

Hilma Toivolan kohdalla tuomio oli ikuinen. Hän palasi 
takaisin Helsinkiin valkeassa arkussa. Sen kannella oli van- 
kitoverien vankilan pihassa kasvavan piilipuun oksista si- 
toma seppele. Sen puun runkoa vasten oli Hilma monia ker- 
toja nojannut, saadakseen ilmaa hajoaviin keuhkoihinsa. 
Hellin ajatuksin saattoivat vankitoverit ikuiseen vapauteen 
päässyttä toveriaan. Hilma Toivola polttohaudattiin ensim- 
mäisenä työväenliikkeen toimihenkilönä uudessa kremato- 
riossa. 

Tintti Kaihosalo palasi Hämeenlinnan kuritushuoneesta 
takaisin Helsinkiin ollen monia vuosia vailla kansalaisluot- 
tamusta, mutta sitä lujemmin nauttien työväestön luottamus- 
ta. 


Betty Peltonen 


Takana seisomassa vasemmalta: Salli Rautiainen, »Letra» ryhmän 

säestäjä, Elsa Kovanen, Martta Määttä, Saimi Ahmala, Hanna 

Mäki, — , — . Sohvan kaiteella istuvat vasemmalla — , oik. Anni 

Kilpeläinen, nyk. Suosalo, ist. Lea Markkanen, Anni Kaattari, 
Kerttu Karjalainen. 


Vaaran tytöt 


Toisen maailmansodan päätyttyä »ohranan» — valtiolli- 
sen keskuspoliisin — luovutettua valtiollisilta vangeilta pi- 
dätettyjä pikkuesineitä, valokuvia ym. oli palautettujen esinei- 
den joukossa myös oheinen kuva vuodelta 1929. Se on otettu 
Oulussa. Siinä poseeraa Oulun nuorisoklubin lauluryhmä 
» Vaaran tytöt». 

Kuka oli » Vaaran tyttöjen» ja poikien nimen isä tai äiti, 
sitä ei allekirjoittanut tiedä. Ei sitä ryhmäkään aikoinaan 
pitänyt tärkeänä. Tärkeintä oli asia, jonka puolesta oltiin in- 
nolla mukana. Se veti vastustamattomasti yhä uusia nuoria 
toimintaan. Nuorten rehti järjestö- ja opintotoiminta antoi 

uutta sisältöä elämän arkeen. Kenenkään mieleen ei juolah- 
tanut ajatus, että toiminnassa olisi jotain, jota virallisissa, 
valtaa pitävissä piireissä ei katsella suopein silmin. 

»Vaaran tyttöjen» ohjelmatoiminta oli monipuolista. Se ei 
rajoittunut yksistään laulun piiriin. Laulu oli kuitenkin ryh- 
män ominta alaa. Se teki » Vaaran tytöt» tunnetuksi laajalti 
pohjois-Suomessa. Punainen pusero, vihreä solmio ja tähti 
rinnassa symbolisoi aatetta, joka yhdisti nuoret työläistytöt 
järjestön toimintaan. Tässä asussa, työläisiä lähellä olevan 
aatteen sisältö lauluissaan, ryhmä lauloi itsensä pohjolan 
raatajakansan sydämiin. Monet nuorison haastejuhlat, luke- 
mattomat ohjelmalliset tilaisuudet Oulun ympäristössä, maa- 
takäsittävät Lahden ja Vaasan opintopäivät ehti ryhmä muu- 
taman toimintavuotensa aikana läpikäydä. 

Oulun vaalipiiri, sen monien maaseutupaikkojen työväen- 
talot olivat ryhmän esiintymispaikkoina. Ohjelmaryhmiä 
kuljetettiin eri puolille piiriä kuorma-autolla. Monessa pai- 
kassa pysähdyttiin pyhän tienoossa. Siina Urpilainen, Ida 
Koski, Isak Heikka, Mauriz Rosenberg ja monet muut sen 
kauden puhujavoimat olivat mukana. Ryhmien ohjelman si- 
sältö oli miltei aina aatteellinen tai päivänpolitiikkaan liitty- 
vä. Kursailematta tehtiin työläisten etujen vahingoittajat 
naurunalaisiksi. 

Kööpenhaminassa oli pidetty maailman ammattiyhdistysten 
yhtenäisyyttä ja yhteistoimintaa käsittelevä konferenssi, jo- 
hon Oulusta oli osallistunut Ida Koski. Tämän asian johdosta 
pidettiin lukuisia selostustilaisuuksia Oulun ympäristössä. 
» Vaaran tytöt» saivat luottamustehtävän olla mukana näissä 
tilaisuuksissa ja suorittaa muun ohjelman. Taivalta tehtiin 
polkupyörilläkin, punaiset esiintymispuserot päällä. Näin 
käytiin mm. Tyrnävällä. Ajan vaatimusten mukaan ohjel- 
massa piti olla näytelmä ja sellaiseksi kelpasi »Toppa kah- 
via» sen perusteella, että esiintyjät olivat yksinomaan naisia. 
Ei tarvinnut maskeerautua miehiksi. 

Virkavallan kanssa ryhmä joutui kosketuksiin ensimmäi- 

sen kerran v. 1929 elokuun 1 päivänä ns. Punaisena päi- 
vänä, joka oli kansainvälinen sodanvastainen päivä. Ou- 
lussa oli Heinätorille kutsuttu mielenosoituskokous. Suuri 
joukko sodan vastustajia oli noudattanut kutsua. Poliiseille 
oli annettu komennus hajoittaa tilaisuus. » Vaaran tytöt» oli- 
vat paikalla esiintymispuseroissaan ja lauloivat myös. Siitä 
seurasi 200 markkaa sakkoa »kadulla laulamisesta». Tapah- 
tumat enteilivät taantumuksen otteen lujittumista, Lapuan lii- 
kettä, pulaa, työläisten ahdinkoa ja vainoa, voimakkaan jär- 
jestötoiminnan väkivaltaista nujertamista. 

Toiminta jatkui herpautumattomana. Mutta ryhmää ran- 
gaistiin muutaman kuukauden kuluttua uudella 200 markan 
sakolla. Oli uudenvuoden aatto 1930. Oulun työväentalossa 
oli uuden vuoden vastaanottojuhla. Sali oli täynnä väkeä. 
Juhlaan oli komennettu monimiehinen virkavallan joukko. Oh- 
jelmassa oli päästy niin pitkälle, että oli vuorossa oululaisten 
perinteellisten »tiernapoikien» esiintyminen. Tiernapoikina 
oli 4 » Vaaran tyttöä». »Saa laulaa»-luvan jälkeen, tierna- 
poikien seremonioiden tultua loppuun suoritetuiksi ryhmä 
esitti mm.: »On hauska laulaa Huttusesta, Eetusta suuresta 
suloisesta. Ammattijärjestön perustaa ja siinä itseään edus- 
taa». — Kysymys oli sosialidemokraattisesta ammattijärjes- 
tön puheenjohtajasta, joka oli lähtenyt tässä kriitillisessä 
vaiheessa hajoittamaan Suomen Ammattijärjestöä. — Lau- 
lun loputtua ryhmä lausui yleisölle: Olemme köyhiä työläis- 
tyttöjä ja pyydämme lahjaa valtiollisten vankien avustami- 
seen». — Rahanyttyröitä alkoi sataa näyttämölle. Siinä sa- 
massa ryntäsi sinne myös poliisien joukko. Verhot suljet- 
tiin. Lavalla oli tungosta ja hyörinää. Yleisöä ei sinne las- 
kettu, vaan poliisien toimesta komennettiin kaikki poistu- 
maan. Jokainen paikalla ollut poimi ja etsi rahoja, kaipa 
niistä osa meni sinnekin, mihin niitä oli pyydetty. Poliisitkin 
tuntuivat olleen ymmällä. Heidän vähän selvittyä, laulaja- 
tytöt koottiin ja vietiin poliisilaitokselle uutta vuotta vas- 
taanottamaan. Siellä kuulusteltiin ja koetettiin saada syyt- 

teeseen aihetta jumalan pilkasta, kun lauluissa oli heidän 
mielestään hengellinen nuotti. Se ei kai syytteenä 
kestänyt, kun loppujen lopuksi sakko tuli »luvattomasta ra- 
han keruusta». 

Vuosi 1930 alkoi kiristyvän luokkataistelun merkeissä. 
»Vaaran tyttöjen» ja poikien toiminta lamautettiin sulke- 
malla osa niiden jäsenistä »ohranan» komeroihin. Näitä toi- 
menpiteitä seurasi järjestöjen lakkauttaminen. Siinä mukana 
meni myös Oulun työläisnuorten klubi. Toiminta jatkui vai- 
keinakin vuosina. Uusia nuoria, toiminnan jatkajia nousi 
riveihin. — Vuosikymmenet ovat vaihtuneet. Työkansa 
jatkaa taisteluaan muuttuneissa ja vapaammissa oloissa. 
Uudet, rohkeat tytöt ovat astuneet ohjaksiin. Yhä — kasva- 
vin voimin kierretään kyliä. Aate valtaa yhä uusia ja uusia 
sanansaattajia. Unelmien toteutuminen on lähempänä kuin 
30 vuotta sitten, josta ajasta » Vaaran tyttöjen» kuva ja 
toiminta kertoo. 

Anni Suosalo 


Sandra (Reinholdsson) Lehtinen 
21-vuotiaana. 


Kunniaveteraani 


Sandra Lehtisen tulin tuntemaan 20-luvun alkupuolella. 

Hänen suhteensa nuorisoon oli esimerkillinen. Hän oli ali- 
tuiseen yllyttämässä meitä nuorisoliittolaisia erilaisiin ko- 
kouksiin. Väsymättömästi hän viritti keskusteluja, jotka sel- 
vittivät naisten asemaa ja mitä oikeuksia naisilta puuttui 
silloisessa yhteiskunnassa. Mutta tämä ei vielä riittänyt. 
Hän pani käsiimme sosialismin teorian kirjoja, pani lukemaan 
niistä erilaisia lukuja ja selostamaan niitä. Kokouksissa, missä 
naiset istuivat ujoina, suljetuin suin, jakoi Sandra meille 
nuoremmille puheenvuoroja ja yllytti: puhu vaan, kyllä sinä 
tiedät! Näin Sandra herätteli naisissa ja varsinkin nuorem- 
missa itseluottamusta ja rohkeutta. 

Tämä oli siihen aikaan työväenliikkeelle välttämätöntä 
työtä. Sanomalehdissä ei voitu painattaa kaikkea, mikä oli 
tärkeätä sanoa järjestöihmisille. Painokanteet ja sanomaleh- 
tien lakkauttamiset olivat jatkuvana taakkana. Sanomalehtiä 
oli suojeltava kuin silmäterää. Tarvittiin yhä enemmän roh- 
keita ihmisiä, varsinkin naisia, joita voitiin lähettää erilai- 
siin kokouksiin alustajiksi. Oli alituiseen työnnettävä esille 

uusia voimia, sillä ohranoita ja heidän kätyreitään saattoi 
jatkuvasti vilistä näkyvien järjestöihmisten kintereillä. 

Siihen aikaan oli tarpeen järjestää työläiskodeissa myös 
erilaisia »pitoja». Tarjoilut olivat vaatimattomia ja lajiköyhiä. 
mutta asian palvelemisen tarkoitus sen selvempi. Näissä kes- 
teissä sovittiin milloin ohimennen, milloin taas avonaisem- 
min joistakin tärkeistä tehtävistä. Sandran luona olin vain 
naisvieraskesteissä. Näissä tilaisuuksissa sovittiin naisia 
koskevista kysymyksistä, jotka oli otettava esille milloin am- 
mattiosastojen, milloin taas muiden järjestöjen tilaisuuksissa. 
Kysymykset koskivat naisten jokapäiväistä leipää tai 
muita oikeuksia yhteiskunnassa. 

Kiiskisen mummon luona kävimme Sandran kanssa usein. 
Kiiskisen mummo — Aura Kiiskisen äiti — oli hyvä ruoan- 
laittaja, hän oli herrasväen vanha keittäjä, paistoi meille 
milloin pliniä, ohukaisia tai kahvipullaa, Näissä pidoissa oli 
aina kysymyksessä jotakin enemmän kuin vain herkuttelu. 

Sandra Lehtinen oli eräs voimakkaimpia hahmoja, mitä 
olen tavannut. Yksityisen elämänsä vaivoja ja vastuksia hän 
ei levitellyt, eikä niillä muita rasittanut. Työväenliikkeen ky- 
symykset, ja niistä erityisesti naisten omakohtainen kamp- 
pailu oli aina etutilalla hänen elämässään. 

20-luvun lopulla jouduin Sandran kanssa samaan aikaan 
Turun lääninvankilaan odottelemaan hovioikeuden käsit- 
telyä, molemmat syytettyinä valtiopetoksen valmistelusta. 
Lääninvankilan tutkintovankiosasto oli täpösen täynnä, jou- 
kossa runsaasti poliittisia naisvankeja, monia naisliik- 
keelle varsin tuttuja nimiä. Lapuanliike oli alkanut koko voi- 
mallaan riehua ja Suomen tasavallan kaikki vankilat kävivät 
liian ahtaiksi. Tästä oli seurauksena, että me Sandran kanssa 
jouduimme asumaan samaan selliin. 

Sandran terveys ei enää ollut parhaimmillaan. Vankilan 
huono ruoka oli sopimatonta, se aiheutti ruoansulatusvaivoja. 
Muuten Sandra oli pirteä ja toivorikas. 


Sandra oli etevä koruliinojen kutoja. Sellissämme syntyi 

monta taidokasta liinaa, joiden mallit olivat lähtöisin saksa- 
laisista käsityölehdistä. Siihen aikaan sallittiin vielä poliit- 
tisten tutkintovankien tehdä jotakin omiakin töitään, myö- 
hemmin sekin estettiin. 

Sandra oli voimansa päivinä komea nainen. Hänen tumma 


tukkansa, suora ryhtinsä, täyteläinen äänensä ja asiallinen 
puhetyylinsä otti kuulijat mukaansa niin puhujapaikalta kuin 
puheenjohtajan tuoliltakin. Rohkeasti hän heitti esille kysy- 
myksiä, jotka koskivat naisten elämää ja sitä vääryyttä, jota 
vastaan naisten tuli taistella. Sandralla oli luja vakaumus 
siitä, että naiset tulevat vielä kerran saavuttamaan yhteis- 
kunnalliset oikeutensa, niin taloudellisella kuin poliittisella 
alalla, mutta hän painosti erikoisesti: sen hintana on naisten 
omakohtainen taistelu. Naiset on herätettävä tajuamaan oma 
sorrettu asemansa, naiset on kasvatettava tietoisiksi oikeuk- 
sistaan ja yhteisvoimansa vaikutuksesta. Mitään ei saada il- 
maiseksi, ilman naisten omakohtaista kamppailua, oli Sandran 
opetus, joka pätee vielä tänäkin päivänä. 

Sandra Lehtinen, työväen naisliikkeen kunniaveteraani, 
on jättänyt jälkeensä perinnön, jota nuorempien sukupolvien 
on aihetta tutkia ja pitää arvossa. 


Betty Peltonen 


ME 


Rovaniemen järjestönuoria leirillä 1929. 


Jälkikasvua vaalitaan 


Ensimmäiset omakohtaiset muistikuvamme työväen lasten- 

liikkeen alkuajoilta liittyvät erottamattomasti naisiin, äitei- 

| himme. Vuosisadan alussa virisi vilkas harrastus työ- 

| väen yhteisiin kysymyksiin ja järjestötoimintaan. Työväen 

agitaattorit olivat liikkeellä, puheita pidettiin, käytiin jou- 

kolla kokouksissa, iltamissa ja juhlissa. Naiset alkoivat ke- 

| rääntyä yhteen työväentaloissa ja perheissä pidettäviin om- 

| peluseuroihin, joiden piiristä sitten syntyivät sosdem. nais- 
yhdistykset. 

Meidän äitimme kävivät työväentalon »juttutuvan» takana 
olevassa kokoushuoneessa ompeluseuroissa. Varttuneemmat 
lapset jäivät tietysti kotiin, mutta me pienimmät riipuimme 
äidin helmoissa ja seurasimme häntä työväentaloon. Arvaa 

sen, että lapset ikävystyivät ja marisivat äidin kyljessä, 
kunnes jollekin naisista tuli mieleen kerätä lapset yhteen, 
panna heidät piiriin, opettaa joku laulu ja viihdyttää 
heitä parhaansa mukaan. 

Ennen pitkää koko pikkuväki ajettiin toiseen huoneeseen 
häiritsemästä äitien keskusteluja. Tällöin lapsia paimen- 
tavan tädin mieleen tuli opettaa lapsiparvelle jotain erikois- 
ta, jolla sitten mentiin yllättämään äidit. Lasten järjestetty 
ohjelmatoiminta oli syntynyt sen suuremmitta suunnitteluitta 
tai ohjelmitta. 

Säilyneiden tietojen mukaan pohtivat helsinkiläiset työläis- 
naiset ensi kerran lasten kasvatusta koskevia kysymyksiä 
kesällä 1901 pitämässään kokouksessa. Aiheena oli: »Mihin- 
kä suuntaan kasvatus olisi järjestettävä», Vuotta myöhemmin 
oli ehditty jo niin pitkälle, että paperille tuli merkityksi seu- 
raava toteamus: 

» Lapsille olisi perustettava liittoja, joissa heille esitettäisiin 
ihanteellisia aatteita.» 

Niin tuli lausutuksi syntysanat maamme ensimmäiselle 
työväen lastenliikkeelle, ihanneliitolle. 

Sosdem. naisliiton äänenkannattajassa, taitetun paperiarkin 
muotoisena ilmestyneessä »Työläisnaisessa» oli osa arkkia 
omistettu lastenosastolle, jonka nimi oli »Ihanne». Siinä jul- 
kaistiin runoja, kertomuksia ja silloin suosittuja vuorokeskus- 
teluja. Ihanneliittojen ohjaajat saivat siten ohjelma-aineistoa 
osastojaan varten. Toisaalta äidit joutuivat läheisesti seuraa- 
maan alkavan järjestetyn lastenliikkeen kehitystä ja työmuo- 
toja. 

Vuonna 1904 saivat muutamat ihanneliitot jo oman lip- 
punsa ja samoihin aikoihin, ehkäpä juuri lippuihin tarvitta- 
van ihanneliittoaiheisen symbolin johdosta näki päivän va- 
lon ihanneliiton metallinen, pyöreä, n. 13—14 millimetrin 
läpimittainen merkki. Siinä tyttö ja poika pitelivät soihtua 
ja taustalla näkyi nouseva aurinko säteineen. 

Myöhemmin oli ihanneliittojen ohjaajien joukossa mies- 
väkeäkin, mutta aivan loppuun saakka koko liike oli tosi- 
asiallisesti naisten johdossa ja käsissä. 

1910-luvun alkuvuosina maassamme alettiin perustella 
englantilaismallista partiopoikaliikettä. Kun se käytti yhte- 
näistä univormua, suosi sotilaallista marssimista ja muuta 
esiintymistä, heräsi silloisessa tsaristisessa virkavallassa epä- 
luuloja, että kysymyksessä olisi ollut eräänlainen venäläis- 
vastainen joukkotoiminta. Vuonna 1911 partioliike kiellet- 
tiin ja sen mukana myös muu järjestetty lastentoiminta. Kun 
lisäksi v. 1914 syttyi maailmansota, joka maassamme asetti 
muullekin työväentoiminnalle monenlaisia vaikeuksia ja es- 
teitä, ei ihanneliitto päässyt jatkamaan toimintaansa. 

Kun maailmansodan ensimmäisten vuosien aiheuttamasta 
lamaannuksesta ja toiminnan heikentymisestä oli alettu sel- 
viytyä, järjestötoiminta hakeutui olosuhteiden sallimiin muo- 
toihin, Tällöin alkoi eri tahoilla herätä ajatuksia työväen 
lastentoiminnankin uudelleen alkuun saattamisesta. Niinpä 
vuoden 1917 alkupuolella oli muodostettu silloisten työväen 
keskusjärjestöjen toimesta yhteinen toimikunta laatimaan 
lasten järjestötoiminnalle suuntaviivoja. Toimikuntaan kuu- 
luivat mm. Fanni Sydänmaa, Hilja Pärssinen, Olga Manner, 
miehistä mainittakoon Jussi Tuominen, J. V. Keto, J. Laher- 
ma ja Jussi Railo, jonka osuus puuhassa oli keskeistä laatua. 
Toimikunnan aloitteesta syntyi mm. kirjanen nimeltä »Jär- 
jestöpojat ja järjestötytöt», jossa esitettiin yksityiskohtainen 
suunnitelma työväen lastentoiminnan järjestämisestä. 

Lokakuun 7. päivänä 1917 kokoontui Helsingin työväen- 
taloon eri puolilta maata 60 edustajaa perustamaan Suomen 
Työväen Järjestönuorten liittoa, joka näin muodostui maam- 
me ensimmäiseksi varsinaiseksi työväen lasten keskusjärjes- 
töksi. 

Vuoden 1917 syksy oli suurten historiallisten tapausten 
aikaa. Venäjällä puhkesi lokakuun suuri vallankumous ja 

sen aallot löivät voimakkaina myös meidän maassamme. 


Maailmansodan suuret sotarintamat alkoivat hajota ja työ- 
väen piirissä heräsi voimakasta kiinnostusta järjestötoimin- 
taa kohtaan. Muutamassa kuukaudessa oli Järjestönuorten 
liitossa jäsenmäärä kohonnut aina 24.000 saakka kun 
esim. sosdem. nuorisoliiton jäsenluvuksi samaan aikaan 
merkittiin vain 18.000. 

Tammikuussa puhkesi sitten luokkasota, jonka lopputu- 
loksena maamme työväenliike hetkeksi herpaantui. Mutta 
vain hetkeksi. Jo vuonna 1920 pidettiin Järjestönuorten lii- 
ton toinen edustajakokous, jossa viitoitettiin uudelleen viriä- 
vää toimintaa. Samalla hyväksyttiin liitolle ohjelmakin, joka 
oli voimassa koko liiton olemassaolon ajan. Ohjelmassa sa- 
nottiin: 

»Järjestönuorten liitto toimii kaikkien työväenjärjestöjen 
yhteisesti tukemana. Se antaa työväen lapsille ja varhais- 
nuorille heille sopivassa muodossa sopusuhtaisen yleistie- 
touden sekä ennenkaikkea sosialistiselle maailmankatsomuk- 
selle perustuvan luokkatietoisuuden alkeet». 

Järjestönuorten osastoja perustettiin maamme lukuisille 
paikkakunnille. Yleensä niiden toimikuntiin, samoinkuin oh- 
jaajiksikin, valittin paikallisten naisosastojen jäseniä, joskin 
muutkin kannatusjärjestöt, ammattiosastot ym. lähettivät sin- 
ne miesjäseniäkin. Vielä näitä rivejä lukiessaan voivat var- 
maankin monet silloiset järjestönuoret palauttaa mieliinsä 
monta kilttiä tätiä, jotka uhrautuvasti vuodesta toiseen ke- 
räsivät lapsia ympärilleen, monasti muun kokoontumispai- 
kan puutteessa omiin koteihinsa. Siellä heille opetettiin tonttu- 
ja laululeikkejä, keijukais- ja perhostansseja, joita sitten 
käytiin suuren innostuksen vallassa esittämässä työväenjär- 
jestöjen illanvietoissa. 

Vasta vuoden 1927 maissa alkoi Järjestönuorten liiton pii- 
rissä laajemmassa määrin herätä harrastusta lasten ulkoilu- 
ja leiritoimintaa kohtaan. Liittokokous velvoitti liittotoimi- 
kunnan järjestämään ohjaajakoulutusta tälle pohjalle. Niinpä 

ohjaajaleirien annettua pohjan uudelle kesätoimintamuodolle 
alkoivat liiton osastot eri tahoilla maata järjestää kesälei- 
rejä, suunnitelmallisine päiväohjelmineen, leiritoimintamuo- 
toineen ja retkeilyineen. Samaan aikaan liitolle hyväksyttiin 
yhteinen järjestöpuku punaisine kravatteineen, joista sittem- 
min tuli lapuanliikkeen ensimmäinen lastenliikkeeseen koh- 
distunut silmätikku. Juuri kesätoiminta alkoi näihin aikoihin 
in vetää nuorisoliittolaispolvea mukaan 


suuremmassa mää 
lasten ohjaustehtäviin. 

Tällöin oli siihen asti liiton ulkopuolella toimitettu ja kus- 
tannettu lastenlehti »Punalippu» otettu liiton: haltuun. Sen 
levikki nousi ripeästi rinnan liiton jäsenmäärän kanssa, niin 
että kummankin numerot liikkuivat 10.000 luvun molemmin 
puolin. 

Naisten osuus Järjestönuorten liiton osastojen samoinkuin 
liittotoimikunnankin toiminnassa oli kuitenkin loppuun saak- 
ka ratkaiseva. Niinpä liiton puheenjohtaja viimeisinä vuosina 
ja liiton lakkauttamiseen saakka oli nainen, Hellä Järveläinen 
Helsingistä. 

Kuten maamme ensimmäinen työläisnaisten lehti antoi 
ihanneliittojen aikoina tukensa lastenliikkeelle, niin myös 
1920-luvun loppupuolella ilmestynyt »Työläis- ja talonpoi- 
kaisnainen» julkaisi säännöllisesti Järjestönuorten liiton ta- 
holta toimitettua lastenohjaajain sivua pitäen siten yllä kiin- 
teätä kosketusta naisten- ja lastenliikkeen välillä. 


Niin jouduttiin vuoteen 1930, jolloin maamme ajautui avoi- 
men väkivaltapolitiikan, lapualaisuuden tielle. Ajan hengelle 
kuvaavaa oli, että maamme korkein sisäisen laillisuuden var- 
tija, sisäministeri Linturi julkaisi »Suomalainen Suomi»-nimi- 
sessä aikakauslehdessä kirjoituksen vasemmistolaista työ- 
väenliikettä vastaan. Annettuaan ensin aikuisten toiminnalle 
mitä kuuluu, hän jatkoi: »Mutta se intensiivinen, monihaa- 
rainen työ, mitä suoritetaan lasten ja nuorten keskuudessa, 
on peloittava». Ja jottei kenellekään jäisi epäselväksi mitä 

hän tarkoitti, kirjoitus jatkuu: »Tätä kylvöä vastaan ei riitä 
lain pakkovalta, eipä se riitä kuin pieneksi osaksi...» 

Eikä kauan kestänytkään kun tämä kylvö jo orasti. Kun 
liiton edustajakokous saman vuoden helluntaina kokoontui 
Vaasassa, uhkasi sikäläinen kokoomuslehti kokousedustajia 
»maakunnan miehillä». Kun liiton sihteeri tiedusteli Vaasan 
poliisimestarilta, huolehtiiko hän siitä, että parhaillaan jat- 
kuvaa kokousta ei tulla ulkoapäin häiritsemään mainitun uh- 
kauksen viittaamin tavoin selitti tämä, ettei hänellä ole voi- 
mia siihen. 

Kokous saatiin kuitenkin pitää rauhassa, joskin jännitty- 


. neissä olosuhteissa, Mutta kun liiton toimihenkilöt sitten 


seuraavana päivänä saapuivat kotiin ja menivät liiton toi- 
mistoon, oli siellä valtiollisen poliisin miehiä parhaillaan suo- 
rittamassa kotitarkastusta. Sensijaan, että olisi edes yrittä- 
nyt hillitä »maakunnan miesten» kiihkoa kiirehti esivalta nii- 
den edellä käyttämään valtaansa ja voimaansa. 

Kesällä 1930 olivat Järjestönuorten liiton toimihenkilöt 
Helsingin raastuvanoikeudessa, jossa syyttäjä vaati liiton 
lakkauttamista. Yhdessä monien muiden työväenjärjestöjen 
kanssa liitto sen pitemmittä tutkimuksitta tuomittiin lakkau- 
tettavaksi. Kuvaavaa oli, että liiton kanssa läheisessä yhteis- 
toiminnassa — mm. samassa toimistossa — toiminut Työ- 
väen Raittiusliitto sai samalla kertaa lakkauttamistuomion. 
Jos oli lastentoiminta taantumuksen silmissä vaarallista, niin 
sitä oli myös työväen raittiustoiminta! Sisäministerin julis- 
tama »lain pakkovalta» oli tehnyt tehtävänsä. 

1930-luku oli maassamme tunnettua taantumuskautta. Sen 


kestäessä työväenliike tosin ei kokonaan laannut, vaan ha- 
keutui olosuhteiden pakottamiin muotoihin. Se oli kuitenkin 
edellistä vuosikymmentä vähäisempää. Lastentoimintaakin 
pidettiin eri muodoin siellä täällä maassamme vireillä, mutta 
järjestetty liittotoiminta ei ollut silloin enää mahdollista. Vas- 
ta toisen maailmansodan jälkeen Järjestönuorten liitto sai 
arvoisensa työn jatkajan, pioneeriliikkeen. 

Suomen Järjestönuorten Liiton edustajakokous v. 1924 Tampereella. 
Osanottajat vasemmalta: Edessä alempana: Mikko Björk, 
H-ki ja Onni Harjula, Vaasa. Eturivi: Lauri Myllymäki, H-ki, 
— ,— , Uuno Luoto, Uuno Nurminen ja Vilkka Nokireki, H-ki, 
Elli Stenberg, T-re, Eino Laaksonen, Turku. Toinen rivi: 
— , Armas Mertamo ja Jenny Tenhunen, Pori, Hellä Järveläinen 


ja Antti Luostarinen, H-ki, — Pispala, Elli Alenius, — , Ruura 
Fabrin ja Kalle Särkilahti, T-re. Kaksi seuraavaa riviä: 
— , Richard Mehtonen, Kajaani, — , Vilho Vuoristo, Parainen, 


Hj. Längström, H-ki, — , Betty Peltonen, Matti Lappi ja Väinö 
Vuorio, H-ki, — , Tyyne Leivo (Larsson) ja Anni Suominen, H-ki, 
— ,— , Edv. Alenius, T-re. Takarivi: keskellä Akseli Virtanen 
T-re, kolmas oikealta Arvi Torvi ja äärim. oik. Kalle Lindholm. 


Työläisnaisten osuus maamme työväen lastenliikkeessä oli 
täten kolmenkymmenen ensimmäisen vuoden aikana aivan 
ratkaiseva. Ne, jotka noiden vuosikymmenien aikana oli- 
vat mukana joko ihanneliitoissa tai Järjestönurten liitossa, 
lapsina, toimikuntien jäseninä taikka ohjaajina, muistelevat 
elämänsä loppuun saakka kiitollisuudella tuota aikaa ja niitä 
kilttejä, uhrautuvia naisia, jotka antoivat kaikkensa työväen 
lastenliikkeen hyväksi. 


Aino ja Niilo Kavenius 

Juhlahetkiä vankilassa 


Kansainvälisen ja Suomen työväenliikkeen historiallisten 
merkkipäivien viettoon on työväestön keskuudessa ja sen 
järjestöissä aina sisällytetty ei vain pienempien tai suurem- 
pien juhlien järjestämistä, vaan myös opiskelua, tutkimusta ja 
tutustumista kyseessä olevan ajan yhteiskunnallisiin ilmiöi- 
hin ja liikkeisiin sekä työväenluokan osuuteen näissä ajan 
tapahtumissa. Taisteluiden antamat opetukset ja kokemuk- 
set on pyritty ottamaan ohjeeksi kulloinkin kulumassa ole- 
van ajan taisteluissa ja toiminnassa. Merkkipäiviä on vie- 
tetty vaikeissakin tilanteissa ja oloissa. Niitä ei unohdettu 
Lapuan liikkeen vuosina, ei sitä seuranneena taantumuskau- 
tena eikä vankilanmuurien sisälläkään. Tilannetta vastaa- 
vasti on aina löydetty keinot ja muodot merkkipäivien viet- 
tämiselle. 

Tänä Suomen työläisnaisliikkeen juhlavuotena ajatukset 
kulkevat työväenliikkeen historian porrasaskelmilla. Voinem- 
me hetkiseksi pysähtyä sillä tasanteella, josta voi katsoa 
eräiden työväenliikkeemme merkkipäivien viettoa vankila- 
muurien sisällä. 

Vuosi 1931. Lapuan liikkeen kiristyslait eivät olleet vielä 
ehtineet riistää kaikkia poliittisten vankien oikeuksia. Niinpä 
Hämeenlinnan vankilassakin oli vielä mahdollista kokoontua 
sunnuntaisin koko joukolla jonkun toverin selliin rupattele- 
maan. Kokoontumisia ei saanut käyttää poliittiseen opiske- 
luun, johon historiakin luettiin, eikä muuhunkaan politikoin- 
tiin, niin oli ohjeet saneltu. 

Oli maaliskuun sunnuntai Pariisin kommuunin vuosipäi- 
vän tienoilla. Olimme ahtautuneet Sandra Lehtisen ja Ida 
Hämäläisen selliin viettämään Pariisin kommuunin vuosipäi- 
vää. Vain »käytävätisuri» jäi käytävälle työhönsä ja samalla 
vahtimaan, ettei vartija pääse yllättämään. Seisten ja istuen, 
kylki kyljessä korjailimme hetken epämukavia asentojam- 
me ja sitten jokainen jäi odottavan vaiteliaaksi. Alkaa laulu. 
Se on hiljaista, mutta sanat eroittuvat: 


Te kaaduitte taistelussa vapauden 
eestä ihmisarvon ja oikeuden ... 


Laulun aikana on mieliin virinnyt juhlatunnelma, jota ko- 
hottaa Lyyli Heinosen lausuma vallankumousruno — nimi 
on ehtinyt jo unohtua. Ikkunan alla, seinää vasten seisoo se- 
lostajana Eeva Sassi-Korhonen. Eeva puhui innoittavaan 
tapaansa Pariisin kommuunista ja sen opetuksista työväen- 
liikkeelle. Hän on eläytynyt asiaan, silmät katsovat kauas, 
kuin näkisivät muurin lävitse. Hän nousee välillä varpail- 
leen, laskeutuu alas ja jälleen nousee ikäänkuin asian se- 
lostaminen vaatisi tuota liikettä. 

Olen uusi tulokas ja ensi kertaa tällaisessa tilaisuudessa. 
Siksi juhlan tunnelma vaikuttaa voimakkaasti. En ole vai- 
vautunut epämukavasta asennosta, en tunne puristavaa ah- 
tautta, en näe puhujaa, kuulen vain äänen, joka kertoo Pa- 
riisin kommuunista sellaisia asioita, joista en ole ennen kuul- 
lut. — Sitten yht'äkkiä säpsähdän. Eeva nauraa kesken kai- 
ken. Selostus on keskeytynyt. Hän kertoo itsestään jotakin 
vitsiä aivan kuin olisi koko ajan vain vitsejä jutellutkin. Ty- 
töt nauravat äänekkäästi. Ehdin jo kummastella tuota, mutta 
sitten muistan! Oli sanottu, että kun varotusmerkki kuuluu, 
on muutettava ohjelmaa. En ollut kuullut varoitusmerkkiä 
ja siksi yllätyin ohjelman muutoksesta. Mutta muutettu oh- 
jelma ei näkynyt ketään häiritsevän. Eeva lasketteli vitse- 
jään. Lyylillä on käsissään »Seitsemän veljestä». Hän alkaa 
lukea siitä Aapon tarinaa kalveasta immestä. 

Vartija ei kuitenkaan tullut selliin katsomaan, suoritti 
vain käynnin käytävällä ja poistui. Hetken kuluttua sitten 
»vaara ohi»-merkki. Hiljaisuus palaa silmänräpäyksessä ja 
Eeva jatkaa selostustaan niin kuin keskeytystä ei olisi ol- 
lutkaan. — Selostuksen loputtua päättää »Kansainvälinen» 
tilaisuuden. 

Vuosi 1932. Asumme ns. yöselliosastolla. Nimitys johtuu 
siitä, että sellit ovat tarkoitetut vain yöpymistä varten. Ne 
ovat hyvin pieniä, ikkunattomia. Oven yläosa on avoin, la- 
siton, ristikolla varustettu. Sellit on sijoitettu hevosenken- 
gän muotoon. Niiden edessä kiersi käytävä, jonka ikkunoista 
tuli hieman valoa selleihin, joissa kuitenkin täytyi aina palaa 
sähkö vankien ollessa sisällä. Aamuisin avasi yövartija ovet 
käytävälle ennen poistumistaan kello kuuden ajoissa sellin 
siivousta, käymäläastioiden tyhjentämistä ym. askareiden 
suorittamista varten, Päivävartija saapui ennen seitsemää, 
joten tuolle välille sovitettiin kokoukset ja juhlat. 

On luokkasodan vuosipäivä. Valmisteluja on suoritettu 
jo viikon päivät, joten kaikki on kunnossa. Tänä aamuna 
toimitimme itse herätyksen ennen virallista kellon soittoa. 
Jokaisen oli laitettava itsensä ja sellinsä sellaiseen kuntoon 
pimeän päin, että ovien auettua ei enää tarvinnut haaskata 
aikaa askareihin. Valmiusasemissa oleminen oli kuitenkin 
saatava näyttämään sellaiselta, kuin mitään ei olisikaan val- 
miina, jotta ei herätettäisi huomiota ja epäilyksiä ovea avaa- 
vassa yövartijassa. Tässä olivatkin poliittiset naisvangit ke- 
hittyneet taitureiksi. Kun yövartija sitten vihdoin oli aukais- 
sut ovet ja poistunut oli kaikki kuin taikaiskulla valmiina. 


Joku viimeisteli juhlakuntoon hiuksiaan, joku korjaili esilii- 
naansa ja toinen asetteli huivinsa kaulaan oikein peilistä kat- 
soen. Vahdit asettuivat vartiopaikoilleen ja harmaapukuinen 
yleisö kokoontui juhlapaikalle käytävän mutkaan, jonka il- 
massa asusti vieressä olevien käymälöiden lemu. 

»Voi, miten kaunista!» Tuoleista oli rakennettu hauta- 
kumpu, jota peittävä harmaa viltti oli saanut vihertävän nur- 

men ja kauniit, punaiset kukkaisistutukset. Hämärässä käy- 
tävävalaistuksessa kumpu oli hätkähdyttävän luonnollinen. 
Punainen lippumme oli kunnia-asennossa. Lavastus herätti 
jokaisessa tunnelman, jota tunnemme aina seistessämme muis- 
totilaisuudessa toverihaudoilla. 

Kaunisääninen lauluryhmämme aloittaa ohjelman esittäen 
hyräillen laulut: »Pieni Suomen kansa...» ja »Sait kärsiä 
puolesta aatteen...» Sitten astuu Elli Stenberg kummun 
luo. Hän omistaa lämpimät ja kauniit sanansa työväenluo- 
kan taisteluissa kaatuneiden sankareiden muistolle, jota muis- 
toa kunnioitamme hetken hiljaisuudella. Elli jatkaa puhet- 
taan kertoen Suomen työväenluokan sankarillisen taistelun 
tapahtumista ja tappioon johtaneista tekijöistä. — Ohjelmas- 
sa on vielä pari kaunista liikuntaesitystä ja lopuksi laulu, 
jota aina lauloimme erityisellä antaumuksella, sillä se 
sanoi juuri sen, minkä joka hetki tunsimme: 


Löi sortajat jalkaamme kahleet, 
vaan henkeä kahlita voineet ei, 

se vapaaksi jäi, se vapaaksi jää. 
Sitä koskaan ei kukaan kahlita voi, 
se sortajat tietäkää. 


Yhtä vähin äänin ja nopeasti kuin kumpu oli noussut se 
myös katosi kukkineen ja nurmineen piilopaikkoihimme. 
Mutta me olimme saaneet jälleen arvokkaan lisän historian 
tuntemukseemme. 

Muistoissa vilahtelee myös monia mielenosoitusmarsseja. 
Ensimmäisenä on vuoden 1931 vappumarssi, jossa Järvisen 
Katri ensimmäisenä kulkien kantoi lippunamme sylissään n. 


kaksi-vuotiasta Annelia punaisine takkeineen ja myssyineen. 


Myöhempien marssien rivistöstä nousee mieleen viimeisen 
sotakevään turvasäilöläisten vappumarssi. 

Monen monia virkistäviä ja sisältörikkaita hetkiä liittyy 
elämään vankilan ristikoiden takana. Myös merkkipäivien 
vietot kokosivat pala palalta työväenliikkeen historian tun- 

temusta tietojemme varastoihin ja ennenkaikkea nämä yh- 
teiset tilaisuutemme lujittivat toveruuttamme ja yhteenkuu- 
luvaisuuttamme, mikä oli tarpeen niin vankilan sisällä kuin 
sen ulkopuolellakin käytävissä työväenluokan kamppailuissa. 


Kaisa Junttila 


Kaisa kertoo uutisia turvasäilössä 


Kokoontuminen pulan ja kadon puristaessa 


Niin katsehet kääntyvät taaksepäin, 
ne muistojen silloille siirtyy, 
ja sielussa joukkojen luovien näin 
kuva teidän kirkkaana piirtyy. 


Kössi Kaatra v. 1929 


Kolmekymmentä vuotta on jo täyttynyt siitä työläis- ja 
talonpoikaisnaisten maatakäsittävästä neuvottelukokoukses- 
ta, joka kokoontui lokakuun viidentenä Helsingin työväen- 
talon opintosaliin. Edustajia oli saapunut toistasataa eri puo- 
lilta maata. Heidän lisäkseen oli yksityisiä asianharrastajia 
yli kuudenkymmenen. Kokoussali oli koristeltu kukin ja pu- 
nakankaisin tunnuksin. Erityinen juhlatunnelma valtasi mie- 
let, tuntui kuin olisi oltu jonkin suuren tapahtuman edessä. 

Tämän kokouksen oli kutsunut koolle työläis- ja talonpoi- 
kaisnaisten maatakäsittäävää kokousta valmistava toimikun- 
ta. Keskeisin pyrkimys naisten omakohtaisessa joukkoliik- 
keessä — edustajakokousliikkeessä — oli naisten luokka- 
taistelutoiminnan kohottaminen, luokkavoimien kokoaminen 
niin määrällisesti kuin taistelutietoisuudessa. 

Naisten osanoton järjestäminen taloudellisiin taisteluihin 
oli kokouksen tärkein kysymys. Siihen pakottivat naistyövoi- 
man kasvava osuus teollisuudessa, työssäkäyvien naisten 
nälkäpalkat, lisääntyvä työttömyys, raskaat verot, kallistu- 
vat elinkustannukset ja työväenluokan elintason yleinen alen- 
tuminen. Kuluneen kesän aikana naiset olivat pitäneet työ- 
paikka-, alue- ja piiriedustajakokouksiaan, joissa oli selvästi 
tuotu esille, että työtätekevien naisten elämää puristavat niin 

maaseudulla kuin kaupungeissakin sellaiset taloudelliset epä- 
kohdat, joiden poistamiseksi nousee liikettä, huolimatta siitä 
kuuluvatko naiset luokkatietoisiin tai järjestymättömiin työ- 
läisiin. 

Aina Lapista saakka saapuneitten edustajien matkakus- 
tannuksiin valmistavan komitean taholta ei kyetty ottamaan 
osaa. Näissä olosuhteissa näinkin laaja osanotto oli selvä 
osoitus siitä intomielestä, joka naisten omakohtaista pyrki- 
mystä kannusti. 

Kokouksen pääalustuksen edustajaliikkeestä työtätekevien 
naisten joukkoliikkeenä piti Sandra Lehtinen, Hän oli koko 
tarmollaan omistautunut työskentelemään tämän liikkeen hy- 
väksi. Hänellä oli tosioloihin perustuvia tietoja naisten ase- 
masta niin teollisuudessa kuin maatalouden piirissä. Hän 
osoitti yksityiskohtaisesti toimenpiteet, joiden avulla oli yh- 
teisesti kamppailtava. Rohkeasti hän esitti tunnukset ja ke- 
hoitukset lähiajan tehtävistä. 

Kokous otti alustuksen vastaan suurella innostuksella. Vi- 
risi vilkas ja monipuolinen keskustelu. Hyväksyttiin laaja 
päätöslauselma tulevien aikojen toimintaohjeeksi. Lämmin- 
henkistä toveruutta ja kokoavaa yksimielisyyttä osoittaa se, 
että tämä kokous selvisi asiarikkaasta työohjelmastaan kah- 
den päivän kuluessa. 

Kokousta juhlisti Ruotsin tovereitten lähettämien edusta- 
jien tervehdykset, sekä erityisesti heidän kauttaan tullut 
Neuvostoliiton työläisten tervehdys, joka sai osakseen val- 
tavan suosion myrskyn. Neuvostoliiton omien edustajien 
osallistuminen silloisiin kokouksiin olisi saattanut aiheuttaa 
koko kokouksen hajoittamisen. 

Liikuttavaksi kokouksen kohokohdaksi muodostui Neu- 
vosto-Karjalan naisten valmistama, naisten edustajaliikkeelle 
lahjoittama punainen mielenosoituslippu., Tämä aatteellisen 
taistelun puhdas symboli oli sillä hetkellä kuin välähdys tu- 
levaisuudesta, josta niin kiihkeästi uneksittiin. Tämä riemul- 
linen yllätys jäi kaikille osanottajille vaikuttavaksi muistoksi 

koko elämän ajaksi. Jokaisen mielestä tämä lippu oli niin 
kaunis, ettei sellaista kukaan ollut aikaisemmin nähnyt. Se 
vastaanotettiin suurta arvonantoa tuntien, jopa ylpeinä siitä, 
että olimme sellaisen lahjan arvoisia. Ainoana huolena heräsi 
kaikkien mielessä yhteinen ajatus: Kuinka saadaan tämä lip- 
pu säilymään! Kuinka se voidaan estää joutumasta ohra- 
noitten kynsiin! 

Kokouksen puheenjohtajana jouduin lipun vastaanottajaksi. 
Vastaanottopuheessani sanoin: »Liehukoon tämä puhdas 
lippu ylevänä taistelukutsuna kaikille sorretuille naisille työ- 
väenluokan yhteisessä vapaustaistelussa». 

Kokouksen päätöstä: älköön tätä lippua milloinkaan luo- 
vutettako vastustajien likaisiin käsiin, on noudatettu kirjai- 
mellisesti. Tämä historiallinen, kaunis lippu on vielä tänä 
päivänä huolella hoidettu ja hyvissä käsissä. Se on liehunut 
näiden kuluneiden vuosikymmenien aikana milloin suruhar- 
soihin verhottuna, milloin ylväänä hulmuten luonnon va- 
paassa tuulessa, milloin on kannettu vain siihen kuuluvaa 
lipputankoa niinä sorron ja kauhun vuosina, jolloin ihmisyys 
poljettiin jalkoihin ja julmuus ja hävitys marssi eteenpäin. 

Kantakoot tätä historiallista lippua, niinkuin naisten edus- 
tajakokousliikkeen perintöä, uudet ja voimakkaat naiskädet. 
Hulmutkoon se yhtä innoittavasti kuin niille naisille, jotka 
kolmekymmentä vuotta sitten kokoontuivat yhteiseen maata- 
käsittävään kokoukseensa. Kasvakoon innostus yhteisvoimin 
luoda parempaa tulevaisuutta. 


Betty Peltonen 

Hippa, ikuinen 
nuorisoliittolainen 


Ludvig Kososen kirjasta 
Lippulaulu 


Tintti Kaihosalo 


Vuoden 1905 suurlakosta 30-luvun loppuun vaikutti maam- 
me työläisnaisliikkeessä puhujana, naistenlehden toimittajana 
ja monella muulla tavoin aktiivisena toimihenkilönä Tilda 
Kaihosalo, joka tunnettiin yleensä nimellä Tintti. Hän oli 
syntyään Tilda Ylen Tampereelta, mutta toimi paljon myös 
Helsingissä ja kierteli kautta maan järjestötehtävissä. Tintti 
Kaihosalo oli nuorisoliittolainen, naisliiton agitaattori, Ihan- 
neliiton perustajia ja ohjaajia, työväenopistolainen, juhla- 
puhuja, esitelmöitsijä, kirjallisuuden tuntija, teatteriarvos- 
telija ja paljon muuta. Mutta ennen kaikkea hän oli erikois- 
laatuinen ihminen, joka herätti kanssaihmisissään syvää 
sympatiaa. Jokainen, joka on tuntenut Tintin tietää, että 
tämän kirjoituksen Hippa on juuri hän eikä kukaan muu. 


On tovereita, jotka eivät koskaan voi jättää nuorisoliiket- 
tä. Vaikka heillä olisi kuinka paljon tehtävää työväenliik- 
keen muilla rintamanosilla, eivät he tunne iloaan täydelli- 
seksi, elleivät aina silloin tällöin saa olla mukana nuoriso- 
kokouksissa, rähjätä nuoren väen kanssa saarimatkoilla, 

osallistua, jopa jotain pienempää toimittaenkin, nuorisoliik- 


keen työhön. 

Heitä nimitetään vikuisiksi nuorisoliittolaisiksi». Voidak- 
seen olla ikuinen nuorisoliittolainen, täytyy ihmisen luon- 
teessa olla huumorintajua. Ja sellaisia luonteita nämä nuori- 
soliikkeen vanhat tervaskannot juuri ovat. 

Hippa on juuri tällainen nuorisoliittolainen. Milloin hän 
tuli mukaan nuorisoliikkeeseen, siitä lienee vain harva sel- 
villä, Se tapahtui kai joskus ennen kansalaissotaa. Me nuo- 
ret vain muistamme, että hän oli jo silloin järjestössä, kun 
me siihen liityimme. Mikä on Hipan elämäkerta, sen tietää 
vain puolue. Mistä olet tullut, mikä olet tätä ennen ollut — 
nämä kysymykset ovat nuorisoliittolaisten kesken harvinai- 
sia. Kunhan vain tiedetään, ettei sinulla ole rötöksiä, eikä 
rikoksia työväenliikettä vastaan takanasi, olet tervetullut 
joukkoon. Enempää ei kysellä. 

Hippa oli nerokas nainen ja hänen sivistystasonsa oli huo- 
mattavan korkea. Häntä oli lapsuudessa kohdannut suuri 
onnettomuus: häneltä oli katkennut selkäranka. Ruumiin ruh- 
jevamma ja ajatuksen kirkkaus, rehellinen pyrkimys kaik- 
keen työväenliikkeen kannalta katsoen oikeaan ja hyvään, 
hienostuneen mielen kauneudenkaipuu — tämä henkisen ja 
ruumiillisen olemuksen syvä ristiriitaisuus, ne olivat Hipalle 
varmaankin raskaat kantaa. Niihin sisältyi hänen elämänsä 
suuri ja syvä kärsimys. Mutta Hipalla oli suurenmoinen kyky 
unohtaa itsensä, kyky kärsiä hiljaisuudessa ja tuoda vain 
kaikki auringonpaisteinen tovereittensa keskuuteen. Hänen 
kärsimyksissä kirkastunut elämänuskonsa oli luja ja horju- 
maton. Se rohkaisi kaikkia heikkoja, jotka joutuivat hänen 
kanssaan kosketuksiin. He tunsivat saavansa uutta voimaa 
itseensä seurustellessaan Hipan kanssa. Ja Hipan seuraa et- 
simällä etsittiin. 

Kun Hippa lähtee teatteriin, liittyy hänen seuraansa ko- 
meaa nuorta miesväkeä. Ja takapenkillä kuiskailevat melkein 
kateelliset tyttölapset toisilleen, vettä kyllä se toikin poika 

on merkillinen, kun lähtee Hipan kanssa — eikö se nyt pa- 
rempia saa», Heidän on mahdotonta käsittää, miten suuressa 
arvossa nuorisoliiton pojat pitävät naista, jolla .ei ole hen- 
kistä kyttyrää selässä! 

Mutta aina ei Hipan polku ole yhtä siloista. Hän saattaa 
ottaa itselleen aivan mahdottomalta näyttävän tehtävän. Sat- 
tuupa esim. nuorisojärjestön kokouksessa, että valitetaan 
uusien jäsenien värväyksen olevan vaikeaa. Hippa suuttuu 
ja päättää näyttää, miten värväystyötä on tehtävä. Eikä hän 
suinkaan lähde sinne, missä vastus olisi helpoin. 

On talvi ja työväen luistinradalla luistellaan ja pelataan 
jääpalloa. Joukko laitakaupungin poikia, kaduilla kasvaneita, 
karkeita sällejä on siellä muodostanut jääpallojoukkueen, Tä- 
män joukkueen päättää Hippa vetää nuorisojärjestöön. Ja 
hän lähtee jääpallokentälle. Alkaa keskustella poikien kanssa. 

— Hei, mutsi, kukas sun on tolla lailla taittanut? 

— Ei täällä kyttyröitä tarvita! 

Pojat puhuvat ja huutavat sitä, mitä katu on heille opet- 
tanut. He pilkkaavat ja häpäisevät Hippaa karkeasti. Las- 
kevat raakaa leikkiä hänen kyttyrästään. Mutta silloin alkaa 
Hippa heitä haukkua. Hän tietää, kuinka tällaisia laitakau- 
pungin nuoria miehiä on kohdeltava. Hippa antaa sanan sa- 
nasta, kaksi parhaasta. Haukkuu poikia takaisin vielä rivom- 
min. Lopulta menee sälleiltä suu tukkoon. 

Tällainen on ensimmäinen kohtaus. Ja sen jälkeen sanoo 
joku pojista toiselle: 

— Se on eri jentta leuoistaan. 

Äänessä soi jo jonkinlainen ihailu. 

Ja kun Hippa seuraavan kerran saapuu kentälle, otetaan 
hänet jo vanhana tuttuna vastaan. Mutta keskustelu ei ole 
vielä sen kauniimpaa. 

Mutta Hippa jatkaa itsepäisesti käyntejään jääpalloken- 
tällä. Ja jonakin tammikuun iltana, kun Siltasaari loistaa 
reklaamivaloissa, tulee teitä vastaan merkillinen seurue: pit- 
kiä, voimakkaita nuorukaisia jääpallomailat olkapäillä. Ja 

heidän keskellään, aivan uppoutuen urheilijavartaloiden taa, 
kävelee reippaana pieni, matala nainen — Hippa. Koko Silta- 
saari tärisee kirouksista kaikkialla, mihin tämä ryhmä suun- 
taa kulkunsa. Ollaan matkalla Työväentalolle kahville. 

Senjälkeen nähdään jääpallosakki yhä useammin Hipan 
kanssa samassa pöydässä talon yläravintolassa. Ja eräänä 
kauniina iltana, kun nuorisojärjestöllä on uusien jäsenten 
vastaanottojuhla — ottaa koko jääpallojoukkue itselleen jä- 
senkirjat. 

Laitakaupungin pojista ja sakilaisista kasvattaa nuoriso- 
järjestö tietoisia proletaareja, Ja kun tällainen »sällimies» 
kerran tekee täyskäännöksen ja tulee järjestyneeksi työläi- 
seksi, tulee hänestä monasti yksi joukon parhaimmista. 

Kun jääpallojoukkueen pojat ovat olleet vuoden järjestös- 
sä, häpeävät he syvästi ensimmäistä kohtaustaan Hipan 
kanssa. He käsittävät nyt, kuinka raa'asti, siivottomasti ja 
epämiehekkäästi he silloin menettelivät. Hippa ei ole liiaksi 
hienotunteinen. Jonkun toverin toimeenpanemilla kutsuilla, 
joissa myös pojat ovat mukana, kertoo Hippa nauraen ja 
»taiteellisesti» liioitellen tämän ensikohtauksen koko toveri- 
piirille. Ankarat naurunrähähdykset keskeyttävät monasti 
hänen kertomuksensa. Ja pojat ovat korvat punaisina, eivätkä 
tiedä, mihin piilottaisivat isot kätensä. . 

Tai sitten joutuu nuorisolehden levitysaparaatti järjestössä 
huonoon kuntoon. Johtavat jäsenet näyttävät nuoremmille 
huonoa esimerkkiä. Heillä on muka olevinaan niin paljon 
»tärkeämpiä» tehtäviä, etteivät jouda lehteä levittämään. Si- 
tähän voi tehdä kuka tahansa, levittäkööt nuoremmat. Ja 
näin aletaan yht'äkkiä halveksia tätä tärkeätä toiminnan- 
osaa. Se jää niiden huoleksi, jotka eivät mihinkään muuhun 
kelpaa. Lehden levikki laskee ja asia joutuu järjestön ko- 
koukseen käsiteltäväksi. 

Hipalle on taas sattunut aikaa ja on pistäytynyt kokouk- 
seen. Hän päättää asettaa asiat kohdalleen. Ja asettaa. 

Hippa lyö koko lehden levityksen huumoriksi. Hän käyt- 

tää mainion puheenvuoron, pilkaten terävillä vitseillä levi- 
tyksen jarruttajia. Sali remahtelee naurusta. Ja lopulta pal- 
jastaa Hippa suuren vetonumeronsa. Se on levityskaramelli- 
pussi, joka annettaisiin palkinnoksi parhaalle levitysryhmälle 
kuukauden levitystuloksesta. Palkinto itsessään ei ole suuri, 
mutta Hipan esittämänä kasvaa karamellipussin merkitys to- 
vereitten silmissä äärettömästi. Ja seuraavina viikkoina 
kamppailevat |levitysryhmät »veristä» taistelua karamelli- 
pussista. Leikkiin sotkeutuvat johtokunta, järjestysmiehet, 
huvitoimikunta ym. Kaikki ne myyvät satakunta kappaletta 
lehteä, voittaakseen toiset ja saadakseen karamellipussin 
haltuunsa. 

Sellainen on Hippa, ikuinen nuorisoliittolainen. Yliveto. 
Voittamaton. Hän vetää meissä aina kaiken parhaan pin- 
nalle. Ja me pidämme hänestä hirmuisesti. 

Kuten vanhoista kansansankareista, on Hipastakin loppu- 
mattomiin juttuja, toiset tosia, toiset liioiteltuja, jotkut suo- 
rastaan keksittyjä. Ja Hipan maine kiirii ympäri Suomen 
nuorisoliittolaisten keskuuteen. Tulipa hän minne tahansa 
tuo hän aina repäisevän meiningin ja hurttihuumorin kaik- 
kialle tullessaan. 

Tietysti ei Hippakaan ole välttynyt vankilalta: hänhän on 
toiminut Suomessa. Neljä vuotta häntä piinattiin Hämeen- 
linnan kosteissa komeroissa. Hänen heikko terveytensä huo- 
noni siellä tietysti paljon. Monet toverit olivat varmoja, että 
Hippa ei kestä, vaan kuolee vankilaan. Mutta Hippa tuli elä- 
vänä takaisin. Se oli suurin kepponen, minkä hän milloinkaan 
elämässään oli tehnyt. Ja entisenlaisena hän häärii nyt kes- 
kuudessamme, aivan kuin ei Hämeenlinnan reissu olisi mi- 
tään vaikuttanut. Ja nuori väki ei odota mitään niin jänni- 
tyksellä kuin sellaista hetkeä, jolloin Hippa nousee puhuja- 
lavalle. Sillä Hippa ei osaa puhua ikävästi — puhujalavalta 
räiskyy silloin satiiri ja huumori. 


Espanjan lasten auttaminen 


sisällissodan aikana 


Työväenluokan eri järjestöjen ja toimintaelimien yhteis- 
tunne saattaa poliittisesti eripuraisinakin aikoina, jolloin her- 
mostunut epäluuloisuus ja suoranainen keskinäinen vihamie- 
lisyyskin on vallalla, jossain yksityisessä ajanilmiössä puh- 
jeta kauniiksi solidaarisuuden osoitukseksi. Näin tapahtui 
Suomessa ja monessa muussakin maassa Espanjan tasavalta- 
laisten avustamisena vuosina 1936—38. Kuvaavaa tälle yh- 
teistunnolle oli, että naiset olivat hyvin aktiivisia ja että avus- 
tamistyö alkoi äkkiä useissa maissa. 

Muistamme oman maamme poliittiset tunnelmat noina ai- 
koina. Kielletty ja vainottu kommunistinen puolue teki työ- 
tään maanalaisena. Sosialidemokraattinen puolue suoritti 
keskuudessaan tavanmukaisia »puhdistuksia». Akateeminen 
Sosialistiseura eroitettiin puolueesta. Kansanedustajille, jotka 
olivat toimineet sen piirissä, annettiin varoitus. 

Kun Sos.dem. Työläisnaisliitto syksyllä 1936 ryhtyi työhön 
kerätäkseen varoja tasavaltalaisten lapsille, seuraten europa- 
laisten sisarjärjestöjen esimerkkiä, havaitsi se kaikista kireistä 
poliittisista tunnelmista huolimatta, että poliittiset, ammatil- 
liset ja urheilujärjestöt osoittivat yksimielisesti myötämieli- 
syyttään sen yritykselle. 

Heinäkuun puolivälissä 1936 oli Espanjan tasavallalle epä- 
luotettavana Kanarian saarille siirretty kenraali Franco 
aloittanut häikäilemättömän hyökkäyksen maan hallitusta 
ja pääkaupunkia vastaan. Vaikka ihmiskunta myöhemmin 
joutui monien kaupunkien raunioiksi tekemisen ja siviili- 
ihmisten surmaamisen todistajaksi, on Madridin odottamat- 
tomalla ja säälimättömällä pommituksella oma mainittava 
paikkansa sodan raakalaistekojen historiassa. Mussolinin ja 
Hitlerin vaikutuksen kasvu oli innostanut pienen varusjou- 
kon päällikön tekoonsa ja hän sai mukaansa sodan- ja kun- 
nianhimoisia kenraaleja, sekä pian ulkomaista apua Saksasta 
ja Italiasta. Espanjan satamissa käyneet merimiehet tiesivät 
kertoa, että jo heti heinäkuun lopussa tuotiin muun tavaran 
kuljetukseen naamioiduilla laivoilla aseita fasistimaista. 
Ranska ja Neuvostoliitto, jotka tarkasti seurasivat fasismin 
voimistumista, osoittivat myötämielisyyttään Espanjan ta- 
savaltaa kohtaan. Mutta Kansainliiton tekemä puuttumatto- 
muussopimus esti niitä virallisesti ryhtymästä auttamaan ta- 
savaltaa. 

Eri maiden työväenpuolueet ja ammatilliset järjestöt, jotka 
fasismissa käsittivät uhkan omalle työväenpuolueelleen, lä- 
hettivät jo elokuussa rahallista apua Madridiin. Kansanrin- 
tamapyrkimysten hengessä muodostettiin »Kansainvälisen so- 

lidaarisuuden rahasto». Eri maista lähti vapaaehtoisia ta- 
savaltalaisten armeijaan, niin myös kaikista pohjoismaista. 
Punainen Risti, kveekkarit ja monet naisjärjestöt alkoivat 
humaanisen avustustoimintansa. 

Meillä Suomessa viranomaiset asettivat vaikeuksia avus- 
tustyölle. Elettiinhän täällä toimintamahdollisuuksiltaan hy- 
vin supistettua kansanvallan aikaa. Riekki johti Etsivää 
Keskuspoliisia. Oli tehty »muistioita» prof. Väinö Lassilan 
ja toimittaja Erkki Valan johtamasta Ihmisoikeuksien Liitos- 
ta. Somerolla eräs yhteiskoulun opettaja joutui leimatuksi 
poliittisesti epäluotettavaksi senvuoksi, että hän oli pitänyt 
kirjoituspöydällään Karl Marxiksi luultua Leo Tolstoin ku- 
vaa, partaniekka kuin partaniekka. 

Ulkoministeriössä ja sisäministeriössä epäiltiin ja mietit- 
tiin viikkoja, ennenkuin Työläisnaisliitolle annettiin keräyslu- 
pa »Espanjan lasten hyväksi», Ilman skandinaavisten mai- 
den pilkallisesti kirjoitettuja artikkeleita ei kenties lupaa 
olisi lainkaan annettu. Kun kävin liiton puolesta sisäminis- 
teri Puhakan puheilla, piti hän erittäin epäilyttävänä sitä, 
että anomuksessamme olimme maininneet »Kansainvälisen 
solidaarisuusrahaston» nimen. Etsivä keskuspoliisi oli sisä- 
asiainministeriölle antamassaan lausunnossa huomautta- 
nut, että Akateeminen Sosialistiseura on julkaissut kirjasen 
»Espanjan kansan puolesta», jossa selostettiin tasavaltalais- 
ten taistelua kansanvallan puolesta ja ilmoittanut, että kir- 
jasta myydään juuri »Kansainvälisen solidaarisuusrahaston» 
hyväksi. Kun ASS oli huonoissa kirjoissa EK:n papereissa; 
saattoi Sos.dem. Työläisnaisliittokin tulla sellaiseksi ja mei- 
dät johdettaisiin tietämättämmekin kiellettyyn kommunisti- 
seen toimintaan. 

Niinpä meille sitten ilmoitettiin ulkoministeriön ehtona, 
että »kaikkien mahdollisten epäluulojen välttämiseksi» oli 
anojilta vaadittava tarkka selitys siitä, millä tavoin he ai- 
kovat käyttää kertyvät varat kyseessä olevaan tarkoituk- 
seen, nim. »Espanjan sisällissodan vuoksi kärsimään jou- 

tuneille lapsille elintarpeiden, lääkeaineiden ja vaatteiden 
hankkimiseksi». »Keräyksen jako on toimitettava lähetystö- 
ja konsuliviranomaisten välityksellä». Viimemainittuun eh- 
toon nähden voi huomauttaa, että ensimmäisellä kerralla kun 
lähetyksemme saapuivat, Suomen konsuli Madridissa oli 
läsnä. Seuraavilla kerroilla ei tasavaltalaisten alueella ollut 
enää konsuliviranomaisiamme, jotka olisivat voineet toimia 
lahjojen välittäjinä. Mainittakoon vielä, että »anojina» olivat 
olleet Miina Sillanpää, Tyyne Leivo-Larsson, Martta Sal- 
mela-Järvinen, Sylvi-Kyllikki Kilpi ja Lilli Heponen ja hei- 
dän toimintaansa oli siis ankarasti valvottava. 

Jo elokuun alussa alkoi sanomalehdistössämme fasistisista 
uutislähteistä peräisin oleva tasavaltalaisten mustamaalaus, 
eurooppalaisten vapaamielisten kansanvaltaisten porvarillis- 
ten lehtien myötämielisiä lausuntoja ei täällä lainailtu. Es- 
panjan tasavalta aloitti oman propagandatoimintansa suh- 
teellisesti myöhästyneenä, kertoen maassa suoritetuista so- 
siaalisista ja sivistyksellisistä uudistuksista sekä selostaen 
heikkoa aseellista puolustuskykyään kenraalejaan vastaan. 
Tätä aineistoa käyttivät maassamme vain sosialidemokraatti- 
set lehdet, kommunistisiahan ei ollut. 

Vielä marraskuun lopulla oli sentään sivistyneistöä, joka 
ei pelännyt osoittaa myötämielisyyttään Espanjan tasavallan 
epätoivoiselle taistelulle. Helsingin Työväen Naisvoimisteli- 
jat ja Työväen Voimistelijat järjestivät ennen keräyksen vi- 
rallista alkua HTY:n juhlasaliin juhlan, jossa Pia Ravenna 
lauloi ja Arvo Hannikainen esitti viulusooloja, tukien siten 
avustustoimintaa. Keräys alkoi virallisesti jouluk. 1. pnä ja 
lupa oli myönnetty seuraavan vuoden tammikuun loppuun. 
Lilli Heposella oli kiirettä naisliiton toimistossa kirjeitä pos- 
tittaessaan ja käytännöllisiä asioita järjestäessään. Kaisu- 
Mirjami Rydberg, joka jo noihin aikoihin oli etääntynyt 
sos.dem. naisliiton toiminnasta, kävi iltaisin auttamassa pos- 
titustyössä. Hän ja Cay Sundström ottivat haltuunsa omat 
keräyslistansa. Omaani merkitsi nimensä ensimmäisenä edus- 

Suomalainen avustustoiminta 


kunnassa ruotsalainen pastori Stenvall, aktiivisesti mukana 
rauhantyössä. 

Noilta ajoilta on päiväkirjassani seuraavat merkinnät: 

»Olen yrittänyt houkutella maalaisliittolaisia kansanedus- 
tajia antamaan roponsa »Espanjan lasten hyväksi». Ainoa- 
kaan ei ole sitä tehnyt. Ja Ruotsissa ovat kaikki kansanval- 
taiset ainekset mukana avustustoiminnassa, onpa ilmoitettu 
parin kuningashuoneeseen kuuluvan Bernadottenkin mer- 
kinneen summansa. Eräs suomalaisista. avustuslistan torju- 
neista sanoi minulle, että on selvää, että Espanjasta tulee tä- 
män taistelun jälkeen joko fasistinen tai kommunistinen val- 
tio, eikä hän halunnut auttaa ainakaan Neuvosto-Espanjan 
syntymistä». 


jot Häti at 

»Tänään tuli kirje Antskogin tehtaan työläisiltä. Tehtaan 
johto oli uhannut erinäisillä toimenpiteillä senvuoksi, että 
ruokatunnilla oli kerätty rahaa »Espanjan lasten hyväksi», 
koska sellainen oli muka maassamme kiellettyä. Soitin arvoi- 
salle johtajalle ja langan päässä oli hyvin kiivas ja vihainen 
herra, joka sanoi, ettei hän salli kommunistien auttamista. 
»Eihän hallituksen puolella ole muuta kuin kommunisteja.» 
»Miksi ette myöskin kokoa Francon joukoille?» Ehkä sain 
hänet kuitenkin vakuuttuneeksi siitä, että hänen työläisensä 
toimivat »luvallisilla asioilla». 

Turusta kirjoitti huomattava vasemmistososialisti ja sa- 
noi, ettei hänen nimeään saa mainita keräyslistojen tilitys- 
ten yhteydessä, on vain ilmoitettava listan numero. »Julki- 
suudessa esiintyneet tilitykset ovat haluttua luettavaa EK:ssa 
ja ne saattavat monella vielä olla edessä vastaisuudessa.» 

Eräs naisosaston puheenjohtaja palautti listat tyhjinä ja 
ilmoitti, että sosialidemokraatit ovat rauhan ystäviä. Avus- 
tustoiminta on sodan hyväksymistä. Hänelle lähetetyssä 
vastauskirjeessä torjuttiin väite. Se, joka lievittää kärsimys- 
tä, panee toiminnallaan vastalauseen sitä vastaan. Se, joka 
kietoo kätensä avuttoman lapsen suojaksi ja sanoo väkival- 
lan tekijälle »tähän et ainakaan koske», lausuu vastalau- 
seensa väkivaltaakin vastaan. 

Vaikka vuodenaika ei ollutkaan edullinen keräykselle, ti- 
litettiin naisliittoon jo joulun edellisillä viikoilla 100.000 mk. 
»Ajan Suunta» laski uskollisesti, kuinka monta tykkiä sos. 
dem. naiset voivat espanjalaisille tasavaltalaisille lähettää. 
Olisimme ehkä mieluimmin, päästäksemme vähemmällä vai- 
valla, lähettäneet suoranaista rahaa, mutta se ei käynyt vi- 
ranomaisten ehtojen vuoksi. Sillä Suomesta oli vaikea lä- 
hettää elintarvikkeita. Espanjasta tulleissa kirjeissä pyydettiin 
maitopulveria ja sokeria. Nyt, 60-luvun alkaessa ja suoma- 
laisten äitien ostaessa kaikista siirtomaatavarakaupoista vau- 
voilleen Baby-Energa paketteja, tuntuu mielettömältä aja- 
tella, että maassamme 30-luvun toisella puoliskolla valmistet- 

tiin maitopulveria vain apteekkien tarpeiksi. Eräs lahtelainen 
tehdas suositteli avustustoimikunnalle kondensoitua purkki- 
maitoaan. Kun sitä kokeiltiin perheessämme ja mieheni ereh- 
dyksessä joi maitona vedessä sekoitetun purkin sisältöä, hän 
kalpeana ja totisena ilmoitti juoneensa »jotain hyvin kummal- 
lista ja varmasti hengenvaarallista ainetta». Mutta lahtelai- 
sia purkkeja lähetettiin kuitenkin Espanjaan, kun ruotsalai- 
set asiantuntijat olivat sanoneet, että se oli aivan normaalista 
kondensoitua maitoa. 


Suomalainen voi ja juusto olivat ensiluokkaista tavaraa, 
mutta nälkiintyneet espanjalaiset äidit ja turvattomia lapsia 
hoivaavat lastenkodit eivät välittäneet näistä herkuista muuta 
kuin poikkeustapauksissa. Sensijaan suomalaista munapulve- 
ria ja petsamolaista kalanmaksaöljyä otettiin vastaan. Soke- 
ria ei Suomesta kannattanut lähettää, koska se meillä oli 
tuontitavaraa. Tulli oli niin korkea, että ruotsalainen avus- 
tustoimikunta saattoi omassa maassaan ostaa neljänneksellä 
meidän hinnoistamme sokerikilon. 


Naisten ompeluseurat valmistivat vaatteita lapsille ja nai- 
sille ja kokosivat käytettyä tavaraa. Ne tarkastettiin kaikki, 
koska haluttiin lähettää ehdottomasti puhdasta ja käyttökun- 
toista. Oli liikuttavaa silmäillä toimistoon saapuneita keräys- 
listoja ja todeta, miten pienistä eristä 200.000 mk kerääntyi. 
Tavallisimmat merkinnät vaihtelivat 25 pennistä 5 mark- 
kaan. Listojen ulkonäkö kertoi, miten ahkerasti niitä oli ve- 
detty esille tomuisille työhuoneitten pöydille konepajoissa ja 
verstaissa. 


Henkilökohtaisesti jäi ainakin minulle keräystoimikunnan 
jäsenenä kansainvälisen solidaarisuuden innostavan ja läm- 
mittävän tunteen kokeminen. Sitä välittivät sadat toimikun- 
nalle lähetetyt suomalaisten kirjeet sekä ajatustenvaihto ul- 
komaalaisten toverien kanssa. Ruotsista sisarukset Sonja ja 
Georg Branting olivat nopeimpia kirjeisiin vastaajia. 

Joskus oli kokouksissamme, juhlissamme ja kirjoituksis- 

Sonja Branting 


samme selviteltävä avustustoiminnan periaatteellista merki- 
tystä esim. tähän tapaan: 


»Suomen avustustoimikunnalta on pariin kertaan kysytty, 
kannattaako auttaa vieraan maan lapsia kun omatkin elä- 
vät puutteessa. Tähän olemme vastanneet, että yksityinen 
hyväntekeväisyys ei voi koskaan auttaa muuta kuin tilapäi- 
sesti. Kaikkien maailman lasten asemaa parannetaan vain 
luokkataistelun avulla ja yhteiskunnallisiin oloihin vaikutta- 
malla. Äkkinäisen luonnonmullistuksen, sodan ja kulkutau- 
tien sattuessa on avustustoiminta tarpeellista, jatkuvaan 
puutteeseen auttaa vain sosiaalinen toiminta, valistuneen työ- 
läisen kautta elämän kestävä sitkeä kamppailu työväen elin- 
ehtojen parantamisen puolesta». 


Jos oli vaikeata toimia työväenluokan ulkopuolella ja ha- 
kea esim. porvarillisilta piireiltä apua, pitivät monet jyrkem- 
mät vasemmistolaiset työläiset toimintaamme liian vähäpä- 
töisenä, koska emme antaneet kirpeitä poliittisia julistuksia, 
emme kertoneet tarpeeksi usein ja selvästi Espanjan tasa- 
vallan hädänalaisesta asemasta, emme paljastaneet fasismin 

kaikkia toimintamuotoja. Usein näytti olevan enemmän 
kysymys tyylistä kuin asiasta. Näinä aikoina tutustuin kui- 
tenkin työssämme naisiin, joista monen monia olen myöhem- 
min tavannut Suomen Naisten Demokraattisen Liiton rien- 
noissa. 

Vapaaehtoisten värvääminen Espanjaan tapahtui luonnol- 
lisesti avustustoiminnan ulkopuolella, emme siitä paljoa tie- 
täneetkään. Silloin tällöin tuli kirjeitä vapaaehtoisilta tai 
heidän omaisiltaan. Muistan erään, jossa erittäin jyrkässä 
ja vaativassa sävyssä pyydettiin heti lähettämään suomalais- 
espanjalaisia sanakirjoja. Kun emme voineet ryhtyä sellaisia 
toimittamaan ja kustantamaan — kirjakaupoissa ei sellaisia 
ollut saatavissa — oli meidän siirrettävä vaatimus asiapape- 
reihin, jotka eivät aiheuttaneet toimenpiteitä. 

Madame de Palencia, jonka terveisiä toivat avustustoimi- 
kunnalle latvialainen pakolainen ja monelle suomalaiselle 
poliitikolle tuttu Bruno Kalnins, Cay Sundström ja eräät 
muut Tukholmassa käyneet, esitti usein huomautuksen, että 
keräystoimintamme tapahtui kovin suppealla pohjalla. Pa- 
lencian toimipaikka oli nimittäin Tukholma, vaikka hänet oli 
akkreditoitu tasavallan edustajaksi Suomeen. Hän kaipasi 
työssämme sivistyneistöä, vapaamielisiä porvarillisia poliitik- 
koja, kirjailijoita, taiteilijoita, tieteen edustajia. Olihan sel- 
laisia mukana kaikissa Skandinavian maissa. Ilmeisesti hän 
luuli, että syy oli jonkinlaisessa »noskelaisessa» ahdasmieli- 
syydessä. Kuitenkin juuri sivistyneistön puute kansainväli- 
sessä yhteistoiminnassa, oli sitten kysymys rauhanasiasta, 
kulttuurista tai sosiaalisesta työstä, oli ja on tyypillistä suo- 
malaiselle asennoitumiselle. En tarkoita puhtaasti ammatti- 
alojen yhteyksiä, niitä kyllä on. Ennenkaikkea kaihdettiin 
ja kaihdetaan edelleen kaikkea toimintaa, jossa sosialisteja 
on mukana, Ajattelen, että kansalaissodan kiroperinnöt vai- 
kuttavat edelleenkin tällaiseen asennoitumiseen, epäilemättä 
myös Akateemisen Karjala-Seuran antama ahdas ja kansal- 
lisesti kiihkomielinen henkinen kasvatus. 

Oli senvuoksi mieltä liikuttavaa lukea, miten esim. Tans- 
kan suurin porvarillinen lehti »Politiken» kirjoitti: 

»Tanskan äidit eivät halua olla jäljessä siitä, mihin Ruot- 
sin äidit ovat ryhtyneet. Kun miehet eivät näy osaavan lo- 
pettaa sotaa, kun miehiset politiikot eivät keksi sulkua jär- 
jettömälle verenvuodatukselle, on maailman naisten ainakin 
näytettävä, mitenkä viattomille uhreille hankitaan apua ja 
turvaa. Tanskan naiset ovat valmiit auttamaan, he antavat 
sydänten puhua sydämille, he vetoavat koko Tanskan kan- 
saan». 

Näillä sanoilla on juuri nyt, v. 1960 oma arvonsa, kun 
Tanskan naisjärjestöt pakottivat empivän maan hallituksen 
suostumaan siihen, että Kööpenhaminassa voitaisiin juhlia 
kansainvälisen työläisnaisten päivän 50-vuotisjuhlia, joissa 
maailman demokraattiset naiset ovat mukana. 

Huhtikuussa 1937 saapui suomalaiselle avustustoimikun- 
nalle kiitoskirje Espanjan opetusministeri Jesus Hernandezilta. 
48.000 maitopurkkia, 1000 laatikkoa, oli jaettu Madridin lap- 
sille ja äideille. 

Syksyyn päästäessä tilanne paheni Espanjassa. Madrid 
menetettiin ja Barcelonasta tuli tasavaltalaisten keskuspaik- 
ka. Kansainvälisen työväestön piirissä tunnettiin vaaran ja 
taantumuksen uhkan lisääntyvän maailmassa, pelättiin kan- 
sainvälisen työväenliikkeen toiminnan supistumista. Kun 
maan hallitukset kieltäytyivät antamasta apua tasavaltalai- 
sille, koettivat ammatilliset keskusjärjestöt ja useiden maiden 
sosialidemokraattiset puolueetkin tehdä parhaansa. Ruotsin 
ja Norjan sos.dem. sanomalehdet julkaisivat kauniita muis- 
tokirjoituksia tasavaltalaisten puolella kaatuneista maanmie- 
histään. Meillä ei julkisuudessa uskallettu mainitakaan, että 
suomalaisia vapaaehtoisia oli mukana. Suusta suuhun kuis- 
kailtiin kuitenkin, kenen poika tai työtoveri oli salaisesti häi- 
pynyt, päämääränään taistelu fasismia vastaan Espanjassa. 

Työläisnaisliitto sai jälleen vuoden 1937 lopulla uuden ke- 
räysluvan kahdeksi kuukaudeksi. En muista, mitkä syyt ai- 


141 


heuttivat henkilövaihdoksia avustustoimikunnan kokoonpa- 
nossa, koska julkilausumassa ei näkynyt enää muita kuin 
tämän kirjoittajan nimi puheenjohtajana ja Martta Salmela- 
Järvisen sihteerinä. Siinä sanottiin nyt kuitenkin selvästi, 
että »puuttumattomuussopimus on estänyt avustamasta aseilla 
ja sotatarvikkeilla, siitä huolimatta, että esim. kansainväli- 
sissä työväen kokouksissa Espanjan edustajat ovat ilmoit- 
taneet tarvitsevansa juuri niitä». Käsittääkseni tämä lause 
samoinkuin puhuminen »Kansainvälisestä Solidaarisuusra- 
hastosta» johtui siitä, että käsitettiin tilanteen toivottomuus, 
selitettiin miksi tasavaltalaiset kärsivät tappion, mutta sa- 
malla tahdottiin heitä kärsimyksissään auttaa humaanisin 
keinoin. 

Eduskunnan budjettikeskustelussa käytettiin ulkoministe- 
riötä koskevan pääluokan kohdalla Espanjan auttamisesta 
pitkiä puheenvuoroja. Kiihkeimmin esiintyi Hilja Riipinen 
joka kertoi meidän »aselähetyksistämme» ja maanpetosta lä- 
hentelevästä työstämme. Olimme avustuksellamme pitkittä- 
neet Espanjan lasten kärsimyksiä ja jatkaneet aseellista 
taistelua. Luultavasti hän uskoi itse väitteisiinsä. 

8. pnä joulukuuta 1937 saapui madame de Palencia käy- 
mään maassamme. Kerrottiin, että Suomen viranomaisten 
taholta oli lausuttu toivomus, ettei hän saapuisi itsenäisyys- 
päivän juhliin, niinkuin muut Tukholmassa toimivat ja Suo- 
meen akkreditoidut diplomaatit. Hänen tulonsa olisi saattanut 
aiheuttaa mielenosoituksia. Poliiseja ja EK:n miehiä oli run- 
saasti Helsingin rautatieasemalla kun valtioneuvos Hakka- 
rainen ulkoministeriön edustajana, »Espanjan lasten hyväk- 
si» toimikunnan jäsenet, kansanedustaja Cay Sundström ja 
prof. Väinö Lassila olivat suomalaisina vastaanottajina. Pa- 
lencia oli puettu sentään pohjoismaalaisiin talvivarusteisiin, 
mutta hänen mukanaan oleva nuori lähetystösihteeri saapui 
ohuessa  kanarianvärisessä ulsterissaan ja tärisi vilusta. 
Rouva Palencia oli tyypillinen, vanheneva etelämaalainen 
nainen hoikkana, ketteränä ja valppaana. Hänen kellertä- 

vän kalpea ihonsa oli ryppyinen, mutta tukka oli sysimusta 
ja silmät vielä mustemmat. Hän säihkyi älykkyyttä ja toi- 
minnanhalua ja innoitti meitä suomalaisiakin tarmokkaaseen 
työskentelyyn, kun tapasimme hänen vaatimattomilla kut- 
suillaan ja juhlissamme. Hän oli vuosikausia ollut Espanjan 
tasavallan edustajana Kansainliitossa ja hänen miehensäkin 
oli diplomaattina jossain Kauko-Idän maassa. 

Toinen keräys tuotti hiukan yli 300.000 mk ja nyt lähe- 
tettiin Suomesta myös lihasäilykkeitä, joita hämeenlinnalai- 
nen tehdas oli valmistanut. Ruotsin esimerkkiä noudattaen 
oli useilla teollisuusseuduilla Suomessa kerätty yhden tun- 
nin työpalkka ja tilitetty toimikunnalle. 

Tappiolle jääneet eivät enää kiinnostaneet suurta yleisöä 
samalla tavoin kuin asiansa puolesta sisukkaasti taistelevat 
tasavaltalaiset. Kun vuoden 1938 aikana järjestettiin kolmas 
keräys, tapahtui se jo »Espanjan ja Tshekkoslovakian pa- 
kolaisten auttamiseksi» ja avustustoimikunnan kokoonpano 
ja henkikin muuttui sillä tämän viimeisen kansainvälisen 
keräyksen julistuksen allekirjoittajina olivat: Suomen Am- 
mattiyhdistysten Keskusliitto, Suomen Sosialidemokraattinen 
puolue ja Suomen Sos.dem. Työläisnaisliitto. 

Kun naiset eivät johtaneet keräystä eivätkä määräävästi 
antaneet sille omaa ihanteellista innostustaan, tapahtui va- 
rojen keräys etupäässä järjestöiltä. Yksityisten avustus jäi 
vähäpätöisemmäksi. Poliittinen tilanne maailmassa oli muut- 
tunut. Suomessa kasvoi sisäinen taantumus, eri työväenjär- 
jestöjen yritys mukautua uuteen tilanteeseen ja sisäinen eri- 
puraisuus kasvoi. Sodan aikana naisten toiminta kohdistui 
omien lasten auttamiseen. 


Sylvi-Kyllikki Kilpi 


Järjestötoiminnan taipaleelta 


Varsin monen vanhemman järjestöihmisen astuma tie 
politiikan piiriin on varmaan kulkenut suunnilleen samoja 
latuja kuin tämän jutun kirjoittajan, joka heti kansalaissodan 
jälkeen nuorena tytönheilakkana liittyi Ry. Koittoon ja siellä 
Ihanne-piiriin, Visan voimistelijoihin ja sekakuoroon. V. 1919 
syksyllä se alkoi ja on jatkunut erilaisin siirtymisvaihein 
41 vuoden ajan. 

Ensimmäinen työväestön suuri esiinmarssi ttyneen kan- 
salaissodan jälkeen oli työväen laulu- ja musiikkijuhlat Tam- 
pereella v. 1921, jolloin laulu ja musiikki ikäänkuin vapautti 
nuoret ja vanhemmankin polven jäsenet menneiden kovien 
kokemusten puristuksesta. Niin se matka jatkui nuortean 
innokkaana nuorisoliiton piiriin, vaikka varsinainen voimain- 
koetus tapahtuikin Sosialidemokraattisen Raittiusliiton yhtey- 
teen järjestetyn lasten- ja varhaisnuorten toiminnan organi- 


soimisessa. Raittiusliiton kanslistin ominaisuudessa työ 
sujuikin mitä parhaiten varsinkin, kun kenttätyössä oli 
mukana innostunutta ja pirteää voimaa. Anni Rinne jo silloin 
vanhana tekijänä ja Elli Nurminen alokkaana, ovat nimiä, 
jotka vielä tänäänkin näkyvät järjestöelämän taivaalla. 

Kun v. 1925 liityin puolueen jäsenyyteen tapahtui se nais- 
yhdistykseen liittymisen kautta, mutta jo kaksi vuotta myö- 
hemmin siirryin jäsenenä Toveriseuraan, jonka toiminta 
niihin aikoihin oli kiihkeän toimeliasta. Oma osuuteni tuon 
ajan poliittisessa toiminnassa oli varsin vähäistä, vaikka 
mukana hyörinkin niillä edellytyksillä ja kyvyillä, jotka 
rajoittava nuoruus saattoi antaa. Voimisteluharrastuksiin ja 


144 


TULn tiimoilla käytyyn kahinaan sopi tietysti myöskin 
paneutua ja on huvittavaa todeta, miten sitä kahinointia on 
jatkunut uusien ihmisten vain astuttua entisten tilalle. 

Iän ja kokemusten kouluttama sekä erilaisissa järjestö- 
elämän tehtävissä mukana ollut ihminen on koko lailla 
kypsynyt puolue-elämän moninaisiin toimintoihin, mutta 
pelkkä käytännöllinen toiminta on kovin yksipuolista ja sik- 
sipä teoreettinen tieto on välttämätöntä ja tarpeellista. Nuo- 
rella ihmisellä ei riitä useinkaan voimavaroja teorian ja 
käytännön omaksumiseen, joten luonnostaan lankeaa, että 
puoluetoiminnoissa mukana olevat ovat yleensä jo kypsään 
ikään ehtineitä entisiä nuoria, joille teorian oppiminen ja 
käytännön kokemukset ovat tasoittaneet tien toimimiseen 
puoluepoliittisella linjalla. 

Kautta aikojen on sosialidemokraattisessa liikkeessä ollut 
eräänlaista käymistä oikeistolaistumisineen ja toisaalta pyr- 
kimystä estää tällaisia ilmiöitä. Niinpä ns. huplilaisuus- 
vaiheen kärsittyä tappion joutui perheeni pää ratkaisemaan, 
»ollako vai eikö olla» ja ratkaisuksi tuli uuden työalan omak- 
suminen ja lähtö Helsingistä. 

Kaksi vuotta Valkeakoskella, jossa järjestötoiminta oli 
erittäin heikkoa, mutta jossa naiset sentään jotain yrittivät, 
oli ennen kaikkea kouliintumista työväenopistotoimintaan. 
Mieheni leipätyöhön kuului johtaa ja opettaa työväenopis- 
tossa, mutta siinä ohessa minäkin painiskelin ruumiinkulttuu- 
rin ja liikunnan opettamisessa sekä opistossa että TULn 
Koskenpojissa. Lyhyeksi jäi Valkeakosken aika ja Kotkasta 
tuli seuraava etappi, joka kesti elokuusta 1932 vuoden 1941 
lokakuun loppupuolelle, eli siihen osti, kun mieheni erotettiin 
Kotkan Työväenopiston johtajan toimesta osallistumisestaan 
»kansanedustaja-kuutosena» toimintaan rauhan puolesta. 
Yhdeksän vuoden työteliäs aika ei niissä olosuhteissa 
merkinnyt suuriakaan, vaan pakotti jäännösperheen muutta- 
maan leivänhakuun vanhoille asuinsijoille, Helsinkiin. 

Kotkaan muutto oli merkinnyt minulle opistotyön ohella 

myös toimintaa Kotkan naisyhdistyksessä ja siirtymistä kun- 
nallisen- ja osuustoiminnan piiriin. Noihin aikoihin oli 
vasemmistolainen työväenliike kiellettyä, joten oli itsestään 
selvää, että monet vasemmistoon kuuluvat ihmiset osallis- 
tuivat silloiseen sosialidemokraattiseen toimintaan. Näin 
jälkeenpäin asioita tarkastellessa voikin havaita, että mm. 
Kotkassa naisten toiminnan voima ja ripeys oli huomatta- 
vassa määrin mahdollista siksi, että niin monet uudet ja 
työteliäät jäsenet olivat toiminnassa mukana. 

Toimintamuodot ovat olleet suurin piirtein samanlaiset 
työväenliikkeen eri aloilla ja niinpä Kotkan sosialidemokraat- 
tiset naiset pitivät kuukausikokouksia, järjestivät kansain- 
välisiä naistenpäiviä, pitivät yllä kesäsiirtolatoimintaa, jär- 
jestivät kursseja ja opintotilaisuuksia jne. Erikoisuutena voi- 
nen mainita, että eräinä vuosina kävin säännöllisesti voimis- 
teluttamassa Kymin Läntisen Työväenyhdistyksen ja Saksa- 
lan naisyhdistyksen naisia ja että kylmistä ja vetoisista voi- 
mistelutiloista huolimatta vanhempikin väki oli innolla mu- 
kana. 

Heti aluksi toimin naisyhdistyksen rahastonhoitajana, 
sittemmin sihteerinä ja puheenjohtajana, tulin valituksi val- 
tuustoon ja lautakuntiin, joten normaali järjestötoiminnalli- 
nen kaari oli Kotkan-ajankin tunnus. Elina Hämäläinen, Elin 
Ihonen, Hilma Ripatti ja monet muut kansandemokraattisessa 
naisliikkeessä mukana olevat ovat sen ajan ystäviä ja nyt jo 
tavallaan myöskin veteraaneja. Nimiä mainitessani en voi 
syrjäyttää eräitä työväen naisliikkeen todellisia veteraaneja 
kuten Ida Aalle-Teljoa, Hilda Airaksista ja Mandi Fribergiä, 
jotka kuuluivat ja toimivat Kotkan naisyhdistyksessä. 

Sama käymispiirre, josta jo aikaisemmin olen maininnut, 
alkoi vuosien vieriessä muodostaa riitasointuja, josta eräs 


tyypillinen on jäänyt mieleeni. Sos.dem. kunnallisnaisten 
päivillä 1936 Helsingin Työväentalossa jouduin puheen- 
johtajan ominaisuudessa hoitamaan jotakuinkin kireäksi 
muodostuneen tilanteen, Sylvi-Kyllikki Kilven esitys sai kiih- 

kon aikaan, mutta kotkalaisten ja eräiden muidenkin edusta- 
jien hyvien puheenvuorojen ansiosta esitys hyväksyttiin, 
joskin eräänlainen kahtiajakoisuus oli jälleen syntymässä. 

Silloisen Sosialidemokraattisen Naisliiton toimintaohjeista 
oli käyty edellä esittämäni kamppailu ja liittotoimikunnan 
etääntyessä yhä enemmän ja enemmän vanhan työväenliik- 
keen omaksumilta linjoilta, alkoi syntyä kitkaa jäsenjärjes- 
töjenkin piirissä. Voin kuitenkin sanoa, että naisten toiminta 
jatkui Kotkassa hyvässä sovussa, joskin aina silloin tällöin 
jouduttiin ratkomaan periaatteellisia kannanottoja, joiden 
tiimoilla eripuraisuus herkästi sotkee ja heikentää työniloa. 

Tulivat sodat ja sotien mukana varsinainen järjestötoimin- 
ta pakostakin heikkeni, mutta ei suinkaan loppunut. Ihmisille 
tuli suruja, oli puutetta, kärsimyksiä ja niin tunne- kun ajatus- 
maailmakin muovautui ajan paineen alla. Vastakohtaisuudet 
ilmenivät yhä selvempinä ja siksi oli luonnollista, että ennem- 
min tai myöhemmin sopu ja yhteisymmärrys rikkoontui. 
Sos.dem. naisliikkeen johto oli valinnut tiensä, se myötäili 
sodan lumoissa ja niinpä se antoi jäsenjärjestöilleen ohjeen, 
jossa kehoitettiin liittymään — työpalvelunaisiin. Samassa 
kirjeessä liittotoimikunta antoi myös synninpäästön niille jä- 
senille, jotka olivat liittyneet tai halusivat liittyä Lotta- 
järjestöön. Sos.dem. Naisliiton johto katsoi, että sen jäsenistö 
oli kypsä julkiseen yhteistoimintaan porvarillisten järjestöjen 
kanssa, vieläpä lottienkin. 


Kun edellä esittämäni kiertokirje, jonka yhtenä allekirjoit- 
tajana oli sos.dem. naisliikkeessä hyvin tunnettu liiton pu- 
heenjohtaja Tyyne Leivo-Larsson, tuli osastoomme, katsoin 
silloisena puheenjohtajana kirjelmän sisällön sen laatuiseksi, 
että sen esittäminen osaston jäsenille oli vastoin perusperi- 
aatteitani. Ensin alkuun toimikunnan muut jäsenet hyväksyi- 
vät kantani, mutta vähäistä myöhemmin pidettiin vara- 
puheenjohtajan kutsumana järjestökokous, jossa kirjelmä luet- 
tiin jäsenistölle. Sen lorun loppu: En katsonut voivani enää 

toimia naisosastossa, joten erosin sitäkin suuremmalla syyllä, 
kun mieheni oli juuri erotettu puolueesta »viitosiin» liittymi- 
sensä johdosta (ryhmästä tuli tästä johtuen »kuutoset»). 
Seurasi parjauskampanja, jossa naisväki on lyömätön. 
mutta totuuden nimessä voin myös sanoa, että hyvä ystävyys 
ja toveruus on säilynyt usean sen aikaisen toimihenkilön 
kanssa, joskin tiet erkanivat poliittisesti ja maantieteellisesti- 
kin, kun muutin perheineni Helsinkiin. 

Vuodet vierivät, aika teki tehtäväänsä ja vihdoin koko 
ihmiskunta saattoi hengähtää helpotuksesta, kun rauha oli 
voittanut sodan. Elämä virkosi. Leppeät tuulet puhaltelivat 
ja usko uudistumiseen ja kehitykseen elpyi. Virkosi myöskin 
ihmisten toimintahalu rakentavaan ja yhdistävään työhön. 
Tämän toimintahalun innoittamana syntyivät myös ne demo- 
kraattiset järjestöt, jotka sodan jälkeisinä aikoina näkivät 
päivänvalon. 

Oli ilman muuta selvää, että kun Suomen Naisten Demo- 

raattista Liittoa ryhdyttiin perustamaan olin siinä touhussa 
mukana. Kirjatyöntekijäin talolla Helsingissä perustamis- 
päätös tehtiin, ja se päätös on kantanut hyvää hedelmää. 
Tarkoituksenani ei ole kertoa liittomme toiminnasta, se 
jääköön toisten tehtäväksi, mutta haluan aivan erikoisesti 
alleviivata sitä seikkaa, että liittomme toiminta ei ole suin- 
aan uuden uutukaista, vaan perinteet ovat työväen nais- 
iikkeen alkuajoilta ja vanhempi jäsenistökin alkuaikojen nais- 
iikkeessä mukana ollutta. Meidän demokraattinen naisliik- 
keemme on kasvanut ja voimistunut. Liittomme on maamme 
suurimpia poliittisia naisjärjestöjä, jonka jäsenistö pyrkii 
toiminnallaan osoittamaan edistyksellisyytensä ja halun ra- 
kentavaan toimintaan yhteiskunnan hyväksi. 


Hellä Meltti 

Kuolemaan 


tuomitut 


Suomen työväenliike voi olla ylpeä tuhansista naisista, 
jotka itseään säästämättä ovat uurastaneet sen riveissä tai 
tänäkin päivänä työskentelevät kansandemokraattisen liik- 
keemme monilla saroilla. Millaiseen sankaruuteen tällaiset 
kansannaiset pystyvät taistelun sitä vaatiessa, siitä kertoo 
kahden työläisnaisen kohtalo kansamme eräissä katkerim- 
missa vaiheissa. 


SOFIA HJULGREN 


oli yksi niistä tuhansista työläisistä ja sadoista työläisnai- 
sista, jotka vuonna 1918 tutkinnotta ja tuomiotta teloitettiin 
valkoisen luokkasodan riehuessa raivokkaimmillaan. Kah- 
deksantenatoista toukokuuta hän yhdessä 130 toverinsa kans- 
sa marssi Aleksanterin kauhuleiriltä Viipuriin niin sanotulle 
koirain hautausmaalle, jossa konekiväärituli lopetti heidän 
elämänsä. 

Sofia Hjulgren ei ollut ottanut osaa aseelliseen taisteluun. 
Paettuaan valkoisten vainoa kotipaikkakunnaltaan Joutse- 
nosta Lappeenrantaan hän toimi punaisten puolella sairaan- 
hoitajana. Siitä huolimatta hän joutui ensimmäisinä ammut- 
tujen joukkoon. Silminnäkijä, tunnonvaivoihin tullut teloi- 

tuskomppanian jäsen on kertonut hänen viimeisistä hetkis- 
tään. Sofia oli heti vankijoukon saavuttua haudoille pyytä- 
nyt saada puhua. Sitä ei myönnetty. Mutta murha-aseiden, 
muiden muassa kahden konekiväärin paikoilleen asettami- 
nen vei niin paljon aikaa, että Sofia oli ennättänyt nousta 
pienelle mättäälle. Hän oli paljastanut rintansa ja puhunut. 
Tuo pieni puhe, jolla hän oli kohtalotovereitaan heidän vii- 
meisellä hetkellään lohduttanut ja teloittajilleenkin osoitta- 
nut työväenliikkeen voiman, kuului tuon läsnäolleen todis- 
tajan kertomuksen mukaan seuraavasti: »Luuletteko te meitä 
tuhansittain murhaamalla lopettavanne tästä maasta työ- 
väenliikkeen! Erehdytte siinä suuresti. Aseettomina olles- 
samme te voitte meitä murhata ja ruumiimme silpoa, mutta 
henkemme elää! Sillä vapauden ja elämisen kaipuu on siksi 
suuri ihmisten rinnoissa, että se jo äidin maidosta imeytyy 
jokaisen työläislapsen vereen voimistuen lapsen kasvaessa 
ja varttuessa. Ja kun he kasvavat suuriksi, ottavat he elä- 
misen oikeutensa. Silloin on teille tilinteon hetki tullut. Kuol- 
lessamme nyt murhaaminanne me jo näemme tuon päivän 
tulon ja siksi me kuolemme hymyhuulin. Me tiedämme, että 
henkemme elää. .... » 

Puhe katkesi useiden kiväärien ja upseerien mauser-pis- 
toolien laukauksiin. 

Heti sen jälkeen alkoivat konekiväärit papattaa kohti van- 
kijoukkoa. 

Seuraavana aamuna vietiin vankileiriltä 60 miestä hau- 
taamaan teloitettuja. He olivat löytäneet 130 luotien ruh- 
jomaa ruumista yhdestä kasasta. Sofia Hjulgrenin ruumis oli 
ollut hiukan sivussa, rinta yhä paljaana ja monen luodin 
lävistämänä. Hänen kasvonsa olivat olleet tyynet ja hy- 
myilevät ... 

Sofia Hjulgrenin viimeisestä puheesta on olemassa useita 
sanonnaltaan hieman poikkeavia toisintoja, mutta niiden si- 
sältö on sama. 

Millainen oli sen ihmisen elämä, joka noin uljaasti kohtasi 

verisen koston? Mistä hän sai voimansa? Miten hän oli kas- 
vanut mittoihin, jotka hänen loppunsa hetkellä yltävät his- 
torian tuntemien uljaimpien vapaustaistelijain tasolle? 

Sofia Hjulgren oli syntynyt vuonna 1875 Kullaalla köy- 
hän torpparin tyttärenä. Hänestä tuli työmiehen vaimo. Hä- 
nen miehensä työskenteli ensin Kullaan rullatehtaalla ja 
sittemmin Joutsenon paperitehtaalla. Näillä paikkakunnilla 
Sofia eli »Sossi», joksi häntä ystävät nimittivät, toimi työ- 
väenyhdistysten keskeisenä henkilönä. Hän oli naisosaston 
puheenjohtaja, hän oli kunnallistoimikunnassa vuoroin sih- 
teerinä ja puheenjohtajana. Hän otti osaa piirijärjestön työ- 
hön, osuustoimintaan ja kaikkiin työväenliikkeen rientoi- 
hin. Aura Kiiskinen, joka tunsi »Sossin» yli kymmenen vuo- 
den ajalta, kertoo hänestä lämpimästi: 

»Sofialla oli aina asiaa työläisasuntoihin ja kaikkialla hä- 
net otettiin vastaan kuin hyvän uutissanoman tuoja. Eikä 
hän kulkenutkaan tuppisuuna tyhjin käsin. Hänellä oli aina 
kirjapaketti kainalossaan, sanomalehtitilauskirja taskussa ja 
usein leipäpala tai jokin pikkutuominen toisessa kaikkein 
köyhimpiä lapsia varten, sillä Joutsenon tehtaan työläiset 
elivät tavattoman kurjissa oloissa. Monia työssäkäypien per- 
heitä kunta oli pakotettu avustamaan ns. köyhäinavulla. So- 
fia oli aina apuna hankkimassa näitä avustuksia. Hän huo- 
lehti siitä, että köyhimpiinkin perheisiin tuli työväen sano- 
malehti, kulki joka kuukausi uusimassa lehtitilaukset saaden 
niistä milloin markan, milloin 50 penniä ja usein joutui itse 


maksamaan tilaukset.» 

Raja-Karjalan työtätekevät asettivat Sofia Hjulgrenin 
useaan otteeseen myös eduskuntaehdokkaakseen. Eduskun- 
taan hän tuli valituksi vuonna 1913. 

Sellainen on kaikessa lyhykäisyydessään Sofia Hjulgrenin, 
työläisvaimon, työväenluokan urhean tyttären tarina. Hän 
omisti elämänsä Raja-Karjalan köyhälle kansalle. Siksi hä- 
nen tiensä kulki luokkatietoisen työväenliikkeen riveihin, 
yhä vastuullisempiin tehtäviin ja lopulta sankarikuolemaan. 

Hän oli ollut rauhan ihminen, mutta väkivalta ei pystynyt 
häntä lannistamaan. Hän kuoli hymy huulillaan, koska tiesi 
valoisamman päivän vielä koittavan kansalleen. 

Kuitenkin tuo matka valoisampaa päivää kohti on sen jäl- 
keenkin vaatinut Suomen rauhaa rakastavilta ihmisiltä monta 
raskasta uhria. Kansamme johdettiin kahteen katkeraan so- 
taan sitä työtätekevien valtiota vastaan, joka oli vasta muu- 
taman kuukauden vanha silloin kun Sofia Hjulgrön ja kym- 
menet tuhannet hänen kaltaisensa joutuivat hengellään mak- 
samaan yrityksensä luoda omalle kansalleen parempaa tule- 
vaisuutta. 

Vaikka vuoden 1918 joukkomurhat ja nälkäleirit lopulta 
päättyivät, niin sadat työväenliikkeen miehet ja naiset jou- 
tuivat senkin jälkeen vankilaan sen vuoksi, että uskalsivat 
jatkaa vanhan työväenliikkeen parhaita perinteitä. Työtä- 
tekevien oikeutettujen vaatimusten ja rauhan asian puolus- 
taminen riitti vangitsemisten syyksi niin 20- kuin 30-luvul- 
lakin. Moni sai noina aikoina surmansa vankiloissa tai la- 
puanliikkeen hurmahenkisten miesten kädestä. Varsinaiset 
teloitukset tulivat jälleen päiväjärjestykseen Hitlerin rin- 
nalla käydyn sodan aikana. 


MARTTA KOSKINEN 


sai surmansa suomalaisten SS-miesten, Saksan fasististen 
esikuvien mukaan järjestetyn teloitusryhmän ampumana 
syyskuun 29. päivän vastaisena yönä vuonna 1943. Hän ei 
kuollut kidutuksiin, kuten Arvo Salminen ja useat muut 
miestoverinsa. Hänen tuomiotaan ei muutettu elinkautisek- 
si, kuten kirjailija Hella Wuolijoen ja joidenkin toisten so- 
dan aikana kuolemaan tuomittujen naisten, jotka sitten väli- 
rauhansopimuksen nojalla vapautettiin. Silloinen presidentti 
Risto Ryti hylkäsi Martta Koskisen armonanomuksen ja al- 

Martta Koskinen 


lekirjoitti siten omakätisesti suomalaisen työläisnaisen kuo- 


lemantuomion. 
Pari otetta Martta Koskisen viimeisestä, äidilleni Saima 


Kuusiselle osoitetusta ja sitä kautta myös muille hänen ys- 
tävilleen ja tovereilleen tarkoitetusta kirjeestä kuvastavat 
Martan lujaa, mutta samalla herkkää luonnetta sekä tapaa, 
jolla hän otti vastaan tiedon tuomionsa lopullisuudesta. 
»Tänään minulle ilmoitettiin, että huomenna pannaan tuo- 
mioni täytäntöön. Kun tämän saatte, olen itse jo kaukana 
mutta kuitenkin lähellä. Minä en muuta toivo, kuin että 
otatte tämän vastaan yhtä rauhallisesti kuin minäkin. Mer- 
kitsee niin vähän, koska ihmisen mainen vaellus päättyy. 


153 


Jotain merkitsee vain se, miten ihminen elää... Elämähän 
kaikesta huolimatta jatkuu, minä vain menen pois.» 

Tulkitakseen vankilasensuurin lävitse kulkevassa kirjees- 
sään edes jollain tavoin viimeisten hetkiensä tunnelmia, hän 
tuossa kirjeessään viittasi rakastamansa Beethovenin Eroi- 
caan, sankarisinfoniaan. Ja hän kertoi auringon paisteesta: 
»Olen aina toivonut, että elämäni viimeinen päivä olisi au- 
rinkoinen ...» 

Tuon aurinkoisen syyspäivän jälkeisenä yönä kuulivat 
Helsingin lääninvankilassa valveilla olleet vangit ulkoa kau- 
kaisen huudahduksen: »Hyvästi toverit!» 

Lopusta tiedämme vain sen, mitä tälläkin kertaa teloituk- 
sessa mukana ollut ja siitä järkyttynyt henkilö on kertonut. 
Ei ole syytä epäillä hänen kertomuksensa todenperäisyyttä. 

Laulaen Martta oli kävellyt matkan autosta Malmin 
hautausmaan muurin luo, jossa teloitus tapahtui. Ensin hän 
oli laulanut vankilassa sepittämäänsä laulua, jonka yksinker- 
taisen vanhahtavat säkeet ilmaisevat syvää tunnetta ja lu- 
jaa tietoisuutta sen asian suhteen, jolle hän oli elämänsä omis- 
tanut. Laulun viimeisen säkeistön sanat kuuluvat: 


»Oi nouskaatte siskot, veljet 
sodan lieskaa sammuttamaan. 
Murtakaatte vihan teljet 

yltä armaan synnyinmaan. 
Kädet känsäiset yhteen lyökää 
yli maiden ja rajojen. 

Niin suurta on kuolla ja elää 
eestä onnen ja vapauden.» 


Matka teloituspaikalle oli pitkä. Martta ennätti vielä vi- 
rittää Kansainvälisen uljaat sävelet. Ja ennen laukausten 
kajahtamista hän oli huutanut: »Alas sota!...» 

Hänen vierellään lyyhistyi voimattomana polvilleen mies, 
joka ei ollut hänen laillaan kestänyt piinaa vaan antanut 

ilmi tovereitaan. Martta seisoi »pystyssä päin» kuten oli lau- 
lussaan luvannut. 

Martta Koskinen oli läheinen ystäväni. Tajusin hänet har- 
vinaislaatuiseksi ihmiseksi jo hänen eläessään. Mutta tu- 
linko minä tai tuliko moni muu hänen toverinsa merkin- 
neeksi muistiin hänen vaiheitaan! Miten vähän voimmekaan 
kertoa noista hiljaisista, vaatimattomista jokapäiväisen työn 
ja taistelun sankareista! Vasta odottamaton, järkyttävä loppu 
valaisee salaman tavoin sen tosiasian, että he ovat tosiaan 
olleet luokkansa ja syvimmässä mielessä kansansa sanka- 
reita. 

Martta Koskisen tarina alkaa oikeastaan siitä, mihin So- 
fia Hjulgrenin elämä päättyi. Marttakin oli lähtenyt mu- 
kaan vuonna 1918. Hän oli silloin 18 vuotta täyttänyt työ- 
läistyttö, joka luokkavaistonsa ohjaamana astui punakaar- 
tin riveihin. Hänet vangittiin, vietiin Suomenlinnaan ja siellä 
ollessaan hän sai ensimmäisen kuolemantuomionsa. Jollain 
merkillisellä tavalla hän pelastui. Sen jälkeen hänestä tuli 
tietoinen luokkansa jäsen. Hänestä tuli kommunisti. 

Tutustuin Martta Koskiseen Turun lääninvankilassa 
vuonna 1934, jossa silloin olin poliittisena tutkintovankina. 
Hän oli toistamiseen vuonna 1933 saanut kahden vuoden tuo- 
mion avunannosta jollekin työväenjärjestölle, jonka toimintaa 
silloinen valtiovalta ei suvainnut. Muistan elävästi Martan 
pitkän, laihan hahmon, hänen syvät, eloisat silmänsä ja hänen 
kapeiden huuliensa rohkaisevan hymyn, kun hän harmaa 
vanginpuku yllään kiersi kehää vankilan pihassa. Muistan 
miten hänen taidokkaat työnsä, hänen hyvyytensä ja pelotto- 
muutensa hämmästyttivät sekä toisia vankeja että vartijoita. 

Vapauduttuani vuonna 1939 löysin hänet pienestä helsinki- 
läisestä yksiöstä Sallinkadun varrelta, missä hän kotiompeli- 
jana yritti hankkia elatustaan ja samalla auttaa toisia vai- 
keassa asemassa olevia tovereitaan. Tehtaissa hänen kal- 
taisilleen ei tuona mustien listojen aikana annettu työtä. Hän 
osallistui innokkaasti alansa ammatilliseen toimintaan ja 

täytti tunnollisesti tehtäviä, joita viranomaisten kieltämä 
kommunistinen puolue hänelle uskoi. 

Jouduttuani vähän ennen sotaa turvasäilöön Martta ilah- 
dutti minua ja tovereitani säännöllisillä, usein pitkilläkin kir- 
jeillään, jotka joskus takertuivat viikoiksi vankilasensuuriin. 
Niin synkkää kuin elämä sodan aikana olikin, nuo kirjeet 
pursuivat elämän iloa ja luottamusta tulevaisuuteen. Niistä 
kuvastui hänen tavaton luonnonrakkautensa, mutta myös 
vaikeasti salattu huoli kansan ja etenkin sen nuorison koh- 
talosta. Niissä oli järkyttäviä ajan kuvia tavallisten ihmisten 
elämästä sodan varjossa, mutta tuskin mitään hänen omista 
vaikeuksistaan. Niistä mainitessaan hän ilmaisi olemuksen- 
sa ihastuttavimman puolen: huumorin tajun. Hän ei koskaan 
vajonnut masennukseen, vaan rohkaisi aina toisia: » Vaikean 
päivän jälkeen tulee parempi päivä.» Syksyllä vuonna 1942 
hänen kirjeensä lakkasivat tulemasta. Hänetkin oli vangittu. 

Martta Koskinen pystyi salaamaan syvimmät murheensa. 
Suurin niistä oli se, että hän sodan aikana menetti 
joksikin aikaa yhteytensä puolueeseen, josta oli tullut 
tuon yksinäisen ihmisen koti ja perhe. Mutta hän 
löysi keinot taistella pimeyttä vastaan. Tiedämme hä- 
nen sodan alussa levittäneen = sotilaille lentolehtisiä, 
joissa kerrottiin Hitlerin rinnalla käydyn sodan todel- 
lisesta luonteesta ja kehoitettiin taisteluun sen lopet- 
tamiseksi. Tiedämme hänen sittemmin muulla tavoin toimi- 
neen sodan keskeyttämiseksi, rauhan hyväksi. Martta ei 
tuntenut pelkoa. Kenties luokkasota ja Suomenlinnan vanki- 
leiri olivat polttaneet hänestä pelon, tuon ihmisessä yleisen, 
eläintä muistuttavan ominaisuuden. Hän oli luonnollisella, 
eleettömällä tavalla peloton, Ankara lapsuus ja nuoruus oli- 
vat kasvattaneet häneen ehdottoman yhteenkuuluvaisuuden 
tunteen kärsiviä, kapitalismin kahlitsemia, sen vainoamia 
ihmisiä kohtaan. Laaja lukeneisuus ja toiminta työväenliik- 
keessä olivat tehneet puolikuurosta ompelijattaresta harvi- 
naisen tietoisen luokkataistelijan. Hänen huuliltaan ei kidu- 

tuksissa lähtenyt ainoatakaan sanaa, joka olisi vahingoit- 
tanut toisia rauhan ja ihmisyyden puolesta kamppailevia. 

Sellainen oli Martta Koskinen. 

Me nykypäivän työväenliikkeen naiset ja miehet olemme 
suuressa kiitollisuuden velassa Sofia Hjulgrönin ja Martta 
Koskisen kaltaisille ihmisille. Heidän muistonsa velvoittaa 
meitä. Heidän kohtalonsa ei saa toistua. Joukkona, luok- 
kana, kansana meidän on noustava sotaa ja luokkasortoa 
vastaan. Yksikään meistä ei ole heikko tarttuessaan toisten 
samaan päämäärään pyrkivien käteen. Sofia ja Martta, kah- 
den sukupolven sankarit eivät kuolleet suotta. Kolmannen 
sukupolven tehtävä on viedä voittoon ne ihanteet, joiden 
puolesta he kaatuivat: kansojen ystävyyden, kansamme on- 
nen, synnyinmaamme paremman tulevaisuuden, rauhan ja 


sosialismin aatteet! 
Hertta Kuusinen 


Aidin kädet 


Kädet kyhmyiset, paisunein suonin, 
ja kämmenin laajentunein — 

Työn raskaan piirtämin uomin, 

Ja sormin koukistunein. 


Kädet kyhmyiset — elämän hinta — 
siinä kauneus katoomaton. 

Miten karkea niiden lie pinta, 

— kovin kevyt se kosketus on — 


Kädet, uupuneet paljosta työstä 
nyt lepäävät mullassa maan. 
Voi, etteivät pitkästä yöstä 
enää nouse ne milloinkaan. 


Kevät 1944 


Kuuletko satojen hopeahvilujen soiton 
muurien yllä 
Yö kun aamuksi saa ja aurinko nousee... 


Tunnetko maailman täyttyvän oudolla värähtelyllä 
kun luomisen riemusta maa 

ja maaemon piiri 

taas vavahtaa — 

ja elämän saa... 


Tunnetko syvällä jossain 
vellovan kiihkeän veren 
ja — kipeän kaipuun 
kun ihminen itse elämää kurkoittaa ... 


Hämeenlinnassa keväällä 1944. 


Elli Parkkari 


Suomalaisia naisia saksalaisilla 
keskitysleireillä 


Keväällä v. 1942 siirrettiin kaksi suomalaista naista, Hilda 
Nevalainen ja Norma Laivo Hämeenlinnan keskus- 
ja lääninvankilasta Helsingin lääninvankilaan. Siitä alkoi 
heidän kärsimystensä ja kauheiden kokemustensa aika, yli- 
luonnollista kestävyyttä ja sisua kysynyt matkansa Saksan 
fasistien kuolemanleiristä toiseen. Sodan päätyttyä he siir- 
tyivät Neuvostoliittoon, mistä entisille vankilatovereilleen 
lähettämissään kirjeissä ovat kertoneet kokemuksistaan kuo- 
lemanleireissä. Julkaisemme niistä otteita: 

Elokuun 25 päivän aamuna v. 1942 neljä naista ja kaksi- 
kymmentä miestä lastattiin Helsingin satamassa laivaan. 

»Miehet vietiin edellä ja laskettiin ruumaan, niinkuin aina- 
kin rahtitavara. Naiset jätettiin laivan kannelle. Laiva erkani 
hiljalleen laiturista ja kääntyi etelään . .. Matka on kai Tal- 
linnaan. 

Iltapuolella laiva tuli rantaan ja vangit kuljetettiin kuului- 
saan »Batareihin». Siellä oli saksalainen vastaanotto; van- 
geilta otettiin kaikki rahat ja kultaesineet, vaadittiin elämä- 
kerta, suoritettiin ruumiintarkastus ja vietiin »kamariin». 
Siellä olimme kaksi viikkoa. Sanottiin, että olemme karan- 
teenissa.» 

Karanteenin loputtua siirrettiin vangit verstaalle työhön: 

»Verstaassa annettiin suomalaisille ensi työksi korjatta- 
vaksi vaatteita, jotka oli riisuttu venäläisiltä sotavangeilta 
tahi sitten etulinjoilla tapetuilta. Vaatteissa oli kuulan reikiä 

ja vielä tuoreita veriläikkiä, toisinaan olivat vaatteet koko- 
naan veressä. Joskus oli korjattavan vaatteen taskussa lap- 
punen, josta kävi selville, kenelle vaatekappale oli kuulunut, 
oli morsiamen tai sisaren kuva.» 

» Ensimmäisinä kuukausina ruoka oli vielä mukiinmenevää 
vankilaruuaksi, mutta pian se alkoi muuttua. Iltaisin ilmestyi 
homeesta vihreitä kuoripäällisiä perunoita, päivälliskeitto 
muuttui vedeksi, jonka pohjassa oli sahajauhojen tapaisia 
hiutaleita, tai tehtiin keitto hapantuneista kaaleista. Sitä 
syötyään sai ankarat vatsanpoltot». »Päivällä pääsimme ulos 
n, 15—20 minuutin ajaksi, ja likaämpärin ohi mennessämme 
löysimme siitä jonkin paleltuneen, puolimädäntyneen peru- 
nan, kalanruodon ja toisinaan, tosin harvoin, löytyi sellai- 
nenkin harvinaisuus kuin lihanpala illalliseksemme.. Nälkä 
pakotti etsimään uusia ruokalähteitä. Kun eestiläiset, jotka 
saivat kotoaan paketteja, söivät perunoita, söivät suomalaiset 
heidän perunoittensa kuoret. Se oli herkkuannos, kun kuoret 
oli pesty ja keitetty Kaikesta huolimatta kävi pää »rin- 
kiin», niinkuin eestiläiset sanoivat. Pyörrytti vakituisesti. 
Ruumiin lämpö laski alle 36 asteen. Jos kävi välskärin luona 
valittamassa, niin hän neuvoi syömään enemmän munia, 
voita ja silavaa.» 

Nälän rinnalla oli jatkuva hermojännitys. Joka viikko 


vietiin joku joukosta tapettavaksi. Kirjeissä käytetään nimi- 


tystä »taivastappi», joka oli tapettavaksi vietyjen viimeinen 
olinpaikka. Ennen saksalaisten perääntymisen alkamista 
»veivät tavallisesti ainoastaan tiistai-iltaisin 'taivastappiin', 
mutta sitten kun alkoi saksalaisten fasistijoukkojen nopea 
perääntyminen neuvostomaalta, alettiin ihmisiä viedä 'taivas- 
tappiin’ useammin. Kerran ottivat kaksi kommunistia, erään 
meille vangeille myötämielisen välskärin ja vielä yhden mie- 
hen, en muista mikä hän oli miehiään — hirtettäväksi. Joka 
työverstaasta määrättiin edustajat katsomaan toimitusta ... 
Niinpä komensivat kolonnittain 600 henkeä hirttopuiden 
eteen ja ympärille asetettiin vartiosto. Pihalle järjestivät van- 

geista neliskulmaisen rivistön pylväiden ympärille ja vieläpä 
komennettiin seisomaan suorina. Sitten tuotiin neljä henkeä, 
yhdellä oli valkoinen lääkärinhalaatti päällä, kädet selän 
taakse sidottuina. Heidät kuljetettiin hirttonuoran alle palleil- 
le ja asetettiin lenkki kaulaan. Kahdelle vangille annettiin 
mahdollisuus sanoa viimeinen sanansa, kommunisteille ei. 
Eräs heistä sanoi eestin kielellä: 'Hirttäkää, jos haluatte. En 
ole mitään pahaa tehnyt’, potkaisi pallin jalkojensa alta ja 
pyörähdytti itsensä ympäri. Muilta otettiin pallit pois. Väräh- 
dys kävi heidän ruumiissaan, he olivat kuolleet. Mutta näytös 
ei päättynyt tähän, huippukohta oli vielä edessä. Nyt ryh- 
dyttiin pitämään hirtettyjen ruumiintarkastusta. He olivat 
istuneet yksityiskopeissa jo useampia kuukausia. Ennen hir- 
tettäväksi tuontia heidät oli jo varmasti tavanmukaisesti 
tarkastettu. Nyt tässä ruumiin tarkastuksessa löytyi kommu- 
nistien taskuista pieniä rasioita. Hämmästys oli suuri, sillä 
rasiat olivat täynnä täitä. Tällä tahdottiin näyttää minkä 
takia heidät hirtettiin; kommunistit muka levittävät täitä 
väestön keskuuteen tietoisesti ja tahallaan levittävät siten 
lavantautia.» 

»Monet vangit uskoivat tämän tarinan ja sen, että välskäri 
oli varastanut kultahampaita kuolleilta. Silloin aloitimme 
agitation tätä tarinaa vastaan. Tosiasiallisesti kävivät fasistit 
bakteerisotaa kommunisteja vastaan, eivätkä kommunistit 
väestöä vastaan... Vihollisen asiat olivat hullusti itäisellä 
rintamalla ja he alkoivat tehdä apuharvennusta täiden ja 
sairauden avulla. Monta vankia kuoli lavantautiin mm. suo- 
malaisten joukosta kaikista tervein ja voimakkain mies, 
Waltter Karttu. Hän poti lavantaudin ja alkoi jo parantua, 
mutta kuoli yht'äkkiä meidän kaikkien suureksi ihmeeksi.» 

»Elokuun 25 päivänä 1943 annettiin meille käsky valmis- 
tautua matkaan... Meidät pantiin kolmeen laivaan... 
Danzigissa laskettiin meidät pieniin jokilaivoihin ja vietiin 
kuutisenkymmentä kilometriä jokea ylöspäin ja sitten seurasi 
vielä 7 kilometrin kävelymatka.» 


11 — Huomenen tiellä 


Jälleen oli edessä karanteeni ja sen jälkeen siirto Stutt- 
hoffin kuolemanleiriin, jossa perinpohjaisesti tutustuttiin 
fasistien kasvatusmenetelmiin. 

»Heti ensimmäisenä aamuna meidät komennettiin riviin. 
Eräs eestiläinen nainen, joka lyönneistä ja kidutuksista oli 
menettänyt järkensä, ei ymmärtänyt »pampun» komennusta. 
»Pamppu» hyppäsi naisen kimppuun ja alkoi hakata. Nainen 
kaatui iskusta, mutta tästä »fyyreri» vain innostui. Survoi 
saappaankoroillaan kasvoihin ja vatsaan, hakkasi koko arja- 
laisella mahtavuudellaan kunnes nainen menetti tajuntansa. 
Sitten repi hän vaatteet riekaleiksi ja kun tämä hiukan palasi 
tajuihinsa, komensi hänet ryömimään parakkiin. Meitä kiel- 
lettiin puhumasta hänelle, menemästä kahta metriä lähem- 
mäksi, antamasta ruokaa tai juomaa uhkauksella, että joka ei 
tätä tottele, saa samalla mitalla. Näin makasi nainen veris- 
sään samassa paikassa kolme päivää. Hän ei ollut lainkaan 
ihmisen näköinen, niin raadeltu hän oli: kasvot olivat niin 
turvoksissa, ettei silmiä näkynyt ja repaleisten vaatteiden 
alta näkyi mustanpunaiseksi piesty ruumis.» 

»Leirin vanhin oli murhaaja-saksalainen, vaikka leiri oli 
poliittisille vangeille. Blokkien eli parakkien vanhimpina oli- 
vat saksalaiset varkaat ja katunaiset. Heillä oli rajaton valta 
lyödä, tehdä vangeille mitä halusivat... pienikin vastaan- 
sanominen saattoi tuoda vangille monta lyöntiä kumi-pam- 
pulla.» 

»Mitä lähemmäksi neuvosto-armeija tuli, sitä suuremmaksi 
tuli saksalaisten hätä hävittää ja tuhota vankejaan. He alkoi- 
vat viedä krematorioon myös vanhuksia ja lapsia. Mutta ker- 
ran sattui tulipalo, joka poltti krematorion. Mitä tehdä? Ve- 
näläiset lähenivät jättiläisaskelin. Oli kiirehdittävä. 

Parin kolmen päivän kuluttua havaittiin uusi ilmiö. Aamui- 


sin alettiin heittää juutalaisten parakeista sadoittain ruumiita. 


Ne muodostivat kokonaisia röykkiöitä jokaisen parakin vie- 
reen, Mitä oli tapahtunut? Miksi ihmiset alkoivat nyt 


yht'äkkiä kuolla laumoittain? 

Tiedustelimme juutalaisilta asiaa ja he kertoivat ihmisten 
vain valittavan päänsärkyä ja parin tunnin kuluttua kuoli- 
vat. — Saksalaiset olivat keksineet krematorion tilalle no- 
pean ja halvan kuoleman — ruokamyrkytyksen.» 

Nälkä oli tehnyt vangit luurangoiksi, jotka enää vaivoin 
pääsivät liikkeelle. 

»Nälkä, nälkä, nälkä, loputtomiin nälkä. Aamuisin kävelin 
ulkona ruokaa etsimässä ja kerran loikoi ruumis tunkion lä- 
hellä. Hänen kädestään oli varmaan pudonnut likainen sa- 
hajauholeipäpalanen. Minä otin sen. Pidin itseäni onnelli- 
sena kun löysin tämän leipämurusen.» 

Rintamatilanteen muututtua ja neuvostojoukkojen saavut- 
tua Puolan puolelle lähetetään vankikolonnat jälleen liikkeel- 
le. Jossakin tässä vaiheessa myös Norman ja Hildan tiet 
erkanevat. Norma kertoo, että matkasta oli suuri osa tehtä- 
vä jalkaisin, joka oli raskasta nälkiintyneille ihmisille, 
ja monet jäivätkin tälle tielle ikiajoiksi. » Tälläkin matkalla 
saksalaiset käyttivät omia kasvatusmenetelmiään. Jokaista, 
joka ei jaksanut kävellä, lyötiin armotta kumipampulla. Niin 
jäin minäkin matkalle. Jalat eivät kantaneet. Kaaduin ker- 
ran ja toisen kerran, ja joka kerta sain pampusta. Kun kol- 
mannen kerran kaaduin, lyötiin niin kovasti, että menin tain- 
noksiin. Eräs rotevakasvuinen nuori venäläinen naisvanki 
korjasi minut kuitenkin tieltä kuin jauhosäkin ja kantoi en- 
simmäiselle etapille. Varsinaisesta pääjoukosta meitä jäi 
jälkeen n. 60 henkilöä. Sen jälkeen laahauduimme vain 5—6 
kilometriä päivässä eteenpäin.» 


Näin joutuivat vangit Danzigin toiselle puolelle Burg- 
grabeniin joka oli ollut italialaisten ja romanialaisten van- 
kien työleiri. Siitäkin jatkettiin matkaa, mutta sairaat kiel- 
täytyivät lähtemästä ja niin jäi Normakin tähän. Rintama- 
tilanne oli kuitenkin kehittynyt jo niin pitkälle, että tämän 
leirin koko henkilökunta lähti myös pakosalle, vankien muo- 
nitus lakkautettiin, saksalaiset veivät elintarvikkeita muka- 

naan niin paljon kuin suinkin ja vahdiksi jätettiin vanha ta- 
lonpoika, mutta kolmantena päivänä katosi hänkin. 

»Ne, jotka jotenkin liikkeelle pääsivät, lähtivät ruoan et- 
sintään lähikylistä ja leirialueelta. Näin meni kaksi viikkoa 
ja sitten maaliskuun 23 päivänä 1945, aamulla aikaisin tuli 
puna-armeijalainen. Ilo nousi ylimmilleen ja . . . puolen päi- 
vän aikaan tuli leirillemme kokonainen divisioona, joka osoit- 
tautui 21. smolenskilaiseksi divisioonaksi. Riemuinen oli vas- 
taanotto, mutta samanaikaisesti myös surullinen, sillä moniin 
sairaisiin vaikutti vapautuminen niin syvästi, että kuolivat» 

Minkälainen kuva odotti sotilaita? 

»Matkalla tänne Stutthoffista olivat monet palelluttaneet 
jalkansa, jotkut niin pahasti, että varpaat mätänivät ja pu- 
toilivat pois. Nyt mätäiset haavat levittivät hirvittävää ha- 
jua. Monet olivat kuolleet tämän kahden viikon aikana haa- 
voihinsa, toiset nälkään. Parakit olivat täynnä kuolleita, li- 
kaa, täitä ja kurjuutta. Monet sairaista eivät kyenneet mene- 
mään pihamaalle edes tarpeilleen. Terveemmät eivät jaksa- 
neet kantaa kuolleita pois. Suuri oli puna-armeijalaisten kau- 
histus, kun näkivät tämän kaiken. Lääkärit ja sanitäärit al- 
koivat heti toimia.» 

Hildan matka Stutthoffin kuolemanleiriltä päätyi n. 20 km 
päähän Lauenburgin kaupungista 50 metrin pituiseen latoon. 

Matkasta Stutthoffista Hilda kertoo: »Marssittiin puuken- 
gissä hirmuisessa pyryssä ja pakkasessa, joskus yli 20 km 
päivässä, marssittiin päivä, toinen — viikko, toinen, kolmas 
sisä-Saksaan päin. Viimein uupuivat minunkin voimani.» Tie- 
puoleen oli joku kuljettanut tarkoituksellisesti maitotongan, 
jonka luokse vangit heti ryntäsivät. Hilda sanoo, että hänkin 
laahusti sinne, mutta ei päässyt lähtemään pois yhtä nopeasti 
kuin toiset. »Sain iskun päähäni. Tulin tajuihini erään talon 
ikkunan alla ja huomasin makaavani verilätäkössä. Joku ke- 
hoittaa minua nousemaan tai muuten ammutaan. En pysty 
sanomaan mitään. Näytän rintaani, että tähän saa ampua. 

Samassa juoksee joku saksalainen nainen ja pyytää saada 

sitoa haavani ja antoi ruokaa. Sitten tulivat vankkurit. Kä- 
sistä ja jaloista viskattiin minut vankkureille kuolleiden ja 
puolielävien, minunlaisteni onnettomien päälle.» Tällaisessa 
kunnossa joutui Hilda latoon, jossa »oli niin ahdasta, ettei 
voinut liikkua. Vasemmalla puolella olivat heikommat. Mo- 
nilta olivat jalat paleltuneet niin pahoin, että varpaat mätä- 
nivät ja putoilivat pois. Nämä kuolivat usein verenmyrky- 
tykseen. Voitko kuvitella sitä tuskanhuutoa, kun satapäinen 
joukko yötä ja päivää valitti hirveissä tuskissa. Vankeja 
kuoli päivittäin jopa viisitoistakin. Ladon lähelle oli kaivettu 
suuri hauta. Joka aamu kuolleiden jalkoihin sidottiin köysi ja 
näin raahattiin ruumiit ulos ladosta elossa olevien yli». 

Latoon tuotiin yhä uusia vankeja. He tiesivät kertoa hyviä 
uutisia, jotka maaliskuun alkupäivinä osoittautuivat tosiksi. 
»Ja sitten eräänä päivänä, 9. 3. 1945, huomasimme, että pys- 
symiehiä ei näy missään», kirjoittaa Hilda. »Pari rohkeaa 
tyttöä lähti tiedustelemaan ja toi ilosanoman 'meidän tule- 
vat!" Voi sitä riemua, voi sitä voimanponnistusta . . . 

Heikot voimamme yhdistäen saimme irroitettua ladon sei- 
nästä lautoja. Tämän aukon kautta pyrimme ulos kuka ja- 
loillaan pystyssä pysyen, kuka ryömien. Minäkin menin ulos. 
Tuskin pääsin kymmentä metriä kun kaaduin. Päätäni pyör- 
rytti, mutta minussa asuva luja usko pelastumisestani antoi 
kummallisen voiman. Nousin ja kaaduin uudelleen, nousin 
ja kaaduin . . . Näin pääsin eteenpäin. Näin neuvostojouk- 
kojen lähenevän tietä pitkin. Jäin istumaan tien viereen ve- 
näläisen onnettomuustoverini Liisan kanssa. Neuvostosoti- 
laat lähenivät. He tulivat luoksemme. Eräät heistä, nähtyään 
meidän kurjat olemuksemme, puhkesivat itkuun. Olin pal- 
jain päin. Päässäni olevan arven ympäriltä olivat hiukset 
pudonneet. Yli kahteen kuukauteen ei hiuksiani ollut kampa 
koskettanut. Kasvojani olin silloin tällöin lumella hiukan hi- 
vutellut. Ohut leninki, toisessa jalassani puukenkä ja toi- 
sessa miesten kenkärisa. Sen olin saanut eräältä lättiläiseltä, 
joka jäi latoon. Hän sanoi: Mene! Minä en enää jaksa. Jään 

tänne kuolemaan». Kerroimme ladossa olevista tovereistam- 
me neuvostosotilaille. Jälestäpäin kuulin eräältä neuvostoup- 
seerilta, että kaikki ladossa olleet vietiin sairaaloihin.» 

»Ne, jotka ovat kuolemanleirien kauhut kokeneet, osaavat 
antaa elämälle oikean arvon. Tämän raakuuden ja barbaari- 
suuden kohteena ollut vihaa, vihaa sydänjuuriaan myöten 
fasismia ja sotaa ja osaa antaa oikean arvon pelastajalleen 
Neuvostoliiton armeijalle ja rauhalle.» 

»Kerro kaikille, kerro tuttaville ja tuntemattomille, kaikille 
ihmisille hirvittävät kokemukseni, että ihmisten silmät avau- 
tuisivat vihaamaan fasismia, vihaamaan sotaa, että ihmisten 
silmät avautuisivat rauhalle, että kukaan ei sotaa lietsoisi 
kansojen keskuuteen, sillä jokaista voi kohdata kaikki se, mitä 
osanani on sotavuosina ollut. Rauha ja vain rauha voi tur- 
vata ihmisille elämän.» 

JA 


Sandra Keihäs, työväenliikkeen veteraani, Osl. Tarmolan ap. joht. 
Salminen, Mandi Aaltonen, Tyyne Petäjä siht., Judit Nederström- 
Lunden. 


Sateenkaarilipun alla 


Viettäessämme työläisnaisliikkeen 60-vuotisjuhlia, ei pidä 
unohtaa sitä suuriarvoista työtä, jota naiset ovat suoritta- 
neet edistysmielisessä osuuskauppaliikkeessä, varsinkin sinä 
yli 30 vuoden aikana, jolloin Naiset Mukaan toimin- 
taa on ollut olemassa. Tämä toiminta on erityisen hyvin 
vienyt eteenpäin osuustoimintaa ja vetänyt riveihin paljon 
naisjäseniä, niin että eräissä osuusliikkeissä on naisenemmis- 
töinen jäsenistö. Koko maata ajatellen on naisten lukumäärä 
miltei puolet edistysmielisen osuustoimintaliikkeen koko puoli- 

miljoonaisesta jäsenjoukosta. NM-toiminta on valmentanut 
naisia kotien hoitajina, mutta auttanut heitä eteenpäin myös 
yhteiskunnallisten toimintojen eri aloilla. 

Kun NM-toiminta virallisesti alkoi, suhtauduttiin siihen 
naisten keskuudessa suurella mielihyvällä. Oltiin iloisia sii- 
tä, että naiset saivat hoitoonsa oman sarkansa yhteisestä 
suuresta viljelmästä. Varsinainen alku tapahtui Tampereel- 
la, mutta pian otettiin asia esille KK:n edustajakokouksessa. 
Näin sitten v. 1929 myöskin Osuusliike Tarmolassa ryh- 
dyttiin tositoimiin. Ensimmäiseksi puheenjohtajaksi valittiin 
Emmi Kärlund. Hänen seuraajinaan toimivat Judit Neder- 
ström-Lunden ja Maija Ahtola, kumpikin yli 10 vuoden 
ajan. Saima Säilä toimi lyhyemmän ajan ja nyt hoitelee tätä 
edesvastuullista tehtävää vuosikymmeniä uskollisesti NM- 
työssä mukana ollut osuustoimintanainen, Fanny Sutinen. 
Pitkäaikaisena, hyvänä sihteerinä toimi Tyyne Petäjä. 

Ne muistelmat, mitkä tässä esitetään ovat varmaan sa- 
manlaisia kuin monilla muilla paikkakunnilla maassamme. 
Osl. Tarmolan alueella ovat eri puolueryhmiin lukeutuvat 
naiset toimineet hyvässä yhteistyössä ja saman päämäärän 
innoittamina heitä on liikkeen taholta aina auliisti tuettu. 
Alkutaipaleelle lähdettäessä huomattiin heti, että päätoimi- 
kunta tarvitsi avukseen eri puolilla toiminta-aluetta olevain 
myymäläin läheisyyteen omat aluetoimikunnat. Nämä alue- 
toimikunnat olivat tehokkaana apuna myös silloin kun omin 
voimin ryhdyttiin kokoamaan jäsenperheisiin syntyville lap- 
sille vauvanvaatepaketteja. 

NM-toiminnan loistavaksi aluksi paikkakunnalla muodos- 
tui v. 1931 järjestetyt nelipäiväiset kodinhoitokurssit, joissa 
oli osanottajia yli 300. Luennoitsijana toimi Lyyli Takki 
sekä käytännöllisen keittotaidon opettajana Aili Lindström. 

Kun NM-naiset olivat saaneet tietoonsa, että Osl. Elanto 
jakoi kumminlahjapakkauksia, halusivat myös Tarmolan nai- 
set samanlaista jäsenperheiden avustustoimintaa. Liikkeen 
hallinnolta saatiin tarvittava lupa ja heinäkuussa 1933 pää- 

tettiin ryhtyä valmistamaan vauvanvaatepakkauksia, joissa 
oli monet paidat, villa- ja flanellinutut, tusinan verran vaip- 
poja, napavöitä, huopia ja muuta tarvittavaa. Tähän työhön 
ryhdyttäessä vedottiin aluetoimikuntiin ja perustettiin erikoi- 
nen ompelutoimikunta, joka huolehti siitä, että tarvittavia 
pakkauksia oli aina saatavissa. Erikoisesti tarvitsi 
tämä työ uutteria ja uhrautuvia käsiä. Niitä löytyi riittä- 
västi. Ompeluhuoneet alkoivat osoittautua toinen toisensa 
jälkeen pieniksi, koska usein oli saapunut yli 300 osanotta- 
jaa. Naiset saapuivat tuomaan valmiita vauvanvarusteita 
ja hakemaan uutta työtä. Näissä tilaisuuksissa tehtiin lu- 
jasti osuustoiminnallista valistustyötä. Luettiin KK:n kes- 
kustoimikunnan lähettämä ohjelmisto, selviteltiin toimeen- 
pantuja hinta- ja laatuvertailuja, tehtiin tunnetuksi OTKn 
tuotteita ja osuusliikkeessä myytävää tavaraa sekä esitet- 
tiin muuta edistyksellistä ohjelmaa. Nämä NM-tilaisuudet 
olivat toisinaan ajan ainoita hengitysreikiä. Niissä saattoi 
levittää sitä vähäistä aatteellista tietoa, mitä taantumus- 
kautena saatiin käsiin ihmiskunnan rauhaa ja edistystä aja- 
tellen. 

Toimintajoukon yhä lisääntyessä oli saatava uusia työ- 
muotoja. Tällöin valittiin retkeilytoimikunta, joka järjesti 
retkiä eri puolille maata; Helsinkiin osuustoiminnallisiin tuo- 
tantolaitoksiin, Hämeenlinnaan, Valkeakoskelle, Vaasaan. 
Vastavierailuja saatiin aina Ruotsia myöten. Niinpä Tuk- 
holman osuustoimintakuoro antoi Turussa konsertin. Teh- 
tyjen retkien ja vierailujen muistot elävät vielä mukanaol- 
leiden mielissä erittäin lämmittävinä. Työ ruotsalaisten kes- 
kuudessa oli myös laajaa ja innostavaa. Sitä hoiti ruotsin- 
kielinen toimikunta. Eri toimikunnat selviytyivät tehtävis- 
sään erinomaisesti. Kaikkia mukana olevia kannusti osuus- 
toiminta-aatteen menestyminen ja oman osuusliikkeen saa- 
minen suureksi ja kilpailussa kestäväksi. Niinpä eräässä 
vuosikertomuksessa lausutaan, että Tarmola on kuin välo- 
torni joka luo valoa ja iloa työläiskoteihin, ja työ osuustoi- 

minnan hyväksi herättää uskoa parempaan ja ehompaan 
elämään. 

Koska NM-toiminta oleelliselta osaltaan on myös kansain- 
välistä, päätettiin ryhtyä auttamaan Espanjan lapsia, jotka 
olivat sisällissodan vuoksi joutuneet suuriin vaikeuksiin. 
Heidän hyväkseen toimeenpantiin myyjäiset ja saadut va- 
rat yht. 7.500 markkaa annettiin Sos.dem. naisliitolle Espan- 
jan lasten auttamiseksi. Myyjäistilaisuus muodostui yhdeksi 
herkimmistä naisten toiminnassa. Päätettiin ottaa 4-vuotias 
Michel-poika kummilapseksi ja suorittaa hänestä 200 mark- 
kaa kuukaudessa ranskalaiseen huoltokotiin. Emme tiedä, mi- 
ten on käynyt Michel'in. Pian sen jälkeen alkoivat omalla 
kohdalla suuret vaikeudet ja suomalaiset lapset joutuivat so- 
dan vaaralle alttiiksi. Monet menettivät kotinsa ja vanhem- 
pansa sekä joutuivat vieraille kummilapsiksi. NM-toiminta- 
kin kamppaili ajan esiin nostamissa vaikeuksissa. 

Kun sodat vihdoin loppuivat ja ajat muuttuivat, otti suuri 
joukko naisia paikkansa myös osuustoimintaliikkeen sisar- 
järjestöissä ja työväenliikkeessä, siten vahvistaakseen työ- 
kansan ja maaseudun pieneläjien elinmahdollisuuksia ja tur- 
vatakseen rauhan ja kansojen välisen ystävyyden. 

NM-toiminnassa uurastaneet naiset, kunnon kankurien 
jälkeläiset haluavat, että edistysmielinen osuustoimintaliike 
säilyy osana työväenliikkeestä, että se täyttää työtätekevien 
toiveet taloudellisena yhteenliittymänä ja että se kansallisesti 
ja kansainvälisesti toimii rauhan ja kansojen välisen ystä- 
vyyden puolesta. Työ rauhan hyväksi antaa osuustoiminnalle 
kestävän pohjan ja innostaa yhä uusia naisia kantamaan 
eteenpäin osuustoimintaliikkeen sateenkaarilippua, joka 
kutsuu kansoja yhteistoimintaan ja sen kautta onneen. 


Judit Nederström-Lunden 


Tie avartuu 


»Mikä eilistä on 
ei toistua voi, 
nyt on elämän 
voimien vuoro.» 


Liikkeellelähtö 


Vuoden 1944 viimeiset kuukaudet merkitsivät ratkaisevaa 
käännettä kansallemme ja myös työläisnaisliikkeelle. Syys- 
kuussa solmitussa välirauhansopimuksessa Suomi sitoutui 
lopettamaan sodan ja päättävästi sanoutumaan irti turmiolli- 
sesta sotapolitiikasta. Sotaseikkailun seuraukset olivatkin 
kauhistuttavat — kymmeniätuhansia kaatuneita, invalideja, 
leskiä, orpoja ja satojatuhansia siirtolaisia aineellisista vahin- 
goista puhumattakaan. Silloin jos koska tarvittiin rakentavaa 
työtä ja toimintaa vaikeuksien selvittämiseksi. Kansan- 
valtaiset ja fasismia vastustavat voimat, joiden julkinen toi- 
minta oli ankarin vainotoimenpitein estetty, alkoivat järjes- 
täytyä ja kokoontua yhteen. Suomen Kommunistinen Puolue 
oli lokakuun alussa aloittanut julkisen toimintansa 26 vuotta 
kestäneen maanalaisuuden kauden jälkeen. Lokakuun 29 pnä 
oli perustettu Suomen Kansan Demokraattinen Liitto, jonka 
perustamisjulistuksessa korostettiin, että »puolueväri ei saa 
olla esteenä demokraattisten voimien yhteenliittymiselle». 

Näihin molempiin järjestöihin kuului myös paljon naisia, 
jotka ryhtyivät aktiivisesti toimimaan. Mutta silti kaivattiin 
naisten omaa järjestöä helpottamaan naisten mukaantuloa 

niitä suuria tehtäviä toteuttamaan, joita sodan jälkeinen tilan- 
ne kaikille kansanvaltaisille voimille asetti. Lokakuussa 
v. 1944 kokoontui Helsingissä naisia asiaa pohtimaan ja 
1. 11. 1944 julkaistiin Vapaassa Sanassa kutsu saapua Hel- 
sinkiin perustamaan uutta, mahdollisimman laajalle pohjalle 
rakentuvaa naisjärjestöä. 

Joulukuun 3 pnä v. 1944 Kirjan talo Helsingissä täyttyikin 
ääriään myöten eri puolilta maata saapuneista ja erilaisia 
katsomuksia omaavista naisista ja uusi liitto — Suomen 
Naisten Demokraattinen Liitto — perustettiin. Puhemiehis- 
tössä näkyi useita myöhemmin liiton jäsenistölle niin tutuiksi 
käyneitä naisia. Oli Hellä Meltti, Anna Nevalainen, Liinu 
Pyykkö, K-M. Rydberg ja monia muita. Kokouksen avasi 
Lyyli Heinonen, jonka merkitys työläisnaisliikkeen ja 
Suomen Naisten Demokraattisen Liiton piirissä on ollut 
hyvin suuri. Raskaimman helteen perustavassa kokouksessa 
kantoi Saara Tuominen, joka vastasi kokouksen käytännöl- 
lisistä järjestelyistä ja joka valittiin myös liiton ensimmäiseksi 
sihteeriksi. 

»Tekemistä on paljon, sanoi perustavassa kokouksessa 
tilannekatsauksen pitäjä Hertta Kuusinen, — mutta nyt on 
myöskin mahdollisuuksia tekemiselle. Lastemme tulevaisuus 
velvoittaa ennen kaikkea meitä naisia... Demokraattisten, 
edistyksellisten voimien on otettava ohjat käsiinsä. On luo- 
tava sisäisesti ja ulkonaisesti vapaa, itsenäinen, demokraatti- 
nen, onnellinen maa lastemme elää.» 


Liiton keskeiseksi tehtäväksi asetettiin osallistuminen de- 
mokratian rakentamiseen, fasismin ja sen sivuilmiöiden perin- 
pohjaiseen hävittämiseen maastamme. Perustavassa kokouk- 
sessa hyväksytyssä ohjelmassa sanottiin: »Suomen työtäteke- 
vät naiset, tehdastyöläisistä ja talonpoikaisnaisista virka- 
naisiin ja henkisen työn tekijöihin asti tuntevat yhä joka- 
päiväisessä elämässään fasismin puristuksen monien rajoi- 
tusten muodossa.» 

Fasimin vaaraan kiinnitettiin huomiota myös v. 1945 
pääsiäisenä pidetyssä liiton ensimmäisessä maatakäsittävässä 

neuvottelukokouksessa, jonka päätöslauselmassa sanottiin: 
»Suomen naiset, uuden sukupolven synnyttäjät ja kasvattajat. 
Lastemme ja läheistemme elämä, kansamme terveen kehityk- 
sen tie on turvattu vasta silloin, kun fasismin vaara täydelli- 
sesti on torjuttu.» 

Samalla kun liiton perustavassa kokouksessa fasismin hä- 
vittäminen asetettiin keskeiseksi tehtäväksi vaadittiin edelly- 
tysten luomista demokraattiselle kehitykselle, vaadittiin poik- 
keuslakien kumoamista, Suomen ja Neuvostoliiton ystävyy- 
den kehittämistä, maamme talouselämän uudistamista kansan 
etujen mukaisesti. 

Suomen Naisten Demokraattisen Liiton perustavassa ko- 
kouksessa vallinnut innostus osoitti uuden vaiheen alkaneen 
naisten yhteiskunnalliseen toimintaan heräämisessä. Innos- 
tusta ei häirinnyt sekään, että eräät lottahenkiset nuoret 
naiset salin takapenkillä yrittivät laulaa »Kytösavun aukeilla 
mailla on kansa»-laulua, joka oli aina ilmentänyt fasismia ja 
sotahenkeä. Tämä menneisyyden ääni hukkui heleiden ja 
ja innokkaiden naisäänien laulamaan Kansainväliseen: »Ja 
huomispäivänä kansat on veljet keskenään!» 

Liiton ensimmäisessä ohjelmassa naisia kutsuttiin toimin- 


taan: 

vapaan kansallisen kulttuurin, edistyksellisen tieteen, tai- 
teen ja kirjallisuuden puolesta; 

taloudellisen hyvinvoinnin, turvatun toimeentulon ja joka- 
päiväisen elämänvarmuuden puolesta; 

kansan korkeiden elämänvaatimusten, kansan terveyden 
kohottamisen ja tehostetun sosiaalisen huollon puolesta; 

kotiemme, lastemme, koko kansamme onnellisen ja vauraan 
elämän puolesta; 

demokraattisen Suomen puolesta. 


Käytetyissä puheenvuoroissa korostettiin naisen vastuuta 
tulevaisuudesta, lapsista, nuorisosta, hänen itsensä kasva- 
mista täysipainoiseksi ihmiseksi, uuden elämän rakentajaksi. 
Liiton perustavan kokouksen alustaja ja sen ensimmäiseksi 
puheenjohtajaksi valittu ja edelleen yhtenä liiton kolmesta 

puheenjohtajasta toimiva Anna Nevalainen tähdensi: »Uusi 
nainen ei pyri tulemaan miehen kaltaiseksi, päinvastoin hän 
tahtoo juuri naisena ottaa paikkansa julkisessa elämässä». 


Toimeen tartutaan 


Sanonta »uusi nainen» oli erityisen suosittu liittomme toi- 
minnan alkuaikoina ja liiton lehtikin, jonka ensimmäinen 
numero ilmestyi kevä 


llä 1945 kansainvälisen naistenpäivän 
ja vaalien merkeissä, sai sen nimen. Tällä sanonnalla ei tah- 
dottu korostaa uutta siinä mielessä, etteikö olisi annettu arvoa 
aikaisemman työläisnaisliikkeen toiminnalle ja perinteille. 
Koko toimintansa ajan liitto on niin päätöksissään kuin käy- 
tännön työssäkin todistanut niitä kunnioittavansa, seuraa- 
vansa ja toteuttavansa. Sitäpaitsi »uusien naisten» joukossa 
oli lukuisa joukko niitä, jotka olivat jo aikaisempina vuosi- 
kymmeninä osallistuneet toimintaan, ja monet heistä olleet 
vankiloissa tai keskitysleireissäkin sen vuoksi. Joukossa oli 
niitäkin, jotka olivat olleet mukana perustamassa ja luomassa 
maamme ensimmäistä työläisnaisliittoa, kuten mm. Elin 
Fagerholm ja HTYn naisosasto osastona. Sanonta ei myös- 
kään tarkoittanut eristäytymistä muusta kansandemokraat- 
tisesta liikkeestä. Jo perustavan kokouksen päätös liiton liit- 
tymisestä SKDLn jäseneksi sen osoitti. Sanonnalla tahdottiin 
vain korostaa, että naisten keskuudessa oli alkanut uusi 
yhteiskunnallisen ajattelun heräämisen vaihe ja että Suomen 
naisille olivat nyt avautuneet uudet mahdollisuudet osallistua 
toimintaan ihmiskunnan suurten ihanteiden puolesta, puolus- 
taa oikeuksiaan ja rakentaa laajaa yhteisrintamaa. 

Koko kansandemokraattisessa liikkeessä alkoi vilkkaan 
toiminnan aika. Suuria joukkokokouksia ja -tilaisuuksia jär- 
jestettiin. Niissä vaadittiin fasismin jätteiden poistamista, 
virkakoneiston uudistamista, palkkojen korottamista ja maa- 
uudistuksen toteuttamista. Tässä kaikesssa toiminnassa olivat 
naiset mukana samalla rakentaen omaa liittoaan. Jo joulu- 

kuussa vuonna 1944 perustettiin 5 naisosastoa, vuoden 
1945 aikana 85 osastoa ja 14 SKDLn naisjaostoa. Vuoden 
1945 aikana pidettiin myös kaksi maatakäsittävää neuvotte- 
lukokousta, joista maaliskuussa pidetyssä käsiteltiin kunnal- 
lisvaaleihin valmistautumista ja marraskuussa pidetyssä 
yleistä tilannetta koskevia ja naisten oman järjestäytymisen 
kysymyksiä. Vuoden 1945 aikana liiton puitteissa ryhtyi 
toimimaan myös valistus-, huolto- ja kunnallisjaostot. Kylistä 
ja kaupungeista saapui tietoja osastojen perustamisesta ja 
toiminnan alkamisesta. 

Helppoa toiminnan alkuunsaattaminen ei ollut, mutta kek- 
seliäisyys ja innostus korvasivat sen, mitä huoneisto-, raha- 
ym. vaikeuksien ja toimintatottumuksen puutteen vuoksi ilme- 
ni. Ylivieskasta naiset kirjoittivat harjoittelevansa näytelmiä- 
kin: »Kun kaikki toiminta tapahtuu yksityisasunnoissa, pitää 
harjoitusten ajaksi kantaa huonekalujakin ulos. Kaikesta 
huolimatta on innostus korkealla». Oulun naiset kirjoittivat 
elokuussa v. 1945: »Nyt kun vihdoin kevätpuolella saimme 
vuokratuksi osuuskaupan henkilökunnan huoneiston, on sekin 
pulma voitettu. Ja me katselemme jokaista vastaantulevaa 
naista, oletko sinä Elli, Saima tahi Liisa, vai mikä nimesi on. 
Haluaisimme sinua nimelläsi kutsua mukaan, tulla todella 
tuttaviksi ja tovereiksi, demokratian todellisiksi rakentajiksi.» 
Vaasan naiset ensimmäisen vuoden saavutuksiaan punnites- 
saan kirjoittivat: »Paljon on tehty, vaan on paljon jäänyt 
tekemättäkin». 

Vuoden 1945 aikana järjestettiin jo maatakäsittävät opin- 
topäivät Kuopiossa Rönönsaaressa, jonne Jyväskylän naiset 
ilmoittivat lähettävänsä 8 naista, mutta liitosta jouduttiin ra- 
joittamaan heidän osanottonsa kolmeen, kun halukkaita oli 
kaikkialta paljon, vaikka monet tulivat omalla kustannuk- 
sellaan ja suuria vaikeuksia kokien. Seuraavat opintopäivät 
vuonna 1946 olivat Heinolassa. Turun naiset olivat emän- 
tinä vuonna 1945 järjestetyillä retkeilypäivillä ja jälkeenpäin 
ilmoittivat pelänneensä kun voltiin melkein kun ensikertalai- 

Liiton ensimmäiset maatakäsittävät kurssit Rönönsaaressa 
Kuopiossa v. 1945. 
sia». Retkeilypäivät olivat suuri tapaus kaikille mukana- 
olijoille ja Turusta liittyi kulkueeseen mukaan sellaisiakin, 
jotka eivät koskaan olleet kuulleetkaan kansandemokraatti- 
sesta liikkeestä. 

Jo alusta alkaen toiminta oli mahdollisimman monipuolista. 
Koko kansandemokraattisen liikkeen yleisten vaatimusten 
puolesta toimimisen ohella kiinnitettiin paljon huomiota kan- 
sanhuollon kysymyksiin ja perheitten vaatetustilanteen autta- 
miseen, kerättiin vaatetusavustuksia suurimmissa vaikeuk- 
sissa oleville tai järjestettiin tallukka- ja »vanhasta uutta»- 
kursseja. Lahtelaiset naiset alkoivat puuhata omaa toimitaloa, 
sillä »on hankalaa toimia ainakin pakkasella ilman kattoa 
pään päällä» ja ripeästi toimiva »Kärpäsen» talo on todista- 
massa hankkeen onnistumisesta. 


Suomen ja Neuvostoliiton ystävyyden vaaliminen on ollut 

toiminnan ensi päivistä naisille läheinen asia ja kun v. 1945 
keväällä saapui Neuvostoliitosta ensimmäinen naisvaltuus- 
kunta Tatjana Sujevan johdolla, oli Helsingissä, Turussa ja 
Tampereella järjestetyissä tilaisuuksissa valtavasti väkeä ja 
innostusta. 


Pitää saada puhuja 


Liiton taholta pyrittiin pitämään perustettuihin osastoihin 
yhteyttä SKDLn piiritoimikuntien naisjaostojen kautta. 
Liiton ensimmäinen sihteeri Saara Tuominen oli aluksi yksin 
palkallisena työntekijänä. Vuoden 1945 aikana oli jo kaksi 
palkallista työntekijää, mutta eiväthän he joka paikkaan 
ehtineet. Liitto antoi kuitenkin tehokasta apua osastoille ja 
naisten innostuksen ja oma-aloitteisuuden ansiosta toiminta 
virisi herkästi ja yksinäiseksi poikkeukseksi jäi osasto, josta 
liitolle kirjoitettiin: Olemme päättäneet lopettaa osastomme 
kannattamattomana». Sellaisiinkin tapauksiin liiton taholta 
heti tartuttiin voimakkaampien osastojen avulla. 

Mutta kirjeellistä ohjausta liiton taholta piti väkisinkin 
antaa. Asioita oli paljon ja kirjeistä tuli siksi välillä pitkiä. 
Sellaisen lukemisesta Hanna K. Kuopiosta kirjoitti leikilli- 
sesti: Lopulta oltiin kuin Englannin parlamentissa, jossa 
kuulemma puheenjohtaja on yksin äänessä ja toiset nukku- 
vat». Mutta toiminta ei nukkunut, sillä kirjoittaja jatkaa, että 
»jos suunnitelmat ei mene myttyyn kuin suur-Suomihaaveet, 
alkaa Kuopiosta kuulua kummia». 

Puhujapyyntöjä liitolle tuli tietysti tuhkatiheään ja tätä 
pulmaa ratkaisemaan järjestettiin puhujakurssitkin, joiden 
osanottajat sitten saivat tulikasteensa eri puolilla maata pide- 


tyissä tilaisuuksissa »sydän pamppaillen», kuten eräs ensim- 
mäisestä puhujamatkastaan kirjoitti. Silti liitosta aina puhujaa 
toivottiin. Kaskisten naiset kirjoittivat kansainvälisen naisten- 
päivän edellä v. 1948: »Meidän pitää saada puhuja Hel- 
singistä, sillä yleisö haluaa joskus kuulla jotain outoa ja 

etäämpää tullutta puhujaa». Kirje päättyi sanoihin: »Odotam- 
me pikaista ja iloista vastausta pyyntöömme». 

Jos omalla paikkakunnalla ei kaikki oikein »luistanut», 
kirjoitettiin liitolle kiireesti. Niinpä erään osaston naiset oli- 
vat menneet v. 1950 keräämään nimiä rauhanvetoomukseen 
paikkakunnan pastorilta, joka oli ilmoittanut, että piispan 
ilmoituksen mukaan kirkko laittaa oman vetoomuksen rauhan 
puolesta. Ja he kirjoittivat liitolle: »Koettakaapas tönkästä 
sitä kirkkokunnan korkeaa kansaa kylkeen, jotta panee töpi- 
näksi, jos he kerran rauhansaarnoillaan totta tarkoittavat». 


Yhteisen asian puolesta 


Koko liiton toiminnan aikana ovat demokraattiset naiset 
toimeliaasti osallistuneet myös valtiollisten ja eduskunta- 
asioiden seuraamiseen. Eduskuntavaalit vuonna 1945 muo- 
dostuivat kansandemokraattisen liikkeen suureksi voitoksi 
— lähes 400.000 ääntä — ja eduskuntaan valituista 49 kan- 
sandemokraateista oli 9 naista. Heidän toimintaansa seurat- 
tiin suurella innostuksella ja naisten keskuudessa naiskansan- 
edustajista alettiin käyttää vain etunimiä, niin läheisiksi he 
naisille muodostuivat. Kun Mannerheim erosi presidentin 
paikalta ja eduskunnassa suoritettiin presidentinvaalit, 
kirjoitti Uuden Naisen kirjeenvaihtajakin kotoisasti: »Ilmassa 
oli hienoista jännitystä. Kun Hertta sitten tasaisella äänellään 
alkoi latoa paasikiviä, tuntui, että taas on yksi käänne sivuu- 
tettu». 

Kunnallisvaaleissa v. 1945 naiset tunsivat hienoista pet- 
tymystä tuloksesta omalta kohdaltaan vaikka muutoin kirjoit- 
tivat iloisina kansandemokraattien saamasta suuresta vaali- 
voitosta. Kansandemokraattisia valtuutettuja valittiin 4.565, 
mutta heistä oli naisia vain 213 Osittain siihen oli syynä se, 
että naiset jatkuvasti ovat enemmän sidottuja kotiin ja 
kotitöihin ja kun vuonna 1945 oli äänestäjien valittava silloin 
vielä yleensä tuntemattomista kansandemokraattisista ehdok- 

kaista, luotettiin enemmän miesten kykyyn selviytyä. Myö- 
hempien vaalien tulokset osoittavat, että demokraattisten 
naisten työllä vaaleissa on hyvinkin ratkaiseva merkitys. 
Mahdotonta ja tarpeetonta on arvioida, montako ääntä tulee 
naisten, montako miesten työllä, tärkeintä aina on koko 
kansandemokraattisen liikkeen saama tulos. Mutta verrattuna 
muiden puolueiden naisehdokkaisiin esim. vuoden 1954 edus- 
kuntavaaleissa SKDLn naisehdokkaat saivat 100.882 ääntä 
eli 33,58 % kaikkien naisehdokkaiden saamista äänistä, mikä 
oli enemmän kuin minkään muun puolueen naisten saama 
äänimäärä. Viidessä vaalipiirissä SKDLn naisehdokkaat sai- 
vat suurimmat äänimäärät kaikkien puolueiden ehdokkaat 
huomioon ottaen. Tälläkin hetkellä on eduskunnassa 9 liiton 
jäsentä. 


Valistus on viritetty 


Suomen Naisten Demokraattinen Liitto pyrkii valistustyöl- 
lään laajentamaan ja syventämään kansan naisten yhteis- 
kunnallisen tiedon piiriä, voimistamaan heidän omanarvon- 
tuntoaan ja siten auttamaan heitä ottamaan rohkeasti 
sijansa yhteiskunnallisen elämän eri aloilla miehisten 
järjestö- ja työtovereittensa rinnalla. Naisten aatteellisen 
tietoisuustason kohottaminen onkin ollut toiminnan ensi 
vuosista lähtien hyvin keskeisenä. Enimmäkseen opintotyö 
tapahtuu kerhoilloissa ja kokouksissa pidettyjen alustusten ja 
luentojen avulla ja vähemmän varsinaisena opintokerho- 
toimintana. Mutta jo kesällä v. 1946 osastojen liitolle lähet- 
tämistä ilmoituksista näkyy, että liitolla oli vain 10 osastoa, 
joissa ei ollut minkäänlaista opintotoimintaa ja joka kolman- 
nessa osastossa oli oma opintokerho. 

Naisten opiskelun aiheet ovat olleet mitä moninaisimpia, 
Ohjelma »Nainen, aika ja perhe» oli eräässä vaiheessa hyvin 
suosittu. Suomen työväenliikkeen historia ja Suomen työläis- 
naisliikkeen historia, naisen asema työntekijänä, kansallinen 
kulttuurimme, eri järjestelmien rauhanomainen rinnakkain- 

olo, kansainvälisen tilanteen muutosten vaikutus kansojen 
elämään ja monet muut aiheet ovat olleet vilkkaan keskuste- 
lun kohteina. Monet ovat syventäneet tietotasoaan pitemmil- 
läkin kursseilla ja Sirola-opiston oppilaskunnassa on myös 
aina tyttöjä ja naisia. Mitä laajemmiksi tehtävät kasvavat, 
sitä suuremmat vaatimukset toiminta asettaa opiskelutyölle- 
kin, mikä heijastuu yhä uusien muotojen etsimisessä naisten 
opiskeluun innostamiseksi. 


Puuhakkaita naisia 


Toiminnan kehittyessä monipuolistuvat toimintamuodot ja 
organisatoorinen rakenne käy selvemmäksi. Osastojen piiris- 
sä järjestetään lukuisasti kerho- ja opintoiltoja kansallisten 
ja kansainvälisten merkkipäivien yhteydessä, järjestetään eri 
maiden ystävyysiltoja, lampunvarjostin-, rottinki-, mosaiikki-, 
revinnäistyö- ym. kursseja, kotitalouden ja puutarhan hoidon 
opetusta jne. Miten paljon puuhaa siihen kaikkeen sisältyy, 
sen tietävät vain kerhojen, kokousten ja juhlien järjestelyssä 
mukanaolleet. Kun esim. v. 1957 on jo liitolle ilmoitettuja 
osastojen kokouksia ja kerhotilaisuuksia ollut 9.666 ja juhla- 
ja myyjäistilaisuuksia 1.601, voidaan kuvitella, miten paljon 
on tarvittu naisten aikaa ja viltoja» ennenkuin ne on saatu 
järjestetyksi. Kansainvälisenä naistenpäivänä — maaliskuun 


8 — ja äitienpäivänä tilaisuuksien määrä nousee aina useam- 
piin satoihin ja osanottajien määrä useampiin kymmeniin 
tuhansiin. Viime vuosina ovat miehet suuresti auttaneet 
näiden tilaisuuksien onnistumista ja esim. eri työpaikkojen 
miestyöläisten tervehdykset työläisnaisille kansainvälisenä 
naistenpäivänä ovat olleet paljon suuremmasta merkityksestä 
kuin miehet voivat ehkä aavistaakaan. 

Retkeilyt piireittäin ja useampien piirien mitassa ovat 
hyvin suosittuja naisten keskuudessa ja ulotettiin »retki» 
kerran Norjaan asti, missä v. 1956 vieraili kymmeniä 
suomalaisia naisia. Suurimpia koko maatakäsittäviä retkeily- 

SNDL:n piirisihteerit opintopäivillä Päiväkummussa. Kuvassa 
mm. pitkän aikaa naistyössä toimineet Maija Honkanen, Lyydia 
Arppe, Hilkka Klemola, Kerttu Lampinen, Irja Korkeamäki, Sirkka 
Lehtivuori, Lyyli Hyyryläinen, Laina Mäkinen, sekä liiton sihtee- 

reistä Aili Backlund, Helvi Laine ja Aili Tiainen. 


kohteita ovat olleet työläisnaisliikkeen 50-vuotisjuhlat Tam- 
pereella v. 1950 missä kulkueessa marssi 5.000 naista ja juhla- 
paikan yleisömäärä oli yli 10.000. Värikkäin näistä yhteisistä 
kokoontumisista oli naisten kulttuuripäivät Helsingissä kesä- 
kuussa v. 1953. Miten selvästi silloin näkyikään naisten har- 
rastusten monipuolisuus. Ohjelman suorituskilpailuihin osal- 
listui — piireillä suoritetun karsinnan jälkeen — 490 naista 
ja käsityönäyttelyssä oli 500 hyväksyttyä työtä. Naisten 
kulttuurivaatimuksia menneiltä vuosikymmeniltä ja nyky- 
hetkiltä esittelevässä värikkäässä kulkueessa oli yli 6.000 
osanottajaa ja pääjuhlassa 12.000 henkeä. 

Tällaiset ja monet muut pienet ja suuret tilaisuudet ovat 


vaatineet juuri osastojen vilkasta toimintaa. Vuodesta 1945 
lähtien alettiin muodostaa piiritoimintaa osastojen työtä aut- 

SNDL:n kunnialippu ensimmäiseksi Pohjois-Hämeen piirille v. 
1952. Vasemmalta: Olga Marin Orivedeltä, Eva Olden Pirk- 
kalasta, Aili Stenberg, Bertta Kallio ja Hulda Joki Tampereelta, 
Saara Mikonvesa ja Elli Toivonen Tampereelta, Toini Kilpinen 
Rautajärveltä, Eva Vilenius Tampereelta, Kaarina Salmi Siurosta, 
Aili Peltonen Viialasta, Bertta Järvinen Tampereelta, Sanni Törmä 
Kyröskoskelta, Anna Rautee Nokialta ja Helvi Riihimäki Tampe- 
reelta. Ylärivi: Kerttu Virtanen Jämsästä, Anna-Liisa Marja- 
maa Tampereelta, Meila Kuutti Kangasalta ja Anna Salonen 

Luopioisista. 


naisliikkeen 50-vuotisjuhlien kulkue Tampereella. SNDL:n 
liittotoimikunnan jäseniä vasemmalta: Tyyne Tuominen, Elli Sten- 
berg, Hertta Kuusinen, Sylvi-Kyllikki Kilpi, Irma Torvi ja Anna 
Nevalainen, taaempana Aili Backlund, Sylvi Rinne, Silja Mänty- 
koski, Betty Peltonen, Anni Suosalo ja Elsa Tilli (airue). 


| 

Näkymä Suomen naisten liittopäiviltä v. 1955 Helsingin Yliopiston 
suuressa luentosalissa. 


SNDL:n kulttuuri- 
päivät Helsingissä v. 
1953. Kulkue marssil- 


la Kaisaniemestä Ve- W 
silinnanmäelle. Edessä G 
Elina Hämäläinen ja 

Lea Metsistö. % 


tamaan ja tällä hetkellä on piirijärjestöjä 16. Niiden työllä 
on erittäin suuri merkitys osastojen työn auttajana ja ohjaa- 
jana sekä koko liiton työn kannalta. Piirisihteerit ovat tietysti 
suurimman työtaakan alaisina ja useimmilla piireillä ainoana 
palkattuna työntekijänäolo vaatii heidän kehittymistään 
lähes kaikkien asioiden taitajiksi. Osastojen toimintaa on 
helpottanut myöskin alkuaikoina suuriakin alueita käsittä- 
neiden osastojen pienentäminen. 


Oma lehti 


Liiton lehti Uusi Nainen oli alusta alkaen suuren huomion 
kohteena. Suonenjoen naiset kirjoittivat olevansa vihan 
tyytyvä tähän elävän sanan julistajaan» ja Ruotaanlahden 
naiset kiittivät Uutta Naista sanoen: vei pelkkää taloutta eikä 
pelkkää politiikkaa, mutta monia verrattomia lukuja, jotka 
rikastuttavat meidän maalaisvaimojen köyhää ajatustieto- 
maailmaa». Liiton taholta pyydettiin osastoilta lehdestä 
arvosteluja, mutta innostus oman lehden saamisesta oli niin 
suuri, ettei sen puutteellisuuksia nähty. »Arvostelu» keskittyi- 
kin pääasiassa siihen kun »meidän Mikon» (silloinen kuva- 
sarja) päälle liimattiin osoitelappu. Eräästäkin osastosta 
kirjoitettiin, että »seuraavan vuoden tilaukset vähenevät, jos 
siihen ei parannusta saada». Joka tapauksessa tilausten määrä 
lisääntyi jatkuvasti. 

Uusi Nainen-lehti on vähitellen kehittynyt erääksi maam- 
me luetuimmista naisten lehdistä. Lukijakunta ulottuu paljon 
liiton jäsenistön ulkopuolelle ja lukuisat toimitukselle saapu- 
neet kirjeet kertovat sen nauttimasta suosiosta: »Kuinka 
minä tulisin toimeen ilman Uutta Naista, kun olen tottunut 
siihen ensimmäisestä numerosta lähtien», kirjoittaa eräs, 
»minun tilaamaani Uutta Naista luetaan seitsemässä perhees- 
sä», kirjoittaa toinen ja kolmas, jolle lehden tulo oli jostain 
syytä myöhästynyt kiirehtii ilmoittamaan: »Tulin niin iloi- 
seksi kun posti pudotti tämän rakkaan lehden kirjeluukusta- 

SNDL:n Liittokokous v. 1958 Helsingissä Koiton talossa. 


ni». Toivomuksia lehdelle tulee tietysti niputtain, aina 
miesten sivua ja pilkkionginta-palstaa myöten, mikä vain 
osoittaa lehden lukijakunnan laajuutta ja sitä, että se tunne- 
taan omaksi lehdeksi. 


Yhteistoimintaa tarvitaan 


Liiton monipuolisesta toimikentästä aivan kuin eroittautuu 
omiksi ryhmikseen neljä suurta kysymystä. Ne ovat toiminta 
naisten ja kaikkien työtätekevien ihmisten taloudellisten 

vaatimusten, sosiaalisten oikeuksien, rauhan ja kansain- 
välisen ystävyyden puolesta. Kaikissa näissä kysymyksissä 
liiton vaatimukset, tehtävät ja toimintamuodot ovat vuosi 
vuodelta selkeytyneet. Ratkaisevaa osaa siinä ovat näytelleet 
liittokokoukset, joita tähän mennessä on ollut 5, vv. 1946, 
1949, 1952, 1955 ja 1958. Liiton ohjelma uudistettiin v. 1952 
liittokokouksessa. Tässä ohjelmassa sanotaan mm: 

»Suomen Naisten Demokraattinen Liitto yhdistää rivei- 
hinsä kaikki ne Suomen kaupunkien ja maaseudun naiset ja 
naisjärjestöt, jotka liiton sääntöjen edellyttämällä tavalla 
tahtovat edistää rauhan ja kansanvallan asiaa, toimia naisten 
yhteiskunnallisen ja taloudellisen tasa-arvon puolesta pyrkien 
samalla parantamaan lasten ja vanhusten sekä kaikkien 
vähäosaisten ja turvattomien asemaa.» 

Ohjelma päättyy sanoihin: 

» Näiden tarkoitusperien toteuttamiseksi Suomen Naisten 
Demokraattinen Liitto ja sen jäsenistö rakentavat yhteis- 
toimintaa eri kansalaisjärjestöjen, yhteiskuntapiirien ja 
-ryhmien sekä yksityisten ihmisten kanssa ja ojentavat 
kätensä kaikille Suomen naisille kutsuen heitä toimintaan 
ihmiskunnan ja isänmaan onnen, kotiemme turvallisuuden, 
lastemme ja koko kansamme paremman tulevaisuuden puo- 
lesta.» 


Liiton ohjelmassa esitetyt vaatimukset ovat vuosien kulues- 
sa alkaneet hahmottua eri nais- ja väestöryhmien yhteisiksi, 
konkreettisiksi vaatimuksiksi. Siltä pohjalta heräsikin ajatus 
naisten oikeuksien julistuksen aikaansaamisesta ja sen hyväk- 
symisestä mahdollisimman laajoja naisjoukkoja edustavassa 
tilaisuudessa. Tällaisen asiakirjan tarve oli kuin »ilmassa». 
Oli kulunut 50 vuotta naisten äänioikeuden valloittamisesta, 
mutta vielä ei oltu toteutettu »sama palkka samasta työstä»- 
periaatetta, ei saavutettu lakisääteistä palkallista synnytys- 
lomaa tai ilmaista sairaushoitoa. Naisten Demokraattisen 
Liiton taholta julkaistiin kutsu Suomen Naisten Liittopäiville, 
joka lähetettiin kymmenille nais- ym järjestöille. Valmistettiin 
myös luonnos »Suomen naisten oikeuksien julistuksesta», 
jota lähetettiin kutsun mukana järjestöille ja yksityisille eri 

puolille maata. Luonnosta seuranneen »huomautuksia ja 
lisäyksiä» -osan palautti kaikkiaan lähes 15.000 naista, jotka 
joko yksinään tai useampi yhdessä olivat julistukseen tutus- 


tuneet. Monet olivat kirjoittaneet siihen vain sanan »Hyväk- 
syn» ja allekirjoituksensa tai Hyväksyn ja toivotan onnea 
liittopäiville», mutta hyvin monet palautetut lehdet kertovat 
järkyttäviäkin tarinoita kirjoittajien elämästä, suomalaisten 
kotien huolista ja toiveista. Niinpä eräs allekirjoittaja Etelä- 
Saimaan piiristä, joka erityisesti sanoi toivovansa parannusta 
työkyvyttömien vanhojen naisten taloudelliseen asemaan, 
kirjoitti olevansa 68-vuotias leski, joka sairautensa vuoksi ei 
kykene ansiotyöhön ja saa kansaneläkettä ja sosiaalista huol- 
toa yhteensä 126 mk päivässä. »Parannusta on saatava. 
Tämä asia on yhtä tärkeä kuin 50 vuotta sitten», hän kirjoit- 
taa. Eräs kirjoittaja, joka ilmoitti yhtyvänsä julistuksen aset- 
tamiin vaatimuksiin, sanoi: »Pitäisi voida tuntea olevansa 
omassa maassa mansikassa. Ihmisyys ennen kaikkea». Viisi 
äitiä kirjoitti: »Oppikoulut täytyy valtion ottaa kokonaan 
hoitoonsa, että köyhänkin lapset pääsisivät voimiensa mu- 
kaan opiskelemaan ja saisivat oppikirjat ilmaiseksi». Maa- 
seutunaisilta oli vastauksia tullut lukuisia ja eräässä kiitettiin 
siitä, että oikeuksien julistuksessa on pienviljelijä-äidit niin 
hyvin huomioitu. Monissa vastauksissa esitettiin myös lisäyk- 
siä maaseudun naisten vaatimusosaan. 14 naista kirjoittaa: 
»Tärkein on rauhan kysymys. Eivät hyvätkään lait ja mää- 
räykset merkitse mitään, jos emme saa elää rauhassa.» 


Naisten parlamentti yliopistolla 


Miten suurenmoinen asia olisi ollut, jos näitä naisten toi- 
veita ja vaatimuksia toteuttamaan olisi saatu kaikki edistyk- 
selliset naisjärjestöt yhdessä. Liitto kääntyikin 65 eri. jär- 
jestön puoleen, joista suurin osa vastasi ilmoittaen pitävänsä 
asiaa kannatettavana. Vain muutamat järjestöt, kuten Kätilö- 
liitto, Naisten rauhan ja vapauden liitto ja eräät muut lähet- 

tivät virallisesti edustajansa, mutta osanottajien joukossa oli 
mitä erilaisimpiin naisjärjestöihin kuuluvia naisia ja voidaan 
täydellä syyllä sanoa, että Helsingin Yliopistolla kokoontu- 
neet Liittopäivät 690:ne osanottajineen muodostivat hyvin 
laajan naisten parlamentin, joka yleisistunnoissaan ja viiden 
valiokunnan kokouksissa käsitteli suurella huolella ja asian- 
tuntemuksella tämän päivän suomalaisen naisen tärkeimpiä 
ongelmia ja vaatimuksia. Tuskin koskaan maassamme on pi- 
detty kokousta, missä erilaisen maailmankatsomuksen omak- 
suneet naiset, työläisnaiset, maaseudun naiset ja henkisen 
työn tekijät olisivat sillä tavalla tunteneet yhteenkuuluvai- 
suutensa, huoltensa ja pulmiensa yhteisyyden ja tarpeen yh- 
dessä toimien myös toteuttaa oikeutetut vaatimuksensa kuin 
Naisten Liittopäivillä. Täydestä sydämestään Liittopäivien 
osanottajat yhtyivät toimittaja Lea Metsistön loppu- 
lausunnon sanoihin: »Nämä päivät ovat olleet antoisia, 
innoittavia ja herätteitä antavia. Näiden päivien muisto 


ja kokouksemme päätökset, joita yhteisvoimin lähdemme aja- 
maan voitolliseen loppuun saakka, auttavat meitä kestämään 
arkipäivän kaikkine vaikeuksineen». 


Yhteisiä taisteluita 


Se, että liiton jäsenistön ratkaiseva osa on perheen äitejä, 
tosin suurin osa heistäkin ansiotyössä käyviä, on vaikutta- 
nut siihen, että taloudelliset kysymykset ja vaatimukset nou- 
sevat esille ennenkaikkea kotien kysymyksinä. Kun toisaalta 
demokraattisia naisia on mukana myös työpaikoilla ja am- 
matillisissa järjestöissä ovat he myös työläisinä vaatimuk- 
siaan esittämässä ja läpiajamassa. Palkkakysymys — koko 
työväenluokan keskeisin taistelukysymys — saa myös nais- 
ten keskuudessa suurta huomiota osakseen. Näin jo siksikin, 
että naisten työalat ovat heikoimmin palkattuja ja naiset 


kotien »budjetteja» hoitaessaaan joutuvat jatkuvasti tun- 
temaan myös miesten palkkojen pienuuden. Yleiseen palk- 


188 


kavaatimukseen naisten keskuudessa liittyy aina myös 
vaatimus »samasta työstä sama palkka», ovathan meillä 
naisten palkat jatkuvasti n. 30 % miesten palkkoja alhai- 
semmat. Tämä vaatimus on ollut työläsnaisliikkeen ohjel- 
massa jo kuusi vuosikymmentä, mutta edelleenkin sen puo- 
lesta on taisteltava. Liitto on tässäkin kysymyksessä pyrkinyt 
kehittämään mahdollisimman laajaa yhteistoimintaa muiden 
naisjärjestöjen kanssa. Erityisen voimakkaasti asiaa käsitel- 
tiin v. 1953, jolloin Kansainvälisen Työjärjestön sopimus 
asiasta ja sitä koskevat suositukset olivat eduskuntakäsitte- 
lyssä. Tuhannet naiset seurasivat eduskuntakäsittelyä ilmais- 
ten mielipiteensä eduskunnalle ja hallitukselle kirjelmin ja 
lähetystöin. Tämä naisten valppaus esti ratifioinnin hylkää- 
misen, mutta asia haudattiin komiteaan, missä se edelleenkin 
on, Sama palkka -kysymys oli naisten vilkkaan pohdinnan 
kohteena jälleen v. 1959 syksyllä sen ollessa esillä pohjois- 
maiden neuvostosssa ja se nousee jatkuvasti esille myös työ- 
ehtosopimuskamppailuissa. 

Demokraattiset naiset ovat olleet aina valmiita lähtemään 
liikkeelle myös työväenluokan yhteisten avointen palkkatais- 
teluiden puhjetessa. V. 1950 suuren palkkataistelun aikana, 
joka johtui v. 1949 jälkeen tapahtuneista palkkojen alennuk- 
sista, Myllykosken naiset kirjoittivat liitolle: »Ei tänne sen 
kummempaa kuulu... aikaisemmin oltiin vaalitouhussa ja 
nyt meillä on pyörimässä lakkolaisten ruokinta. Siinä sitä 
hommaa onkin, kun ensin kerjää aineksia ja sitten niitä keit- 
telee». 

V. 1949 Arabian lakossa, jonka aikana poliisit pamputtivat 
tehtaan portilla työläisiä, naiset olivat lakkolaisten ratkaise- 
vana osana. Samana vuonna Kemin lakkojen aikana naiset 
osallistuivat kaikkeen toimintaan, mitä tarvittiin oikeutettu- 
jen vaatimusten perilleviemiseksi ja eri puolilta maata naiset 
keräsivät ruoka- ja vaatepaketteja kemiläisille. Kemin lakon 
aikana tapahtuneen poliisien hyökkäyksen ja pamputuksen 
uhrina liittomme jäsen Anni Kontiokangas sai surmansa. 

Vuoden 1956 yleislakon aikana naiset halusivat niin työn- 
tekijöinä kuin perheen äiteinäkin olla mukana lakon viemises- 
sä voitokkaaseen päätökseen. Työnantajain taholta pyrittiin 
vielä lakon loppuvaiheessakin saattamaan naiset entistä epä- 
edullisempaan asemaan palkkakysymyksessä ja siksi naiset 
tunsivat taistelun itselleen erittäin läheiseksi. Tärkeätä oli 
tietysti se, kuten vaasalaiset naiset kirjoittivat, ettei »naisista 
pääsisi muodostumaan heikkoa rengasta enempää työpaikoil- 
la kuin kotienkaan piirissä» ja siinä mielessä heille järjestettiin 
viihdytystilaisuuksia, selostus- ja juhlatilaisuuksia. Naiset 
toimivat myös lakkovahteina useilla paikkakunnilla ja kaik- 
kialla ruuan valmistajina lakkolaisille, missä yhteistyö kaik- 
kien työläisnaisten välillä. oli saumatonta. Suuren lakkomars- 
sin aikana, johon osallistui koko maassa kymmeniä tuhansia 
työläisiä ja työläisnaisia, demokraattiset naiset järjestivät lap- 
sille hoitajia, että äidit pääsisivät marssille mukaan. Kemin 
naisten kirje liitolle ilmaisi varmasti mielialoja laajemmal- 
tikin: »Kyllä täällä on mukana oltu eikä mieliala ole, tietääk- 
semme, ollut matalapaineessa koko lakon aikana». 


Jalka kapsaa 


V. 1948 jälkeen muodostui työttömyys jälleen pysyväksi 
kotien vitsaukseksi. Kun liiton taholta v. 1958 suoritettiin 
tutkimus »naistyöttömyydestä ja työttömyyden vaikutukses- 
ta kodin ja naisen elämään» paljasti se mitä painavimmalla 
tavalla oikeaksi kansan joukkojen vaatimukset turvasta työt- 
tömyyttä vastaan ja toimenpiteistä työttömyysvakuutuksen 
aikaansaamiseksi. 

Työttömyystutkimus oli eräs osoitus liiton jäsenten alttiu- 
desta lähteä liikkeelle keskustelemaan ja selvittelemään asioi- 
ta kun on työtätekevien ihmisten oikeuksista kysymys. N. 
6.500 lomaketta täytettiin tutkimuksen aikana. Aikaisemmin 
oli suoritettu tutkimukset naisten työolosuhteista, mihin var- 

Naisten oikeuksien kirjaa allekirjoitetaan. 


Työläisnaisten lähe- 
tystö tervehdyskäyn- 
nillä SNDL:n liitto- 
neuvoston kokoukses- 
), 1953 Jyväskylä. 

K Vasemmalla Hilja 
Rajala, Jyväskylän 
naisosaston perustaja- 
jäsen 


sinkin työvauhdin kiihdyttäminen tuotantolaitoksissa antoi ai- 
hetta ja lasten asunto-oloista, minkä viimemainitun tutkimuk- 
sen kaavakkeista palautettiin liitolle 12.000 kpl. Vielä useam- 
mista käynneistä työtätekevien ihmisten kodeissa on ollut 
kysymys naisten oikeuksien kirjan lehtien kokoamisessa ja 
allekirjoitusten | keräämisessä erilaisiin vaatimusohjelmiin. 
Naisten oikeuksien kirjassa, joka luovutettiin naisten maail- 
mankongressille v. 1953 Kööpenhaminassa, oli 32 nidosta, 
1976 lehteä ja 33.646 allekirjoitusta. V. 1954 keräsivät nai- 
set kunnallisiin vaatimusohjelmiin 67.313 allekirjoitusta ja 
aikaisempina vuosina kerätyssä valtiollisessa vaatimusohjel- 
massa oli 44.000 allekirjoitusta. 


Kunnilta vaaditaan 


Näissä kaikissa perheitten äidit ja työssä käyvät naiset 
ovat kertoneet toiveistaan ja huolistaan. Yksistään naisten 
tekemien kunnallisten aloitteiden luettelo osoittaa naisten 
seuraavan valppaasti asioita. Aloitteita on tehty lasten päivä- 
kodeista, kunnallisista pesutuvista, saunoista, mankeleista, 
pyykkilaitureista, synnytystaloista, äitiysneuvoloista, toipilas- 
kodeista, ammattikouluista, vesijohto- ja liikennekysymyksis- 
tä, kuntien talouden parantamisesta, kunnallisverojen alenta- 
misesta ym. 

V. 1953 suoritettiin kansalliseen ja kansainväliseen lasten- 
suojelukonferenssiin valmistauduttaessa tutkimus »Mitä kun- 
nissa voidaan tehdä lasten hyväksi». Tämä kaikki osoittaa, 
että kuntaa ei nähdä jonain kaukaisena tai »virallisena» eli- 
menä, johon ei voida mitään vaikuttaa, vaan tunnetaan, että 
naisten omasta toimeliaisuudesta paljon riippuu, miten kun- 
tien asioita hoidetaan. Liiton puheenjohtaja Hellä Meltti sa- 
noi liittoneuvoston kokouksessa v. 1956 pitämässään alus- 


tuksessa: 
»Kunnallispolitiikka on sitä suuruusluokkaa, jonka piiristä 
löytyy työkenttää vähän itse kullekin. Hallitusmuodon 2. 

8:ssä sanotaan, että valtiovalta kuuluu kansalle, jota edustaa 
valtiopäiville kokoontunut eduskunta. Kunnallisesta vallasta 
ei sanota näin juhlallisesti, mutta kunnallislakiemme mukaan 
kunnanjäsenten tulee hoitaa yhteiset talous- ja järjestelyteh- 
tävät. Kunta on valtioon nähden paljon pienempi toiminta- 
yksikkö, mutta kunnat yhdessä muodostavat tämän valtion, 
joten kuntien toiminnasta ei saa tulla valtion epäonnistuneen" 
talouspolitiikan korjaamoja, vaan kuntien itsemääräämisoi- 
keuden periaate on säilytettävä ja sitä kehitettävä. Me nai- 
set emme saa aliarvioida omia voimiamme. Meidän on pys- 
tyttävä toimimaan työväenluokan hyväksi ja tehtävä par- 
haamme työväenluokan yhteistoiminnan aikaansaamiseksi 
myös kunnallisen elämän alalla.» 


Todistuksena naisten kiinnostuksesta kunnallisiin kysy- 
myksiin ovat myös v. 1959 syksyllä pidetyt kahdet suuret 
naisten kunnallispäivät Helsingissä ja Kuopiossa. 


Sosiaalisten oikeuksien, vanhusten ja lasten puolesta 


Demokraattisilla naisilla on ollut huomattava merkitys 
siinä kamppailussa, jota kansandemokraattinen liike on käy- 
nyt kansamme sosiaalisten oikeuksien laajentamiseksi. Liiton 
eduskunnassa olevat jäsenet ovat yhdessä muiden kansan- 
demokraattisten edustajien kanssa tehneet lukuisia aloitteita 
äitien, lasten ja vanhusten huollosta ja suojelusta, siviili- 
leskien ja -orpojen aseman parantamisesta, maksuttomasta 
lääkärin- ja sairashoidosta, lapsilisä- ja kansaneläkemaksujen 
korottamisesta jne. Eräänä sosiaalisen työn käytännön muo- 
tona on ollut jo liiton alkuvaiheista lähtien kesävirkistyksen 
järjestäminen varattomille äideille ja lapsille. Tämä toiminta 
on vuosi vuodelta laajentunut ja siinä ovat monet liiton 
jäsenet tehneet voimia vaativaa työtä valmistaen siten tuhan- 
sille äideille lapsineen virkistävän loman, useimmille heistä 
elämänsä ensimmäisen loman. V. 1947 perustettiin erikoinen 
järjestökin — Naisten ja lasten virkistyskotiyhdistys — 
kokoamaan voimia tähän työhön. 

Erittäin läheisesti naiset tuntevat omakseen lasten ja van- 

Selostustilaisuus kansaneläkelain parantamisen puolesta 
18. 11. 1955. 


husten kysymykset. Siksi niin vanhusten toiminnan kuin 
myös varhaisnuorisotoiminnan — varsinkin pioneerien työn 
— auttaminen ovat olleet tärkeänä osana naisten sodanjäl- 
keisessä toiminnassa. Parasta Lapsille ry. syntyi v. 1945 
edistämään ja avartamaan työtä lasten ja varhaisnuorten 
suojelun ja huollon kysymyksissä. Kaikki eduskuntaryhmät 
— kokoomuksen ryhmää ehkä lukuunottamatta, jota naiset 
pitävät toivottamana tapauksena eivätkä sille paljoa kirjoit- 
tele — voisivat kuluneiden 15 vuoden ajalta kertoa naisten 
toimeliaisuudesta vanhusten ja lasten oikeuksien puolesta. 
Erittäin merkittäväksi ja sitkeäksi on naisten työ muodostunut 
vanhusten huollon alalla. Sen ovat tunteneet kunnallis- 
kodeissa elämänsä iltaa viettävät vanhukset ja se on tuntunut 
painavalla tavalla kansandemokraattien kamppailussa kan- 
saneläkelain parantamisen puolesta. 

Lapsilisän riistämisyritykset, jotka alkoivat jo v. 1950 ko- 
koomuspuolueen esittäessä lapsilisän poistamista ensimmäi- 
seltä lapselta ja jota eri hallitukset ja eduskuntaryhmät jat- 
koivat, kohtasivat paljon suuremman vastuksen kuin monet 
muut työtätekevien aseman kurjistamistoimenpiteet. Lapsi- 
lisän »arvo» tiedettiin jokaisessa kodissa tarkalleen, se mer- 
kitsi lapsille ravintoa ja vaatteita, joita ilman ei voida olla. 
Erittäin voimakasta oli keskustelu asiasta, kirjeiden, lähetys- 
töjen ja varsinkin korttien lähettäminen hallitukselle ja edus- 
kuntaan v. 1956 loppupuolella kun Fagerholmin hallitus esitti 
osan lapsilisistä »säästettäväksi» kunnes lapsi täyttää 17 
vuotta. Sukselaisen hallituksen lykättyä lapsilisien maksamis- 
ta ja ehdotettua v. 1957 keväällä lapsilisien maksun siirtä- 
mistä seuraavan vuoden puolelle, lähtivät naiset entistä aktii- 
visemmin liikkeelle. Lähetystöt, mielenosoitusmarssit, kirjeet. 
kortit — varsinkin lastensuojelukortti — maapallo-kortti — 
olivat »aseina» tässä taistelussa. »Lapsilisiin ei saa koskea», 
»kädet irti lapsilisistä», »emme luovu siitä, mikä kuuluu lap- 
sillemme» jne. olivat kirjeiden ja korttien ytimekkäinä vaa- 
timuksina. Ja kun SKDL:n eduskuntaryhmän päätös lapsi- 
lisäkeskustelun jarruttamisesta niin kauan, ettei lain täytän- 
töönpanoa enää voida lykätä, tuli tietoon, alkoi innoittavien 
tervehdysten virta. »Älkää hellittäkö», »jaksakaa» jne. oli 
nyt kirjeissä ja korteissa. Suuhunpantavaakin oli joukossa. 
Naiset lähettivät kahvia ja kirjoittivat: »Toivomme, että 
kahvi auttaa puhumaan lapsilisistä. Sen avulla mekin kestäm- 
me huonot tuulet». Kuopiosta tuli naisten leipoma kalakuk- 
ko. Huumori oli innostamista auttamassa. »Äl' yli päästä per- 
hanaa», kirjoittivat Koskenmäen naiset ja Tampereen nai- 
set antoivat ohjeita: »Puhukaa hämäläiseen tapaan, että aika 
täyttyy». Helsinkiläiset naiset marssivat lapsineen kaksi ker- 
taa eduskuntatalolle saamatta tosin puhuteltavakseen muita 
kuin SKDL:n ryhmän ihmisiä, jotka näinä päivinä valloitti- 
vat ei vain omien äänestäjiensä vaan muidenkin puolueiden 

25. 6. 1957 helsinkiläisiä naisia marssilla eduskuntatalon edustalla 
puolustettaessa lapsilisiä. Kamppailuun oli yhdistetty myös vaatimus 
palkkojen korottamisesta. 


= 70 n VAHATDISTÄ = 
N = NAISTEN PUOLESTA 


Hertta Kuusinen ja Ville Pessi eduskuntatalolla lasten ympä- 
röiminä lapsilisäkamppailun aikana v. 1957. 


vähävaraisten äänestäjien luottamuksen ja ystävyyden puo- 
lelleen. 

Kun voitto jarrutuskeskustelulla saavutettiin, eivät naiset 
unohtaneet »etulinjoilla» olleita, vaan jälleen kirjeillä, kor- 

Naiset vaatimassa irtisanomisten peruuttamista Turun Kaupungin- 
talon edustalla v. 1958. 


197 


teilla, sähkeillä, kukkasilla ym. kiittivät ryhmää. »Kiitos, että 
jaksoitte puolestamme», kirjoittivat iisalmelaiset äidit. 

Mutta ennen kaikkea voitto innosti työskentelemään uusien 
voittojen puolesta. Ennen vuoden 1958 eduskuntavaaleja de- 
mokraattisen naisliittomme jäsenistön keskuudessa kirjoite- 
tuilta »vaaliviestin lehdiltä» voi selvästi nähdä, miten kes- 
keinen kysymys vaalien edellä oli se, ketkä puolustivat ja 
ketkä vastustivat lapsilisiä. 


Kiviä irroitetaan ja vakkain arpoja» myydään 


Edellämainittu vaaliviesti kertoi myös eräästä puolesta 


naisliiton ja sen jäsenten työssä, josta harvemmin mainitaan, 
mutta jolla on ollut erittäin suuri merkitys niin liiton kuin 
koko kansandemokraattisen liikkeenkin työssä. Se on talou- 
dellinen toiminta, missä naiset ovat erityisen kekseliäitä, mi- 
hin pakottaa jo sekin, kun naisella harvemmin on annetta- 
vana »selvää rahaa». Käsitöiden valmistus ja myyjäiset, ra- 
vintolan pito iltamissa ja juhlissa, kahviaiset ym. ym. ovat 
naisten ja koko kansandemokraattisen liikkeen toiminnan 
rahoituksen apuna. Oulun piirissä naiset ovat vääntäneet 
mäestä kiviä ja myyneet niitä rakentajille. Monissa osas- 
toissa on valmistettu luutia tai saunavihtoja ja myyty niitä. 
Vaaliviestin lehdet kertovat koruttomista, mutta niin suuri- 
arvoisista töistä, joilla yhteistä voittoa taotaan. »Kudon la- 
paset ja myyn ne vaalirahaston hyväksi», »kudon 9 metriä 
mattoa vaalirahastoa varten», »lämmitän saunan naapureille 
ja heiltä saamani rahat annan vaalirahastoon» jne. loppumat- 
tomiin. 

Joskus kuulee tällaisista puuhista puheenollen sanottavan 
»ne ovat niitä akkain touhuja». Naiset välillä kimpaantuvat 
sanonnasta, mutta heidän huumorintajuaan toisaalta kuvaa 
se, että vakat»-sana on otettu menestyksellä liiton työtä 
auttamaan. Liiton kahdet ensimmäiset arpajaiset olivat 
nimeltään »Akkain arpajaiset», mutta myöhemmin jär- 
jestettiin liiton arpajaisia muilla nimillä. Jäsenistön taholta 

silloin kyseltiin: »milloin ne rehelliset akkain arpajaiset taas 
pidetään» ja kun liiton johto sitten päätti vuodeksi 1958 
anotuissa arpajaisissa käyttää alkuaikojen nimeä oli mieli- 
hyvä ilmeinen. Arpoja myytiin sellaisella innostuksella, että 
se yllätti liiton johdon täydellisesti, koska taloudelliset vai- 
keudet työtätekevien perheissä ovat todella suuret. Lukui- 
sat innostuneet ja liikuttavatkin kirjeet kertovat, että »ak- 
kain arpoja» myivät muutkin kuin liiton jäsenet. 


Suuren perheen jäsenenä 


Demokraattisten naisten tilaisuuksissa nauru hersyilee her- 
kästi ja liiton saamat kirjeet kertovat aina huumorin pilk- 
keestä kirjoittajien silmäkulmassa. Mutta kyyneleet — ilon, 
liikutuksen, myötätunnon kyyneleet — ovat yhtä herkässä. 
Naiset tuntevat syvästi kanssaihmistensä vaikeudet ja 
ovat valmiit tekoihin niiden helpottamiseksi. Naisten innos- 
tuvaisuus ja syvä myötätunto kärsiviä kohtaan ja varsinkin 
rakkaus lapsiin on tehnyt kansainvälisen toiminnan niin kiin- 
teäksi osaksi demokraattisten naisten toiminnasta. Liiton en- 
simmäinen puheenjohtaja Anna Nevalainen oli mukana jo 
Naisten Kansainvälisen Demokraattisen Liiton perustavassa 
kokouksessa marraskuussa vuonna 1945. Sen jälkeen on pi- 
detty lukuisia naisten kansainvälisiä kokouksia, liiton maail- 
mankongresseja, neuvoston ja toimeenpanevan komitean ko- 
kouksia, on ollut lastensuojelukonferenssi v. 1952 Wienissä, 
äitien maailmankongressi Lausannessa v. 1955, työläisnais- 
ten konferenssi Budapestissä v. 1955, Pohjoismainen naisten 
konferenssi ja juhannusretki Oslossa v. 1956, aseistarii- 
suntakysymystä käsittelevä naisten konferenssi joulukuussa 
1959 Kungälvissä, Itämeren konferensseja — joissa Itämeri 
rauhan mereksi-tunnus on ollut keskeinetn — kaksikin ja 
monia muita yhteisiä tapaamisia. Näissä kaikissa liitto on 
ollut aktiivisesti mukana ja niihin osallistumista on edeltänyt 
laaja selvitystyö omassa maassamme. Niinpä v. 1950 maail- 
man liiton toimeenpanevan kokouksen edellä ja aikana oli 

NKDL:n v. 1949 pidetyn kokouksen osanottajia. 

Edessä vasemmalta liiton pääsihteeri Marie-Claude Vaillant- 
Couturier, Eliza Uriz Espanja, Zinaida Gurina Neuvostoliitto, 
Ida Dragoitsheva Bulgaria, Nina Popova Neuvostoliitto, Eugenia 
Cotton NKDL:n puheenjohtaja, Andrea Andreen Ruotsi, Dolores 
Ibarruri Espanja, Zinaida Gagarina Neuvostoliitto, lisäksi Englan- 
nin, Kiinan ja Amerikan Yhdysvaltojen edustajat ja takana lukuis- 
ten muiden maiden edustajat. 


kymmenittäin erilaisia tilaisuuksia, joihin osallistui n. 50.000 
henkeä. 

Mutta. kansainvälinen työ osastojen ja jäsenistön piirissä 
ei suinkaan ole rajoittunut joihinkin kansainvälisen tai oman 
liittomme päätöksiin ja velvoituksiin. Naiset ovat omaksu- 
neet sen läheisenä ja luonnollisena asiana. On sitten ollut 
kysymys naisten kamppailusta oikeuksistaan ja kansojen oi- 
keuksista Korealla, Kreikassa, Vietnamissa, Espanjassa, Af- 
rikassa, Egyptissä tai missä muualla tahansa, on tunnettu 
asia yhteiseksi ja pyritty auttamaan. Kun oman maamme 
naiset ovat olleet kahden naisten kansainvälisen kokoontu- 
misen emäntinä — kansainvälisen liiton toimeenpanevan ko- 
mitean kokous pidettiin vuonna 1950 ja neuvoston kokous 
1957 Helsingissä — on naistemme sydämellisyys toisia kan- 
soja kohtaan saanut erittäin kauniita ilmaisumuotoja lahjoi- 

na, tervehdyksinä ja kutsuina vierailulle kotiin. Varmasti 
jokaiselle viimemainitun kokouksen aikana mukanaolleelle jäi 
mieleen näky Kulttuuritalon ala-aulassa. Syyrialainen edusta- 
ja oli vainoa pelätessään — mies oli jo vangittu — ottanut 
molemmat lapsensa mukaan. Istunnon alettua jäi 3—4-vuotias 
poika juoksentelemaan aulaan ja suomalaiset naiset toimi- 
vat hoitajina suurella menestyksellä, vaikka sanaakaan ei 
puolin eikä toisin ymmärretty. Kun poika väsyi, olivat sylit 
avoimina ja jotta mahdollisimman moni sai osoittaa hellyyt- 
tään, nukkui poika yht'aikaa kolmen äidin sylissä turvalli- 
sena ja luottavaisena. Maailman rauhankongressin aikana v. 
1955 naiset eri puolilta maata lähettivät osanottajille lahjoja 
ja olympialaistenkin aikana solmittiin monia kansainvälisiä 
ystävyyssuhteita. Moniin suomalaisiin koteihin saapuu jat- 
kuvasti kirjeitä pitkien matkojen takaa ja Suomesta lähtee 
niitä samoin. Eri kansojen elämää käsittelevät illat samoin 
kuin eri maiden elämää kuvaavat valokuva- ja käsityönäytte- 
lyt ovat suosittuja naisten keskuudessa ja paljon tiedetään 
toisten maiden ja maanosien elämästä. 

Erittäin läheinen on ollut kanssakäyminen muiden pohjois- 
maiden ja varsinkin naapurimaamme Neuvostoliiton naisten 
kanssa. Neuvostonaisten valtuuskunnat ovat vuodesta 1945 
lähtien vierailleet Suomessa sadoissa tilaisuuksissa ja var- 
masti tunteneet, millä lämmöllä ja innostuksella naiset seu- 
raavat sosialismin saavutuksia. Myös Suomen naisten turisti- 
matkat Neuvostoliittoon ovat käyneet jokavuotisiksi ja nii- 
den aikana tutustuttaessa neuvostoihmisten elämään solmi- 
taan myös uusia ja uusia ystävyyssuhteita. Samoin on lukui- 
sia Suomen naisten valtuuskuntia käynyt tutustumassa nais- 
ten elämään paitsi Neuvostoliitossa, myös Saksan Demo- 
kraattisessa Tasavallassa, Puolassa, Unkarissa ja muissa 
kansandemokraattisissa maissa. 

mme? 


Vieraiden vastaanotto Leningradin asemalla Moskovassa. Ensim- 
mäinen suomalainen naisten valtuuskunta NL:ssa. Joukossa mm. 
Maija Savutie, Ester Häikiö, Elli Juntunen, Kaarina Eskelinen, 
Lempi Pohjola, Mirjam Suvanto, Tyyne Tuominen ja Esteri 

Suonpää. 


Kansainvälistä seuraa 
Kulttuuritalon edustalla 
NKDL:n kokauksen 
aikana v. 1957. 


SNDL:n Pohjois-Hämeen piirin matkamuisto- ja lahjanäyttely 
Tampereen Järjestötalossa keväällä v. 1959. Iso liina on Neuvosto- 
Karjalan naisten lähettämä lahja Vehmaisten naisosastolle. 


Syyriasta äitinsä mu- 
kana tullutta pikku- 
miestä hoivataan. Va- 
semmalta Fanny Kui- 
tunen Helsinki, Fiina 
Tullanen Oravainen ja 
Toini Ekman Kauha- 
va. 


Elämän puolesta 


»Joka kansa on voimakas, suuri, 
kun rauhasta kamppaillaan.» 


Nämä kirjailija Karin Almin runon loppusanat sävähdyt- 
tivät naisten rauhankonferenssin osanottajia v. 1951 touko- 
kuussa. Koko sodanjälkeisen ajan naiset olivat tehneet työtä 
sen puolesta, etteivät sodan kauhut koskaan uusiutuisi, että 
uusi sukupolvi saisi elää sodan pelosta vapaana. Jo vuosina 
1948—49 naiset keräsivät omaan rauhanvetoomukseensa 
150.000 nimeä, joiden avulla Yhdistyneet Kansakunnat- 
järjestölle ilmaistiin suomalaisten naisten ja äitien rauhan- 
tahto. Tähän vetoomukseen nimiä kerätessään Paakin demo- 
kraattiset naiset kirjoittivat liitolle: »Olemme keränneet 
rauhanadressiin nimiä. Emme halua sotaa. Rauhaa rakas- 
tamme.» Myös kamppaillessaan Suomen ja Neuvostoliiton 
ystävyys-, yhteistyö- ja keskinäisen avunantosopimuksen 
puolesta muiden kansandemokraattisten järjestöjen kanssa 
v. 1948 naiset toimivat rauhan lujittamista ajatellen. Mutta 
kun pikku Messuhalliin v. 1951 kokoontui 1.500 naista kes- 
kustelemaan rauhasta ja kertomaan nimien keräyksessä ja 
muussa rauhantyössä saamistaan kokemuksista tajuttiin entis- 
tä selvemmin, miten tärkeästä asiasta on kysymys ja minkä- 
laista voimaa naiset tässä työssä edustavat. Tunnettiin sel- 
västi, etteivät poliittiset ja uskonnolliset katsomukset ole es- 
teenä yhteisille tapaamisille ja yhteiselle työlle rauhan suojaa- 
miseksi. »Tekemällä rauhan työtä säästämme maailman äitien 
kyyneleet», sanoi yhtenä konferenssin alustajana toiminut 
Anna Nevalainen. 

Rauhan työn välttämättömyyttä oli korostanut myös Nais- 
ten kansainvälisen demokraattisen liiton toinen kongressi 
(6. 12. 1948), jonka päätöksissä sanottiin: »Meillä on suuri 
vastuu lapsistamme, kansastamme, ihmiskunnasta ja sen tule- 

Naisten rauhan kokous Helsingissä Rautatientorilla v. 1953 NKDL:n 
toimeenpanevan komitean kokouksen yhteydessä. 


vasta historiasta. Jos me naiset, jotka muodostamme puolet 
ihmiskunnasta, otamme varman ja yhtenäisen asenteen uuden 
sodan lietsojia vastaan, ei sota ole mahdollinen». 

Sodan jälkeisenä aikana ei meidän maassamme ole 
ollut yhtään rauhan kamppailua, missä demokraattiset naiset 
eivät olisi olleet mitä toimeliaimpina mukana. Allekirjoitusten 
keräys, rauhan tilaisuudet ja keskustelut kanssaihmisten 
kanssa ovat aina saaneet naiset liikkeelle. Rauhan puolusta- 
miseen liittyy myös kiinteästi demokraattisen naisliittomme 
työ lapsia vahingoittavien, heidän tunne-elämäänsä väärään 
johtavien elo- ja sarjakuvien julkaisemista vastaan. 

»Elämän puolesta» on läheisin tunnus naisten keskuudessa, 
koska naisille elämän synnyttäjinä, uuden sukupolven kas- 
vattajina ei mikään voi olla vastenmielisempää kuin elämän 
tuhoamisen ajatus. V. 1958 pidetty liiton V liittokokous 
päätöslauselmassaan korosti, että Suomen rauhantahtoisilta 
ihmisiltä vaaditaan »entistä suurempaa valppautta ja toime- 
liaisuutta», yhä uusien ihmisten saamista teoin rauhaa puol- 
tamaan. Esitettiin myös vaatimus, että »maamme hallitus ja 
Suomen viralliset edustajat Yhdistyneissä Kansankunnissa ja 
muissa kansainvälisissä elimissä ja neuvotteluissa toimisivat 
atomi- ja vetyaseiden kieltämisen ja kansainvälisen jänni- 
tyksen laukaisemisen puolesta». 

Sen jälkeen on rauhan asia niin kansainvälisesti kuin mei- 
dänkin maassamme saanut yhä uusia kannattajia ja nyt voi- 
daan asettaa entistä pitemmälle meneviä vaatimuksia. 
Aseistariisunta, jonka toteuttamisesta Neuvostoliiton hallitus 
on tehnyt yksityiskohtaisen ehdotuksen Yhdistyneet Kansa- 
kunnat -järjestössä, on päämäärä, jonka puolesta suomalaiset 
naiset nyt toimintaansa kehittävät, sillä vain sen toteuttami- 
nen voi antaa pysyvät takeet rauhan säilymisestä. 

Myös viettäessään kansainvälisen naistenpäivän 50-vuotis- 
juhlia maailman muiden maiden naisten rinnalla Suomen 
naiset nostavat keskeiseksi tämän nykyhetkelle niin tärkein 
vaatimuksen. Siten he tekevät samalla kunniaa kansain- 
välisen työläisnaisliikkeen veteraaneille, jotka 26—27 päivi- 
nä elokuuta 1910 Kööpenhaminan kongressissaan päättäes- 
sään naisten päivän vietosta, asettivat erääksi keskeisimmistä 
tehtävistä toiminnan rauhan puolesta. 


Uskon ja voiman lähde 


15 vuotta ei ole pitkä ajanjakso. Suomen Naisten Demo- 
kraattiselle Liitolle kuluneet 15 vuotta ovat kuitenkin mer- 
kinneet suurta kokemuksen koulua. Sillä on jatkuvasti kas- 
vava osastojen verkosto, uljaasti toiminnan kehittämisen 

puolesta ponnistelevat piirijärjestöt ja niiden sinnikkäät ja 
uhrautuvat toimihenkilöt. Sen toiminta-aikana on kasvanut 
ja kehittynyt parikymmentätuhantinen uskollinen jäsenjouk- 
ko, on solmittu yhteyksiä kymmeniin tuhansiin järjestömme 
ulkopuolella oleviin naisiin, toimittu taitojen ja kykyjen mu- 
kaan maamme työtätekevien elämänehtojen parantamisen ja 


turvallisuuden lujittamisen puolesta. Tänä aikana on liittom- 
me ja sen jäsenistö saanut kohdata paljon vaikeuksia ja 
pettymyksiäkin, mutta ennenkaikkea se on saanut iloita 


suurista voitoista kansainvälisen työväenliikkeen piirissä ja 
myös omassa maassamme. Liittomme pääsihteeri Tyyne Tuo- 
minen sanoi v. 1959 marraskuussa liiton 15-vuotispäivän ja 
työläisnaisliikkeen 60-vuotisjuhlavuoden alkamisen merkeis- 
sä pidetyssä Liittoneuvoston juhlaistunnossa: 

»Tehtäviä on paljon, mutta ne kaikki ovat välttämättömiä 
kansamme kotien onnea ja turvallisuutta ajatellen... Toisten 
naisjärjestöjen johtavat työntekijät kadehtivat meidän liit- 
toamme jäsenistömme urhoollisuuden, ihanteellisuuden ja 
alttiuden vuoksi, millä tehtävät suoritetaan. Mutta heidän on 
vaikeata käsittää, mikä meille kaikille uskoa ja voimaa antaa. 
Silloin kun muut puhuvat ihanteiden puutteesta, meillä on 
ihmiskunnan suurimmat ihanteet toimintamme kohteena. Eikä 
niiden toteuttaminen ole kaukaisen tulevaisuuden asia. Joka 
päivä tuo uusia todisteita niiden eteenpäinmenosta ja voitta- 
mattomuudesta. Voimme olla vakuuttuneita siitä, että oma 
liittomme täyttää kunnialla paikkansa siinä miljoonien ihmis- 
ten rintamassa, jonka tehtävänä on toteuttaa ihmiskunnan 
suurimmat unelmat, luoda rauhan ja onnen aikakausi». 

Tähän pääsihteerin sanontaan yhtyy varmasti koko liiton 
jäsenistö. Valmistauduttaessa Suomen työläisnaisliikkeen 60- 
vuotisjuhlavuoden viettoon haluamme työllämme osoittaa, 
että työläisnaisliikkeen veteraanien, aikaisempien vuosikym- 
menien taistelijoiden alullepanema työ rauhan ja kansan- 
vallan asian puolesta on luotettavissa käsissä ja viedään 


voittoon. EKS 
Mirjam Suvanto 


Padot murtuivat 


Kun pakkoyksimielisyyden padot murtuivat rauhan syk- 
synä 1944, virtasi kansaa kaduille, toreille ja kokoussaleihin 
täyttäen kaikki paikat olemassaolollaan. Messuhalli täyttyi 
ilta illan jälkeen ihmisistä, jotka tahtoivat kuulla puheita ja 
lauluja sekä yhtyä itse Työväenmarssin ja Kansainvälisen 
säveleihin. 

Virran mukana kulki ihmisiä, jotka tiesivät mitä oli tehtä- 
vä. Oli tehtävä samaa työtä, jonka ääreltä useat heistä oli 
suljettu vankiloiden pimeihin selleihin odottamaan tätä päi- 
vää, oli koottava työväenluokan hajalle menneet rivit yhte- 


Tunnettu naistoiminnan 

kolmikko: Anni Raati- 

kainen, Lyyli Heinonen 
ja Aidi Alm. 


näisiksi. Eivätkä he empineet lähtömerkin antamisessa. Siitä 
se sitten alkoi. 

Noiden kävelijöiden joukossa kulki hiljaisella ja vaatimat- 
tomalla tavallaan myös Lyyli Heinonen. Eräänä päivänä hän 
pysähtyi oveni kohdalle soittaen hiljaisesti ovikelloa. Lyylin 
ruskea baskeri vilahti, kun hän pyörähti sisälle. »Ensi sun- 
nuntaina on sitten naisilla suuri kokous Kirjan talolla, tulet- 
tehan tekin sinne». Tottakai, meninhän minä sinne. 

Kirjan talon pieni juhlasali oli sinä sunnuntaina haljeta 
naisista. Sali oli niin tupaten täynnä, että siellä ei päässyt 
pahasti liikahtamaan. Monien selitysten, alustusten ja pu- 
heenvuorojen jälkeen saatiin ahtaudesta huolimatta peruste- 
tuksi Suomen Naisten Demokraattinen Liitto. Innostus nousi 
katolle asti, sillä sisälle se ei enää mahtunut. 

Kun naisten järjestyneessä toiminnassa oli tällä tavoin 
päästy alkuun, solmittu yhteinen demokraattisten naisten 
liitto, oltiinkin jo sopivasti lähtökuopissa. Eteneminen alkoi 
vyöryn tavoin. Parin kolmen elokuvateatteri Aulassa pidetyn 
kokouksen jälkeen. Helsingin Demokraattiset Naiset saivat 
kokoontumispaikakseen — kreikkalaiskatolisen | seurakunnan 
huoneiston Unioninkatu 39, jossa kokouksia pidettiin aina 
kevään 1945 loppuun. Jäseniä virtasi osastoon jatkuvasti. Uu- 
sien jäsenten vastaanottamiseksi vuokrattiin vartavasten työ- 
väentalosta huone pariksi illaksi viikossa. Lyhyessä ajassa 
jäsenten luku nousi kuuteen sataan. 

Kun näin perästäpäin vilkaisee silloin pidettyjen kokousten 
pöytäkirjoja, ei voi olla ihmettelemättä kokousten ja asioiden 
määrää. Sodan jälkiselvittelyt vaativat osansa. Sotasyylliset 
oli tuomittava. Mutta sen rinnalla oli autettava niitä, jotka 
olivat sodasta eniten kärsineet. 

Ajan tuomia käytännön tehtäviä oli lukemattomia. Milloin 
kaipasi kansanhuollon puoli kohennusta, milloin oli taas olta- 
va ns. vapaan huoltotyön merkeissä asialla. Vaaleihin ei suin- 
kaan aiottu lähteä miten sattuu. Monta kokousta pidettiin, 
ohjelmia suunniteltiin, kirjoitettiin ja harjoiteltiin. Ja naisten 

7—8 henkinen ohjelmaryhmä oli valmis lähtemään liikkeelle. 
Tilaisuuksia järjestettiin paitsi Helsingissä myös läheisellä 
maaseudulla ja paluumatkalla aina siinä rautatievaunun 
osastossa, mihin satuttiin joutumaan. 

Ennenkuin osasto vietti ensimmäistä vuosijuhlaansa, oli jo 
käyty toinenkin vaalikamppailu. Oli harjoitettu esiintymis- 
kuntoinen naisten suuri lauluryhmä, kansantanhuryhmä oli 
myös saatu esiintymiskelpoiseksi. Lisäksi oli yhdistyksessä 
monia lahjakkaita esiintyjiä. Lausujana esiintyi ahkerimmin 
Helena Valve. Entäs sitten Sippolan sisarusten kvartetti, 
jolla oli aina kitarat valmiiksi virityksessä. »Tervalammen 
rantaan ...» kaikuu korvissa vieläkin. Oli vietetty kauniita 
kesäiltoja Luodon rantapaviljongin yläkerrassa olevassa yh- 
distyksen kesää varten vuokraamassa huoneessa. Oli myyty 
20.000 arpaa ja juhlittu voittoja. Mutta oli myös koko johto- 
kunta marssitettu Kruunuhaan poliisikamarille antamaan sel- 
vitystä pidetyistä arpajaisista. Selvitys annettiin ja havaittiin, 
että oltiin jouduttu erään mielisairaan tekemän väärän ilmi- 
annon kohteeksi. 

Mutta koettu sota oli siksi lähellä ja sen muistot vielä niin 
karmaisevia, että toivo pysyvästä rauhasta oli alun alkaen 
naisille kaikkein läheisimpiä asioita. Niinpä rauhan turvaa- 
miseen ryhdyttiin kaikin voimin. Tällä työsaralla jouduttiin 
etsimään yhteistyötä eri poliittisiin mielipideryhmiin lukeu- 
tuvien henkilöitten ja järjestöjen kanssa. 

Naapuriystävyyden aloite tehtiin neuvostonaisten taholta, 
heidän ensimmäisen naisvaltuuskuntansa Suomen vierailulla. 
Kohtaaminen tapahtui Helsingin rautatieasemalla. Hetken 
katsoimme toisiamme vakavina silmästä silmään ja olin näke- 
vinäni vieraittemme kasvoilla vieläkin sodan painaman huo- 
lekkaan ilmeen sekä arvioivan epäröinnin. Pian kuitenkin tu- 
tustuttiin ja epäröinnit hävisivät, Ensimmäinen askel rauhan 
ja tutustumisen tiellä yli rajojen oli otettu. 


Selma Mäkelä 


»Oi sisar ahdistuksen alla, kuule: 
on kevät jo!» 


Työläisnaisliikkeen laulajia ja lipunkantajia 


(=) an on todettu, että maamme työväenluokan naiset ovat 
tulleet mukaan järjestötoimintaan jonkun sivistysharrastuk- 
sen vetämänä. Vuosisadan vaihteessa, jolloin Suomen työ- 
läisnaisliike syntyi, monet naiset ehkä tunsivat läheisempänä 
opiskelun ja sivistymisen tarpeen kuin yhteiskunnallisten 
asiain ajamisen. Joka tapauksessa voidaan todeta, että jo 
viime vuosisadan lopulla, jolloin työväenyhdistyksiä alkoi 
syntyä maan eri puolilla, naisia tuli mukaan erityisesti yhdis- 
tysten »huvitoimikuntiin» ja niiden alaisina ja yhteydessä 
toimiviin »laulukuntiin», näytelmäseuroihin, kansantanssi- 
ryhmiin ja lukuryhmiin. Naiset harrastivat jo silloin runonlau- 
suntaa ja luentaa ja esiintyivät ahkerasti ohjelmansuoritta- 
jina. Joskus he osallistuivat jopa näiden alojen kilpailuihin 
miesten rinnalla. Työväenluokan naisilla tuntui olevan luon- 
taista taipumusta hakeutua sivistysrientojen piiriin, ja jos 
maamme työväenliike varhaisimmissa alkuvaiheissaan oli 
lähinnä sivistysliikettä monihaaraisine harrastusmuotoineen. 
niin naisilla oli tässä toiminnassa — niinkuin on ollut myö- 
hemminkin — aktiivinen ja innostunut panoksensa. 
Työläisnaisliiton synty toi tietenkin naisten järjestölli- 
seen toimintaan monet tärkeät yhteiskunnalliset, aatteelliset 
ja ammatilliset kysymykset ja sivistysrientojen ensiarvoinen 
sija siirtyi hiukan sivummalle käytännöllisten tavoitteiden 
tieltä. Ensimmäisissä edustajakokouksissa eivät sivistyskysy- 
mykset olleet kovin näkyvällä sijalla, mutta esim. kasvatus- 

ja koulukysymyksiä käsiteltiin usein, ja yleinen oppivelvolli- 
suusvaatimus oli kokousten ohjelmissa jo vuosisadan alussa. 
Sivistysharrastus jatkui järjestötoiminnan piirissä ja ohella, 
ja mm. eräät työläisnaisten laulukuorot toimivat tärkeinä pai- 
kallisina sivistyseliminä pitkät ajat. Naisten harrastus näyt- 
tämötoimintaan on myös tunnettua. Maamme huomattavim- 
man työväenteatterin, Tampereen Työväen Teatterin en- 
simmäiset etevät näyttelijättäret tulivat työläisnaisten pii- 
reistä ammattiyhdistysten tai lauluseurojen kautta, ja tämä- 
kin kehitys on jatkunut myöhemmin. 

Jo v. 1906 julkaistussa Sosialidemokraattisen naisliiton 
lentokirjasessa Taisteleville siskoille teroitettiin: »Äänioi- 
keus tuottaa nälkäisille leipää, parempia oloja. Se siis val- 
mistaa tilaisuutta korkeampaan ja jalompaan sivistyselämään. 
Siinä sen ihanteellinen merkitys». Työläisnainen-lehdessä 
kiinnitettiin ensimmäisellä kymmenluvulla usein naisten huo- 
miota sivistyskysymyksiin, mm. vaadittiin lyhyempiä työpäi- 
viä ja enemmän vapaapäiviä, jotta työläisille jäisi aikaa it- 
sensa kehittämiseen, ja teroitettiin, että sosialismi on mah- 
tavaa sivistysliikettä. Vuoden 1909 Työläisnaisen eräässä 
numerossa korostettiin erityisesti omakohtaisen, itsenäisen 
lukemisen ja tutkimisen merkitystä ja kehotettiin perheen- 
äitejäkin jättämään kotitoimensa hiukan huonommalle kan- 
nalle mieluummin kuin laiminlyömään kalliimmat ja tärkeäm- 
mät ihmisvelvollisuudet, lukemisen ja tutkimisen. Kirjoitus 
päättyi kehotukseen köyhälistönaisille: »Hankkikaa tietoja, 
kasvattakaa itsestänne kunnon sosialidemokraatteja, tietoisia 
taistelutovereita toisillennel» Samana vuonna mm. Uuden- 
maan vaalipiirin naisten edustajakokous keskusteli Hanna 
Malmin alustuksen pohjalla kirjallisuuskysymyksestä, jota 
oli käsitelty jo v. 1899 Työväenpuolueen perustavassa ko- 
kouksessa erään keskusteluteeman yhteydessä. Naisten ko- 
kouksessa tehtiin päätös lukurenkaiden perustamisesta ja 


hyvän kirjallisuuden levittämisestä. 
* 


J o heti vuosisadan alussa, kun maamme työläiskirjallisuus 
alkoi syntyä, aluksi aatteellisena albumi- ja kalenterirunou- 
tena, esiintyi myös naiskirjailijoita, jotka käsittelivät työ- 
läisnaisten aiheita tai olivat muuten lähellä työläisnaislii- 
kettä. Kaikki eivät olleet työväenluokasta nousseita kynän- 

. Vuosisadan alussa samoinkuin myöhemminkin on 
työväenliikkeeseen liittynyt myös opillista sivistystä saaneita 
naisia, jotka ovat antaneet kykynsä työläisnaisten aatteiden 
ja pyrkimysten tukemiseen ja useimmat toimineet mukana 
myös järjestöelämässä. Nämä lukuisat runoilevat naiset muo- 
dostavat kauniin rivistön maamme työväenkirjallisuuteen, 
lukumäärältään tosin miesten rivistöä suppeamman, mutta 
merkitykseltään tuskin vähäisemmän naisten aatteellisina ja 
sivistyksellisinä innoittajina. Tyypeiltään ja laadultaan nämä 
työläisnaisia lähellä olevat runoilijat ja kirjailijat ovat hyvin 
erilaisia, mutta yhteiskunnallis-aatteellisessa katsomustavas- 
saan, naisen, äidin, lapsen, kotien, ihmisoikeuksien, oikeuden- 
mukaisuuden ja rauhan asian puolustajina he liittyvät maam- 
me työläisnaisliikkeen 60-vuotiseen toimintaan. 

Varhaisimpia ja tuotteliaimpia työväen runoilijoita oli 
Hilja Liinamaa-Pärssinen (1876—1935), papin ty- 
tär ja kansakoulunopettaja, joka Viipurin Tiiliruukin kou- 
lussa toimiessaan joutui läheltä näkemään köyhän työväes- 
tön elämää ja mieleltään sosiaalisena ja ihanteellisena sivis- 
tystyöntekijänä liittyi mukaan nuoreen työväenliikkeeseen. 
Hilja Liinamaa-Pärssinen oli edustajana jo työläisnaisliiton 
Turun edustajakokouksessa v. 1902 ja hänestä tuli sitten 
työväenliikkeen parhaita puhujia ja esitelmöitsijöitä, Työ- 
läisnaisliiton puheenjohtaja ja kansanedustaja. 

Ensimmäiset — runokokeilunsa hän oli aloittanut jo 
ennen työväenliikkeeseen tuloaan, ja esikoisteos »Pri- 
muloita» (1900) olikin lähinnä J. H. Erkon ihanteelli- 
sessa hengessä sepitettyä runoilua. Mutta senjälkeen 
Hilja —Liinamaasta tuli innokas työväen julkaisujen, 

lehtien, —kalentereiden, ja albumien avustaja. Tuskin 
oli sitä työväen julkaisua, missä hänen nimeään ei 
näkynyt. Kun hän lisäksi oli ahkera suomentaja, nähtiin 
hänen runokäännöksiäänkin usein, lisäksi hän kirjoitti ar- 
vosteluja mm. Työmies-lehteen ja Työläisnaiseen. Tämän 
sekä Työläisnaisen Kevätlehden ja Joululehden päätoimit- 
tajana hän vaali kirjallisuutta ja taidetta julkaisemalla työ- 
läisrunoilijoiden aatteellisia runoja ja omia käännöksiään 
muiden maiden proletaarikirjallisuudesta sekä kuvajäljennök- 
siä tunnetuista taideteoksista. Lukuisissa lentokirjasissaan 
hän käsitteli työläisnaisille läheisiä kysymyksiä, mm. koulu- 
kysymyksiä ja uskonnonopetusta kouluissa. Toisessa runo- 
kokoelmassaan »Taistelon tuoksinasta (1907) hän runoili 
jo puhtaalla luokkataistelun linjalla. Runojen nimet jo ker- 
tovat hänen myötätunnostaan työväenluokan ihmisiin: »Teh- 
taantytön laulu», »Luutamummo», »Ompelijatyttö», »Kirves- 
mies», Aatteellista työväenrunoutta sisälsivät myös »Musta 
virta (1912) ja »Elämän harha» (1917). Hilja Liinamaa- 
Pärssinen oli mukana työväen hallituksessa v. 1918 ja kan- 
salaissodan jälkeen hän sai 12 vuoden vankeustuomion, jota 
istuessaan Hämeenlinnassa hän kirjoitti tunnetut vankila- 
runonsa. Nämä sisältyvät hänen viimeistä edelliseen runo- 
kokoelmaansa »Jälleen vapaana» (1923). Senjälkeen hän jul- 
kaisi vielä Muistojen mailta» (1926). Työläisnaisliikkeen 
jakauduttua hän siirtyi v. 1921 perustettuun sosialidemo- 
kraattiseen naisliikkeeseen ja oli kansanedustajana ja nais- 
ten kysymysten ajajana kuolemaansa saakka. 
Mielenkiintoinen työläisnaisen puolestapuhuja vuosisadan 
alussa oli kirjailija Elvira Willman-Eloranta (1875 
—1923), joka herätti suurta huomiota menestyksellisellä esi- 
koisnäytelmällään »Lyyli». Se oli köyhän, kauniin ja pete- 
tyksi joutuvan työläistytön tarina, joka oli syntynyt Minna 
Canthin, maamme työläisnaisten asian suuren esitaistelijan 
hengessä. Näytelmä esitettiin Kansallisteatterissa v. 1903, 
nuoren näyttelijättären Lilli Högdahlin esittäessä menestyk- 

sellisesti pääosan. Elvira Willman-Elorannan seuraavat näy- 
telmät, antiikinaiheinen »Rhodon valtias» ja realistinen työ- 
läiskuvaus »Kellarikerroksessa» (1907) eivät enää saaneet 
samaa menestystä. Kirjailija taisteli näytelmissään ja myös 
lehtikirjoituksissaan lähinnä vapaan, tasavertaisuuteen pe- 


rustuvan sukupuolimoraalin ja uuden siveellisyyskäsityksen 
puolesta ja hänen kirjoituksiaan näkyi työväen lehdissä aina 
kansalaissotaan saakka. Hän esiintyi myös lennokkaana pu- 
hujana, mutta aatteissaan hän jäi rajoittuneemmaksi ja seka- 
vammaksi kuin muut opillista sivistystä saaneet työläisnais- 
ten asiaa ajavat kirjailevat naiset. 

Vuosisadan alun ensimmäisiin työläiselämän kuvaajiin 
kuului myös Hilda Tihlä (1870—1944), jonka romaanit 
»Leeni» (1907), »Metsäkyliltä», »Hilma» ym. olivat merki- 
tyksellisiä | maalaisköyhälistön | ensimmäisinä — realistisina, 
osaksi omaelämäkerrallisina kuvauksina. Hänenkin mielen- 
kiintonsa kohdistui myös eroottismoraalisiin naisten ongel- 
miin. Hilda Tihlä siirtyi kansalaissodan jälkeen Neuvosto- 
liittoon ja jatkoi siellä kirjoittamistaan. 

Edellä mainitut kolme kirjailijaa olivat työväenkirjallisuu- 
den naiskirjailijoista ensimmäisiä tienraivaajia, edeltäjänään 
tosin jo 1880-luvulla Minna Canth taistelevalla kaudellaan. 
Vuosisadan alun työväenlehdissä, Työläisnaisessa ja kevät- 
ja joululehdissä esiintyy joukko muita runoilijanimiä. Ohues- 
sa, Raivaajan kustannuksella v. 1911 julkaistussa runovalikoi- 
massa »Kevätmyrskyssä», Köyhälistön runoja, esiintyy 
nimi Hulda Salmi useiden intomielisten taistelurunojen al- 
la, mm. »Työn orjattarille» ja »Alas, säpäleiksi kaikki van- 
ha». Hän oli Nastolassa toimiva kansakoulunopettaja (1879 
—1949), joka oli suurlakon vuonna liittynyt maamme työ- 
väenpuolueeseen, oli kansanedustajana ja avusti runoillaan 
ahkerasti 20-luvulle saakka mm. Työläisnaista, jota toimit- 
tikin väliaikaisesti. Hänen runojaan näkee myös Työläisnai- 
sen Kevätlehdessä. Siellä esiintyy myös jo varhain Lyyli 
Erosen (myöhemmin Takki, eli vv. 1892—1957) nimi. 

Hänkin oli innokas ja uuttera lehtirunoilija, jonka varsinai- 
nen foorumi oli v:sta 1919 Kuluttajain lehti. Samansävyistä 
aatteellista työväenrunoutta kirjoitti varhaisina vuosina myös 
sittemmin tunnettu kansanedustaja-opettaja Aino Malka- 
mäki. Työläisnaisen ja työläislasten aseman parantaminen 
oli yleensä näiden lehtirunoilijoina esiintyvien naisten yhtei- 
senä teemana. 

Ensimmäisen ja toisen kymmenluvun »kirjailevien» naisten 
lisäksi monet työväenpuolueen naiskansanedustajat olivat 
myös hyviä kynänkäyttäjiä ja tekivät puheissaan ja kirjoi- 
tuksissaan suuriarvoista valistustyötä naisten keskuudessa, 
mainittakoon erityisesti Sandra Lehtinen, Aura Kiis- 
kinen ja Ida Aalle-Teljo. 


* 


Ensimmäisiä ammattikirjailijoita, joka suoritti elämäntyön- 
sä vakaumuksellisena työväenluokan asian ajajana oli Hella 
Wuolijoki (1886—1954). Tultuaan suurlakon jälkeen 
työväenliikkeeseen hän avusti kirjoituksillaan Työmies-leh- 
teä, mm. teatteri- ja kirjallisuusarvostelijana, mutta myös 
kaunokirjallisilla tuotteilla. Hänen ensimmäisestä näytelmäs- 
tään »Talon lapset» julkaistiin kohtaus Työläisnaisen Ke- 
vätlehdessä v. 1913 ja seuraavana vuonna näytelmä esitet- 
tiin Helsingissä. Siinä esiintyy jo Wuolijoen sittemmin niin 
kuuluisan Niskavuori-sarjan keskeiset teemat, rakkauden, 
rahan ja aatteiden keskinäinen taistelu. Näissä ja muissa tu- 
tuissa näytelmissään (»Juurakon Hulda», »Justiina» ym.) 
Wuolijoki puolustaa naisen itsenäisyyttä, tasavertaisuutta ja 
henkistä vapautta ja käy taistelua yhteiskunnallista vanhoil- 
lisuutta ja rahan valtaa vastaan. Hella Wuolijoen elämän- 
vaiheet ovat tunnetut, hänkin joutui vakaumuksensa vuoksi 
viettämään toisen maailmansodan aikana monta vuotta van- 
kilassa ja kirjoitti siellä vankilamuistelmansa »Enkä ollut 
vanki» ja senjälkeen mielenkiintoiset muistelmateoksensa, 

Hilja Liinamaa-Pärssinen 


Kaisu-Mirjami Rydberg 


Hella Wuolijoki 


Katri Vala 


joissa maamme työväenliikkeen vaiheetkin heijastuvat värik- 
käästi ja kenties subjektiivisestikin kerrottuna. 

Hella Wuolijoki oli rengas vanhan työväenliikkeen ja 
1930-luvulla työväenliikettä ja työläisnaisia lähelle tulevien 
uusien naiskirjailijain välillä. 20-luvun jäädessä vaikeissa ja 
työväenliikkeen ja työläisnaistoiminnan hajoittavissa olosuh- 
teissa kirjallisen toiminnan kannalta köyhäksi syntyi sensi- 
jaan 30-luvulla uusi työläiskirjailijain ja työväenluokan aat- 
teita lähellä olevien naiskirjailijain ryhmä. Sen vaikutus oli 
jo kirjallisen tasonsa vuoksi sivistyksellisesti merkittävä, 
vaikka itse aatteellinen taisteluhenki oli vuosisadan alkupuo- 
lella yleensä välittömämpi ja voimakkaampi. 

30-luvun taantumus, sodanuhka, lapualaisterrori ja työt- 
tömyys seurauksineen toi monia huomattavia kirjailijoita 
»vasemmalle», ja johti näkemään työläisten aseman todelli- 
suuden kirkkaassa valossa. Tulenkantajat-ryhmän merkit- 
tävin runoilija Katri Vala (1901—1944) aloitti runoudes- 
saan uuden hedelmällisen sosiaalisen runon vaiheen ja taan- 
tumus- ja vielä sotavuosinakin hänen monet tunnetut runon- 
sa, »Syntymättömälle», »Ihmisen pojan ruoska», »Pesäpuu 
palaa» ym. taistelivat äidin ja lapsen, leivän ja työn ja en- 
nenkaikkea rauhan puolesta tulisemmin ja kauniimmin kuin 
sinä ajankohtana ainoankaan toisen runoilijan. Helvi Hä- 
mäläinen käänsi 30-luvulla katseet romaanissaan »Ka- 
tuojan vettä» pulakauden puristuksissa elävän kaupunkiköy- 
hälistön ja sen nuorten tyttöjen asemaan. Laitakaupungin 
työläisten elämää käsitteli myös Elvi Sinervo esikoisno- 
vellikokoelmassaan »Runo Söörnäisistä» (1937) ja ensim- 
mäisessä romaanissaan »Palavan kylän seppä.» Työläiselä- 
män kuvaus sai näissä 30-luvun nuorissa teoksissa uusia 
ajankohtaisia piirteitä ja työväenluokan ideologiaa. 

Nyt alkoi myös jälleen tulla näkyviin naiskirjailijoita työ- 
väenluokan omasta piiristä ja ruumiillisen työn parista. Elvi 
ja Aira Sinervon runot tulivat tutuiksi laajoille työläis- 
piireille ja puhekuorotkin niitä esittivät (Vaella, nuoruus- 

antologia, Elvi Sinervon sodanjälkeinen kokoelma »Pilvet» 
ja »Kellopoijut» ja Aira Sinervon lukuisat lehtirunot). Tyyne 
Maija Salminen aloitti kirjoittamisen tehtaantyöläisenä 
ja hänen 30-luvun työläisromaaninsa »Elämä jatkuu» ja 
»Tuntematon huomen» antoivat rehellisen ja totuudellisen 
kuvan kaupunkityöläisnaisten elämästä ja vaikeuksista ja 
pulakauden kourissa ponnistelevista työläisperheistä. Myö- 
hemmissäkin kirjoissaan ja novelleissaan Tyyne Maija Sal- 
minen on pysytellyt lähellä työläisnaisten ongelmia. Saman- 
suuntainen aihepiiri, vaikka toisessa ympäristössä ja aatteel- 
lisemmin kuvattuna on Aili Nordgrenin romaaneissa 
Ahvenanmaalta, »Osoita tie» ja »Pimeyskin liikkuu». Köy- 
hän työläisäidin ponnistelut lastensa kanssa on niiden aihee- 
na. Kolmas romaani »Valitset myrskyn» liittyy kansalais- 
sodan aiheiseen työläiskuvaukseen. 

Aili Nordgren kuuluukin jo 1940- ja 50-lukujen työläis- 
elämän kuvaajiin ja työväenkirjailijoihin, joihin Katri Valan 
jälkeen liittyivät myös runoilijat Karin Alm ja Eva Wich- 
man, osaksi myös Vieno Hamara ja Impi Kauppila 
yhteiskunnallisilla aiheillaan. Elvi ja Aira Sinervo ovat jat- 
kaneet yhteiskunnallis-aatteellista linjaansa runoissa ja suo- 
rasanaisessa, edellinen mm. romaaneissa » Viljami Vaihdo- 
kas» ja »Toveri, älä petä». Viimeksimainittu on julkaissut 
myös useita katsomustavaltaan yhteiskunnallisia nuoriso- 
romaaneja. Uusimpana tulokkaana työläiskirjallisuuteen voi- 
daan mainita kotiapulaisena ja tehdastyöläisenä toiminut 
Kirsti Siiskonen, jonka novellikokoelma »Kattegat» 
(1949) työläiselämän aiheineen osoitti huomattavaa lahjak- 
kuutta, Monia muita työläisnaisten elämää lähellä olevia 
kirjoittavia naisia on viime vuosikymmeninä esiintynyt. 

* 


T yötäisnaistiikkeen sivistykselliset pyrkimykset ovat alusta 
lähtien tuntuneet myös Suomen Naisten Demokraattisen Lii- 
ton ohjelmassa. Perustavassa kokouksessa 3. pnä joulukuu- 

Eevi Kaasisen ohjaama liikunnallinen laulu- ja lausuntaryhmä. 


ta 1944 hyväksytyn ohjelman ensimmäinen kohta määrit- 
teli liiton yhdeksi tavoitteeksi toiminnan »vapaan kansallisen 
kulttuurin, edistyksellisen tieteen, taiteen ja kirjallisuuden 
puolesta». Liitto on myös käytännössä tehnyt työtä sivistys- 
tavoitteidensa puolesta, ennenkaikkea koululaitoksen uudista- 
misen vaatimus yhtenäiskoulun pohjalla, niin että jokaiselle 
lapselle taattaisiin oikeus opiskeluun varallisuudesta riippu- 
matta, on esitetty määrätietoisesti. Perusjärjestöjen piirissä 
on syntynyt laaja verkosto harrastuskerhoja, kansantanhu-, 
näyttämötoiminta-, laulu- ym. esiintymiskerhoja, jotka ovat 
kilpailleet taidoissaan. Kansallisten kulttuurimuotojen vaali- 
miseen liitto on kiinnittänyt erityistä huomiota, varsinkin 
järjestöjen ohjelmakulttuurin kohottamiseksi. V. 1953 pidet- 
tiin Helsingissä ensimmäiset kulttuuripäivät kansallisen kult- 
tuurin merkeissä, jolloin ohjelmaan kuului myös laaja kult- 
tuurikilpailu. Päivät onnistuivat erinomaisesti. Osanottajia 
oli monta tuhatta, kilpailevia ohjelmaryhmiä satakunta. Täl- 
löin perustettiin pysyvä elin, Naisten kulttuuritoimikunta, 
joka järjesti samana vuonna kirjoituskilpailun aiheesta Suo- 
malainen nainen työssään ja toiminnassaan. SNDL:n jär- 
jestöissä on kiinnitetty voimakkaasti huomiota länsimaisen 
rappiokulttuurin vaaraan ja järjestetty lukuisia keskustelu- 
tilaisuuksia koulu-, kasvatus- ja kulttuurikysymyksistä. 


SKDL:n naiskansanedustajat ovat myös eduskunta-aloitteissa 


tukeneet ja edistäneet kulttuuriasioita. 

Suomen naisten oikeuksien julistuksessa, joka hyväksyt- 
tiin Suomen Naisten Liittopäivillä 6. 11. 1955 on uudelleen 
kiteytetty liiton kulttuuriset kannanotot teeseiksi. Pääteema- 
na ja lähtökohtana on vaatimus: »Onnellinen elämä edellyt- 
tää, että jokaisella ihmisellä on mahdollisuudet nauttia kult- 
tuurin saavutuksista». 

Maija Savutie 


Unelma ei kuole 


Hän oli aivan tavallinen nainen. 

Olen nähnyt hänet monta kertaa: maitokaupassa kärsiväl- 
lisesti vuoroaan odottamassa tai ruokajonossa sodan aikana, 
kulunut kassi kädessään. Olen nähnyt hänet sodan jälkeen. 
Naisyhdistysten kokouksissa ja joukkokokouksissamme. Hän 
on raskaan työnsä näännyttämä, jalkoja jomottaa, mutta katse 
on rauhallinen ja tarkkaava. Hänellä on unelma, mutta hän 
puhuu harvoin tästä unelmasta, Välistä hän on sairas, yö- 
valvonnan tai liian raskaan työn näännyttämä. Mutta silti 
hänessä on ryhtiä, hiljaista, tietoista, ja se panee kunnioit- 
tamaan häntä. Vaimona ja äitinä — työläisvaimona Suomen 
tasavallassa. 

Hänen nimensä oli Emmi. 

Asuin hänen äitinsä talossa, kun sota kesällä 1941 alkoi. 
Äiti oli kovan elämän karaisema nainen. Mies, vanha sata- 
matyöläinen, makasi keittiön sängyssä liikkumattomana, sa- 
tamassa tapahtunut onnettomuus oli halvaannuttanut hänen 
selkänsä. Sängyssä kului hänen harmaa niukka elämänsä, 
mutta Emmin äiti hoiti häntä rautaisen kärsivällisesti. Emmi 
oli nuorena mennyt naimisiin sahatyöläisen kanssa ja oli nyt 
viiden lapsen äiti, nuorin oli vajaan vuoden vanha. Oikeas- 
taan he eivät omistaneet yhtään mitään. Asuivat vanhempien 
pikkutuvassa — seitsemän henkeä pienessä huoneessa, ah- 
dasta oli ja lapset levottomia. Mutta Emmi piti huoneen puh- 
taana. Raatoi aamusta iltaan, vaiti ja rauhallisena, ja kun 
nuorin parkui öisin tuvan kuumuudessa, hän kanniskeli sitä 
sylissään, kunnes hartioita särki. Saksalaisten maahantulo- 

kesänä. Emmin silmiä tummensi ilmaisematta jäävä huoli. 
Elimme myrskyn odotuksessa. Ja sitten alkoi liikekannalle- 
pano. Emmin mies sai kutsun ensimmäisenä päivänä. Illalla 
he istuivat puutarhakeinussa ja puhelivat hiljaa keskenään. 
Kesäkuun ilta oli epätavallisen äänetön. Syreenit kukkivat 
myöhään sinä vuonna, kuihtuvien terien lemu tunkeutui avoi- 
mesta ikkunasta huoneeseen. Se mitä puhuttiin keinussa ei 
ollut minun korviani varten — ja sen tähden suljin ikku- 
nan. Mutta äänet kuuluivat silti — totisina, hyvin hiljaisina. 
Menin levolle, mutta uni ei tullut. Yön täytti ahdistava hä- 
märyys, kesäisen lenseä. Tunnit valuivat — yhä he istuivat 
ja puhelivat. Miehen olisi lähdettävä muutamien tuntien 
päästä. 

Emmi saattoi hänet kutsuntapaikalle seuraavana päivänä. 
Palattuaan kotiin hän otti rintalapsen syliinsä, istuutui kei- 
nuun ja aukaisi puseronsa. Lapsen syödessä hän tuijotti jär- 
ven yli. Hänen silmänsä olivat kuin lasia, himmeät, mykät. 

Sain kuulla, että bussien lähtiessä viemään kutsuttuja oli 
syntynyt kahinaa. Miehet eivät halunneet lähteä sotaan, vai- 
mot kieltäytyivät eroamasta heistä. Poliisin oli puututtava 
asiaan, oli pidätetty muutamia naisia. Heidän huutonsa ja 
itkunsa oli kuulunut kauas. Emmi ei sanallakaan kertonut 
tapahtuneesta, mutta monta päivää hän kuljeskeli kuin ih- 
minen, joka ei ole täysin hereillä. 

Ja niin päivämme olivat sotaa — yömme kuolemanpelkoa. 

Oli huoli Emmin miehestä, joka oli rintamalla, oli pelko 
pommituskoneita kohtaan, jotka tulivat järven takaa suo- 
raan yli rannan, jossa asuimme. Hälytyksen kuullessamme 
suojauduimme metsään. Kannoimme unesta riuhtaistuja lap- 
siamme kivikkoisessa metsässä, kiipesimme yhä korkeam- 
malle, kunnes lysähdimme maahan suurten kivijärkäleiden 
juureen, joita käytimme pommisuojaksemme. Kun jyrisevät 
koneet lensivät liki, kiedoimme kätemme pienimpien ympä- 
rille suojellaksemme niitä omilla ruumiillamme. Joskus lap- 
set huusivat niin että sydäntä viilsi, mutta emme kyenneet 

niitä rauhoittamaan. Vielä vaikeampaa oli nähdä isompien 
lasten silmät. He ymmärsivät, mitä sota merkitsi, ja pelkäsi- 
vät kuolemaa. Joskus meitä palelsi kuin pakkasessa, keskellä 
kesää. Emmi levitti huovan pienimpien peitteeksi, hyttyset 
kävivät kiukkuisina kimppuun, hätistelimme niitä koivunok- 
silla. Niin kuluivat yömme. Mutta Emmi ei koskaan menet- 
tänyt malttiaan. Metsässä istuessamme hän aukaisi puse- 
ronsa ja painoi pienimmän rinnalleen. Yön hämärässä kat- 
selin hänen lapsen yli taipuvaa hahmoaan, kumartunutta 
päätään. Noina hetkinä hän kietoutui hiljaisuuteen, jota en 
hennonut särkeä. Tiesin, että hän ajatteli miestään. 

Ensi aikoina tuli mieheltä kirjeitä usein, ja siinä puitten 
alla istuessamme puhuimme hiljaa sodasta. Me vihasimme so- 
taa. Kovin raskaaksi teki sen meille se, että meille venäläi- 
set eivät merkinneet vihollista. Oli vaikea käsittää, että mei- 
dän oli pelättävä viheltäen putoavia pommeja ... lentäjät- 
hän olivat meidän ystäviämme. 

Metsä tuoksui, raikas ja kesäisen vihreä, minulle se oli 
rakas kuin läheinen ystävä. Jo kahden kolmen vaiheilla yöllä 
alkoivat rastaat laulaa, ne tervehtivät aurinkoa kauan ennen 
kuin se oli kohonnut esiin puiden latvojen takaa. Kuuntelim- 
me rastaan laulua kirvelevin silmin. Sitten ulvahti hälytys- 
sireeni, se halkoi ilmaa miekan tavoin ja särki lintujen ila- 
koinnin. Kun aamu tuli, kannoimme läähättäen lapsemme 
metsästä. 

Eräänä yönä Emmi oli hyvin vaitelias, erilainen kuin ta- 
vallisesti. Kysyin häneltä, oliko kirjeitä tullut, ja silloin pato 
murtui. Ei — ei ole tullut kahdeksaan päivään. Hän on jou- 
tunut rintamataisteluihin ... Voi jumala, jumala ... 

Kirjeitä ei enää tullut. Joka päivä odotimme, mutta tur- 
haan. Miehen rintamatoverit samalta seudulta kirjoittivat, 
että hän oli kadonnut tiedusteluretkellä, ja koska hänen ruu- 
mistaan ei ollut löydetty, oli pakko olettaa, että hän oli jou- 
tunut vangiksi. 

Emmi kävi entistä hiljaisemmaksi, imettäessään hän istui ja 

tuijotti mitään näkemättä eteensä, pää kumartuneena ime- 
vään lapseen. Katselin häntä mykän myötätunnon vallassa. 
Ja kuuset ympärillämme riiputtivat oksiaan maata kohti 
kuin suuren murheemme painon alla. 

Pimeys tiheni — pommikoneet jyrisivät ohi joka yö. 

Emmi ei valitellut koskaan. Päivisin hän pesi lasten vaat- 
teita ja valmisti ruokaa. Eräänä päivänä kuljimme metsän läpi 
kirkolle hankkimaan elintarpeita. Emmi kulki edelläni havu- 
metsän kapealla polulla. Avojaloin, selkä suorana. Jalat up- 
posivat havumetsähiekkaan, käsivarrella oli kori. Aurinko 
paistoi hänen hiuksilleen ja heitti niille kimmellyksen, jom- 
moista en ollut koskaan nähnyt. 

— Onko kuulunut mitään? kysyin. 

— Ei, Mutta minä tiedän, että hän on elossa. 

— Mistä sinä sen tiedät? 

— Tiedän vain. Hän ei voi olla kuollut. 

Hän kulki edelläni kaunista metsäpolkua. Männyt reunus- 
tivat polkua kunniavartiona, hoikkina pilareina, auringon 
kultaamina. Emmi kääntyi ja katsoi minuun. 

— Kävimme povarin luona silloin viimeisenä sunnuntaina, 
ja se sanoi... 

— Mutta Emmi! Et kai sinä tuommoisiin usko! 

Emmi nauroi, hilpeästi ja nuoresti, ja paransi vauhtia. 

— Kävimmepä vain... ihan uhalla... 

— Mitä se eukko sitten sanoi? kysyin. — Mitä saitte tie- 
tää? 

— Se sanoi, että me saamme pian kodin, oman kodin, Esko 
ja minä ja lapset. Oikean kodin, ja turvallisen elämän. Niin 
se sanoi. 


Sanat »oikean» ja turvallisen» lausuttiin painokkaasti. 
Ymmärsin tuon niin hyvin. Tuossa oli Emmin unelma, se, 
jota hän vaali kaiken ahtauden ja köyhyyden keskellä. 

— Saattehan te, sanoin. Sitten ... kun sota on loppunut. 

Emmi hidastutti askeleitaan ja katsoi taas minuun. Sitten 
hän sanoi hiljaa, tumma sävy äänessään. 

— Esko on punainen ... kommunisti. Esko on varma, että 
saksalaisille käy hullusti. 

Olimme pitkän tovin vaiti. Aurinko paistoi metsän ja po- 
lun yllä, päivä oli mielettömän kirkas, sota tuntui epätodelli- 
selta. Mietin Emmin sanoja. Tuossa edellä kulkiessaan, kori 
käsivarrellaan, hän kasvoi symboliksi. Tulevaisuuden näyk- 
si, joka pani sydämeni värisemään. 

Mutta sota jatkui eikä Eskosta kuulunut mitään. Eräänä 
sateisena yönä Emmi kompastui metsässä ja kaatui tyttö sy- 
lissään. Hän satutti polvensa ja kiemurteli hetken kivusta. 
Mutta kun pommikoneet tulivat ei juttua sen kummemmin 
ajateltu. Sireenien ulvonta ajoi meitä — eräs taloista sai jo- 
nakin yönä osuman, se sai meidät kammoamaan sotaa en- 
tistä enemmän. Ja me kannoimme lapsiamme suojaavaan 
metsään. 

Sitten Emmi tuli sairaaksi. Oli kuumetta ja kurkkukipua, 
eräänä yönä hän ei enää tullut metsään. Tulin levottomaksi. 
Hänen vanhin tyttärensä kertoi, että äiti oli vilustunut. 

Samaa sanoi Emmin äiti, kun päivää myöhemmin kävin 
Emmiä katsomassa. Emmi oli pahasti vilustunut. Kova kuu- 
me hänessä oli ja kurkku oli kipeä. Eukko katsoi minuun 
melkein syyttävästi, minähän se olin ollut Emmin kanssa 
metsässä, Hän itse ei lähtenyt mihinkään miehensä luota, joka 
makasi halvaantuneena sängyssään, vain Herran siunaus 
turvanaan. 

Kun Emmin sairaus kolmantena päivänä paheni, olisin tah- 
tonut soittaa lääkärin. 

— Kun saisi aspiriinia apteekista, niin tottapa paranisi, 
eukko sanoi tuuditellen rintalasta sylissään. Lapsi itki äi- 
tiään. 

Kun neljäntenä yönä palasin metsästä lapsineni, seisoi euk- 
ko portailla itkemässä. Emmin kurkku on niin kipeä, hän 
sanoi, ja niska alkaa jäykistyä. Mitä minä teen, Jumalan 
tähden? 

— Hänet on vietävä lääkäriin. Huomispäivänä. 

Eukko nyyhkytti. Tuvasta kuului lapsen parkua. Värisin 
kylmästä ja pelosta Emmin tähden. Oli pakko viedä hänet 
sairaalaan. 

Seuraavana päivänä alkoivat kouristukset. Kuljetimme hä- 
net rantaan, ja kolme miestä souti hänet järven yli kaupun- 
kiin. Eukko lähti mukaan. Illalla palatessamme hän oli se- 
kaisin surusta. Hän kertoi kauhun päivästä sairaalassa. 

Heidän aamulla sinne saapuessaan oli Emmi niin kipeänä, 
että oli huutanut suoraa huutoa. Mutta eihän kenelläkään 
lääkäreistä ollut aikaa hänelle. Rintamalta saapui samaan 
aikaan paljon haavoittuneita, ja heidän oli ensin saatava tar- 
vitsemansa apu. Sairaanhoitajatar oli antanut Emmille ruis- 
keen ja käskenyt häntä odottamaan, odottamaan. 

— Siviilien täytyy käsittää, että maassa on sota... 

Emmin kuivia huulia kostutettiin, oli tehty kaikki voitava 
tuskien lievittämiseksi. Neljältä iltapäivällä tuli lääkäri tut- 
kimaan häntä. Mutta silloin oli myöhäistä. 

— Se kysyi, oliko Emmi satuttanut itsensä — ja löysi 
sitten haavan polvessa. 

Emmillä oli jäykkäkouristus, ja hän kuolisi — käsittihän 
äiti sen, mutta ei vuodattanut kyyneltäkään. Sen sijaan hän 
tunsi vihaa — vihaa kaikkea kohtaan, mikä oli vetänyt so- 
dan onnettomuuden heidän ylitseen. Missä mahtaa Esko olla, 
eukko sanoi tuijottaen minuun. Mitenkä saamme hänelle sa- 
nan, että Emmi... 

Muorikin ajatteli Eskoa elävänä, vaikka hänestä ei ollut 
kuulunut sanaakaan viikkokausiin. 

Ilta oli raskas ja tukahduttava. Metsää kietoi sinisenviher- 
tävä usva. Kun hälytys tuli, vein Emmin lapset suojaavien 
kivien luokse. Lapset itkivät ja inisivät, kaikki oli epätoi- 
voista sekasotkua, kun Emmiä ei ollut. Kun tähdet äkkiä 


syttyivät taivaalle, kuului raskaitten pommikoneitten kumea 
jyrinä. Ne lensivät matalalla, ja Emmin pienin huusi hätään- 
sä. Muori juoksi läähättäen metsään ja kumartui suojaksi 

lapsen ylitse. Mutta lapset itkivät niin kuin lapset itkevät 
silloin, kun ovat hädässä ja äiti on poissa. 

— Kirottu sota, Emmin äiti huusi ja kohotti nyrkkinsä 
taivasta kohti. Ihmissuvun kirous! 

Järven toisella puolella räjähti pommi, ja punainen loimu 
valaisi yötaivaan. Minä ajattelin Emmiä. Tuolla jossakin 
tulipalon keskellä hän makaa, »siviili» työläisvaimo, jolle ei 
riitä aikaa nyt, kun maa on sodassa». Mahtavatkohan ne 
edes viedä häntä pommisuojaan, mietin, vai saako hän maa- 
ta yksin tuskissaan sillä aikaa, kun hoitajattaret ja lä 
auttavat haavoittuneita sotilaita Ei, Emmi ei kuulunut so- 
taan. Hän kuului lapsille ja elämälle. Ja kuitenkin hänen oli 
kuoltava, ehkä tänä yönä. 

Emmi kuoli aamulla, jo ennen kuin eukko oli ehtinyt sai- 
raalaan. Hänet haudattiin kolme päivää myöhemmin. Kun 
pieni sukulaisjoukko oli koolla keittiössä ja juomassa par- 
aikaa kahvia, saapui Emmille osoitettu kirje. Muori aukaisi 
sen hapuilevin käsin. Se oli lyhyt tiedoitus Eskon komppa- 
nian kenttäpastorilta. Eskon ruumis oli löydetty metsästä, 
vainajan jäämistö lähetettäisiin välittömästi omaisille. Muu- 
tama sana Jumalan armosta päätti kirjeen. 

Muistan tuon hetken — olen muistava sen aina. Kuin so- 
taan kohdistuvan tuomion hetken. Istuimme jäykistyneinä 
— oltiin elokuun lopussa 1941. Radiossa karjui Hitler tuhat- 
vuotista voittoaan — hänen armeijansa polttivat ja tuhosivat 
vanhaa Venäjänmaata. Tuijotimme toisiimme sanaakaan pu- 
humatta. Mutta silmät puhuivat. 

Yöllä istuin taas metsässä lapsineni. Eukko piti Emmin 
lapset mökissä, enkä minä halunnut viedä heitä vastoin hä- 
nen tahtoaan. Puut ympärillä vaikenivat, kapea kuunsirppi 
lipui repaleisen pilven alle. Pommikoneita ei kuulunut, luon- 
nossa tuntui vallitsevan täydellinen rauha. 

Ajattelin Emmiä. Näin hänet edessäni, imettämässä las- 


taan, ympärillään hiljaisuus, korkea kuin taivas. Näin hänet 


astelemassa tietä, kori käsivarrella. Selkä suorana, nujertu- 

mattomana, tukka liekehtien auringossa. Tavallinen nainen 
matkalla hankkimaan ruokaa lapsilleen. Työläisnainen sotaa 
käyvässä maassa, syvällä rinnassaan unelma turvallisuudesta 
ja onnesta. 

Siinä oli hänen unelmansa — koti ja turvallisuus. Emmi on 
kuollut — mutta unelma säilyy meissä elossa olevissa. 
Kerran se toteutuu. Se, että unelma kestää elämän vaikeim- 
pinakin hetkinä, on voiton lupaus. Voiton lupaus uskollisille, 
raskasta työtä tekeville naisillemme murheen ja hädän 
aikoina. 

Aili Nordgren 
(Suom. Elvi Sinervo.) 


SKDL:n Vimpelin Yhdistyksen Naisjaoston »kökkä». 


Maikki Vättö-Kutvonen, Hellä Meltti ja Aura Kiiskinen. 


Piirteitä Aura Kiiskisestä 


Ystävällämme Aura Kiiskisellä, joka osallistui 50 vuotta 
sitten sosialististen naisten kansainväliseen kokoukseen ja 
oli mukana päättämässä kansainvälisen naisten päivän viettä- 
misestä, on maaliskuun kymmenentenä myös oma merkki- 
päivänsä. Hän täyttää tänä vuonna 82 vuotta. 

Aura Kiiskinen oli 21-vuotias nuori nainen tullessaan 
työväenliikkeeseen ja siinä hän on uurastanut herkemättä 
näihin päiviin asti. Hän hoitaa edelleen huomattavia luotta- 
mustehtäviä Neuvosto-Karjalassa, joka on hänen nykyinen 
kotipaikkansa ja jonka parlamentin puhemiehistöön hän 
kuuluu. Kun häneltä kerran kysyttiin, mikä on pitänyt hänet 
niin virkeänä, hän vastasi: työ, toiminta työväenliikkeessä, 
se että elämällä on ollut päämäärä ja sisältö. 

Kun kuuntelee Aura Kiiskisen hersyvää huumoria, hänen 

johdonmukaista puhettaan, elämänviisaita ja samalla raik- 
kaita huomioitaan, unohtaa tyystin häntä painavan ikä- 
vuosien kuorman. Aura Kiiskinen on avarakatseinen kulttuu- 
ri-ihminen, joka valppaasti osallistuu yhteiskunnalliseen elä- 
mään. Vielä v. 1958 hän teki pitkän vierailumatkan Suomeen 
puhuen tuhansille ihmisille. Hän seuraa kiinnostuneena kou- 
lua, kirjallisuutta ja teatteria. Hänen kotonaan Petroskoissa 
on karjalaisten taiteilijain maalauksia, mutta myös jäljennös 
Eero Järnefeltin vaikuttavasta Kaskenpolttajista, muistaak- 
seni vuosikymmenien takaa Helsingin-kodista sinne kulkeu- 
tunut. Kirjahyllyssä on Marxin ja Leninin teosten rinnalla 
Neuvosto-Karjalan nuorten kirjailijain teoksia, mutta myös 
vanhempaa ja uusinta Suomen kirjallisuutta. Minna Canthin, 
toisen Kuopion tyttären teokset ovat hänelle erityisen lähei- 
set ja Pentti Haanpään lukeminen tuottaa jatkuvasti nautin- 
toa. Kaikesta näkee, että kirjat ovat ahkerassa käytössä. 


Aura Kiiskisen kirjallisesta harrastuksesta ja lahjakkuu- 
desta puhuu ennen muuta hänen omaelämäkertansa V u osi- 
kymmenien takaa, joka on samalla hänen sukupol- 
vensa työväenliikkeen ihmisten elämäkerta. Suomen työväen 
taistelu, sen kohottavat voitot ja kovat kokemukset tulevat 
siinä esiin tavalla, joka koskettaa jokaista ihmistä. Kirjan voi- 
ma piilee siinä, että teoksessa avautuu työväenliikkeen merki- 
tys asemastaan tietoiseksi pyrkivälle ja yhteiskunnallisia oi- 
keuksiaan tavoittavalle työkansalle sen oman kasvun ja tais- 
telun kautta. 

Tämä teos, jota Suomeenkin on levinnyt useita tuhansia, 
on myös esitystavaltaan välitön ja valloittava. Samanlaisia 
ovat myös kaikki Aura Kiiskisen kirjeet, joissa hän kertoo 
muistojaan ja ilmaisee käsityksiään ajan kysymyksistä. Mm. 
Tampereella v. 1905 pidetystä työläisnaisten edustajakokouk- 
sesta hän on kertonut kirjeessään seuraavaan tapaan: 


»Kokous vietettiin erikoisen nuorekkaan nousevan vallan- 
kumoushengen läpitunkemana. Äänioikeusvaatimus oli niitä 

kysymyksiä, jotka olivat päällimmäisinä ja muita kuohutta- 
vimpina. Kun en ennen Tampereen kokousta ollut liitto- 
toimikunnan jäsen, olin kokouksessa vaan ns. 'rivimiehenä'. 
Muistan kumminkin, että käytin 'hyvin äkäisen’ puheen- 
vuoron — nähtävästi viipurilaisena patrioottina — liitto- 
toimikuntaan kohdistetun arvostelun johdosta ymmärtämättä 
itsekritiikkiä, kun pidin arvostelua kohtuuttomana. Samoin 
esiinnyin kokouksessa raittiuskysymyksen alustajana, jota 
raittiusasiaa pidettiin silloin tärkeänä yleensäkin, mutta erit- 
täinkin työläisnuorison moraalisen kunnon kannalta katsot- 
tuna. Sitä paitsi sehän kuului puolueohjelmaankin ja sitä tuli 
pitää vireänä kuten uskonnonvastaista kamppailuakin. Sivu- 
mennen sanoen ei olisi pahitteeksi molempien edellämainittu- 
jen kysymysten edelleenkin esilläpitäminen. 

Edelleen muistan, että kaikki kokouksessa olleet asiat 
olivat 'sydämen asioita’ ja että olimme pakahtua kär- 
simättömyydestä, kun yhteiskunnallisten epäkohtain poistu- 
minen tapahtui niin sietämättömän hitaasti.» 

Näitä kiihkeitä murrosvuosia kuvaa myös, kuten tiedämme, 
Väinö Linna romaanissaan Täällä Pohjantähden alla, jonka 
Aura Kiiskisen ystävät lähettivät hänelle viime vuoden lo- 
pulla kuullakseen siitä hänen, aikalaisen ajatuksia. Katkelma 
Aura Kiiskisen viime joulukuulla kirjoittamasta pirteästä kir- 
jeestä kertoo, miten kirja on vastaanotettu: 

»Luin kirjan niin kiinnostuneena, etten muistanut liioin 
muuta maailmaa. Se on mielestäni vallan erinomainen, erit- 
täinkin, kun ottaa huomioon kuka sen on kirjoittanut. Muut- 
telin vähän kirjan sankarien nimiä ja niin jouduin läheisten 
muistojen hauskaan piiriin ... 

V:n 1905 vallankumous maaseudulla oli hyvin tutun- 
omainen, vain sillä erotuksella, että Antrea (jossa Aura Kiis- 
kinen silloin työskenteli) oli enemmän jo työläisasutus, työ- 


läiset koko joukon tietoisempia ja porvaristo enemmän hä- 
keltynyttä. Mutta muuten hyvin paljon yhteistä sikäli, että 

alussa oli paljon hapuilua, jolloin tosin saimme kyllä apua 
kaupungista. Muutoin kirja on mielestäni rehellisen oikeuden- 
mukainen ilman sarvia ja sorkkia. Kieli vain saisi olla vähän 
siivompaa, Toisin paikoin tuntui kuin aivan keinotekoisesti 
yritettäisiin 'kansantajuistaa' tarpeettomasti.» 

Tämän päivän Aura Kiiskinen ei kuitenkaan ole vaipunut 
menneitten muisteluun vaan elää voimakkaasti nykyajassa, 
nykyajan nuoren polven myötä. Elämänilo ja toiveikkuus ku- 
vastuvat kaikista hänen kirjeistään, ne välkkyvät vaikeuksien 
ja henkilökohtaisten murheidenkin läpi. »Minä voin hyvin, 
niin hyvin, että vain harvat ikäiseni. Ainoa suru on se, että 
aika lentää niin mahdotonta vauhtia», hän kirjoitti muutama 
vuosi sitten. 

Äänisjärven rannalla, rakkaassa Pässinrannassa vietetty 
kesä palauttaa aina voimia talven varaksi. Viime vuoden lo- 
pulla Aura kirjoitti: »Olin Pässinrannassa 4 kuukautta ja 
puuhasin kukkien ym. kanssa kaiket päivät. Kesän pitkään 
hyvä ilma ja lapionvarsi tekivät ihmeitä. Kyllä se oli 
ihana kesä — kukkia, kukkia, ihan kuin paratiisissa. Vettä 
vain olisi saanut välistä olla enemmän, mutta olipa Ääninen 
likellä.» 

Omat ilot liittyvät yhteisiin iloihin. Kirjeen jatkossa Aura 
Kiiskinen sanoo uskovansa, että myös meillä Suomessa on 
ollut iloa ja nautintoa Neuvostoliiton saavutuksista, joista 
hän erikseen mainitsee toveri Hrushtshevin »henkeäsalpaa- 
van jännittävän» Amerikan matkan ja samaan aikaan kierto- 
matkalleen lähteneen uuden planeetan. Kuvaus päättyy juh- 
laviin sanoihin: »Tuntuu suurenmoiselta olla tällaisen maan 
kansalaisena!» 

Suomen työväenliike ja erityisesti sen naisliike ovat ylpeitä 
Aura Kiiskisestä, joka on varttunut aatteen ihmiseksi niiden 
riveissä. 

Inkeri Lehtinen 


Kerettiläisiä mietelmiä 


naisliikkeestä 


Keräiltiin muistokirjoitelmia työväen naisliikkeen 60- 
vuotisen olemassaolon juhlimiseksi. Kehoitettiin minuakin 
kantamaan korteni kekoon, naisveteraanin ominaisuudessa 
muka, vastasin: voi rakkaat lapset, eihän minulla ole mitään 
läheisiä, henkilökohtaisia muistelmia naisliikkeestä, minä kun 
en koskaan ole ottanut siihen osaa. Periaatteellisista syistä. 

Mietin edelleen ja jatkoin: mutta jos kelpaisi jonkinlainen 
selitys siitä, miten on ymmärrettävissä, että naishenkilö, 
joka varhaisesta nuoruudestaan on ollut työväenliikkees- 
sä mukana eikä koskaan ole liittynyt sen naisliikkeeseen, ja 
vielä muka periaatteellisista syistä, niin voisin ehkä panna 
sellaisen kokoon. Hyväksyttiin. Ehkäpä epäröiden, en tiedä, 
ehkäpä pippuriksi tähän yhteiseen keittoon. Ja niin tämä 
kerettiläiskyhäelmä näki päivänvalon. 

Jo lapsena jouduin tavallaan kosketukseen naisasian 
kanssa ruumiillistuneena eräässä voimistelunopettajattaressa- 
ni. Hän piti tukkaansa miesmäisesti lyhyeksi leikattuna, vaa- 
tepartena oli kävelypuku miesmäisine takkeineen, paita- 
pusero, matalakorkoiset jalkineet sekä miehen huopahattua 
muistuttava päähine ja kävelykeppi kädessä. Ainoa naisel- 
linen vaatekappale oli hame, joka kuitenkin oli niin sileä ja 
kapea, että läpileikkauksella ja reunojen yhteenneulomisella 
siitä helposti olisi tullut miesten housut — mutta siihen 
aikaan ei edes naisasiaa harrastava nainen rohjennut uneksia 

päällyshousuista omana vaatekappaleenaan. Opettajatta- 
remme oli vielä nuori, ainakin näin jälestäpäin katsottuna 
— pikku tytöillehän kolmisenkymmenen ikäiset naiset olivat 
aikamoisia tätejä. Ehkäpä hänen ulkoasunsa vaikutti meistä 
jonkin verran oudolta, mutta hyväksyimme hänet reiluna 
opettajattarena. Ja nähtiinhän sellaisia olentoja muutenkin 
silloin tällöin kaduilla, joskus paksujen mummojenkin hah- 
mossa. Tämä meidän opettajamme oli solakka. Kuulimme 
sanottavan, että he olivat naisasian harrastajia »emansi- 
peerattuja» naisia — sanoja, jotka minulle toistaiseksi eivät 
merkinneet paljon muuta kuin sanoja. 

Ennen pitkää opin kuitenkin kunnioittamaan heidän kal- 
taisiaan. Jouduin vähitellen tietämään ja ymmärtämään miten 
naisen asema oli yhteiskunnassa toisenlainen ja heikompi 
kuin miehen, naisen, jolle monet urat olivat suljetut, jonka 
piti hankkia erikoislupa korkeampaan opiskeluun, joka ei 
saanut äänestää valtiollisissa vaaleissa, joka naimisiin men- 
neenä ainiaaksi joutui miehensä holhoukseen, vieläpä kaiken 
kruunuksi oli naimisiin mennessään luvattava olla miehelleen 
tottelevainen, Eikö nyt kaikki tuo olisi kuohuttanut pientä 
naisenalkua! Varsinkin kun jokapäiväisessä elämässä aina 
sai tuntea naisten erikoisaseman. Katkerana huomasin miten 
pojat = kolme-neljätoista-vuotiaina jatkoivat ulkoleikkejään 
urheilun muodossa, kun samanikäisille tytöille sillävälin seli- 
tettiin, ettei pihalla leikkiminen enää sopinut »noin isoille ty- 
töille». Kannatin siis »emansipiirattujen» naisten pyrkimyksiä, 
ainakin syrjästä. 


Sitten tuli aika, jolloin sosialismi valloitti sieluni. Laskin 
silloin viisitoista vuotta. 

Totesin jo alusta, että sosialismi periaatteellisesti julisti 
naisen yhdenvertaiseksi miehen kanssa ja toiminnassaan ha- 
lusi toteuttaa tämän yhdenvertaisuuden. Ymmärsin myös 
eron vanhan naisliikkeen ja sosialismin katsantotavan välillä 

näissä asioissa. Suurin ero oli siinä, että vanha naisliike tais- 
teli miehiä vastaan — koska he määräsivät yhteiskunnassa — 
työväenliikkeen naiset sitävastoin taistelivat oikeuksiensa 
puolesta miesten rinnalla, sillä nämä olivat ottaneet naisten 
asian omakseen. Sosialismin voitto merkitsi siis myös nais- 
asian voittoa. Ja vielä enemmänkin: ainoastaan tätä tietä työ- 
läisnaisten vapautus oli toteutettavissa. Mitä se työläis- 
naisille merkitsisi, vaikka porvarilliset naiset ajaisivat läpi 
kaikki vaatimuksensa niin kauan kuin koko työväenluokka, 
miehineen, naisineen, oli vailla montaa oikeutta, jotka porva- 
riluokka oli pidättänyt itselleen. Ainoastaan sosialismi takaisi 
samat oikeudet kaikille naisille. Linjat olivat siis selvät: 
taistelu sosialismin puolesta, jos mieli taistella naisten oikeuk- 
sien puolesta. 


Mutta jos on niin, jos meillä siis miesten kanssa on täydel- 
lisesti samat päämäärät, miksi sitten perustaa erikoisia nais- 
yhdistyksiä (kuten niitä jo siihen aikaan oli perustettu)? 


kysyin. Eiväthän miehetkään perustaneet erikoisia miesyhdis- 
tyksiä. 


Esitettiin ennen kaikkea kaksi vastaväitettä. Toinen, ehkä 
tärkein, oli, että on vaikeata saada naiset liittymään tavalli- 
siin työväenyhdistyksiin. Ensiksikin, siinä pohdiskeltavat 
asiat eivät kiinnostaneet heitä, toiseksi, he eivät ymmärtäneet 
niitä, kolmanneksi, he arastelivat tietämättömyyttään tahi 
usein eivät katsoneet näitä kysymyksiä naisille kuuluviksi. 


Ehdottomasti tuo kaikki piti paikkansa. Nykyajan nuori 
nainen, joka yhtä arastelematta kiipeää diplomaatti-istuimelle 
kuin autonkuljettajan paikalle, tuskin voi kuvitella miten 
suuri naisten alemmuudentunne oli vielä tämän vuosisadan 
alussa. Olenhan vain nainen», kuului usein heidän omasta 
suustaan, tai paremmin: »olen vain tietämätön nainen», tai 
vielä paremmin: »olenhan vain tyhmä nainen». Ja yleinen 
sanonta, kun oli kysymys julkisista asioista, naisten omassa- 
kin keskuudessa oli: vei se naiselle sovi». Mutta juuri näistä 

syistä olin pikemmin sitä mieltä, että naiset oli saatava mu- 
kaan yleisiin yhdistyksiin. Jos he askartelisivat vain omissa 
naisyhdistyksissään heidän olisi paljon vaikeampi päästä 
siitä tunteesta, että he miesten rinnalla olivat »vain naisia». 


Toinen pääperustelu naisyhdistysten perustamisen puo- 
lesta oli, että on erikoistehtäviä, joihin nainen soveltuu pa- 
remmin kuin mies, esim. lastenhuolto ynnä muut huolto- 
kysymykset. Mutta eikö näitä olisi voitu hoitaa tavallisten 
yhdistysten puitteissa asettamalla niitä varten erikoisia jaos- 
toja, kuten muitakin erikoistehtäviä varten. Sillä tavalla ne 
olisivat tulleet paremmin miestenkin näköpiiriin ja miehetkin 
voineet ottaa niihin osaa, mihin usein kyllä olisi ollut syytä. 
Mutta entäs tuo aivan erikoinen naistehtävä, mihin miehet 
eivät edes kykene: ahkerin käsin ja myyjäisin tukea yhdis- 
tysten usein heikkoa taloutta, varsinkin siellä, missä yhdistys 
omisti talon? No niin, voisihan asettaa jaoston sitäkin varten, 
ompelujaoston. Muuten minun on tunnustettava, että joskus 
varsin karsain silmin olen katsellut heiluvia sukkapuikkoja, 
nimittäin kun ne ovat seuranneet mukana opintokerhoon, 
»jotta ei aika menisi hukkaan». Voisin sanoa, että juuri tuo 
viimeinen varsin hyvin kuvailee sitä tunnepohjaa, jota olen 
pelännyt erityisten naisyhdistysten pitävän yllä naisten 
keskuudessa. Kaikesta tästä huolimatta voi tehdä sen havain- 
non, että kun naiset ryhmänä ottavat jotakin tehtäväkseen 
he ylipäätänsä täyttävät tehtävänsä tarmolla ja tunnontark- 
kuudella, joka usein ylittää miesten vastaavat ominaisuudet. 
Mistä tämä nyt johtunee (itselläni minulla on paha aavistus, 
että se on selitettävä alemmuustunteen ylikompensation il- 
mauksena), he ovat suorittaneet varsin paljon kunniakasta 
työtä omissa järjestöissään. Sitä tässä ei ole tahdottu kieltää. 


Paljon naisten asema on tällä vuosisadalla muuttunut, 
olkoon se sitten tapahtunut työväenliikkeen, naisliikkeen tai 
yleisen teollisen kehityksen ansiosta, joka on vaatinu yhä 
enemmän naisten osanottoa tuotannolliseen elämään. Ol- 

koon, että siellä täällä vielä löytyy jätteitä siitä vanhasta 
hapantaikinasta, mikä koskee naisten yleistä alemmuutta 
käytännössä, tiet ovat meille auenneet kaikkialle (lukuun- 
ottamatta saarnatuoliin, niin .suulaita kuin meidän muuten 
sanotaankin olevan). 

Sitä merkittävämpää on, että tässä tasavertaisuuden kuvas- 
sa löytyy eräs varsin ruma pilkku, nimittäin eroavaisuus 
miesten ja naisten palkoissa, usein myöskin aivan samassa 
työssä. Jollakin tavalla tämä tuntuu erikoisesti työväen- 
liikkkeen häpeäpilkkuna, koska se niin usein koskee oloja 
juuri tavallisilla työpaikoilla. Kehitystä tähän tilanteeseen ei 
ole vaikeata ymmärtää: aluksi naiset joutuivat mukaan tuo- 
tannolliseen elämään ammattitaidottomina aputyöläisinä ja 
nauttivat sen mukaisia palkkoja, sittemmin heidän ammatti- 
taitonsa kehittyi ja teollistumisen kehittyessä ei miehiltäkään 
vaadittu niin paljoa erikoista ammattitaitoa, miesten ja nais- 
ten työ lähestyi yhä enemmän toisiaan. Mutta ero palkoissa 
jäi jokseenkin entiselleen. Kenen on syy? Tietenkin miehiä 
voidaan syyttää epäsolidaarisuudesta naistovereitaan koh- 
taan, mutta toisaalta voi syyttää naisia heidän heikosta jär- 
jestötoiminnastaan, joka on estänyt heidät kunniakkaasti 
tappelemasta oikeutensa puolesta — ei miestovereita vaan 
työnantajia vastaan. He ovat tyytyneet olemaan »vain 
naisia», 

Toivottavasti ei tarvita kuuttakymmentä vuotta lisää en- 
nenkuin tämä tahra on poistettu. Miesten ja naisten yhteis- 
voimin ja yhteistoimin. 


Anna Wiik 


KAISAN KERTOMAA 


Jo usean vuoden ajan on Hämeen Yhteistyön pals- 
toilla tuotu Tampereen murteella »Kaisan kertomana» 
esiin naisten elämää ja toimintaa koskevia kysymyk- 
siä. Pakinoitsija ei ole varsinainen toimittaja, vaan de- 
mokraattisten naisten järjestöissä toimiva jäsen ja 
luottamushenkilö tamperelainen Hulda Joki. Hänen 
pakinansa ovat olleet suurena apuna naisten kamppai- 
lukysymysten selvittämisessä. 


Leikkasimme matonkuteita naapurin Kaisan kanssa ja kun 
tiesin, että hän on ollut innokas järjestöihminen, niin kysyin, 
että kuinkas kauan hän on ollut mukana järjestöissä. 

— Voi veikkonen, sanoi Kaisa. — Minnoon ollu mukana 
jo yli viiskymmentä vuatta, melkein alluusta asti, kun tyä- 
läisnaiset on toiminu, järjestöissä meinaan. Kats vuassaran 
alussa perustettiin oikeita naisten järjestöjäkin, ninettä tässä 
viätetään kuuskymmentävuatisjuhlia paraikaa. 

— Jaa ninettä meinaat liittyä demokraattisiin naisiin ja 
tahtoisit tiätää koska niitten järjestö on ruvennu toimiin. 
Ootas ny kuma aattelen. Suamen Naisten Demokraattinen 
Liitto perustettiin viistoista vuatta sitten, ninettä seon viä 
hyvin nuari noin vuasluvuiltaan, muttei suinkaan saavutuk- 
siltaan eikä laajuureltaan. 

— Jaa ninettä kuka hoksas, että me oomme sellasen jär- 
jestön puutteessa. Kas ne ihmiset jokkoli vankilassa kitu- 
massollu vuaskausia. Heti kuhe pääs vappaaks sottain jäl- 
keen, nihe rupes järjestään jos jonkinlaista toimintaa, myäs- 
kin naisille erikseen. Sitä minnoon vaan imehrelly, ettähe 
jaksokin semmotten piinan jälkeen kuv vankilassa oli. Kunse 
tuppas kärsivällisyys loppuun, vaikka sai olla vappaana. 

Määkin rutisin, kun tuppas polven tulla ruppeen, kun piti 
ratjoo kuullella pöyränalla polvillaan ja viä toppatäkki pääl- 
lä, ettei naapuri saanu vihiä, ettämä kuultelin Neuvostolii- 
tosta tulevia lähetyksiä. Välliin mää pyysin sisareni veisaan 
virsiä, ettoli muutakin melua ja kuvveisas virsiä, nin naa- 
purit luuli et »sama tahti ol askelten» nin meillä ku heilläkin. 

— Jaa että poikkesin asjasta. Emmar poikennukkan. Kat- 
tos mää selliitän, ettäs ymmärrät mistä se tavaton innostus 
johtuu, jolla me ruvettiin runnaan naisten keskuuressa. Kat- 
tos kunnei oltu vappaasti toimittu vuaskausiin, ninsitä tryk- 
kiä oli varastossa vallan tuhottomasti. Hihi-hii. Määkin lai- 
ton ensmäiset permanentit tukkaani sen kunniaks, kummen- 
tiin Pispalan osastoa perustaan. Eihän ne kiharat pysyny. 
Tukkoli kai ourrossaan semmottesta vääntämisestä, kunnoli 
aikasemmin vaan sukkavartaalla piipattu. Mää velhosin toi- 
sille naisille, jokka mulle nauro, että sentähren se suareni 
kumaolin nin täynnä toimimistarmoa. 

— Ninse meirän osaston perustaminen. Meilloli kansan- 
erustaja Elli Stenperi asjasta selliittämässä ja meitoli vaan 
pikkunen sakki koolla. Siä me päätettiin siittä koska me kut- 
tumme mukkaan kaikki semmottet naiset, jokkon eristyksen 
ja rauhan kannalla ja siä perustamme osaston. Me saimme 
sellaseks ernomaseks avunantajaks Elssa Rauteen ja hänen 
avullaan me sitte rupesimme toimiin. 

— Jaa mitäme ensteks tehtiin. Kattos kais vähä muistat 
kuinka kova puute pohjosessoli kaikista elintarpeista. Ne 
saksalaiset kun tuhos kaikki lähteissänsä. Me naisekkun 
oomme semmottia tunteellisia ihmisiä, me rupesimme kerrään 
kaikenlaista tavaraa ja lähetimme pohjoseen ja taissitä mennä 
muallekkin päin. Rupesimme laittaan äiteleiriä joihinka äiret 
pääs lastensakans. Yhtä ja toista touhua meitilloli. Mutta 
pian me hoksattiin, ettei tommottilla almuilla pitkälle päästä. 
Mitä siittä tullee, jos köyhyyttä vaihettaa. Me rupesimme le- 
vittään liittomme lehteä Uutta Naista, että se omalta osal- 
taan herättää ja valistaa naisia, että ne ossaa äänestää sem- 

mottia ihmisiä eruskuntaan, valtuustoihin ja jokikiseen paik- 
kaan, missä köyhäinkin asjoita pohritaan. Siältä se tosiapu 
tullee, missä lait laaritaan. Ja ne laaritaan sillon hyviä, kun 
kansandemokraattia on paljon niitä tekemässä. 


— Aijesta sentään kumme oltiin oppimattomia kokkous- 
asjoissakin. Kumme oltiin piirimme ensmäisessä erustajakok- 


kouksessakin, nin mullekkin kävi nin hassusti, että mun pu- 
hevuarostani tuli ristisana-arvootus. Kats kumaolin sen tehny 
kymmenenminuuttia kestäväksi jakun puhumisenaika lyhen- 
nettiin nimmä verin sitämukkaa lehren nipusta poijes. Sitte 
kummun vuaroni tuli, nin puhheenvuarostani oli rippeet jäl- 
jellä. Sitte mää vasta huamasin tonttuuteni, kun toiset ko- 
vasti nauro. 

— Kumaon ny ollu kokouksissa ninmä oon aatellu, että 
kyllä se liittomme ensmäinen puhheenjohto maisteri Anna 
Nevalainen vissiin meitillä nauro. Taikka ehkä hän surkut- 
teli sillon taitamattomuuttamme. Kyllä me sentän oomme op- 
pivaista sakkia vanhakkin. Kokkoukset on nin juhlavia ja 
puhheenvuarot asjallisia. 

— Ninettä kuinkako me suhtaannuttaan rauhantyähön. 
Voi hyvät ihmiset, sehänon demokraattisten naisten syräntä 
lähellä ihan ensmäisenä. Sehän kuuluu jo ihan luantojaan 
naisen olemukseen. Järjetön luantokappalekkin viä poikastan- 
sa pois vaaranpaikasta. Meitin liittomme päätarkoituksiin 
kuuluu tyä rauhanpualesta. 

— Nonin. Täältä ne sun punaposkiset poikas tulleekin. 
On sulla minkäpualesta taistella ja musta tuntuu, että sää 
näät tyästäs tuloksiakin. Merkit maailmanhistorjassa viittaa 
siihen suuntaan, meinaan. 


Kaisan naapuri 


16 — Huomenen tiellä 


SNDL:n Kokkolan 
piirin äitileiriltä 
Päiväniemessä 

v. 1956. 


Jyväskylän askar- 
telukurssit v. 1958. 


Tanhuryhmä Jy- 
väskylän, Vaasan 
ja Kokkolan pii- 
rin yhteisiltä kult- 
tuuripäiviltä. 


Piirisihteeri koulun penkillä Sirola-opistossa. Opiston johtaja Toivi 
Suomela, Sylvi Keränen Kajaanista, Kaija Pakarinen, Anni Hiltunen 
Kuopiosta. 


Piirisihteerinä Kainuun korvessa 


Moottorijuna Iisalmelta saapuu ensimmäiselle raiteelle jat- 
kaakseen hetken kuluttua matkaansa Ämmänsaareen. Kajaa- 
nin asemalta nousee tähän ajanmukaiseen »lättähattuun» saa- 
pasjalkaisia miehiä, joista useilla on reppu reilusti »pykä- 
lään» heitettynä. Matkustajien joukossa on tietysti myös 
naisia kasseineen ja tavarapaketteineen. Vaunussa tapaa mel- 
ko varmasti tuttaviaan — ja ellei niin kävisikään, solmitaan 

pian tuttavuuksia ja rupattelu käy vaivattomasti ja lupsak- 
kaasti . : 

Jatkan matkaa vielä Hyrynsalmelta eteenpäin uutta, sodan 
jälkeen rakennettua rataa. Juna heittelehtii entistä voimak- 
kaammin, saa suorastaan pidellä penkin reunoista kiinni ku- 
ten aikanaan Matti ja Maija Juhani Ahon »Rautatiellä». Ik- 
kunassa vilisevät Kainuun maisemat: järviä, soita, jokia ja 
yhtä hyvin korpimetsää kuin puhtaaksi hakattuja alueitakin. 
Saattaapa siellä radan varrella liikuskella porojakin, toisi- 
naan taas pilkahtaa esiin jokunen talo, jonka koira on edel- 
leenkin äkäinen moottori-ihmeelle — ottaisi kenties pyöristä 
kiinni, jos vain ehtisi. 

Ilmoitan konduktöörille jääväni Vähään. »Se ei ole pal- 
jon», toteaa hän. Vähästä minun on määrä jatkaa matkaani 
autolla, mutta koska sen lähtöhetkeen on runsaasti aikaa, 
päätän käydä tervehtimässä kotiväkeäni. Tietä myöten mat- 
kaa kertyisi kuusi kilometriä, siksi oikaisen suon ylitse. Tääl- 
lä liikkuessa on aina varustauduttava kulkemaan omin avuin, 
tunnettava oikotiet ja »kinttupolut». Minullakin on mukanani 
kumisaappaat ja kevyttä päällepantavaa, jotta pystyisin liik- 
kumaan nopeasti ja huonollakin tiellä — miten vain aika ja 
tarve tuntuvat vaativan. Kotoa palattua vaihtuu kulkuneuvo 
autoksi. Maisemat toistuvat samankaltaisina ja peittyvät 
vähitellen illan hämärään — silloin ollaankin Juntusrannas- 
sa. Työnnyn sisälle tutun talon ovesta, saan yöpaikan ja 
isännältä lupauksen lähteä aamulla kyyditsemään moottori- 
veneellä järven ylitse vastapäisen Kokkoniemen rantaan. 
Säästän siten itseltäni viiden kilometrin kävelymatkan. 

Aamulla tuulee navakasti ja tuulen mukana vihmoo vettä, 
mutta talosta annetaan lämmintä päälle venematkaa varten. 
Moottorisahaan asennettu potkuri kuljettaa pientä venettä 
hyvää vauhtia Kokkoniemeen, josta saan matkaseurakseni 
kaksi naisosaston jäsentä. Jutellaan maantiestä, jota tämä 
seutu kipeästi kaipaa. Seuralaiseni kertovat sen olevan jo 
»piikitysasteella», mutta rahaa puuttuu. Rupatellessa taittuu 

viiden kilometrin matka joutuisasti — välillä poimitaan kan- 
kaalta vasta kypsyneitä puolukoita — ja niin saavumme 


reippaina vaikkakin sateen kastelemina määränpäähämme 
Ruhtinaansalmen demokraattisten naisten kokoukseen Sauk- 
kolahteen. Naiset saapuvat vähin erin, kuka kävellen, ku- 
ka veneellä järven takaa. Joillakin on miehet mukanaan ja 
kaikki ovat iloisia ja punaposkisia: saadaan jälleen yhdessä 
pohtia asioita ja vaihtaa mielipiteitä, aloitetaan syystoimin- 
taa. Keskustelusta käy ilmi, että työttömyys on tuttu täällä- 
kin — eläminen sen mukaan tiukempaa. Valitetaan maidon 
kuljetusvaikeuksia kesäaikana — ennenkuin maito saadaan 
moottorilla meijeriin viedyksi ehtii se hapantua, jolloin siitä 
saatu maksukin laskee. 

Kokouksen työlistalle on merkitty kunnallis- ja osuuskaup- 
pavaaleihin liittyviä tehtäviä, jäsenhankintaa ja Uuden Nai- 
sen levittämistä koskevia suunnitelmia ja muita paikallisia 
tehtäviä. Kun asiat on saatu käsitellyksi ja sihteeri tehnyt 
omat merkintänsä päätöksistä pöytäkirjaan, on jo iltapäivä 
käsissä. Minun on ruvettava suunnittelemaan kuinka pääsisin 
parhaiten uuteen kohteeseeni, Rönnynniemelle, missä tehtä- 
vänäni on osallistua jälleen naisosaston kokoukseen. Matka 
järjestyy avuliaiden moottorinomistajien kyydissä, mutta 
ennen sitä kuoritaan talkoilla perunat ja keitetään maukas 
kalakeitto. 

Vettä vihmoo edelleen, lyhyt takki tuntuu keveältä ja suo- 
jattomalta, mutta veneessä saan taas takkeja ja peitteitä 
riittävästi. Moottoriveneemme halkoo nyt Kiantajärveä. Ha- 
vaitsemme äkkiä, että eraään talon rannasta vilkutetaan meitä 
saapumaan maihin. Kuljettajamme Kalevi Rauhala pysäyttää 
oitis moottorinsa ja liu'umme katsomaan mikä on hätänä. 
Rannassa on vene, josta ajellaan maihin temppuilevaa ja 
vastahakoista vasikkaa. Se on tuotu veneellä rantaan, mutta 
nyt jatketaan matkaa jalkapatikassa, joten veneen omista- 
jat pyytävät, että ottaisimme heidän kulkuneuvonsa mootto- 
rimme perään ja hinaisimme sen heidän kotirantaansa. Teem- 

me työtä käskettyä ja matka jatkuu. Vesisadekin lakkaa ja 
pian saavumme Rauhalan taloon. Istutaan sunnuntai-iltapuh- 
detta, isäntä keittää kahvia emännän lähdettyä lypsylle. 
Lapset esittelevät leikkikalujaan ja radiosta tulee välähdyk- 
siä Suomussalmen taistelujen muistomerkin paljastustilaisuu- 
desta. Keskustelu kääntyy kuin itsestään sotaan: toteamme 
sen mielettömyyden ja tuhoisat seuraukset. Täällä tiettömien 
taivalten takana elää ihmisissä voimakas rauhan tahto. Maail- 
man tapahtumia seurataan lehdistä hyvin tarkoin — huoli- 
matta siitä, että posti kulkee vain kolme kertaa viikossa, tu- 
levat vanhentuneetkin lehdet tarkoin luetuiksi. 

Aamulla havahdun emännän varhaiseen herätykseen: kah- 
vit pitää toki ehtiä juoda ennen postia kuljettavan moottori- 
veneen tuloa, joka hakee minut jo ennen kello kuutta. Unen- 
pöpperöisenä olen jälleen uudessa veneessä, tällä kertaa isom- 
massa, jonka tehtävänä on kuljettaa niin matkustajia, tava- 
raa, maitoa kuin postiakin. Määrätyistä laitureista haetaan 
maitotonkkia ja matkustajia ja poimitaan laatikoista lähtevät 
kirjeet. Niistä taloista, joiden rannat ovat moottoriveneelle 
liian matalat, tuodaan maito pienemmillä veneillä luoksemme. 


Ajeltuamme kolmisen tuntia ristiin rastiin Kiantajärveä, en 


enää saa selvää ilmansuunnista. Pääsen kuitenkin erään ve- 
neen mukana maihin oikeassa paikassa vain todetakseni, et- 
tei Rönnynniemen osasto ollut saanutkaan kirjettä, jossa tie- 
doitin tulostani. Vaikka varsinaista kokousta ei näin nopeasti 
saadakaan aikaan, käsiteltiin kuitenkin monia yhteisiä asioi- 
ta. 

Seuraavan yön vietän Jaappanassa, josta aamulla lähden 
kävellen Rasilaan. Kelpaakin kävellä: maantie on uusi, mutta 
tullut suhteettoman kalliiksi pientalollisille. Valtamaantielle, 
Kylänmäen kohdalle, tulee täältä matkaa kolmetoista kilo- 
metriä ja huikoset päälle. Tietä reunustavasta metsästä suri- 
sevat moottorisahat, puiden latvat heilahtelevat, kuuluu ry- 
säys ja niin on jälleen yksi korpikuusi saanut passituksen 
uusiin oloihin. Korpeen se tekee rumaa jälkeä: oksia ja lat- 

vuksia lojuu siellä täällä aukkopaikoilla. Metsätyömies, hiki- 
simmän työn suorittaja on mestari alallaan, mutta kouraan 
jää hänelle perin vähän: pihkaset kintaat ja jokunen tuhat- 
markkanen, jos kovasti punnertaa puiden juurella. Taloissa 
olin kuullut keskusteltavan, että hakkuut loppuvat täällä 
pian ja metsätyömiesten on lähdettävä jälleen etsimään muu- 
alta uusia »tuulen tuudittamia» — mutta mistä? Linnut len- 
televät pelästyneinä rauhan häiritsijöistä. Eivätköhän nekin 
kaivanne rauhallisempaa ja turvatumpaa elämää! 

Nousen tieltä Rasilan taloon. Kasvimaalla liikuskeleva 
isäntä luulee minua ensin uudeksi kerhoneuvojaksi. Selitän 
kuka olen ja huomaan, että täällä tunnetaan vanhempani pa- 
remmin kuin asia millä liikun. Rasilasta pääsen neljän met- 
sämiehen mukana jatkamaan matkaa autossa aina Suomus- 
salmen kirkonkylään asti. Sieltä järjestyy jälleen autokyyti 
Haukiperän lossille saakka. Tällä matkalla näen ensimmäi- 
sen kerran talvisodan muistomerkin vainoliekin. Selkääni 
pitkin kulkivat kylmät väreet muistaessani aikaa, jolloin ko- 
tini ikkunasta katseltiin Suomussalmen kirkonkylän paloa ja 
kuultiin konekiväärien papatus lähistöltä. Muistelin niitä 
kahta evakkomatkaa, joille jouduttiin sodan vuoksi lähte- 
mään. En löytänyt pienintäkään puolustusta tuollaisen sotai- 
sen hengen nostattamiselle ja ihannoimiselle. Kuinka ylipää- 
tään voidaan saada ainuttakaan ihmistä liikkeelle näin so- 
taisissa merkeissä. Isänmaallisuuden nimissä järjestettiin 
näitä tilaisuuksia ja niissä puhuivat papit ja entiset sotaher- 
rat, mutta kuinka toisenlaista onkaan heidän isänmaallisuu- 
tensa, kuinka toisenlaisia ilmauksia se saakaan kuin meidän 
kansandemokraattien, joille on suurinta isänmaallisuutta 
rauhan lujittaminen ja työtätekeville ihmisille onnellisemman 
elämän rakentaminen. 

Postitalon pihalta lähtee jälleen auto kohden Kajaania — 
kierros menee pian umpeen. Kokousmatkaa on kertynyt yli 
kolmesataa kilometriä. Palaan virkeänä, mielessä on uusia 
aatteita ja uusia suunnitelmia. 

Sylvi Keränen 


Muistojen 


kuvastimessa 


Lydia Laine 


Suomen työväenluokan miesten ja naisten taistelua vapau- 
destaan ja ihmisoikeuksistaan voidaan tarkastella monista 
näkökulmista. Aidoimman kosketuksen sen eri vaiheisiin saa 
tutustumalla niiden henkilöiden omakohtaisiin kokemuksiin, 
jotka yhtä hyvin arjen harmaudessa ja vainon vuosina kuin 
suurten ratkaisujen ja voitollisten kamppailujen kausina ovat 
antaneet oman panoksensa työväenliikkeen kehitykseen. 
Oma osuus on saattanut tuntua kovin vaatimattomalta, mutta 
pienistä puroista kasvaa suuri joki. Vanhemman polven muis- 
telmat kuvastavat elävästi köyhälistön järjestäytymisen taus- 
taa, syvää tarvetta löytää yhteisvoimin tie ihmisarvoiseen 
elämään. Poiminnot muistelmista vuosien varrelta osoittavat, 
että aatteellinen innostus on ollut naistenkin toiminnassa eh- 
tymätön lähde, josta voimia on ammennettu. Paitsi tätä, ku- 
vastavat veteraanien muistelmat monia huvittaviakin puolia 
asian sivussa. 

Lydia Laine Turun Kuninkaanojalta muistelee: 

»Vuonna 1896 puhkesi Turussa Juseliuksen tehtaalla lakko, 
se oli maassamme ensimmäinen työläisnaisten täydellisesti 

järjestämä. Lakko päättyi työntekijäin voittoon: työpäivä 
lyheni 12:sta 10:een tuntiin, saatiin 1 tunnin ruoka-aika ja 
palkkaa alettiin saada kerran viikossa, kun se aikaisemmin oli 
maksettu vain kaksi kertaa kuukaudessa ja lisäksi palkat nou- 
sivat. Yleinen mielipide oli voimakkaasti lakkolaisten puolella. 
Kun tehtailija kutsui poliisit peloittelemaan lakkoilevia tyttö- 
jä, nämä tulivat paikalle, mutta tehtailijan poistuttua ke- 
hoitti poliisimestari Aminoff tyttöjä pitämään pintansa ja py- 
symään tiukasti vaatimuksissaan. 

Vähän jälkeen lakon menin minäkin palvelukseen Juseliuk- 
sen tehtaalle. Riitaa tuli kuitenkin kunnallisneuvoksen kans- 
sa palkka-asioissa ja tämä pani minut pois tokaisten, että jos 
saan olla vielä jonkin aikaa, on taas uusi lakko pystyssä. 

Hyvin tehtailija kuitenkin paidoista hankki, sillä tusinan 
työpalkkakustannukset olivat 6:60, mutta yksi paita maksoi 
kokonaista 5 mk. 

Eräs välikohtaus Juseliuksen tehtaalla on jäänyt erikoisen 
hyvin mieleeni: Oli kesä ja tehtailija oli lähtenyt viettämään 
viikonoloppua huvilalleen. Palkka piti lakon tuloksena maksaa 
joka lauantai. Tehtailija ei kuitenkaan välittänyt työntekijöil- 
le antamistaan lupauksista. Tytöt päättivät saada rahansa 
ulos ja alkoivat istua iltaa tehtaalla. Loppujen lopuksi ei 
auttanut muu, kuin että tehtailijan oli tultava takaisin kau- 
punkiin maksamaan palkkoja». 


Porilainen Emilia Kantola, joka vuonna 1907 meni 
tehdastyöläiseksi Porin Puuvillaan, jossa hän on työsken- 
nellyt yhteensä 30 vuotta, muistelee: 

»Puuvillassa olin silloinkin kun Konepajan työläiset mars- 
sivat tehtaan portille, jossa puuvillan tytöt liittyivät marssijoi- 
hin marssiakseen muihin tehtaisiin hakemaan lisää työläis- 
tovereita. Silloin ,oli ilmassa innostusta, oli juhlan tuntua — 
taisteltiin 8 tunnin työaikalaista. Jo ennenkin olivat Puuvillan 
työläiset tehtaan johdolta vaatineet työajan lyhennystä ja oli- 
vat jo aikaisemminkin lähteneet ennen työajan päättymistä. 

Erään kerran olivat tytöt vieneet mukanaan vähän matkaa 
tehtaan insinööriäkin.» 


Vanha jäsenkirja, jossa on vuosiluku 1895, kertoo, että 
82-vuotias Olga Sippola Helsingistä on ollut työväen- 
järjestöjen riveissä jo 65 vuotta. Hän sanoo: 

» Silloin jäsenmaksu oli mieheltä 50 penniä kuussa, vaimolta 
ei maksua peritty. Jos naimaton nainen tahtoi liittyä silloi- 
seen Hgin Työväenyhdistykseen, oli jäsenmaksu 25 penniä. 
Muistan hyvin Sörnäisten Naisosaston ajoilta Ihanneliiton 
osaston perustamisen. Osastoon kerääntyi runsaasti jäseniä, 
laulukuorossakin oli 80 lasta ja sen esiintymiset saavuttivat 
oikein menestystä. V. 1918 olivat lapseni vielä pieniä, mieheni 
oli punakaartissa ja valkoiset vangitsivat hänet ja minutkin 
vangittiin. Äidin sydän oli tietysti kylmänä, kun ei tiennyt mi- 
tään lastensa kohtalosta. Suojeluskuntalaiset olivat antaneet 
käskyn, ettei punaisten lapsia saanut kukaan auttaa, mutta 
vanhin poikani, 11-vuotias, selviytyi kuitenkin nuorempien 
kanssa Riihimäeltä Pakilaan.». 


Lähes 80-vuotias Ida Ahlstedt Karkkilasta myös 
kertoo: 

» Sosialistisessa Högforssin Naisosastossa kieltolakikysymys 
oli usein pohdittavana, sillä »pruukin» työmiesten vaimot oli- 
vat kiukkuisia siitä, että heidän miehensä tilin saatuaan kä- 
vivät juopottelemassa eräässä »salakapakassa» Ikkalan kul- 
malla. Kerran osaston kokouksessa päätettiin tehdä mielen- 
osoitusretki Ikkalaan ja panna kapakan pihamaalla tilaisuus 
pystyyn. Puhujaksi valittiin paras puhuja Tilda Äberg. Osan- 
otto muodostui kuitenkin niin laimeaksi, ettei marssista tullut 
mitään.» 


Hilma Torvi, 79-vuotias helsinkiläinen muistelee ns. 
asevelvollisuuslakon aikoja vuosisadan alussa, jolloin nuoret 
miehet kieltäytyivät menemästä »syyniin>. 

» Olin silloin kuulutettu, mutta vihille emme päässeet, koska 

pappeja oli kielletty vihkimästä sotapalveluksesta kieltäyty- 
neitä. Pappi antoi sentään kuulutustodistuksen vakuudeksi 
siitä, että voimme yhdessä asua. Kuukausia myöhemmin ken- 
raalikuvernööri antoi määräyksen, että sen sai vihkiä, joka 
maksoi sakkoa kansliaan 8 mk. Suuri rahahan se oli, mutta 
yhdessä se koottiin ja vihille päästiin. Vuosisadan alkupuole]- 
la toimin HTY:n naisosastossa, jonka toiminnassa kuvastuivat 
aviovaimojen kurjat kohtalotkin. Puute ja köyhyys saattoi 
miehet usein epätoivoisina juomaan ruokarahatkin. Usein mi- 
nua harmittikin, että naiset kokouksissa parjasivat miehiään. 
Näin jälkeenpäin hymyilyttää harmini, sillä elämänkoulussa 
ihminen on oppinut ymmärtämään myös näiden äitien keh- 
non aseman. Eräässä kokouksessa me HTY:n naiset päätim- 
me, että tehdään lakko, jätetään miehille koko huusholli. Sit- 
tenpähän näkevät minkälaista taistelua se elämä lasten ja 
vähien rahojen kanssa siellä kotona on. Sillanpään Miina toimi 
siinä kokouksessa sihteerinä ja joku ihmetteli, miksi tämä is- 
tui niin hiljaa, vaikka tavallisesti käytti ahkerasti puheen- 
vuoroja. Toiset sitten valistivat, että Miinalla ei tässä lakossa 
ole tehtävää, kun ei ole ketä vastaan lakkoilisi, hän kun ei 
ollut naimisissa. Kun sitten tulin kotiin ja onnettomana sel- 
vittelin miehelleni lakkopäätöstä, tämä vain tyynesti totesi, 
että kun yhdessä on päätös lakosta tehty, on sitä noudatet- 
tava, kyllä minä tätä huushollia hoitelen. Lakosta ei kuiten- 
kaan tullut totta, mutta se osoittaa, miten vaikeata naisten 
toiminta aluksi oli.» 


Monenmoiset olivat varmaan sen 9-vuotiaan orpotytön 
ajatukset, joka 62 vuotta sitten oli markkinamiesten hevos- 
kyydissä matkalla Kestilästä Oulua kohti. Tyttönen oli jää- 
nyt vuoden vanhana orvoksi ja kulkeutunut talosta taloon, 
kunnes tätinsä hommasi hänelle lapsenpiian paikan Oulusta. 
Suurlakon tapahtumat saattoivat sitten v. 1888 syntyneen 
Maija Utriaisen järjestötoimintaan ja hän kertoo: 

»Muistan hyvin Oulun osuuskaupan perustamisen. Tavaraa 

myymälään tuotiin rannalla olevasta makasiinista kottikärryil- 
lä, sillä muita kuljetusneuvoja ei ollut. Oulun porvarit olivat 
kauhuissaan ja kutsuivat osuuskauppaa pirun pesäksi. Olin 
silloin palvelijana ja ostoksille päästessäni käväisin salavihkaa 
osuuskaupassa. Liikkeen merkkiä ei vielä ollut sen paremmin 
pusseissa kuin muissakaan, joten ilmitulon vaara oli pieni.» 


Kartanonherrojen hallitsemassa Jämsän pitäjässä synty- 
nyt Rosa Vuorinen Kuusankoskelta muistelee työ- 
väenliikkeen alkuaikoja. 

»Kun Jämsän työväentalolla ryhdyttiin pitämään kokouksia 
ja kartanonherrat huomasivat mitä lauluja siellä laulettiin, 
niin meitäkin, Auvilan kartanon piikoja, kiellettiin menemästä 
sosialistiroistojen kokouksiin.. Salaa pellon poikki kuitenkin 
mentiin. V. 1905 perheemme häädettiin sosialismin takia kar- 
tanosta ja muutimme Lahteen, jossa isä pääsi sahalle töihin. 
Isän punakaartissa olo pakotti taas lähtemään sieltäkin, mutta 
sitä ennen meillä oli mieluisa tilaisuus veivata painokonetta, 
jolla Raivaaja-lehteä painettiin. Sitä työtä ei vaivana pitänyt, 
sillä Suomen työläiset elivät silloin suurten tapahtumien 
aattoa.» 


Fiina Vainio Turusta muistaa miten 

»Littoisten kutomatehtaan työläiset saapuivat jalkaisin 
Turkuun mielenosoitukselle tsaarivaltaa vastaan ja äänioikeu- 
den puolesta. Viikkopalkkalaisille maksettiin tästä marssista 
palkkaakin». 


Emmi Palonen VWVaajakoskelta kertoo muistojaan 
ensimmäisistä vaaleista: 

» Olin 35-vuotias, kun vanhempani valmistautuivat v. 1907 
pötkön vetoon, kuten silloin äänestämistä kutsuttiin. Isäni 
veisti äidille suoran tikun ja sanoi: Pane toi plakkariis ja velä 
sitä myölen ettei tule koukkuja. Naapurin miehille hän sanoi: 
Kyllä se on poijaat sillä lailla, ettei nämä meilän rusthollit 

kannata vettää pötköö suomettarelaisille, kyllä se sosialisteille 
annetaan. Minäkin sain aiheen leikkiin, jossa panin velipojat 
toiselle kivelle ja itse menin toiselle ja sanoin: Te olette suo- 
mettaria, mutta minä olen sotilisti ja hajotan teilät, niin tulee 
uulet vaalit! Näin kylvettiin minuunkin siementä työväen- 
liikkeeseen.» 


Hulda Vesanto Lahdesta, joka on syntynyt v. 1886 
7-lapsisessa perheessä, kertoo: 

>V. 1907 perustettiin Ty. Taiston rinnakkaiosastoksi ns. 
äitiosasto, jonka toimintaan osallistui eri piirien naisia. Sen 
keskeisenä toimintamuotona oli sosiaalinen avustustoiminta, 
joka kuntien ja valtion taholta silloin kokonaan puuttui. Äiti- 
osasto perusti mm. kassan, josta annettiin avustuksia sairaus- 
ja synnytystapauksissa ja johon varat kerättiin yhteisesti 
toiminnallista tietä. Jo äitiosaston alkuvuosina järjestettiin 
ensimmäiset lasten kesäsiirtolat. Myös kansainvälisen naisten- 
päivän juhlan tämä osasto järjesti heti, kun niitä alettiin pitää 
Kööpenhaminan kongressin päätöksen mukaisesti. Osasto jat- 
koi toimintaansa luokkasodan jälkeenkin ja lakkautettiin rin- 
nan muitten työväenjärjestöjen kanssa 30-luvulla.» 


Fanny Kuitunen Tampereelta — nykyisin Helsin- 
gissä — pian 75-vuotias veteraani kertoo mielellään toimin- 
nan vaiheista hauskoja muistoja, joihin seuraava tarina kuu- 


luu. 
» Vuosisadan alussa oli työ naisten keskuudessa aloitettava 


kuin lapsille. Yrjö Sirola osasi tämän taidon ja naiset pitivät 
hänen puheistaan paljon ja kertoilivat niitä edelleen. Niinpä 
hän kertoi mm. seuraavan sadun: 

Työläiset joutuivat tekemään pitkiä päiviä tehtaissa ja 
olivat väsyneitä. Usein sattui vahinkoja ja tapaturmia. 
Eräänä aamuna herrat vimmastuivat työläisiin ja sanoivat: 
piru vieköön kaikki työläiset. Piru otti ja vei. Seuraavana 
päivänä eivät tehtaat pyörineet. Kaikkialla oli hiljaista. 

Liikenne seisoi. Kului toinen ja kolmas päivä, mikään ei 
muuttunut. Silloin ei herrojen auttanut muu kuin mennä 
pirun luokse neuvottelemaan ja sovintoa hieromaan. Mutta 
työläiset päättivätkin, että he palaavat työhön vain sillä eh- 
dolla, että heille taataan äänioikeus ja 8-tunnin työaika. 
Herrat lupasivat auliisti ja työt pantiin käyntiin. Aika 
kului ja herrat unohtivat lupauksensa. Silloin työläiset suut- 
tuivat ja sanoivat: 'Piru vieköön kaikki herrat’. Piru otti 
ja vei. Tehtaat pysyivät käynnissä, liikenne kulki ja kaikki 
oli hyvin. Kukaan ei huomannutkaan, että herroja puuttui. 
Kaikkialla vallitsi työn ilo ja elämä tuli onnellisemmaksi.» 


Joensuun Utran ensimmäisistä vappujuhlista v. 1912 ker- 
too 68-vuotias Lyydia Saarinen: 

»Silloin talvi jatkui myöhään ja vappukulkuekin marssi 
Utrasta Pielisjokea myöten Joensuuhun ja takaisin Utraan, 
jossa vappujuhlaa vietettiin. Marssi on jäänyt mieleen erityi- 
sesti siksi, että Rantamutalassa oli kauppias, joka sydämes- 
tään vihasi sosialisteja. Hänen talonsa oli marssireitin varrella 
ja mielenosoituksellisesti hän oli vetänyt vaimonsa punaisen 
alushameen lipputankoon ivatakseen työväen vappukulkuetta. 
Arvaahan sen, että marssijat suuttuivat ja kulkue pysähtyi 
neuvottelemaan, mitä kauppiaalle tehdään. Yhteistuumin 
päädyttiin siihen, että alushame revitään lipputangosta alas 
ja pari riuskaa miestä sen sitten tekikin. Tapaus tietysti vii- 
västytti marssijoita, mutta hyvin menivät silti juhlat Utrassa.» 


Kerttu Ketola Rantasalmelta kertoo: 

>V. 1914 rakennettiin rautatie Pieksämäen Savonlinnan vä- 
lille. Uudet tuulet puhalsivat nyt Rantasalmellekin. Uudet tun- 
temattomat ihmiset, rautatien työntekijät tekivät tuttavuutta 
kyläläisten kanssa. Nämä miehet olivat nähneet Suomea hiu- 
kan laveammin. Heillä oli myös avarampi näkemys yhteis- 
kunnallisissa asioissa. Niinpä heidän toimestaan virisikin työ- 
väenliikkeen toiminta paikkakunnalla erittäin vilkkaaksi. Mah- 

tavana = kaikuivat silloin Rantasalmella Työväenmarssin ja 
Kansainvälisen sävelet. 

Ei meillä ollut silloin vielä työväentaloa, vaan juhlatkin pi- 
dettiin etupäässä suuremmissa tuvissa, liitereissä, tyhjissä 
ladoissa jne. Innostus oli suuri ja yleisöä oli aina paljon. Sinä 
aikana oli merkille pantavaa se, että talonpoikaisto oli innok- 
kaasti mukana työväenliikkeen toiminnassa. 

Olin 10-vuotias kun paikkakunnalle rakennettiin kansakoulu, 
johon pääsin oppilaaksi. Opittuani siellä lukemaan sain opettaa 
tämän jalon taidon myöskin vanhemmilleni. Isäni olikin sitten 
ensimmäinen, joka sillä paikkakunnalla tilasi työväenlehden. 
Se merkitsi minullekin tutustumista työväenlehteen, jota en 
ole koskaan jättänyt tilaamatta. 

Kansakoulussa ollessani jouduin kuulusteluun, kun keisarin 
kuva oli hävinnyt seinältä. Kerran sain myös käytöksen alen- 
nuksen siitä kun lausuin runon, joka oli otettu Työväen joulu- 
albumista. 

30-luvulla muutin asumaan Pieksämäelle. Siellä oli työväen- 
liikkeen toiminta melkein olematonta. V. 1945 olin mukana 
perustamassa sosdem. naisosastoa paikkakunnalle. Vuoden ku- 
luttua erosin siitä kuitenkin, koska en hyväksynyt kaikkia sen 
periaatteita. V. 1950 liityin SNDL:n alaiseen osastoon — Piek- 
sämäen Demokraattisiin Naisiin.» 


Lapinlahtelainen työväenliikkeen veteraani, Johanna 
Byman, jonka ensimmäiset järjestökokemukset liittyvät 
työväenliikkeen varhaisimpiin vaiheisiin, kertoo mukaantu- 
lostaan työväen rientoihin: 


»Se tapahtui joskus vuosisadan lopulla, jonkin verran 
ennen työväenpuolueen perustamista. 90-luvulla perustettiin 
Lapinlahdelle työläisiä ja pienviljelijöitä yhteisiin harrastuk- 
siin kutsuva yhdistys, jonka nimi on vuosikymmenien aikana 
huuhtoutunut pois mielestäni, mutta ilmeisesti tämä oli yksi 
niistä varhaisemmista työväenyhdistyksistä, jotka edelsivät 
itsenäisen työväenliikkeen syntymistä. 


Saavuin yhdistyksen piiriin »näyttämön kautta». Olen ollut 
Tukkijoella ja Roinilan talossa lukemattomat kerrat», muis- 
telee tämä vanha kulttuurityöntekijä. »Näytelmistä on jäänyt 
vielä mieleeni Taistelu elämän kruunusta, Pohjalaisia ja Kovan 
onnen lapsia, joissa kaikissa esiinnyin monet vuodet.» 


»Monenlainen kerhotoiminta oli jo työvänliikkeen alkuvai- 
heissa erittäin ripeätä. Kerhon toimintaan osallistui sen var- 
sinaisen perustajajäsenistön lisäksi apteekkari, tohtori, asema- 
päällikkö ja muita samanlaisia »herrasväkeen» kuuluvia. In- 
nokkaasti he olivatkin mukana keskusteluissa ja yhteisissä 
ajanvieteleikeissä, kuten ainakin yhdistyksen jäsenet. — Mutta 
kyllä heidän tarkoituksensa oli kokonaan toinen kuin meidän 
työläisten», totesi kertoja. 


»Mutta kehitys kulki omaa järkkymätöntä latuaan. Työ- 
väenliike lujittui päivä päivältä, päämäärät selkenivät ja luok- 
kavastakohdat kärjistyivät. Lopulta kävi niin, ettei Lapin- 
lahdenkaan —työväenyhdistyksessä enää nähty apteekkaria, 
tohtoria ja asemapäällikköä.» 

Lapuan ajat ovat painuneet mieleen lähtemättömän synk- 
kien muistikuvien sarjana. Laittomuuksia ja raakoja väki- 
vallantekoja kaihtamatta lapualaiset yrittivät murskata työ- 
väenliikkeen kaikissa muodoissa. Johanna Byman oli silloin 
kunnallisissa luottamustehtävissä muutaman lautakunnan jäse- 
nenä. Kerran lapualaiset järjestivät törkeän välikohtauksen 
tunkeutumalla huoltolautakunnan kokoukseen ja vaativat 
työläisjäseniä heti eroamaan. Rauhanhäiritsijät tarjosivat jo- 
kaiselle eroamissitoumusta allekirjoitettavaksi. 

»Me Rosenbergin Oton kanssa emme kirjoittaneet. Sanoin 
lapualaisille, että olemme työläisten näihin tehtäviin valitse- 
mia jäseniä ja luovumme ainoastaan äärimmäisen väkivallan 
edessä. Kalle Martikainen piti vielä lisäksi hyvän puheen ja 
miehet tulivat sen verran järkiinsä, että jättivät meidät sillä 
kertaa rauhaan. Menimme kotiin ja odotimme koska tullaan 
hakemaan körökyytiin. Rauhassa sentään saatiin olla, mutta 

tuon välikohtauksen jälkeen ei meitä enää kutsuttu kokouk- 
siin, ja sillä tavalla jouduimme jäämään syrjään.» 


Kemin Ristikankaalla asuva 74-vuotias Aino Salo 
muistellessaan ensimmäisten vaalien aikoja kertoo, että 
varsinkin iäkkäämpien naisten keskuudessa oli luku- ja kir- 
joitustaitokin vähemmän tavallinen. Niinpä erään naapurimme 
vaimo, kun hän meni äänestämään eikä ollut menettelystä 
aivan selvillä, sanoi vaalilautakunnalle, että kirjoittakaapa 
minun nimeni sinne Herralan Hildan listalle. Ja niin tuli 
äänestettyä sosialidemokraattien ehdokasta.» Vielä hän kertoo, 
että kun Työläis- ja talonpoikaisnaisten Karihaaran osasto 
lakkautettiin, otti hän yhdistyksen lipun hoivattavakseen. Ja 
hyvin hän sitä hoivasikin. Syksyisin ullakon ikkunasta pu- 
disteli ja tuuletti, niin että koit eivät päässeet pesimään ja 
niin lippu säilyi. Ensimmäisessä sotienjälkeisessä vappu- 
kulkueessa se oli mukana. — »Ei sitä tiennyt ko Pirkosen 
Elsa ja Helistön Alina, mutta ei net sanoneet.» 


Kemin piiritoimikunta, valistusvastaava ja aluetoimikunnan jäseniä 
6. 1. 1952. 


17 — Hvomenen tiellä 


70-vuotias Iida Repo Simpeleeltä on rehdin työläis- 
tytön tapaan liittynyt jo 18-vuotiaana silloiseen sos.dem. 
naisosastoon ja työväen osuuskauppaan. Kun sitten 20-luvun 
alussa perustettiin Simpeleen Sosialistista Yhdistystä oli hän 


mukana toimikunnan jäsenenä koko sen toiminnan ajan. 20- 


luvun puolivälissä hänet valittiin myös Simpeleen kunnan- 
valtuustoon. Iida kertoo hauskan jutun näiltä ajoilta kuulu- 
misestaan raittiuslautakuntaan. 

»Elettiin kieltolain aikoja. Lakia rikottiin paljon. Sitä rik- 
koivat myös poliisit, joiden olisi pitänyt valvoa lain noudatta- 
mista. Niinpä tehtaan poliisi oli juoppo, samoin Innasennurkan 
poliisi, joka myös keitti viinaa. Poliisi tapasi soittaa nimismie- 
helle ja kysyä, että paljonko sinä tahdot, nyt pullotetaan. Työ- 
läiset koettivat saada heitä syytteeseen ja pidin sen myös 
omana velvollisuutenani. Mutta niin kävi, että meinasin joutua 
itse siitä linnaan. Sain nimettömän kirjeen, jossa uhattiin pää 
katkaista jos uudesta sillasta yli tulen. V. 1927 sain sitten lop- 
putilin Simpeleen tehtaalta.» Näin kertoo Iida, joka sitten siir- 
tyi Ensoon ja toimi siellä myös järjestönuorten ohjaajana. 


Elsa Salin Lauritsalasta on tullut mukaan työväen- 
liikkeeseen jo lapsena Ihanneliiton kautta. 

Hän oli 20-vuotias kun luokkasota alkoi. Hän oli liittynyt 
punakaartiin heti sen perustamisen yhteydessä toimien sani- 
täärinä. Elsa vihittiin avioliittoon toisen punakaartilaisen 
kanssa helmikuun 3. päivänä. Hääyö kului Elsalta patruuna- 
vöiden ompelemiseen Hilda Hämäläisen kanssa. Muutaman 
päivän kuluttua sisar-Elsa sitoi jo haavoittuneita Lappeen- 
rannan sairaalassa. Mies toimi punakaartin soittokunnassa. 
Taistelujen myöhemmässä vaiheessa punakaarti joutui perään- 
tymään Joutsenosta Lauritsalaan. Lappeenranta tuli saarre- 
tuksi ja kaupungissa alkoi valkoinen terrori. Elsa onnistui 
piileksimään ja säilyi vangitsemiselta. Hänen miehensä jou- 
tui vankilaan josta vapautui vasta elokuussa. 

Kun vuoden 1918 Vappuna kuljetettiin vankeja työhön, 

marssivat naiset avojaloin miestensä rinnalla. Vartijat huusi- 
vat ivahuutojaan: »Missä ne punaiset liput ja torvet nyt 
ovat?» 

Lappeenrannassa olivat vangitut rykmentin kasarmeilla. 
Joka päivä kävivät vaimot portilla miehiään tavoittamassa, 
Elsa muiden mukana. Moni kohtaaminen jäi viimeiseksi. Vielä 
toukokuun puolella suorittivat »lahtarit» hirvittävää veri- 
työtään teloittamalla öisin vangittuja miehiä ja naisia. Sato- 
jen vangittujen elämä katkesi tällä tavoin Lappeenrannan 
vallihaudoissa. Tuskaisin sydämin vaimot saapuivat aamuisin 
varuskunnan portille. Olivatko menneen yön kaameat laukaus- 
sarjat vieneet puolison ja lapsilta isän? Eräänä iltana vartija 
sanoi portilla eräälle työläisvaimolle: Rantanen ei tarvitse 
enää evästä». Naiset näkivät Rantasen ampumisen. 

— Tänä verikeväänäkin erään mökin pihalla Lauritsalassa 
vappujuhlia vietettiin, mutta pääasiassa naisten voimin. 


Lauritsalan Dem. naisten »Iloiset mummot». 


Yhdeksättä vuosikymmentään elävä Elviira Suuro- 
nen Mikkelistä kertoo kokemuksistaan työväenliikkeessä: 

» Niin — luokkasodan ajaltahan olisi paljonkin kerrottavaa, 
vaikka ne ovatkin kovin ikäviä muistoja. Olin mm. silloin 
Mikkelissä — elintarvikelautakunnan jäsen ja kuten tunnettua 
kärsi väestö puutetta elintarvikkeista, mutta valkoisille vie- 
tiin rintamalle kaikki liha ja mitä muuta vain löytyi. Satuinpa 
suuttuneena tuhahtamaan poistuessani kokouksesta, että tääl- 
lä ne lihat tarvittaisiin nälkäisille ihmisille, eikä niitä tarvitsisi 
sinne valkoisten rintamalle kuskata. Olipa paha korva sattunut 
sanani kuulemaan ja vangitseminen uhkasi minuakin, mutta 
tuon kokouspaikan nuori siivoojatyttö varoitti minua ja niin 
ehdin paeta Suorsaaren kylään, jossa olin neljä viikkoa. Jo 
samana päivänä olivat valkoiset tulleetkin minua — yhtä 
naista — vangitsemaan oikein 5 ratsumiehen voimalla, mutta 
mieheni selitti minun olevan vanhempieni luona Kangas- 
niemellä, Niin asia jäi sillä kertaa, mutta palattuani kotiin 
minut vangittiin. Koko yön kestivät kuulustelut, mutta eihän 
minusta paljon irti saatu. Kehaisivatpa kuulustelijani, että nyt 
on sarkanuttusten valta ja tässä kiväärissä on sinulle laki, 
mutta toinen vähän maltillisempi rauhoitteli tätä — »Ei me 
nyt tuttua siivoojaa ruveta ampumaan.» 

Elin Fagerholm-Airamo, joka v. 1919 pidetys- 
sä vanhan työläisnaisliiton IX edustajakokouksessa valit- 
tiin liiton puheenjohtajaksi, kertoo miten toimintaa lähdettiin 
elvyttämään kansalaissodan jälkeen: 

»Mustimpana aikana naiset, jotka syystä tai toisesta olivat 
porvarilta unohtuneet piikkilanka-aitojen ulkopuolelle, tekivät 
uutteraa työtä toverien hädänalaisen aseman lieventämiseksi. 
Erikoisesti olivat punaorvot sydäntä lähellä . . . 

Sörnäisten Naisosasto oli saanut lainaksi rahaa ja niin saa- 
tiin naisjärjestöille kiertokirjeet joissa oli taisteluhuutona: 
»Kootkaamme voimat yhteen ja jatkakaamme kesken jäänyttä 
työtämme. Lähettäkää edustajia Helsinkiin neuvonpitoon tule- 
vista toimintamuodoista.» 

Kiertokirje sai hyvän vastaanoton ja niin saatiin pystyyn 
naisliiton IX liittokokous joulukuussa 1919. Siinä asetuttiin 
jyrkän marxilaisen luokkataistelun kannalle. 

Näistä ajoista on vuosia vierähtänyt. Paljon siihen kärsi- 
myksiäkin sisältyy, mutta voimakkaampana kuin koskaan 
ponnistellaan nyt kansan kehittämiseksi oikean asian eteen- 
päin viemiseen.» 


Loimaalta kotoisin oleva 75-vuotias Ida Jussila on 
toiminut työväenliikkeessä vuodesta 1905 alkaen. Loi- 
maan naisosaston puheenjohtajana hän toimi ennen kansa- 
laissotaa, Kansalaissodan päiviltä hän kertoo: 

»Jouduin lasten kanssa pakomatkalle. Junan saapuessa 
Kouvolaan oli asemalla paljon suojeluskuntalaisia. Kuvaavaa 
on erään isäntämiehen sanonta kuultuaan, että vaunussa oli 
punaisia pakolaisia: Perkele, ilmaan kaikki! Kansalaissodan 
jälkeen toimin Loimaalla työväentalon vahtimestarina 8 vuot- 
ta. Lapualaisterrorin ajasta muistan miten kaikki työväen- 
järjestöjen liput jouduttiin tuhoamaan. Ne valeltiin bensiinillä 
ja Yrjö Mäkelä-niminen mies pakotettiin sytyttämään ne tu- 
leen. Lapualaiset vieressä ilkkuivat: Näin palaa sinun aattee- 
sikin.» 


Muistellessaan äitiään Lydia Lampista ja hänen 
toimintaansa Hangossa, kertoo Kerttu Lampinen tapauksen, 


joka on koomillisen huvittava ja laskettava kielivaikeuksien 


joukkoon. 


» Elettiin nk. hoipertelukautta. Hoipertelusta oli tullut tietoja 
ja selostusmateriaalia myös naisosastolle. Olin juuri hakenut 
postitoimistosta paketin, joka sisälsi selostuslehtisiä »Oppor- 
tunismin tie». Paketti oli avattuna astiakaapin päällä, kun 
näin, että kotiini oli tulossa kaksi etsivää poliisia. He kysyivät 
osaston puheenjohtajaa. Sanoin, että hän on pesutuvassa. Toi- 
nen poliiseista meni häntä hakemaan. Kun äitini tuli paikalle 

niin toinen poliiseista kysyi: Tietääkö rouva L. jos Hangossa 
on jo »Opportunismin tie»? »En minä sellaista tietä täällä 
tunne» vastasi äitini. »Ei se on täällä mikään katu, vaan se 
on toinen paikka ja se on vaarallinen», jatkoi poliisi. »No ei 
sellaista vaarallista tietä saa tänne laittaakaan» tuumi äitini. 
>No te tietä, että hävittä se tie jos se tulee tänne Hanko» 
päätti poliisi lopuksi. »Emme sellaista tietä salli mekään» oli 
äitini vastaus. Niin jäi nippu lehtisiä käsiimme. Ne tulivat 
levitetyiksi ja luetuiksikin. Sikäli kuin muistan, ei hoiperteli- 
joilla ollut sanottavasti kannattajia Hangossa.» 


Vanhan työläisnaisliikkeen perintönä on meille jälkipolville 


jäänyt mm. Vaasan läänin eteläisen vaalipiirin Sos.dem. 
naisten piiritoimikunnan pöytäkirja, jonka sivut kertovat 
mm., miten innokas valistustyöntekijä ja sittemmin v. 1921 
eduskuntaan valittu Hilda Hannunen on toiminut kier- 
tävänä agitaattorina piirin alueella vuoden 1918 alkupuolella. 
Piiritoimikunta evästi häntä pöytäkirjojen kertoman mukaan 
siten, vettä hänen tulee kohdistaa puheensa ja toimensa maa- 
seudulla niin, että saadaan naisia järjestöihin, mitä enem- 
män sen parempi». 

»Kun Hilda Hannusta evästettiin matkalle kiertämään piiriä 
ei kenelläkään ollut ajatusta miksi pienessä ajassa työväen 
kohtalo muuttuisi maassamme», kirjoitetaan v. 1918 toiminta- 
kertomuksessa ja jatketaan: »Hilda Hannunen vangittiin 
suojeluskuntalaisten toimesta Teuvalla 5 päivänä helmikuuta 
ja tuotiin Seinäjoelle, josta hän sentään vapautui kärsit- 
tyään noin viikon ajan valkoista komentoa». Hilda Hannusen 
matkakertomuksesta selviää, että hän tuona lyhyenä aikana 
oli kuitenkin ehtinyt pitää »23 puhetta 18 eri paikassa, joissa 
oli ollut kuulijoita yhteensä 1367, lukuunottamatta iltama- 
tilaisuuksia. Työläisnaiselle oli hankittu 54 asiamiestä. Nais- 
osastoja perustettiin 6, ammattiosastoja päätti liittyä Liit- 
toon 2 ja kahdella paikkakunnalla päätettiin ryhtyä toimen- 
piteisiin palvelijain ammattiosaston perustamiseksi.» 

Maija Honkanen, Lapin naisten pitkäaikainen pii- 
risihteeri kertoo: 


Sitten kun naisyhdistyksiä oli perustettu jo useita, perus- 
timme tänne SNDL piirijärjestön, liittomme ensimmäisen. Ei 
ollut siihen aikaan autoja järjestöillä käytettävissä eikä pal- 
jon muillakaan. Sodanjälkeisinä talvina linja-autotkin kulki- 
vat vain pääväyliä, kylätiet olivat auraamattomia. Siksipä ei 
ollut harvinaista, että jouduimme kävelemään kolmisenkym- 
mentä, jopa joskus 60 kilometriä tien varresta kokouspaikkaan. 

Rahaa ei ollut piirijärjestöllä kuin 3 mk. Kun yhdistyksiä 
syntyi, alkoi vähän kerrassaan tulla markkojakin. Ensin ne 
menivät = postimaksuihin, sitten vähitellen alkoi riittää joku 
markka palkkaankin. Kolmantena vuotena jo jotenkuten sel- 
visi. Joskus tuntuivat voimat vähiltä, mutta naisten myötä- 
mielisyys liittoamme kohtaan rohkaisi. 

Eräässä kylässä, jonne SKDIn tilaisuus oli ilmoitettu, oli 
postinhoitaja selittänyt kaikille, että jos niitä yhdistyksiä 
tähän kylään perustetaan, niin ei enää kasteta lapsia eikä 
siunata ruumiita ja jumala kielletään. Tämä lienee lisännyt 
uteliaisuutta, sillä talo oli täynnä ja naisyhdistys perustettiin. 
Uskonnollismielisiä naisia oli useita ja heitä tuli yhdistyksen 
johtokuntaankin. 


Monta liikuttavaa kokemusta on jäänyt mieleeni. Sallan 
Salmivaarassa tuli 16 km:n päästä pimeänä talvi-iltana ko- 
koukseen kipeäjalkainen nainen 13-vuotiaan poikasen opasta- 
mana kysymään, mitä hän naapureineen voisi siellä omassa 
kylässään tehdä vähävaraisten ihmisten yhteisen asian hyväk- 
si. Kertoi elämästään niin, että kovatkin kokeneelle kuulijalle 
tuli kosteutta silmiin. Erään maalaisliittolaisen isännän taloon 
kuulutettuun kokoukseen tuli köyhä mökinvaimo ja esitti 
epäilyksensä, että hän joutuu kollektivisoinnin uhriksi. Seli- 
tin kykyni mukaan'ja maalaisliittolainen talon isäntäkin sanoi 
vaimolle, että eihän hänellä ole mitään pelkäämistä. Ja niin 
vaimo rauhoittui ja rohkaistui mukaan.» 


Tuhat miljoonaa 


Näen, kuulen — puhui nainen, 
vallat sotaa valmistaa. 

Minä pelkään lasteni tähden. 
Minä pelkään mieheni tähden. 
Minä pelkään äitini tähden, 
hän on vanha ja avuton. 


Kotiveräjän luona seisten, 
pihavaahteran vehreys yllä pään, 


hän sormeili siementä kämmenellään. 


Oli juuri kylvänyt elämää 
kevätmultaan kuohkeaan. 


Näen, kuulen kyllä — hän puhui, 
ja pelkään, onneton. 

Mitä voin minä valtoja vastaan, 
mitä voin minä nainen vain? 
Mitä voisi pieni Suomi 
sotavimmalle mahtavain- 


Puhekumppani veräjän luona, 
sotaleski ja äiti kaatuneen, 
näin vastasi vaimolle, kylväjälle: 


Niin kyselin ennen, uskoin, 

kun puhuivat, kirjoittivat: 

on aikojen alusta asti 

sota ollut. 

Rauhan jälkeen sota tullut 

kuin kesän jälkeen syksy, 

susi ihmistä kohtaan on ihminen, 
mitä voisitkaan sinä, nainen vain, 
pedonluonnolle ihmisten, saalistajain? 


Sotaleski ja äiti kaatuneen 

hän kertoi vaimolle, kylväjälle, 
miten toivon ahdistetulta 

ne veivät ja uskon ihmisiin, 

ja väheksyvä »nainen vain» 

ase on sodanvalmistelijain. 
Sotaleski ja äiti kaatuneen 

näin puhui vaimolle, kylväjälle: 


Oman taakan alla unohdin. 
Sama sota miljoonat 

teki leskiksi kaltaiseni, 

kodit tuhosi, unelmat. 

Sama rauha — silloin kuulin — 
sama tahto kylvää, rakentaa 
on meidän turvattava, 

me jäimme elämään. 

Me olemme ihmiset, kansat, 
tuhaimiljoonaa. 

Mitä mahtaa voimallemme 
satatuhatta saalistajaa? 


Sure en, en pelkää. Taistelen. 

Minä nainen, ihminen, 

tänä päivänä elämän tähden, 

olen väkevä, onnellinen. 

Oma kansani raivasi työllään s 
karun, kauniin Suomen maan. | KOHTI UUTTA AIKAKAUTTA 
Joka kansa on voimakas, suuri, 

kun rauhasta kamppaillaan. 


JOKA AAMU kultaa pihamaalla, 
kaikki aamut huomaamatta yöhön häipyi. 
Joka aamu sädehti, vaan kukaan nähnyt ei. 


Kotiveräjän luona vaimo, 
eräs kylväjä huolestunut, 
joka sormeili siementä kämmenellään, 


oli otsansa kohottanut. Monet kulki —. Ohitse. Ja jälleen saapui yö. 


Kevätvehreys yllä pään 
puhekumppanin kättä kädellään 


hän on pitkään puristanut. Vaan kuin vedet vuorten alla virtaavat, 


pimeyden onkaloissa piilossaan, 
tihkui maasta poljetusta pisarat 


Mitä voimallemme voisi — uomat yhteen juoksi — 
satatuhatta saalistajaa? 


Me olemme ihmiset, kansat. 
Tuhatmiljoonaa. Yössä sukupolvien 


Karin Al ihmismieltä jäyti ajatus, 
arin Alm 


vaivan raivostuttama, 
(Kaisu-Mirjami Rydberg) 


hien esiin puristama, 

räjähdyttää alistumus sietämätön. 
Uudet kaivot kimalsivat uusin silmin, 
virrat yhtyivät — ja voimassaan 
ihminen nous pitkän yönsä alta. 


On suuri tänään pienen kanssa voimaa samaa. 
Käy kaiken läpi värähtäen tieto mahtavin: 

On hetki lyönyt! Kaikki luodaan uudelleen! 
On toteutuva ihmiskunnan suuri unelma. Saa vähäisestä 
voimakkain: kaikkein pienin nyt 

maan ylle heittää kultasateen mahdillaan. 
HISTORIA NYT HYPPYYN KYYRISTYY, 
olevan kaiken hehkusilmin punniten, 

pois erottaen kuolleen elonkelpoisesta, 

ajaen takaa tiedon tulta solun uumenissa, 
ravistain päättäväksi joka ihmismielen. 


Sumujen sankkain takaa päivä helähtää 

jo jokaiselle. Ei kukaan ilman jää. Fi mikään lopu. 
Ei kärsi nälkää yksikään, ei janoa. 

Saa ensimmäisiksi viimeisinä kulkeneet — ja pienin 
antaa suurimman: atomin jättivoima 

kukkimaan saa erämaat ja vedet virtaa 

autioille ylängöille. — Unestaan herää 

ihmisaatos turtunut — saa ”tyhmät” viisauden — 


ja köyhyys katoo yöhön kummituksen lailla. 


Ken tuntis vihaa silloin? Ken 
kateutta? Voi vasta silloin 
ihmiskodiks tulla maa, 

kun kukaan halua ei toisen kuolemaa 
ja yksikään ei toisen leipää syö, 
vaan oikein tehden itse hankkii sen, 
työhön käyden vuoksi jokaisen. 


Saa vasta silloin sisältönsä hyvä sana, 

voi vasta silloin kukoistaa maan päällä ystävyys. 
Saa vallan rehellisyys, vilpittömyys kaikkien. 
Voi vasta silloin menestyä tosi rakkaus, 

kun ihminen voi kunnioittaa toista ihmistä. 


. on sadun Sammon avain taottu, 

on onni ojennettu ihmisyyden käsiin .. . 
Nyt käytä sitä. Suista 
menneisyyden yöhön 

tuhon ajatus. 
On suuri tänään pienen kanssa voimaa samaa. 
Historia nyt hyppyyn kyyristyy. 

Ja kaikki elinkelpoinen 

sen kanssa kehittyy 

uuteen aikakauteen, 

ihmisyyden tiellä 

uuteen elämään. 


. on sadun Sammon avain taottu 
on onni ojennettu ihmisyyden käsiin ... 


Eva Wichman 
(Suomentanut Arvo Turtiainen) 

SISÄLTÖ: 


Onmistuskirjoitus .. 

Huomenen tiellä, runo, Aira ja Elvi Sinervo 

Lukijalle, Elli Stenberg 

Näin se alkoi, historiallinen katsaus vv. 1900—1918 
vaiheisiin, Helvi Laine 

Ylös, siskot! runo vuodelta 1902, Milja Vuokkonen .... 

Työ tehty lapsillemme jää, novelli, Elsa Rautee ... 

Naisille oikeutta, muistikuvia Pietarsaaresta, 
Koskinen 

25 penniä — päivän palkka, muistikuvia Porista, J. M. 

Hennala, muistikuvia vankileiriltä vuodelta 1918, 
Mikko Eränen 

Vaikeat vuosikymmenet vitsenäisessä» isänmaassa, his- 
toriallinen katsaus vv. 1918—1944 vaiheisiin, 
Elli Stenberg 

Aamuherätys ovikellolla, Betty Peltonen . 

Vaaran Tytöt, Anni Suosalo 


Kunniaveteraani — Sandra Lehtinen, Betty Peltonen .... 
Jälkikasvua vaalitaan, Aino ja Niilo Kavenius .. 
Juhlahetkiä vankilassa, Kaisa Junttila .. 


Kokoontuminen pulan ja kadon puristaessa, 


Ne rivit, jotka kulkevat kehityksen etujoukkona, 

ja ne rivit, jotka elämä kirjoittaa historian lehdille, 
kuuluvat meille. Olemme osa niistä. 

Yksilöt ja tapahtumat ovat erilaisia, 

mutta kaikki ne kulkevat samaan tulevaisuuteen. 


Betty Peltonen 
Hippa, ikuinen muorisoliittolainen (Tintti Kaihosalo), 


Ludvig Kosonen 

Tuhatmiljoonaa, runo, Karin Alm (Kaisu-Mirjami 
Rydberg) 


Kohti uutta aikakautta, runo, Eva Wichman 


243 
248 


267 


